
Napomena uz četvrto izdanje Filozofske hrestomatije 


Filozofska hrestomatija Matice hrvaiske, koja je po- 
čela izlaziti prije više od 2 desetljeća, ostvarivši plan, 
zacrtan prije četvrt stoljeća, po kojemu je tom izdanju 
bio dan zadatak da posluži populariziranju filozofske 
misli kod nas pa je dakle bilo namijenjeno širokom kru- 
gu čitalaca, već je davno nestala s knjižarskog tržišta. 

No kako se njena prosvjetiteljska potreba sve jače 
osjeća u našoj sredini, to su suradnici toga izdanja, iako 
se kod mnogih problema kritički odnose prema svojim 
tadašnjim interpretacijama, ipak dopustili izdavaču da 
njihove tekstove izda — uz dva manja izuzetka! — u 
tada napisanom obliku. 

Izlazi, dakle, cjelokupno reprint-izdanje svih 12 sve- 
zaka, da bi se udovoljilo velikoj potražnji naše čitalačke 
publike zainieresirane za filozofiju. 


Prvo izdanje ove knjige objavljeno je godine 1956, 
drugo izdanje godine 1978, a treće izdanje godine 1982. 
Urednik 


VLADIMIR FILIPOVIĆ 


FILOZOFIJA RENESANSE 


I. UVOD 


Ima razdoblja u razvoju svjetske filozofske misli, koja 
znače doista više ili manje svojevrsni kontinuitet, tako da 
misao prelazi od jednoga predstavnika do drugoga, jednom 
kao nastavak, a drugi puta kao antiteza. Ta razdoblja onda 
pružaju jedinstveni lik razvitka izvjesnih filozofskih škola 
ili pravaca, u kojima se vidi uspon jedne te iste koncepcije, 
ili borba suprotnosti oko istoga problema. 

Drugi puta nadolaze pak razdoblja, u kojima se ne vidi 
takvo svojevrsno i specifično misaono jedinstvo, odnosno kon- 
tinuitet, nego tamo više prevladava utjecaj općenitoga duha 
dotičnoga vremena, koji određen istim uvjetima, brigama, 
uspjesima, a onda i problemima života, predstavlja i za filo- 
zofsku refleksiju isto životno žarište, na koje ljudska misao 
reagira na svojevrstan i za to doba specifičan, ali u isti mah 
i raznolik način. 

Mi bismo tako mogli, listajući stranice i stare, a i novije 
povijesti filozofije, navoditi primjere i primjere, kako jed- 
nom prevladava, recimo, racionalistički ili empiristički smjer 
u filozofiji, ili istodobno oba u suprotnosti, rješavajući za 
ljudsko znanje i spoznaju osnovni problem, a to je spoznajno- 
teoretski problem. Nastaju čitave filozofske škole, koje su 
istim pitanjima zaokupljene i sličnim se odgovorima prikla- 
njaju. U drugoj će prilici prevladati ontološki problem, pa će 
se nastavljati u nizovima mislilaca škola idealizma, ili pak 
materijalizma, a rješavat će centralno pitanje bitka uopće. 
Tako ćemo onda imati cijele epohe, stoljeća i filozofske škole, 
gdje ćemo nizove filozofskih mislilaca svrstavati pod istu fi- 
lozofsku oznaku, recimo: starogrčki materijalisti, engleski 
empiristi, francuski materijalisti, klasični njemački idealizam 
i dr. — Svi će ti pravci, sve će te škole predstavljati izvje- 
sni problematski kontinuitet i jedinstvo. 


No ima razdoblja, koja takvo jedinstvo i takav oblik kon- 
tinuiteta ne odražavaju. Među ta filozofski nejedinstvena raz- 
doblja ubrajamo svakako i razdoblje renesansne filozofije. No 
ono zato toliko jače odražava ono drugo jedinstvo, koje se 
kadgod u filozofskim školama i ne vidi, a to je jedinstvo ži- 
vota i ljudske misli. Jedinstvo, gdje se najočitije vidi, kako 
svaka ljudska misao, kolikogod lebdjela visoko nad brigama 
i potrebama svagdašnjeg života, ipak iz te svagdašnjice izlazi 
i k njoj se nužno vraća, ako ne će da završi u nekom kon- 
struiranom besmislu. Ta i najapstraktnije i najsuptilnije mi- 
saone analize nisu drugo nego rješavanja pitanja, koja čovje- 
ku život, njegove ograničenosti i njegove mogućnosti nameću. 
Samo se ta veza, ta neposredna veza sa životom ne dogleda 
svagda, a naročito ne onda, kada ta misao, ne ponavljajući 
izlazišnu svoju problematiku, nadovezuje jedno teoretsko pi- 
tanje na drugo, pa mu nevješt promatrač ne vidi korijen i 
životni izvor. 


No u renesansnoj se filozofiji taj izvor i taj korijen očito 
vidi. I baš zato, jer u tome razdoblju nema nikakve »filozof- 
ske škole«, nema jedinstvenoga filozofskog »pravca«, baš zato 
je ta veza sa životom, ta neminovna veza i vječni izvor svih 
filozofskih pitanja, tako očito vidljiva. Filozofske škole i 
pravci često i dulje žive, nego što žive prilike i potrebe ži- 
vota, koje su određena filozofska pitanja postavile. Od njih 
onda odjedamput postanu one mrtve »školske filozofije«, koje 
se naučavaju i uče, ali koje se stvaralački u život više ne 
vraćaju, a time su izgubile osnovni smisao svoga opstanka. 


Renesansa se našla u bujanju novoga života, i u prevratu 
svih dotrajalih komponenata duhovnog jedinstva, na novom 
putu, gdje se našla u ruci sa starim knjigama i neupotrebivim 
idejama vodiljama. I zato je ona na tom novom smjeru raz- 
voja svjetske povijesti tražila i stvarala nove ideje. I koliko 
god ne polaze filozofski mislioci ove epohe s istih teoretskih 
pozicija, koliko god ne ukazuju na isti smjer života, toliko 
svi reprezentanti misli i vodiči na nove putove života, otkri- 
vači novog smisla i cilja, prema kome i za koji čovjek treba 
da živi i radi, ukazuju na dotrajalost onoga, što su oko sebe 
kao kulturnu i životnu tradiciju našli. Ta ih je opća raskr- 
snica — a zapravo jedna od dotada najznačajnijih raskrsnica 

ljudske povijesti — svela na isto izlazište, iz kojega su na 
razne načine i prema raznim mogućnostima tražili rješenja 
zajedničkog zadatka. 

Vidjet ćemo, da gotovo svaki mislilac ove epohe ide svo- 
jim putem. Od misticizma do empirizma sve su koncepcije 
protiv skolastičkog tradicionalizma u traženju novog rješenja 
antropološkoga problema, a taj je problem život nametnuo 
kao najhitniji. Tražio se novi smisao ljudskoga života i novo 
određenje čovjekove pozicije u kozmosu; sve od studija ori- 
ginalnoga Aristotela do novih velebnih otkrića na području 
prirodnih nauka. Traži se rješenje problema od krajnjeg po- 
litičkog naturalističkog individualizma, do idealno i fanta- 
stično zamišljenog socijalizma, od sveopće teoretske sumnje 
do nove vjere, po kojoj će rad spasiti čovjeka, od idealizma 
do materijalizma, no svuda isti motiv, isti zahtjev — postaviti 
čovjeka na autonomni pijedestal njegove prave, samostalne 
i samotvorne čovječnosti. 

Veza filozofske misli sa životom svuda se očituje. Izvor- 
nost života i aktualnost problema nigdje i nikada nije bila 
očitija nego u razdoblju renesansne filozofije. Pa iako nema 
jedinstva u mišljenju, ima jedinstva u vezi misli i stvarala- 
štva, u povezanosti refleksije i živih životnih pitanja, a to 
je ono, što toj filozofiji daje naročitu svježinu, po kojoj ona 
djeluje neposredno i sveljudski razumljivo. Ona je nošena 
osnovnim dahoin optimizma, kojim je nošen svaki stvara- 
lački momenat ljudskoga života, no ona je u sukobu s kru- 
tom tradicijom pridonosila i ogromne žrtve u obranu svojih 
uvjerenja i za ostvarenje svojih ideala. I zato je Engels s 
pravom u svojoj »Dijalektici prirode« za to razdoblje rekao: 
»Bio je to najveći progresivni prevrat, što ga je čovječanstvo 
do tada doživjelo, vrijeme, kojemu su trebali divovi i koje 
ih je rađalo — divovi po snazi mišlienja, po strasti i karak- 
ieru, po svestranosti i po učenosti«. 


II. OPĆA KARAKTERISTIKA 


Nikada ne ćemo zaboraviti one nepobjedive ljude, koji 
ni onda, kad su im spaljivali knjige, razbijali retorte, 
dizali na njih sjekiru i mač i pripremali im lomaču, ni 
onda nisu ustuknuli pred zadaćom, da otkriju činjenice 
i ideje, koje su remetile svakim danom njihovu teško 
stečenu duševnu ravnotežu i podržavale u njima po- 
trebu za naporom uvijek usmjerenim prema novim 
osvajanjima. 


(Elie Faure: »Povijest umjetnosti«, III. 
Kultura, Zagreb, 1955., str. 16.) 


Napuštena je već davno misao, da bi se povijest filozo- 
fije mogla tumačiti i razumijevati odvojeno od općepovije- 
snih, a time i kulturnopovijesnih, političkopovijesnih, a i svih 
drugih životnih činjenica određenog razdoblja. Sva su ta 
životna područja i sve njihove manifestacije međusobno po- 
vezane, a s njima svima napose filozofija, koja kao integralna 
manifestacija ljudske svijesti odražava najvjernije totalitet 
života u njegovu povijesnom razvoju. A i obratno: razumjeti 
filozofiju nekoga vremena znači razumjeti život i sve nje- 
gove perturbacije u određenom povijesnom razdoblju; znači 
kroz nju uočiti, što je bilo i kako je bilo. 

No povijesna razdoblja nemaju uvijek istu karakteristiku. 
Ima razdoblja, koja nastavljaju, nadopunjaju, nadograđuju 
prethodna, te se naprosto nadovezuju na njih, a ima ih, koja 
su puna preokreta, lomova, revolucija, koja time svoja pret- 
hodna razdoblja negiraju i nešto posve novo, u suprotnosti s 
onim starim, pronalaze, izlažu i — ostvaruju. No ne valja 
smatrati, da su revolucije uvijek kratkotrajne i da dolaze i 
prolaze, da prohuje poput prolaznih snažnih oluja. One su 
kadgod dugotrajne poput evolucija. Slikovito rečeno: kotači 
povijesti ne kreću se uvijek jednakom brzinom, pa kadgod 
deceniji donose više nova, nego u drugom razdoblju i stolje- 

će, a drugi puta stoljećima klija jedna te ista revolucionarna 
klica. Revolucije ruše, a evolucije, koje iza njih slijede, po- 
lako ostvaruju ono, što je na zastavama revolucije bilo ispi- 
sano kao njihov ideal. 

Renesansa predstavlja takvu jednu dugotrajnu revoluciju. 
Revoluciju, koja je započela davno prije, nego što je jasno 
ispisala svoje parole, ali kad ih je ispisala, one su predstav- 
ljale rušilačku antitezu svemu, što je dotada stajalo kao ne- 
sumnjiva istina i kao neoborivi ideal. Ona se razvijala u kon- 
tinuiranom borbenom stavu prema svemu dotadašnjem. I 
baš ta stvaralačka borbenost daje i dugotrajnom razvojnom 
procesu karakter revolucije. Renesansa je svakako jedno od 
najznačajnijih takvih stvaralačkih razdoblja, koje ostvaruje 
jednu novu filozofsku sliku svijeta i čovjeka, sliku, koja se 
izgrađuje u suprotnosti sa starom teološkom slikom, koju ne- 
girajući hoće da zamijeni. 

Osnovicu te duhovne revolucije tvori — dakako — dru- 
štvenoekonomski život. Oko 1400., naglim porastom gradova, 
odnosno novoga građanskoga staleža i novog novčanog go- 
spodarstva, počinje opadati gospodarska supremacija, a onda i 
moć, a s njom 1 vlast plemstva. (O tome ću u slijedećem po- 
glavlju opširnije govoriti!) Novo po individualnom principu 
stvarano gospodarstvo, a po njem i novo društvo s borbenom 
ideologijom, a uz to nošeno pobjedonosnom idejom intelek- 
tualno slobodnoga individualizma, pokolebalo je, a onda po- 
malo i obaralo, feudalni sistem sa njegovom svojevrsnom du- 
hovnom nadgradnjom, koja je bila sva u rukama crkve. Du- 
hovno oslobođenje od te crkvene vladavine bila je prva 
borbena parola ove revolucije. Slobodarstvo je jedna od 
osnovnih karakteristika renesansnog duha. 


Individualna ljudska radna sposobnost, koja se očitovala 
na području novog obrta, moderne industrije, svjetske trgo- 
vine i uopće gospodarstva, a napose prirodoznanstvena ot- 
krića i uz njih povezan razvoj tehnike — osnovano na snazi 
stvaralačke misli, istraživanja, eksperimentiranja, a nošeno 
parolom »znanje je moć« — pružalo je nova sredstva za una- 
pređenje života, u kome je preuzimala vodstvo mlada gra- 
đanska klasa. Građanin postaje gospodar tehnike, gospodar 
novih proizvodnih sredstava, gospodar novih izvora blagosta- 
nja, a time pomalo pobjednik u društvenoj borbi, a onda i 
otimač vlasti iz ruku konzervativne, ostarjele i preživjele 

feudalne klase. Nauka i tehnika postaju sredstva borbe za 
samostalnost i slobodu, a predstavljaju i radikalnu emanci- 
paciju od svakoga sujevjerja. Na tim temeljima ostvaruju se 
temelji nove ovozemaljske ljudske vladavine (regnum homi- 
nis), koja zamjenjuje i na tom polju staru koncepciju (civitas 
dei). Čovjek kao samosvijesni individuum, postaje i cilj i mje- 
rilo svih vrednota, te tako ideja individualizma postaje do- 
minantnom idejom svih ljudskih nastojanja. Individualizam 
kao potreba slobodnog, posve ličnog razviika, spoznavanja, 
stvaranja i posebnog životnog stila prožima revolucionarni 
duh Renesanse. 

Renesansa je razdoblje, u kome se svijesno hoće da ruši 
tisućljetna tradicija i sivaraju temelji jednog novog odnosa 
čovjeka prema svijetu i životu. U toj borbi nailazi se na silne 
teškoće. Život zapada u sukobe i krize, ali i pobjede, a čo- 
vjeka prožima polet za nečim, što on hoće, što sluti, za čim 
ide. Istina se ponovno počela tražiti. Prestalo je vrijeme, da 
se ona samo izlaže kao gotova i zauvijek dana. Tradicionalni 
se nazori odupiru, a njihovi se reakcionarni protagonisti i 
autoritativne korporacije ne ustručavaju upotrebljavati pa ni 
najteža sredstva za produženje svoje konzervativne političke 
i kulturne prevlasti i svojih već prodrmanih pozicija. Tako to 
razdoblje, u kome se stvara nov životni nazor, postaje u isti 
mah i teško, no i_zanimljivo, borbeno, poletno razdoblje 
evropske povijesti, koje u mnogim tendencijama nije još ni 
danas ostvareno. Ono označuje prekretnicu i lom između 
nekadašnjice, koja je sadržana u antici i Srednjem vijeku, i 
sadašnjice koja u renesansnim prevratima nalazi svoje izvore 
i početke; početke, s kojih se još i nisu vidjeli današnji do- 
meti, ali se već tada vjeruje u nešto novo, veliko i progre- 
sivno. — Optimizam je svakako jedna od oznaka Renesanse 
i po njemu je i razumljiv onaj izvanredni polet i nedostignuta 
smionost, kojom se odlikuje čovjek toga vremena, koji je na- 
du i strah, što mu je dolazila iz onostranosti, zamijenio na- 
dom u ovostranost. 


No ni o njenim počecima nisu mišljenja suglasna što — 
dakako — nije ni čudnovato. Srednji se i Novi vijek ne iz- 
mjenjuju poput tame i svijetla. To nije predstavljalo prodor 
nečega, što još nije bilo. Nove vrednote, novi oblici života, 
novi nazor, a po njem i novi čovjek nastajao je i dozrijevao 
pomalo kao što pomalo dozrijeva u djetetu dječak, u dječaku 

mladić, a u mladiću zreo čovjek. Autcritet je crkve, koja je 
dominirala cjelokupnom naukom i kulturom, pomalo opadao, 
a ugled je samostalne empirijske znanosti pomalo rastao. A 
u tim antitezama (slabljenje na jednoj, a jačanje na drugoj 
strani) razvijao se kulturni život Renesanse. Pa ako onda neki 
stavljaju početak Renesanse nekoliko stoljeća ranije, a neki 
kasnije, to ne znači, da vlada kaos i nesporazum u tome, što 
je Renesansa, nego tek to, da neprimjetni prijelazi ovakvih 
velikih preokreta nastaju, razvijaju se i dozrijevaju deceni- 
jima, a kadgod i sioljećima. Neki ih prikazuju, kad su na 
vrhuncu razvoja, a neki u njihovim razvojnim, još nevidlji- 
vim klijanjima. Kako ovom kratkom prikazu nije zadatak, 
da daje sve faze toga razvoja, to će on tek na najmarkant- 
nijim pojavama prikazati ovaj filozofski duh, koji nazivamo 
renesansnim, dotaknuvši, samo zbog plastičnosti prikaza, i 
njegove izvore i početna svijetla. 


Valja odmah na početku napomenuti, da danas riječ »re- 
nesansa« krije pod sobom mnogo bogatiji pojam, nego što su 
toj riječi davali njeni stvaraoci, Voltaire i enciklopedisti, koji 
su pod njom mislili samo na ponovno otkriće antike i to 
prvenstveno antikne umjetnosti, a onda i antiknih oblika mi- 
šljenja i života uopće. Ponovno otkriće antike je samo jedna, 
iako prvotna i značajna oznaka toga pojma, no njime nije ni 
izdaleka izražena sva ona stvaralačka novost mišljenja i ži- 
vota, koju danas pod pojmom Renesanse pomišljamo. Oživlja- 
vanje antike, njenog duhovnog i općeživotnog iskustva, koje 
se označuje i imenom humanizam, značilo je postavljanje 
antiteze osjetilne prirode i poganskoga svijeta te ovozemalj- 
skog čovjeka onom nadosjetilnom svijetu čuda i onozemaljsko- 
sti, koje je prožimalo tisućljetno kršćansko srednjovjekovlje. 


Prvotno značenje vraćanja na antiku bilo je — osloboditi 
se autoriteta, koji je bio dotada jači od svega iskustva i znan- 
stvenoga istraživanja. U prvoj se fazi — što je i razumljivo — 
jedan autoritet zamjenjuje drugim (crkva — antikna misao) 
Kasnije antika služi tek kao polazna točka samostalnog stva- 
ralaštva. Snažna i izgrađena misao i ljepota antike bila je 
najjača pomoć za emancipaciju od srednjovjekovne tradicije. 
Kroz ljepotu antike počinje se suprotno asketskom antinatu- 
ralizmu buditi opet smisao za ljepotu prirode i ljudskoga 
tijela, a taj smisao utječe i na ostala područja kulturnog do- 
življavanja i stvaranja. Prirodnost je također jedna od ozna- 

ka Renesanse, a izražava se najočitije u umjetnosti. Interes 
pak za prirodu i prirodne znanosti revolucionira čitav kul- 
turni život, pa tako Kopernikova teorija razbija više tradi- 
ciju životnog nazora ljudskog, nego što svojim golemim 
otkrićem proširuje interes na području istraživanja astronom- 
skih činjenica. Čitav taj svojevrsni naturalizam Renesanse, 
izrađuje se u suprotnosti s preživjelim supranaturalizmom. 
Tek se pomalo na tom oživljavanju antike razvijao samostalan 
i autonoman duh istinske filozofije prirode, iskustvene znan- 
stvene metode i po njoj ostvarenih izuma i otkrića na pod- 
ručju prirodnih znanosti, duh individualizma i slobodarskog 
personalizma, pa i nacionalizma (narodni jezik), koji poste- 
peno u novom stvaralaštvu prevladava preživjele ideale nat- 
personalne i transmundane duhovnosti i latinističkoga kon- 
formnoga univerzalizma, Spekulaciju zamjenjuje istraživanje, 
empirijsko znanstveno istraživanje jednako ljudskog duha 
kao i prirode. Čovjeka zanima okolna priroda, ali i njegova 
vlastita duševnost, njegov vlastiti unutrašnji život. Oba pod- 
ručja svako za sebe, i oba područja u povezanosti, postaju 
glavna tema znanosti i filozofije, a one zajedno poticaj i pot- 
pora za jedan novi oblik života. Svakako ne predstavlja Re- 
nesansa samo preokret pogleda od geocentričnog na heliocen- 
trički, nego u isti mah i pojačavanje toga pogleda na antro- 
pocentrički aspekt. Problem čovjeka je uz problem spoznaje 
i prirode postao centralni problem filozofije Renesanse. On 
je kao problem preko klasične filozofije opet otkriven. 


NI. PRETEČE RENESANSE 


Preteče renesansne filozofske misli, odnosno humanizma, 
treba tražiti u stoljećima prije njena cvata i to jednako u 
okviru tada univerzalne skolastičko-crkvene misli na jednoj 
strani kao i književnosti na drugoj. Na oba se ta pod- 
ručja vidi već javljanje novoga dana, koji će svanućem u 
Renesansi osvijetliti putove novovjeke filozofske misli; filo- 
zofske misli, koja se temelji na jednom novom osjećaju ži- 
vota, na novom prirodoznansivenom pogledu, a i na novim 
oblicima društvenoga uređenja. Iako su ti mislioci, a i pje- 
snici, još bili duboko vezani uz stoljetne tradicije, oni te tra- 
dicije lome i unose novi kritički duh, koji predstavlja prije- 
laz, a označava i suprotnost prema onom što je bilo. Oni kad- 
god i ne znadu, iako duboko u sebi osjećaju, da su vjesnici 
budućnosti, koja će obuzeti odjednom, baš po njihovim puto- 
kazima, smjer novoga kulturnoga stvaralaštva. 


I 


Preteče filozofskoga humanizma nalazimo već u redovima 
značajnih mislilaca, koji su samo još nominalno nosioci uni- 
verzalne skolastičke misli, a zapravo su pioniri novoga duha. 
Prve dijalektičke prijelaze, koji označuju povijesnu graničnu 
zonu između skolastike i humanizma u tom smislu, da filo- 
zofija prelazi od teološko-autoritativne podčinjenosti na svoju 
kritičku i autonomnu poziciju, da osvaja vlastitu kompeten- 
ciju na specifično svojem problematskom području, što je 
upravo bitna karakteristika humanističke filozofije, nalazimo 
već u srednjovjekovnoj filozofiji. Drugim riječima u samom 
povijesnom raspadu skolastike, na njezinoj djelomičnoj ne- 
gaciji i njezinim antitezama možemo zapaziti onu klicu, koja 


15 


označuje prve početke daljnjega razvoja, što od skolastike 
vodi u humanizam. Ta se Klica očituje prvom i osnovnom 
karakteristikom metodološkog preokreta od staroga puta i 
orijentacijom u kvalitetno novi humanističko-filozofski pe- 
riod. Drugim riječima jaka opozicija unutar same srednjo- 
vjekovne skolastike predstavljala je u isti mah emancipaciju 
od nje, te time njen raspad, a istovremeno i utiranje putova 
humanizma. Da bi se, naime, moglo poći na te nove putove 
humanizma, na kojima se traže novi odnosno drugi, a zapravo 
stari i zaboravljeni autoriteti, moralo se najprije emancipi- 
rati od skolastičkoga aristotelizma i službenog uniformizma, 
a to su najoštrije bili izveli upravo na području službene 
nauke preteče novoga vremena. 


Kad već dominikanac Albert Veliki (1193—1280) isklju- 
čuje iz filozofije mnoge dotada zajedničke probleme religij- 
sko-filozofske, a kako je uz to i dobar poznavalac prirodnih 
nauka, on smjelo ruši dotadanje jedinstvo životnog nazora, a 
negira potrebu jedinstvenosti gledišta u filozofiji i religiji. 
Već se javlja ideja autonomije znanstvene svijesti. To su već 
bili znaci krize i putokazi novog naučnog gledanja. On sma- 
tra, da se opći zakon stvarnosti može izraziti kao dijalektička 
berba suprotnosti. 


Roger Bacon (1214—1294) — o kome će nešto kasnije biti 
riječi! — traži prilaženje k stvarima i zagovara empirijsku 
metodu, što je predstavljalo oštru suprotnost prema tradici- 
onalnoj deduktivnoj skolastičkoj nauci. 


Villiam Occam (1270—1347) i njegovi nastavljači (okami- 
sti), nastavljajući nauku Roscellinovu, oštro su istakli, da 
ne postoje neke općenitosti bilo u smislu Platonovih ideja 
bilo u smislu Aristotelove — a po tome i službene skolastičke 
— općenitosti u stvarima, nego da zbiljski postoje samo po- 
jedinačne stvari, koje mi iskustveno spoznajemo. Općenitosti 
su samo zajednička imena (nomina), pa se taj smjer i naziva 
u filozofiji nominalizam. On već dijeli posve filozofiju od 
teologije, a za opstojnost boga tvrdi, da se ne može dokazati. 
Taj borbeni nominalizam, koji nasuprot spekulaciji ističe 
značenje iskustva, preteča je renesansne prirodoznanstveno- 
iskustvene orijentacije u filozofiji, a po tome je u spoznajnoj 
teoriji preteča engleskog empirizma. 

W. Occam, taj izraziti antimetafizičar, zastupnik misli, da 
se filozofska i teološka istina ne poklapaju, koji odbacuje svaku 
ortodoksnu — a time zapravo tadašnju službenu — nauku 
izraziti je krčilac novih putova, a njegov utjecaj na oxford- 
sko sveučilište svakako je predstavljao nesumnjivu kompo- 
nentu u nastanku engleskog novovjekog empirizma. Počeci 
novovjeke filozofije imadu svoje izvore i svoj korijen baš u 
Occamovim kritičkim pogledima. Vezanost, uniformnost i 
uskoća srednjovjekovnog pogleda već je ovdje lomljena, iako 
još nije bila slomljena. 


Od radikalnih okamista valja svakako spomenuti poime- 
nično I. Buridana i Nikolu od Orezme. No dok je Buridan 
tražio slobodu od službenih Aristotelovih teza u filozofskom 
istraživanju, a s obzirom na problem ljudske svijesti zastu- 
pao psihološki determinizam, dotle se Nikola od Orezme ba- 
vio više prirodnim naukama, osobito fizikom i astronomi- 
jom, tako da ga mnogi smatraju neposrednim pretečom Ko- 
pernika i Galileja, kojih je nauku već posve jasno koncipirao 
u smislu moderne mehanike i nebeske fizike. On je jasno 
izložio zakon gravitacije, teoriju o kretanju zemlje oko svoje 
osi i oko sunca, a izložio je i osnovne principe analitičke geo- 
metrije. Sve su to otkrića, kojima su prirodoslovci Renesanse 
dali tako odlučno značenje u stvaranju nove slike svijeta, ali 
koji su već tu u 14. stoljeću bili otkriveni i naučno izloženi. 


Nicola d'Autrecourt — nazvan srednjovjekovnim Humieom 
— morao je prekinuti svoja predavanja na pariskom sveuči- 
lištu zbog svojih nominalističko-skeptičkih naučavanja, koja 
se nisu slagala sa službenom naukom ni onda kad je branio 
tezu o vječnosti svijeta, ni onda kad je tumačio sve događaje 
u prirodi kao spasenje i rastavljanje atoma u smislu materi- 
jalističke, demokratske koncepcije. Kod problema principa ka- 
uzaliteta i principa supstancije zauzima on posve isto nega- 
tivno stajalište kao Hume, pa se čak i u psihologističkim 
argumentima s Humeom toliko podudara, da neki povjesni- 
čari filozofije smatraju u tome pitanju Humea njegovim uče- 
nikom. Svakako su ga zbog loga negativnog, agnostičkog sta- 
jališta predstavnici crkvene službene nauke nazvali »destruc- 
tor philosophiae«. 

Pa i sama Eckhardtova mistika — o kojoj će biti kasnije 
riječ kod prikaza Bo&hmeove filozofije — predstavljala je 
smjer, koji se odvajao od službenoga dogmatskog jedinstva, 
pa je zbog toga i bila njegova nauka papinom bulom osu- 
đena. 

Mogli bismo tako nabrajati i desetke imena, koji pod vre- 
menskom oznakom Srednji vijek ostaju zaboravljeni, a zapravo 
označavaju zrake novoga dana. Može se iako reći, da je duh 
humanizma, koji je predstavljao antitezu uniformnosti i ne- 
povredivom dogmatizmu crkveno-skolastičke nauke, bio poko- 
leban prije, nego što je odlučna biika u Renesansi započela. 
Počeci toga raspoloženja i toga pogleda nalaze se u stolje- 
ćima, koja su prethodila Renesansi. Kad se to tvrdi, ne želi 
se podcjenjivati nego isticati revolucionarno-povijesno zna- 
čenje Renesanse, koja je jasno izrazila ono, što je već stvar- 
nost u svojim dubinama nosila kao zahtjev novoga života, 
Renesansa je izborila pobjedu onih ideala, kojima je već 
duh vremena bio prožet. Filozofske teze o dvostrukoj istini, 
ideal autonomije znanosti, empiristička metoda, prirodoznan- 
stveni aspekti, sumnja u apsolutnu i nepromjenljivu istinu, 
sve je to već prodiralo kroz ljudsku misao, koja se htjela 
otresti unifomnosti i podvrgnutosti drugim ciljevima, nego 
što je istina. Tutorstvo crkve, podređenost slobodne spoznaje 
i subjektivnog uvjerenja teologiji bili su odbijani već onda, 
kada se naoko pričinjalo, da je sve jedinstveno i u skladu. 
Ovi preteče na području filozofske misli izražavali su tako 
nove ideale života. A da je život tim idealima bio prožet 
izražavaju još ilustrativnije preteče Renesanse na području 
lijepe književnosti. 


lI 


U svjetsku su povijest književnosti ušla tri neizbrisiva 
imena talijanske književnosti, koji su ujedno predstavnici 
evropskoga duha i raspoloženja u prelaznom razdoblju iz ka- 
snoga Srednjega vijeka u razdoblje Renesanse. To su tali- 
janski pjesnici humanisti Dante, Petrarci i Boccaccio. 


Dante Alighieri (1265—1321) među prvima je, koji su pro- 
budili smisao za ljepotu antike i napose za puninu života, 

koju antika poznaje i cijeni. On je bio i pjesnik i učenjak, 
pa mu je zato poezija puna misaonosti, a svaka znanstvena 
teza puna pjesničkoga erosa. 


Ono prvotno novo, za što se on bori, to je narodni jezik. 
Narodni se jezik smatrao — a i on ga tako naziva — »vul- 
garnim jezikom«, za razliku od »ljepšeg, vrednijeg i pleme- 
nitijeg« latinskoga jezika, kojim su se tada služili u svim 
naukama. Piše u obranu svoga materinskog jezika i proriče, 
da »će to biti novo svijetlo, novo sunce, koje će granuti, kad 
staro zapadne«. Ta njegova borba za narodni jezik, a i sama 
uspješna afirmacija toga jezika u njegovim djelima, prvi je 
znak onoga individualizma, koji se ovdje, najprije kao na- 
cionalni individualizam, pojavljuje kao vjesnik duha novoga 
vremena, koji obara latinistički univerzalizam Srednjega vi- 
jeka i navješćuje zoru novoga shvaćanja i ocjenjivanja. 


U samoj pak »Božanskoj komediji«, koja predstavlja još 
i danas jedno od najznačajnijih djela svjetske književnosti, 
Dante je spojio — kako veli De Sanctis — dvije književnosti, 
koje su se dosada borile i isključivale: narodnu i antiknu. 
A iz te sinteze baš i izviru sve one osobine, a i sve one pred- 
nosti, po kome to djelo postaje preteče jednog novog duha, 
koje se ispoljava u Renesansi, Jer, valja već i ovdje spome- 
nuti, da se i kasnija Renesansa teško oslobađa velikih religi- 
oznih moliva Srednjega vijeka, iako među njih prodiru i 
mjestimično ih potiskuju motivi antike i motivi profane 
umjetnosti. Poganska mitologija i kršćanska simbolika često 
će se nerazlučno srasti i preplesti. Tek će se mnogo kasnije 
oživljavanje antike razviti u duhovnu opoziciju protiv crkve. 
Kod Dantea toga još nema, no i on htijući konzervirati i 
učvrstiti staro i nehotice prekoračuje u područje jedne nove 
stvarnosti, jednoga novog naziranja, jednoga novog svijeta. 


Vergilije vodi Dantea kroz tobožnje prekogrobne predjele, 
kuda polaze poslije smrti ljudske duše, a uistinu simbo- 
lički i alegorički izražava sve mane i vrline čovjeka ovoga 
svijeta. No da bi io mogao vidjeti, Dantea kroz kršćanske 
predjele vodi poganski pjesnik, pjesnik, koji je realistički 
promatrao ovaj svijet. Nije onda čudo, da su mnogi običniji 
ljudi čitali Božansku komediju kao realističku priču, a uče- 
njaci su je realistički objašnjavali i komentirali — jer su u 
njoj vidjeli »knjigu života i istine«. 


ki 19 


A doista se s pravom tvrdi, da je Dante u to pjesničko 
djelo stavio »čitavo znanje svoga vremena: metafiziku, mo- 
ral, politiku, povijest, fiziku, astronomiju i t. d. Središte, oko 
kojega se kreće ta golema enciklopedija, jest problem ljud- 
ske sudbine, problem, koji se nalazi u korijenu svih religija 
i svih filozofija« (De Sanctis). Ali on nije samo to znanje, 
samo rezultat znanosti, nego i život u svojoj cjelini, u real- 
nosti i onako, kako ga sebi priprost čovjek predočuje u slici 
svetačkih lica. A to su na primjer u Danteovu Paklu bile 
kritike određenih svjetskih faktora — od pape i kraljeva, pa 
na niže, — svih onih, koji nisu živjeli, kako bi trebali da 
žive. Taj prikaz pakla, taj svijet vizija, simbola i alegorija, 
bila je zapravo stvarna, konkretna kritika svih realnih nega- 
tivnosti života, od raskalašenosti svećenika i redovnika, pa 
sve do pokvarenosti vladara i papa, koji su mjesto da budu 
najbolji, bili uistinu najgori, zaokupljeni sitnim zemaljskim 
užicima i zlodjelima. 

Dante je najočitije iznosio sliku čovjeka i društva svoga 
vremena, Srednjega vijeka. A dati sliku, znači vidjeti i svi- 
jetla i sjene, a to je u isti mah i prikaz i kritika. Dante je 
sam potpun čovjek, najjači individualist svoga vremena, in- 
dividualist, koji nosi u sebi sve suprotnosti toga života, a 
izražava ih u alegorijskim slikama. Te suprotnosti od shva- 
ćanja ideala do njihovih neadekvatnih realizacija, od strasti 
i uljudnosti do barbarstva i surovosti, te sukobe živa čo- 
vjeka i svijeta izražava taj veliki genij čovječanstva. On je 
u isti mah i učesnik i promatrač i — sudac. On vidi taj spe- 
cifični srednjovjekovni unutarnji antagonizam, a i tu vječnu 
borbu suprotnosti između duha i tijela, ili kao što ljudska 
mašta veli, boga i vraga. 


Dante je kroz punu sliku srednjovjekovlja, u okviru reli- 
gijskih slika i mističkih shvaćanja, prikazao čovjeka sa svim 
njegovim svakidašnjim osobinama, a to je bilo ono, što će u 
renesansnoj ideji individualizma postati ideal progresa. Po- 
jedinac se u Srednjem vijeku gubi kao član kategorije opće- 
nosti. No ovdje se eto već javlja opis, a onda i ideal indivi- 
dualnog oblikovanja čovjeka, onaj jasno istaknuti »uomo 
singolare«, »uomo unico«, koji kao nova kategorija ulazi i u 
kulturu. U tom, iako simboličkom i alegoričkom prikazu, kri- 
tici i ocjeni suvremenosti, vidi se čitav Srednji vijek sa svim 
svojim shvaćanjima, ocjenama, a i slabostima, enciklopedija 

života, pa tako predstavlja početak onoga, po čemu Rene- 
sansa počinje da ruši jedan već dotrajali oblik javnoga života. 
A da ta njegova poezija nije bila shvaćena samo kao beza- 
zlena pjesnička tvorevina svjedoči pjesnikov prognanički ži- 
vot. On je u isti mah i žrtva svoje sredine i vjesnik novoga 
doba, koje će donijeti ideale novoga čovjeka. 

Zar nije u Paklu tako jasno prikazan potpun čovjek kao 
individuum u neograničenoj punini i slobodi svojih strasti 
i nagnuća, a ta slika negira onu staru srednjovjekovnu kon- 
cepciju homo sapiensa. Dante iako se odnosi prema ljudskim 
grijesima sa stajališta kršćanske moralke, ipak u pjesničkom 
opisu pokazuje smisao za sve, što je prirodno, što se nalazi 
u ljudskoj prirodi i po čemu on jest taj prirodni, makar i 
grešnik pojedinac. Uz to već istaknuti individualizam i taj je 
smisao za ljudsku prirodu, taj novi naturalizam, jedna od 
ideja vjesnica Novoga vijeka. 

Taj je Danteov svijet, doduše, još uvijek pun kršćanske 
ideologije, ali ideologije, u kojoj više nije sve ujednačeno u 
smislu univerzalizma, nego toliko izdiferencirano u smislu 
realnosti i humaniteta, da se vidi svuda živ čovjek u svojoj 
osebujnosti i relativnoj vrijednosti. 

A sam je simbolički prikaz od Pakla do Raja slika ideje 
progresa, gdje pobjeđuje sloboda, dobrota, istina — ukratko 
duh, ali se odražava i život u svim njegovim niskostima i 
grijesima, strastima i putenosti. No smisao života leži u uzdi- 
zanju i progresu, a to je postala vjera novoga čovjeka u 
ostvarivanju novoga svijeta. Ta »knjiga života i istine« po- 
stala je tako izvor novoga znanja i nove orijentacije o čo- 
vjeku. Ona je po sadržaju srednjovjekovna, ali po načinu i 
duhu svakako postaje vjesnikom novoga doba. Ona je u isti 
mah i sintetički svršetak i revolucionarni — početak. 


No dok je Dante samo pjesnički štovatelj antike, njen 
otvoreni branitelj, koji nju oduševljeno propagira i marljivo 
studira, bijaše liričar Francesco Petrarca (1304—1374). Pod 
utjecajem svog učitelja grčkog jezika Berharda Barlaama za- 
volio je Petrarca toliko klasiku — iako nije nikada posve 
naučio grčki jezik — da joj je cijeloga života bio strastveni 
propagator. Sam je u svojoj knjižnici — što za ono doba 
bijaše velika rijetkost — imao 16 Platonovih spisa. Velik 
dio života proveo je u traženju klasičnih tekstova, a sam 
se intenzivno bavio Ciceronom, Senekom, Quintilianom  Ti- 

tom Livijem, Horacijem, Vergilijem i Homerom. »Tako se 
rađala zora Renesanse« — reče de Sanctis. U tom klasičnom 
svijetu nalazi Petrarca svoje uzore zabacajući svesvjetsku 
koncepciju srednjovjekovlja. 

Međutim, ono, po čemu je Petrarca ušao u svjetsku knji- 
ževnost, a i po čemu je preteča novoga doba, to je onaj duh 
njegove lirike, duh koji je zanesen smislom za ljepotu oblika, 
ljepotu žene i ljepotu prirode. A tu je ljepotu otkrio prošavši 
kroz uviđanje punoće života. i otkrivanje dubine misaonog 
svijeta antike. Takvu je antiku on ljubio i propagirao; kroz 
nju je gledao život i poetizirao svijet, a poganska misao za 
realno i konkretno dolazi do izražaja i onda, kada pjesnik 
svoju Lauru, u koju je unio svoj čitav svijet, uzdiže i u pod- 
ručje vječnosti. Nije onda čudno, da je Petrarca postao uzor 
i ideal budućih pokoljenja, koja su sve više voljela konkretni 
Život, i koja su na baštini antike razvijala mogućnosti svojih 
životnih opažanja. 


Treći u tom trolistu talijanskih pjesnika humanista Gio- 
vanni Boccaccio (1313—1365) nastavio je putove Petrarkine 
u proučavanju Homera i grčke književnosti. Teško je, do- 
duše, došao na te putove, jer ga je otac trgovac silio, iz želje 
za dobitkom, da i on bude trgovac. I doista je jedno vrijeme 
bio trgovački putnik, ali je na tim putovima više tražio stare 
klasične tekstove, nego što je prodavao očevu robu. A kad 
se sasvim otrgnuo od prakse, Boccaccio je bio kod učenika 
Barlaamova Leontiusa Pilatusa temeljito naučio grčki; tako 
da se dugo vremena i bavio mišlju, da prevodi neke Plato- 
nove spise na talijanski jezik. Na Boccaccia lično učinio je 
dubok utisak studij klasike, tako da prvi njegovi radovi i 
nisu drugo neko izraz toga grčko-rimskoga mitološkoga i po- 
vijesnoga svijeta, kojim je osvojio i zadivio svoje suvreme- 
nike, a i generacije, koje su dolazile. Boccaccio je prvi oživio 
čistu antiku bez pomirivanja s kršćanstvom, kao što su to 
činili Dante i Petrarca. Njegova je zasluga da je god 1357. 
osnovana u Firenzi katedra za proučavanje Homera. Iz toga 
studija i rada izrastao je humanistički evropski pokret u 
cjelini. 

Inače samoga izgrađenoga novelistu Boccaccia nazivaju 
Voltaireom četrnaestoga stoljeća, jer on više nije poput Dan- 
tea pomirivao Srednji vijek i antiku. On nije ni kao Petrarca, 
koji je kroz antiku naučio ljubiti prirodnu ljepotu, pa onda 

pobjedom čistoga razuma nad osjetilnošću sve uzdigao do 
nadljuskih nebesa, čime je ipak na neki način afirmirao 
apstraktni lik srednjovjekovne žene. 

Boccaccio se ruga tome duhu Srednjega vijeka. On pred- 
stavlja revolucionarni korak prema novome dobu, koje ne- 
gira taj cijeli beskrvni duh bliske prošlosti i njegove tada- 
šnjosti. On ne će da vidi ono transcendentno, nadljudsko i 
natprirodno, ni čovjeka u slici savršenstva. Taj čovjek, taj 
individuum, realni i zemaljski ne će više da bude lažni asketa, 
čovjek ekstaze i kontemplacije, za kojega je ovozemaljski 
život izgubio svaku pravu vrijednost. Sve te pretjeranosti i 
izvještačenosti, sav taj verbalizam, sve te apstrakcije i alego- 
rije mjesto punokrvnog živog čovjeka, pojedinca, koji ljubi 
i griješi — Boccaccio sve to odbacuje. U toj sveopćoj nega- 
tivnoj kritici — neizrađujući još lik novoga čovjeka — vrši 
Boccaccio svojim novelama ulogu vjesnika novoga doba. 
Boccacciov osjećaj komike i senzualnosti daje osnovni biljeg 
njegovu pjesničkom djelu, a rezuliat toga je kritika tada- 
šnjeg vremena. Ono je time ostalo vjesnik doba, koje oštro 
kritizirajući jednostrani spiritualizam i s njime povezan le- 
gendarni, čudotvorni i fantastični svijet, postavlja osnove 
realizma i naturalizma novoga svijeta. To je novo doba, koje 
ne će više da idealizira nego da realizira. 


Boccaccio više ne piše božansku nego zemaljsku i ljudsku 
komediju, a sve visoke ideale i nadljudske askeze i njihovu 
vrijednost odbija, te se svemu tom otuđenju duha od tijela 
ruga. On cinički i podrugljivo dotiče sav taj svijet skorašnje 
prošlosti i bezvrijednosti. On izvrgava ruglu i lakovjernog 
fratra i praznovjernog čovjeka. on ne pušta na miru ni mo- 
litve, ni ispovijedi, ni propovijedi, ni postove, ni vizije, ni 
čudesa, a najmanje glupi i lakovjerni puk. On ukazuje na 
suprotnosti života redovnika i redovnica i njihovih propovi- 
jedi, stvarnog licemjerja i nestvarnih ideala. Sve to uzima 
na nišan njegov slobodarski i cinički duh. 

Tip srednjovjekovnoga čovjeka bio je već doista u opadanju, 
a dotrajali oblici života su već doista bili za smijeh i osudu. 
Svi su osjetili, pa i oni, koji su ga izvanjski i službeno osu- 
đivali, da Boccaccio ima pravo, a to je zapravo bila najteža, 
a i opća osuda dotrajalog oblika života. Boccaccio odbacuje 
i viteštvo i mitologiju, te gleda i procjenjuje svoju okolinu 
i svoje društvo, a to je u njegovu djelu novo i — najvrednije. 

Dante, Petrarca i Boccaccio svojim su umjetničkim ostva- 
renjima predstavnici sintetičkoga duha svoga vremena i vje- 
snici nadolazećih stoljeća. Pa iako je to samo umjetnost, ona 
budi, ostvaruje temelje jednoga sveopćeg duha i kulture, 
koja će pomalo savladati i naučne i religiozne koncepcije 
dotadašnjeg čovjeka i zavladati životom kao njegov novi 
oblik. To je duh, koji nije izašao iz škola, nego je književni 
glas pjesnika pojedinaca. A ovi pjesnici su baš po tome vje- 
snici novoga doba, što su propagirali i budili smisao za anti- 
ku, a s njome i za prirodnost i čovječnost, što su razvijali 
umjetnički, a time i kritički osjećaj i prema vjeri i prema 
tradiciji, što su konačno i u grijehu i u ljubavi i u ruganju 
vidjeli svagdje i svagda potpunoga i živoga čovjeka — a ne 
apstrakciju i konstrukciju. A što je najvažnije pri tom, go- 
vorili su iz srca sviju i za sve, a da su pritom ostali indivi- 
duumi i ličnosti za sebe, što je bilo najteže ostvariti i izvoj- 
štiti. A to je bio osnovni tada tek naslućeni ideal Renesanse. 


IV. GOSPODARSKO-SOCIJALNE PROMJENE 
KAO OSNOVICA NOVOGA DUHA 


Slobodna znanost, koja je pomalo odnosila pobjedu nad 
dogmatičkim doktrinarstvom, ima da zahvali svoje dobivene 
bitke na prijelazu u Novi vijek najviše činjenici, što se čvrsto 
povezivala s praktični životom, a nije stajala začahurena u 
sebi i izolirana u zidovima radnih kabineta i laboratorija. 
Pa i onda, kad se radilo o otkrićima najdaljih činjenica — 
kao što su astronomske — izvodile su se konzekvencije za 
područje ljudske prakse, naziranja i djelovanja. Znanost je 
djelovala na stvaranje temelja jednoga novog životnog na- 
zora, nazora, koji je u isti mah predstavljao i negaciju tra- 
dicionalnoga pogleda, a predstavljao osnovicu za izgradnju 
jedne nove životne aktivnosti i svojevrsnog oblika života. 
Ne bi inkvizicija izvodila pred sud Galileja, da je smatrala 
njegovo otkriće o kretanju Zemlje samo životno indiferent- 
nom astronomskom spoznajom. Znanost tako povezana s 
praksom sve manje je samo znanost o općoj biti svijeta, a 
sve više postaje područje otkrića, koja služe da olakšaju čo- 
vjekovu životnu borbu na zemlji. Ona se stavlja u službu 
materijalne tehnike i politike. Materijalna tehnika i nije 
drugo nego spoznajnim putem otkrivena i onda u službu 
čovjeka preoblikovana zakonitost prirode u njegova pomoćna 
sredstva, koja mu olakšavaju i uljepšavaju život. Teorija i 
praksa se usko povezuju; znanost na jednoj stvara nove te- 
orije, a na drugoj ostvaruje nova oruđa za stvaranje lakšeg 
i bujnijega života. 

Nova otkrića na području tehnike, a time prvensiveno 
na području proizvodnih sredstava, uvjetovala su, kako već 

spomenusmo, jedan novi oblik gospodarstva, a time i novi 
poredak u gospodarskim, a zatim i socijalno-političkim odno- 
sima među ljudima, te konačno onda i u shvaćanjima o tim 
oblicima života. Srednjovjekovni nazor o nužnosti »staležu 
primjerenog« i prema tome i nepromjenljivog gospodarskog 
i socijalnog položaja mijenja se, a nastojanje za proširenjem 
novčanog, trgovačkog dobitka i moći sve više raste, uvjetu- 
jući tako prvenstveno promjenu gospodarske, a posljedično i 
socijalne strukture jednoga novoga društva. Feudalni staleški 
gospodarski sistem se razbija i počinju se stvarati osnovi no- 
voga gradsko-kapitalističkoga gospodarstva i moći. 

Kršćanski gospodarski etos, shvaćanje da svaki smije i 
treba tek prema svome položaju da pokriva svoje veće ili 
manje potrebe, potiskuje pomalo novo shvaćanje i to ideja 
nevezane, neograničene proizvodnje i bezobzirnog ličnog za- 
rađivanja, a ta je ideja — postavši praksa — predstavljala 
temelje građanskog društvenog uređenja i napretka. Zar je 
onda neobično, da je ideja liberalizma, koja jedina omogu- 
ćuje tu slobodnu trgovinu i zaradu, postala dominantnom 
idejom i borbenom parolom protiv svake statičnosti i dogma- 
tizma. Taj novi duh civilizacije i kulture ima svoje osnove 
u novom načinu gospodarskog života. Novi duh i iz njega 
proizašle nove snage stvaraju uvjete jednog novog oblika 
životne zbilje. 


Preopširno bi bilo i ne bi odgovaralo zadacima ovog pri- 
kaza, kad bismo pokušali izlagati razvoj ekonomskih i poli- 
tičkih prilika svih evropskih država, u kojima je redom 
oživljavao i razvijao se duh moderne Evrope. To spada u 
područje ekonomske i političke povijesti, ali kako je ta po- 
vijest osnovica za razumijevanje duhovnoga razvoja, potrebno 
je barem na jednom primjeru i tu osnovicu ukratko prikazati. 
Kako je pak Italija bila prva zemlja i kolijevka Renesanse, 
to će njezin primjer ilustrirati tu čvrstu životnu povezanost 
novih mogućnosti života te nastanka i razvitka novoga duha. 

J. Burckhardt u svom djelu »Kultura Renesanse u Italiji« 
veli ovako: »Rani razvoj Talijana u modernog čovjeka ima 
svoju podlogu (ne doduše jedinu, ali zato najsnažniju) u ka- 
rakteru talijanskih država: i republika i tiranija. Zbog toga 
je on morao postati prvorođeni među sinovima tadašnje 
Evrope. 

U Srednjem su vijeku obje strane svijesti — ona okrenuta 
prema svijetu, kao i ona okrenuta prema ljudskoj unutra- 
šnjosti — ležale sanjareći ili tek napola budne pod nekom 
zajedničkom koprenom. Ta je koprena bila izatkana od vjere, 
dječje zbunjenosti i tlapnje. Svijet i povijest promairani kroz 
tu koprenu pričinjali su se čudesno obojeni, a čovjek je sebe 
samoga spoznavao samo kao rasu, narod, stranku, korpora- 
ciju, porodicu ili u bilo kojem drugom obliku općenitosti. U 
Italiji se najprije ta koprena raspršila i probudilo se objek- 
tivno promatranje i postupanje s državom kao i uopće sa 
svim stvarima ovoga svijeta. Uz to se podiže punom snagom 
ono subjektivno; čovjek postaje duhovni individuum i spo- 
znaje se sam kao takav. Tako se nekada uzdigao Grk u od- 
nosu na barbare, individualni Arapin u odnosu na druge Azi- 
jate kao ljude, koji nisu prerasli okvir rase. Ne bi bilo teško 
dokazati, da su pritom imale najjači udio političke prilike« 
(79). Kako se razbijala ta koprena satkana od vjere i tlapnje, 
razmotrit ćemo malo kasnije, no njenu osnovicu — ekono- 
miku i politiku toga vremena — skicirat ćemo ukratko. 

Ulaziti u samu složenost političkih prilika tadašnje Ita- 
lije bilo bi preopširno za ovu potrebu. Valja tek istaći ono 
najznačajnije, da se vide bitne promjene gospodarsko-soci- 
jalne strukture, na kojoj se nadgrađivao novi životni nazor, 
nova ideologija. Ovaj prikaz bit će primjerno ilustrativan za 
ekonomsko-političke perturbacije toga vremena, koje su slu- 
žile kao uvjet novim shvaćanjima života, novoj orijentaciji i 
novom stvaralaštvu. 


II 


Smrću Friedricha II. (1250) Italija se oslobodila strane 
vladavine, sve dok nije opet godine 1494. francuski kralj 
Karlo VIII. upao u Italiju. 

Tada je u politički rastrganoj i potpuno nejedinstvenoj 
Italiji bilo pet značajnih samostalnih državica — a to su 
Milano, Mleci, Firenza, Napulj i Papinska država uz više 
malih i jedva spomena vrijednih. To su zapravo, izuzevši pa- 
pinsku, bile gradovi-državice, kasnije komune, koje već pred- 
stavljaju tip nove novčane, političke tvorevine, u kojima gra- 
đanski stalež zauzima dominantno mjesto. A i te su državice 

— što je također karakteristično — cvale i propadale prema 
svojim trgovačkim borbama, uspjesima i neuspjesima. Tako 
se do godine 1378. bore Genova i Mleci za prevlast u pomor- 
skoj trgovini. Kad su Mleci tu prevlast zadobili, potpada Ge- 
nova kao slaba državica pod suverenitet Milana. 

Milano je pak bio vodeća državica u borbi protiv feuda- 
lizma već u 13. stoljeću. Bogata obitelj Visconti vladala je 
tim gradom kao plutokratska sila stotinu i sedamdeset godina 
(1277—1447), a to je tip one nove snage i moći, koja se javlja 
na počecima građanske epohe. 


Oni osvajaju, pa opet gube, susjedne gradove (Genovu, 
Bolognu), izmjenjuju se na vlasti članovi te plutokratske po- 
rodice — često i najbliži rođaci pomoću međusobnih ubistava 
— pa se po njihovim tempramentima mijenjaju i tipovi nji- 
hove vladavine od užasnih tiranskih uprava (Galeazzo II, 
Barnabas) do oblika u cvatu i punih prosperiteta, od kojih je 
najznačajnije razdoblje Galeazza I. (1385—1402), koji je osvo- 
jio i Padovu, i Bolognu, i Pisu, i Sienu, i Peruggiu, a što je 
najvrednije, obilno je pomagao umjetnost i znanost. Poznato 
je, da su Visconti utemeljili jedan od najljepših samostana 
Certosu kod Pavije, sagradili milansku katedralu, da bi sja- 
jem natkrilili sve kršćanske crkve, a palača u Paviji je bila 
najdivnija kneževska rezidencija tadašnje Evrope. Palače su 
bile napunjene knjigama i umjetninama. — Kad je izumrla 
porodica Visconti, dolazi za vladara njihov rođak po posljed- 
njem ženskom potomku Bianchi — Franjo Sforza, koji se 
proglasio i milanskim vojvodom. Kad je od godine 1494. do 
1535. Milano postao bojište između Fracuza i kuće Habsbur- 
govaca, Sforze su stajali čas na jednoj ,a čas na drugoj strani 
držeći se principa oportuniteta, koji postaje dominantan prin- 
cip tadašnje politike i vladavine, a nalazi u Machiavelliju 
svoga sjajnoga teoretičara. Godine 1535. je Milano konačno 
anektirao car Karlo V. 


U svim tim ogromnim političkim perturbacijama nije se 
bilo lako održati na vlasti, pa su zato bila potrebna posebna 
sredstva lukavstva, špijunaže, okrutnosti i sile. Burckhardt 
plastično opisuje te skorojeviće, te »krvnike i ptice grabilice«, 
koji se kao novi tirani najjače sukobljuju, kad dođu na vlast, 
s nosiocima onoga principa, po kome su se sami dočepali 
vlasti. Burckhardt veli: »A najdublja se opreka ipak ne ističe 
dovoljno jasno: u Firenzi se tada bogato razvijala individu- 

alnost, dok tirani ne dopuštaju, da se razvije i istakne ika- 
kav drugi individualitet osim njihov i njihovih najbližih 
slugu. Pa tu je već bila potpuno provedena kontrola pojedi- 
naca sve do putnice« (12). 

I mletačka povijest, o kojoj bi mnogo znali pričati i naši 
dalmatinski gradovi, odražava borbe, uspjehe i neuspjehe u 
vezi s novim trgovačkim i tehničkim snagama, otkrivenim 
zemljama i trgovačkim putovima, a u vezi s time i političkim 
i vladalačkim moćima. Poslije pobjede nad Genovom (1381) 
Mleci dominiraju kao pomorska snaga Sredozemlja i gospo- 
dare nad trgovinom s Levantom. 

Početak je njihove nove političke epohe bio uopće sasvim 
drugačije usmjeren, nego povijesni put drugih talijanskih 
državica, koje su bile više ili manje vezane uz Rim i pod 
pokroviteljstvom okolnih zemalja. Mleci su bili pod domina- 
cijom grčkoga cara, pa su tako njihovi trgovački interesi bili 
veoma rano povezani s Istokom, a u vezi s time se pokazivala 
i njihova antipapinska orijentacija. 

Sve mletačke pobjede i proširivanje teritorija sve do Krfa 
i Krete ne mogu nas ovdje zanimati. No valja spomenuti 
njihovu unutrašnju situaciju. — Njihovo početno demokrat- 
sko uređenje pomalo se gubilo i Mleci su dobili poslije 1297. 
posve oligarhijsko uređenje. Političku je moć dobilo »veliko 
vijeće«, koje je postajalo nasljedno. Diplomacija im je bila 
tako rafinirana, da i danas mnogi povjesničari smatraju nji- 
hove bilješke u arhivima kao najbolje izvore povijesnoga zbi- 
vanja toga vremena. 


Trgovačko-plutokratska baza bila je izvor njihove moći, 
ai motiv sve njihove politike. Uspon, razvoj i pad mletačke 
moći tipičan je primjer procvata i propasti gradova vezanih 
za trgovačke uvjete mora i premještanje morskih putova. 

Firenza je pak bila središnje poprište borbe sila tadašnje 
Italije, i ona je upravo ilustrativna za to burno doba. Po- 
stala je grad najvećih trgovačkih društava i bankovnih kuća, 
vodećih novčanih snaga svoga vremena sve onamo od 13. 
stoljeća. U 13. stoljeću borila su se u Firenzi za vlast tri sta- 
leža: plemstvo, bogataši-trgovci i puk. Plemiće i njihove pri- 
staše nazivahu gibelinima, a bili su protivnici pape, dok su 
trgovci i pučani pripadali papinskoj stranci t. zv. velfovcima. 
Dakako da je konačno mlada klasa pobijedila (1266); ali se i 
ta zajednica u 14. stoljeću izmijenila, jer su pučani toliko 

ojačali, da su potisnuli s vlasti bogate trgovce. No i ta se 
demokracija pomalo izrodila u tiraniju. Sama glasovita po- 
rodica Medici došla je do političke moći demokratskim pu- 
tem, ali je tu svoju dobivenu poziciju tiranskim mjerama na- 
stojala očuvati. Bogatstvo, izraslo iz trgovine, industrijskih 
uređenja i rudnika, pomagalo im je kod toga. Prvi osnivač 
ugleda i moći te kuće bio je Ivan Medici (1429) bogati ban- 
kar. Cosimo Medici (1389—1464), nazvan ocem domovine, bio 
je tip pravoga renesansnog vladaoca — prepreden, čas po- 
mirljiv, čas okrutan i bezobziran. No on je bio i zaštitnik ve- 
likih umjetnika (Brunelleschi, Ghiberti, Donatello i dr.), osni- 
vač platonske akademije, koje je odigrala značajnu progre- 
sivnu kulturnu ulogu, i osnivač Medičijeve knjižnice. 


Međutim njegov sin Petar nije imao očevih odlika, pa ga 
je sredina, koja je naučila na život pod darežljivim Lorenzom, 
istjerala s vladalačke stolice (1494). Slijedile su četiri godine 
Savonaroline vladavine. Girolamo Savonarola (1452—1498) 
taj glasoviti talijanski reformator, dominikanac, propovjednik 
stroge religioznosti i visokog morala, oštri kritičar pape 
Aleksandra VI., umiješao se nakon protjerivanja porodice 
Medici i u politiku i učinio je od Firenze republiku na teo- 
kratsko-demokratskoj osnovici. Sam nije preuzeo nikakav 
politički položaj. U karnevalu 1495. dao je spaliti mnoge zna- 
kove tjelesne naslade, a među njima i mnoga umjetnička 
djela. Vladala je neka puritanska psihoza, koja je negirala 
vrijednost svake radosti i luksusa i slobodarstva uopće, a 
priklanjala se strogoj pobožnosti. No uz velik broj sljedbe- 
nika rastao je sve više i broj njegovih neprijatelja i to iz re- 
dova pristaša porodice Medici, iz redova franjevaca, koji nisu 
trpjeli Savonarolu kao dominikanca i iz redova papinskih 
pristaša. Kad ga je još uz to papa Aleksandar VI. i ekskomu- 
nicirao, mnogi su dotadašnji pristaše ostavili prokletnika. 
Svjetina je konačno provalila u samostan i izvukla Savona- 
rolu pred sudište, i nakon uobičajenih, a i gorih mučenja 
spalila ga kao krivovjerca. 

Trijumfirala je protivnička politička stranka. Republi- 
kom, nominalno demokratskom, zavladao je puni plutokratski 
režim, a 1512. vratiše se opet potomcf obitelji Medici, Sin Lo- 
renzo, koji je već u četrnaestoj godini bio kardinal, izabran 
je bio 1513. papom. Nosio je kao papa ime Leon X. Porodica 
Medici vladala je pak pod naslovom »velikih vojvoda od To- 

scane« u Firenzi sve do 1737., pa je pod njihovom vladavinom 
i bogatstvo, a po njem i političko značenje toga grada po- 
malo opadalo, dok nije i taj grad — kao i cijela Italija — 
postao sve siromašniji i sve beznačajniji. 

Medutim valja napomenuti, da naglo opadanje moći i osi- 
romašenje, ne samo pojedinih gradova, nego i cijele Italije, 
nije uzrokovao samo ovaj unutrašnji faktor vječnih ratova 
i unutrašnjih i vanjskih sukoba, nego i otkriće novih zemalja 
i novih morskih putova. Poslije otkrića Amerike, a i nala- 
ženja puta za Indiju, izgubila je Italija odmah svoje centralno 
trgovačko značenje, što je na njenu trgovačku privredu dje- 
lovalo katastrofalno. Mogli bismo tako i dalje opisivati po- 
vijest Verone pa Genove, povijest Napulja i Sicilije, a onda 
i Papinske države, i svagdje bismo vidjeli slične primjere. 
Otkrivali bismo svagdje borbu mlade plutokratske buržoazije 
i staroga osiromašenog plemstva, borbu papinske tradicionalne 
moći, učvršćene beskompromisnim i okrutnim sredstvima, a 
podrovane iznutra nemoralom i političkom trgovinom, s mla- 
dim snagama bilo reformatorskog puritanizma, bilo slobodar- 
skog individualizma. Poslije toga vidjeli bismo borbe, nemi- 
losrdne borbe trgovačkih konkurenata-gradova, koji su su- 
sjedne, ekonomski slabije gradove, potiskivali u bespravnu 
zavisnost. Radilo se o koncentraciji kapitala na jednoj strani 
i otvaranju novih tržišta na drugoj, a sve to na račun nekoga 
trećega. I najviši autoriteti bili su uzdrmani, a beskompro- 
misne borbene mlade snage otvarale su nove putove moći i 
vladavine, koje su jednako tako nailazile na beskrupuloznu i 
beskompromisnu obranu starih pozicija. Često se pod plaštem 
pravovjerja okrutnim sredstvima branila najobičnija politika 
moći. Kostimirano plemstvo postajalo je sve nemoćnije, a 
onda i sve bespravnije. Burckhardt je to doba nazvao »čudnom 
mješavinom dobra i zla«. 


I nije onda čudo, da su u toj i takvoj borbi trebala sred- 
stva za tu borbu; prvenstveno novac, a onda i tehnička sred- 
stva, pa konačno i novi ideološki principi. To je koristilo 
unapređenju prirodnih nauka, jer su se od njih tražila ta 
tehnička sredstva. Politička praksa tražila je i odbacivanje 
starih teorija o skladu »države božje« i postavljalo svoju te- 
oriju beskompromisne borbe, u kojoj cilj odobrava i posve- 
ćuju sva, pa i najgora sredstva. Trebalo je novu političku 
praksu osvijetliti novom teorijom, iz te prakse stvorenu i za 

tu praksu primijenjenu, jer je neobuzdani individualizam bio 
usko povezan s nestalnošću, a to nije osnova, na kojoj bi se 
mogao izgrađivati jedan doista siguran razvitak. Tu poslje- 
dicu —- nestalnost — ukloniti bila je osnovna težnja tadašnje, 
a i svake druge vladavine. Ta teorija obuzdavanja i determi- 
niranja pojedinaca bila je i doista stvorena. 

Novi životni ideal tjelesne naslade, koji se javlja kao po- 
sljedica i zahtjev ekonomskog prosperiteta, lako ruši lažni 
asketizam. Slobodarska se misao uspješno suprotstavlja be- 
životnom dogmatizmu. Problem uloge čovjeka u životu, a 
s time u vezi njegov individualni prosperitet i njegova lična 
sreća postaju opet teoretski problemi. 

Svi su se ti problemi sada počeli obrađivati i sve su se te 
nauke međusobno potpomagale. A dakako da je novoj vla- 
dajućoj klasi trebalo i filozofskih autoriteta, pa se posegnulo 
za antikom, jednako kao što joj je trebalo i umjetničkog 
sjaja, pa se podupiralo umjetničko stvaranje. 


Ukratko, nove gospodarske i političke prilike, koje su se 
u sličnim oblicima kao u Italiji razvijale po cijeloj Evropi (a 
mi smo tek za ilustraciju uzeli njene intenzivne početke u 
Italiji!), predstavljaju bazu za jednu novu životnu orijenta- 
ciju, a njen se lik odražava u novoj slici svemira, u novom 
određenju položaja i ulozi čovjeka u svijetu, i u novom ži- 
votnom vrednovanju. Novi »regnum hominis«, u kome je čo- 
vjek postao mjerilo svih stvari, traži u svim pitanjima nove 
odgovore. Dakako da su ti novi odgovori, ta nova shvaćanja 
imala svoje konzekvencije i za znanstveni rad, i za socijalni 
poredak, i za pravna određivanja, i za društveno uređenje, a 
bila su najjasnije i najočitije izražena u — filozofiji Re- 
nesanse, u humanizmu. 


V. BORBA AUTORITETA 


I 


U harmoničnoj sintezi Danteova djela ne osjeća se još 
antiteza autoriteta: crkva-antika. Od Dantea pa sve do našeg 
Marulića djela ove vrste znače zapravo pokušaje sinteze ovih 
dvaju pogleda na svijet. Antika im služi kao sredstvo za 
oživljavanje jednoga duha i njegova izraza, koji već zapravo 
u svojoj starosti i preživjelosti odumire, a sinteza im u spa- 
savanju toga svijeta služi kao pomoć i osvježenje. U tim 
djelima antikna misao resorbirana u misao kršćanstva, kao 
što je već davno za to bio primjer Aristotelova filozofija, pred- 
stavlja zapravo jedan snažan oblik kršćanske rehabilitacije. 
Ta su djela osobito oživjela u borbi Reformacije i Proturefor- 
macije kao djela restauracije kršćanske misli pomoću pogan- 
ske filozofije, koja je u tu univerzalnu kršćansku misao uvr- 
štena i s njom usklađena. 

Međutim antika pomalo, kao uzor i vječna vrijednost, po- 
staje antiteza crkvi, kao dotada jedinom naučnom autoritetu. 
Burckhardt u svojoj »Kulturi Renesanse u Italiji« izričito 
ističe, kako je taj »rimsko-grčki stari svijet« postao »oslonac 
i vrelo kulture, kao cilj i ideja života, a djelomično i kao 
svijesna nova suprotnost« (102) utjecajan na cjelokupan život 
Renesanse. I tako se duh Renesanse počinje očitovati kao duh 
antiteze, duh borbe dvaju autoriteta. Može se reći čak i više 
autoriteta, jer se antika nije više doživljavala kao jedinstvo 
pogleda, nego u njem prevladava čas platonizam, a čas ari- 
stotelizam, a onda i ostali smjerovi stare grčke filozofije sve 
do Lukrecijeva materijalizma. Platonizam je ponajčešće bio 
opoziciona nauka protiv službenog aristotelizma. A poznato 
je, da skolastici nisu Aristotela u cjelini preporučivali za 
studije teologa. Već je godine 1110. provincijalni kolegij u 

Parizu zabranio čitati i privatno i javno Aristotelove pri- 
rodnofilozofske spise. Dopušteni su bili, a u cjelini su i ušli 
u kršćansku filozofsku nauku, samo logički spisi Aristotelovi. 
1231. godine je papa Grgur IX. ponovio tu zabranu, no s na- 
pomenom, da će Aristotelova fizika biti tako dugo zabra- 
njena, dok se ne očisti od zabluda. Godine 1245. i 1263. po- 
navljale su se ove zabrane. — Iz ovih je činjenica očito, da 
je ugled Aristotelovih naturalisličkih spisa sve više rastao, 
i da se službena nauka ovim umjetnim metodama i zabra- 
nama branila od pravog studija cjelovitog Aristotela. Među- 
tim to nije moglo ići u beskonačnost, pa je tako i crkva — 
potisnuta neotklonivim zahtjevima vremena — morala po- 
vući svoje zabrane, te je god. 1366. dapače odredila, da već 
zreli kandidati čitaju do tada zabranjene Aristotelove spise. 
Autoritet je antike nesumnjivo rastao. 


Međutim — kako rekosmo — on nije bio jedinstven. Oštar 
i često ogorčen sukob renesansnih aristotelovaca i platonovaca 
u 15. stoljeću bio je jedna od najkarakterističnijih suprotno- 
sti, iz kojih se rađao duh novoga vremena. Iako na neprija- 
teljskim pozicljama, obje se škole bore protiv skolastičkog 
tradicionalizma i prema tome predstavljaju samo različita 
stajališta, no s istom metom. Uz glavni motiv traženja novih 
autoriteta, t. j. negativna opozicija _ prema okamenjenom 
autoritetu, bila je potreba osvježenja znanstvenog mišljenja 
iz zaboravljenih knjiga životno svježe grčke i rimske misli. 

A ta je stara nauka doista i bila voljena. Platonizam se 
počeo razvijati na dvoru Cosima Medicija, firentinskog 
trgovca i stranačkog vođe, a i vladara toga grada. Upravo 
nas začuđuje, s kakvim žarom, revnošću i poznavanjem ističe 
Cosimo vrijednost Platonove filozofije kao najvišeg dosti- 
gnuća grčkog duha i kulture. Cosimo je dao, da mu i kod 
smrtne postelje čitaju jedan Platonov dijalog. Za njega pre- 
ma tome studij Platona nije značio samo neki sporedan do- 
datak k bogatu i uspješnu životu. Cosimo tim svojim znanjem 
i tom svojom ljubavlju utječe na čitavu svoju okolinu, koja 
postaje oduševljeni poštovalac Platonove nauke, a učeni Grk 
Joan Argyropulos postaje njihov učitelj grčkog jezika. Stu- 
dij Platona počeo se tako osjećati kao »dublja unutarnja po- 
treba«. Velikoga platonovca Marsila Ficina nazivaju Cosi- 
movim duhovnim sinom. Najveći i najčuveniji firentinski 
vladar unuk Cosimov Lorenzo Magnifico također je bio po- 

znat kao čovjek, koji je »ispitao sve dubine platonizma«. 
Nije čudo, da su ti mecene osnovali i obilno podupirali fi- 
rentinsku akademiju, koja je prvenstveno bila posvećena stu- 
diju Platonove filozofije. A valja odmah naglasiti, da je pla- 
tonizam, ako ni po čem već drugom, a ono po tome imao re- 
volucionarno značenje, što je prekidao jednoobraznu tradiciju 
skolastičke filozofije i davao mogućnosti, da se mogla opre- 
djeljivati u alternativi: Platon-Aristotel. 


II 


Kako je to bilo u doba, kada su se uz crkvene škole osni- 
vala i samostalna gradska sveučilišta i akademije u vezi s 
novim društvenim i socijalnim poretkom, to su ta sveučilišta 
i te nove akademije postajala žarišta i nove ideološke orijen- 
tacije. Spomenuta platonska akademija, osnovana na dvoru 
Medici u Firenzi 1458., okupila je oko sebe tada najbolje po- 
znavaoce Platonove filozofije, od kojih su se najviše isticali, 
uz učitelja Bizantinca Georgiosa Gemistosa Plethona, Basi- 
lius Bessarion, Marsilius Ficinus i Pico della Mirandola. Uje- 
dinjavao ih je studij originalnih djela Platonovih, a sam pla- 
tonizam se pojavio nenadano kao oduševljenje za velikog 
Atenjanina u zanosu humanizma. On čak u početku i nije 
predstavljao oštru protivštinu srednjovjekovnom aristoteli- 
zmu, nego se u njem vidjelo tek najviše dostignuće ljudske 
svijesti i duha. U Nikoli Kuzanskom susrećemo već jednoga 
od velikih predstavnika ove nove filozofske orijentacije. 


Georgios Gemistos Plethon (1355—1450) živio je i djelovao 
u doba, kad se pod pritiskom turske moći raspadalo bizant- 
sko carstvo, i kada se je u toj vladalačkoj nevolji javljala 
opet misao o ujedinjenju grčke i rimske crkve. Sam se Ple- 
thon, koji je promatrao to propadanje carstva i crkve, bavio 
jedno vrijeme mišlju, da nasuprot ukrućenim dogmama umi- 
rućih konfesija stvori jednu novu religiju na osnovima grčke 
filozofije. Kasnije je tu misao napustio, ali je ostao oštar 
protivnik peripatetičke filozofije, jer je za njega Aristotel 
bio predstavnik crkvene filozofije, pa pobijajući Aristotela 
pobijao je kršćanstvo i svećenstvo. 

Sam je živio dugo i pod osmanlijskom okupacijom — tada 
veoma tolerantnom prema inovjercima — te je i on to to- 
lerantno raspoloženje u sebi nosio. Učitelj mu je bio jedno 
vrijeme učeni židov Elissaios, koji je zastupao politeističke 
nazore i upoznao ga s naukom Zoroastra. 


Platona je studirao u njegovoj domovini, kad se bio na- 
stanio u Misistri — negdašnjoj Sparti — koja je tada bila 
glavni grad bizantske provincije na Peloponezu. Odanle je 
Plethon i došao kao službeni delegat na koncil u Ferraru i 
Firenzu, a taj je koncil imao zadatak, da ujedini crkve. Iako 
službeni delegat istočne delegacije, nedisciplinirani je Plethon 
bio protiv ujedinjenja crkava, jer je znao, da to znači jačanje 
kršćanstva, s kojom se idejom on nije oduševljavao. 


Tom prilikom je našao u Firenzi plodno tlo za propagandu 
platonizma, a s tim je izazvao veliko oduševljenje. Predava- 
nja o Platonu i platonizmu bila su mu uvijek prepuna, a 
među slušačima je sjedio i Cosimo Medici. Posljedica je bila 
osnivanje platonske akademije. 


Sličnu je akademiju osnovao i njegov učenik Pomponius 
Laetus u Rimu, ali je ona brzo došla na udar crkvene vlasti, 
jer je sve više zaslupala otvoreno pogansku misao. 


Plethon je sam uz propagandu Platonove misli, nadopu- 
njene neoplatonističkim elementima, pobijao i vrijednost Ari- 
stotelove filozofije. Pobijao je i peripatetsku logiku, koja daje 
prednost pojedinačnom pred općim, na koji način oduzima 
svaki smisao naučnoj, a pogotovu filozofskoj spoznaji. Obra- 
đivao je naročito Platonovu ctiku, dokazujući, da je dobro 
nad svime, da je bog jednak dobru, a da svako udaljavanje 
od dobra ujedno znači otpadanje od života. Uz etiku je na- 
dovezivao Platonove misli o državi. — No Plethonu nije bilo 
samo do oživljavanja historijskog Platona, nego i do stva- 
ranja jednog novog, živog životnog naziranja, koje će stajati 
i nad kršćanstvom i nad islamom i nad poganstvom. Pogan- 
skoj je misli ipak Plethon bio najbliži. 

Plethonov utjecaj u Firenzi bio je neizbrisiv. Platonska 
akademija kao izvor novoga duha i čas oštrije, a čas manje 
oštre opozicije protiv službenog aristotelizma tako je počela 
nov oblik borbe protiv tradicionalizma. Plethon je oživio Pla- 
tona u Renesansi. 

Međutim Plethonova radikalna negacija Aristotela, čijim 
je duhom ipak bila prožeta čitava kulturna svijest čovjeka 
toga vremena, ne bi se bila afirmirala, da nije uz njega bio 
i jedan malo blaži, ali zato uspješniji protagonist ove misli, 
a to je bio Basilius Bessarion (1403—1472). Bessarion je bio 
došao u istom poslanstvu s Plethonom iz Grčke, a kasnije je 
ostao i pridružio se rimskoj crkvi. Bio je u crkvenim pita- 
njima kao i u filozofiji za kompromis. On je dao kompromi- 
sne formule ujedinjenja obiju crkava, koje su bile primljene 
u Firenzi 6. VII. 1439. 

Bessarion je bio učenik Plethona, a nastojao je svagda 
Platonovu nauku povezati s Aristotelovom, a ne stavljati ih 
nasuprot, iako je u tome davao Aristotelu podređenu ulogu 
u odnosu na Platonovu filozofsku misao. Sam je produbljivao 
humanističko obrazovanje u Italiji i prevodio je na latinski 
i Ksenofona, a i metafizike Aristotela i Theophrasta. Bessarion 
je kasnije i dominirao u platonskoj akademiji, spajajući Pla- 
tonovu misao s kršćanskom ideologijom. Tako se platonizam 
lakše proširivao i nailazio na manji otpor. Bessarion je bio 
jedan od najširih krčitelja putova za Platonove ideje na Za- 
padu. 


Najznačajniji predstavnik platonskog pokreta u Renesansi 
bio je ipak Marsilius Ficinus (1433—1499), predsjednik pla- 
tonske akademije u Firenzi, prevodilac Platona i Plotina, koji 
je pomirivao svestrano kršćansku kulturu s obnovljenim he- 
lenizmom, a pri tame ukazivao na prioritet helenizma. Kad 
je na želju Cosima preuzeo vodstvo akademije, bio je oslo- 
bođen svih drugih obaveza i funkcija. Živio je posve povu- 
čeno na poklonjenom dobru u Careggi, vodio akademiju i 
čitav se život bavio studijama Platona, a ujedno i prevodio 
njegova djela. Glavno je Ficinusovo originalno filozofsko 
djelo »Theologia Platonica«. 

Ficinus je obrađivao filološkom strogošću do pojedinosti 
Platonove spise, ali zato s manje osjećaja za ljepote i vrljedno- 
sti njihove. Povezivao ga je s Plotinom i intrepretirao u smi- 
slu neoplatonizma, ali i orijentalizma i novopitagoreizma. 
Aristotelov utjecaj je također vidljiv. 

Spoznajna mu je teorija povezana s neoplatonističkom 
koncepcijom, pa su subjekt, koji spoznaje, i spoznajni predmet 
povezani duhovnom formom, koja postoji prije, i koja oba 

spoznajna pola povezuje. Čitava je pak stvarnost podijeljena 
u stupnjeve, gdje je na vrhuncu ono jedno i nepromjenljivo, 
a na najdonjem promjenljivo. U sredini je stvaralačka duša, 
koja spaja ove oprečne stupnjeve, a i sama može razne stup- 
njeve kvaliteta ostvarivati. Tijelo je samo trpno, ali njega 
prožima sivaralačka duša. Svojim svestranim i marljivim 
radom, koji je sistematski obavljao čitav život, vršio je Fici- 
nus najveću propagandu za Platonovu filozofiju. 


Pico della Mirandola (1463—1494) putujući i studirajući 
u mnogim gradovima Italije i Francuske stekao je veliko 
znanje, a naučio je i grčki i hebrejski i arapski. Sa dvade- 
set godina došao je u vezu s Ficinusom, koji je tada postao 
njegov učitelj. Učenik je u svoja djela o filozofiji unosio, uz 
znanje svoga učitelja, i svoje već veliko stečeno znanje, a i 
svoje mladenačko oduševljenje, koje je njima davalo posebnu 
svježinu. 


Mirandola je nastojao povezati misli Aristotela i Platona. 
No njegova misao ide i dalje. On želi naći jedinstvo ljudskoga 
mišljenja i u djelima Arapa, Židova, antike i skolastičke fi- 
lozofije, pa pokazati razvoj i dijalektiku ljudske misli kod 
svih naroda i na svim znanstvenim područjima. Djelo izra- 
deno u 900 teza nosi naslov »Conclusiones philosophicae« 
(»Filozofski zaključci«) i predstavlja renesansni univerzali- 
zam, koji je kod njega jasno izražen. Čovjek, i to čovjek 
uopće, najvrednije mu je stvorenje. Spomenuto djelo počinje 
s tezom i nosi naslov »De dignitate hominis« (»O dostojanstvu 
čovjeka«). To je djelo trebalo da bude javno čitano, kad je 
trebao da održi u Rimu najavljene diskusije sa svim učenja- 
cima tadašnjeg kulturnog svijeta, no službeni predstavnici 
crkve ustali su protiv njega. No ne samo to, nego je Miran- 
dola bio i izopćen iz crkve. To je bila opasna osuda, a on je, 
da bi se sačuvao, pobjegao u Francusku. Poslije se dopušte- 
njem vratio u Firenzu, ali izopćenje nije bilo povučeno. Živio 
je poslije toga do konca života vrlo osamljeno, a pomilovan 
je tek pred smrt. 


U svojoj je filozofiji proširivao misao platonske akademije, 
i to ne samo mislima grčke filozofije, kao što su misli pita- 
gorovaca, atomista i novoplatonovaca, nego i mističnom na- 
ukom Kabbale. 

Svijet je i njemu izlučen iz boga i razdijeljen u stup- 
njeve. Najniži je stupanj, stupanj tjelesnosti. Nad tim svije- 
tom tjelesnosti dižu se različiti stupnjevi božanskoga bića, a 
konačni je završetak — čista ideja. Čovjek imade posebno 
mjesto u kozmosu, jer se kroz njega prepleću, u njemu se 
nalaze elementi svih triju područja: materijalnoga, božan- 
skoga i čisto duhovne ideje. Ta misao o ljudskom biću kao 
mikrokozmu, u kome se odražava čitav svijet, naći ćemo 
kasnije i kod prirodoslovaca i kod mnogih filozofskih misli- 
laca od Paracelsusa do Giordana Bruna. U čovjeku se nalazi 
i ono najviše i ono najniže. Za čovjeka je posebna čast i naj- 
veći zadatak, da se uzdiže od onoga životinjskoga, pa sve do 
božanskoga, kome je čovjek sličan. Dakako da je s tom an- 
tropocentričkom slikom svijeta spojen i jedan oblik novoga 
panteizma, koji je još uvijek posve neodređen. Razvit će ga 
tek drugi predstavnici renesansne misli. Ideje o jedinstvu 
kozmosa izradit će također njegovi mnogi nastavljači. Pa 
Mirandola je još živio s ptolomejskom predodžbom svemira, 
u kojega je središtu još uvijek — čovjek. On je svojim po- 
letom i svojim velikim znanjem krčio putove renesansnog 
progresa. Sam je pak u svom kulturnom univerzalizmu izno- 
sio ideju čovjeka pojedinca i njegovo dostojanstvo, pa je time 
izraziti predstavnik novoga humanističkoga individualizma. 
Ideja pak čovjeka, koji je »fortunae suae ipse faber« (»sam 
kovač svoje sreće«), bit će razrađena u antropologiji Giordana 
Bruna. 


Uz ova velika imena svjetske kulturne povijesti nisu ni- 
gdje u prikazima izostavljena imena naših zemljaka, značaj- 
nih platonovaca kao što su Juraj Dragišić, Benko Benković 
i Franjo Petrić, no o njima će biti posebno riječ u XIV. po- 
glavlju, pa ćemo ih zasada ovdje izostaviti. 


Svi su renesansni platonovci nošeni istom mišlju i zane- 
seni istom idejom, da bi svaki na svoj način, u opoziciji pre- 
ma dotadašnjoj dogmatičkoj filozofskoj misli, u filozofiju 
unio duh jednoga od najvećih mislilaca antike. Većina od 
njih i nije anticrkveno raspoložena, no svi su na novim puto- 
vima filozofije, koji ruše okamenjene tradicionalne autori- 
tete i svi su zajedno nošeni novom platonskom mišlju o je- 
dinstvu i oduhovljenju svega, što postoji. 

III 


No humanizam predstavljaju i pristaše Aristotela, koji 
kao novoaristotelovci na jednoj strani pristupaju univerzal- 
nom studiju originalnog Aristotela, napuštajući skraćene i 
službeno protumačene tekstove, a drugi čak povezuju studij 
Aristotela s modernom filozofijom prirode. Ta borba za novi 
aristotelizam svakako predstavlja — kako već spomenusmo 
— borbu za prevladavanjem skolastičkoga aristotelizma i pri- 
premanje preko njegovih prirodoznanstvenih spisa osnovice 
za novu filozofiju prirode. 


Najznačajnije su u tom dvije škole i to »averoisti« i 
»aleksandristi«. 


Averoisti, kojih je u početku bilo najviše u 13. stoljeću 
u Parizu (t. zv. »latinski pariski averoizam«), a kasnije im 
je u 15. stoljeću bio centar Padova, razvijali su se kroz ci- 
jelu Renesansu sve do 17. stoljeća. Crkva ih je progonila, 
ali su se u sjevernoj Italiji ipak, zahvaljujući tolerantnosti 
Mletačke republike, mogli održati. Averoizam je u Mlecima 
postao upravo nekom modom. Najznatniji su njegovi pred- 
stavnici Nicoletto Vernias, Augustinus Niphus, Andreas Cae- 
salpinus i Jacob Zabarella. 


Averročs (1126—1196) je jedna od najznačajnijih ličnosti 
arapske filozofije, koji je spojivši Aristotelovu filozofiju s 
islamskom teologijom, dao joj posebni komentar i značenje. 
Njegova su djela zapravo parafraze i komentari Aristotelovih 
spisa. Averrves tumači, da je svijet vječan i jedan. Zastupa 
teoriju monopsihizma i prema tome pojedinačne duše samo 
participiraju na općem duhu (»intellectus agens«), ali su u 
cjelini smrtne, a tek umni dio pripada svjetskoj duši. Mate- 
rija je princip individuacije. Po njemu vjera nije drugo nego 
slikovito prikazivanje filozofske istine. Religiozni sadržaj je 
eksoterički oblik filozofske umne spoznaje. 


Dakako da nauku, koja smatra religiju alegorijskim pri- 
kazivanjem pravih istina, nije službena crkva mogla odobriti, 
i tako su averoisti predstavljali značajan smjer u borbi sa 
tradicionalizmom. 

Drugi značajni komentator Aristotelov bio je Aleksander 
od Afrodizija, koji je naučavao u Ateni peripatetsku filozo- 
fiju koncem II. i početkom III. stoljeća. Po njemu su se nje- 
govi sumišljenici u Renesansi i nazivali aleksandristima. 


Aleksandristi — od kojih je najznačajniji Pietro Pompo- 
nazzi (1462—1525), — nadovezujući na Aleksandera, učili su, 
da se duša kao životni princip tijela rađa i da umire s tije- 
lom. Uz to su tvrdili, da treba ideju besmrtnosti individuuma 
zamijeniti idejom o neograničenom razvoju čovječanstva. 
Inače su smatrali, da je crkvena nauka o besmrtnosti duše 
potrebna, da bi se u strahu držali široki narodni slojevi. Sami 
su pak branili misao autonomije morala, jer se moralna, ću- 
doredna obaveza osjeća u svakoj svijesti kao bezuvjetna oba- 
veza, — Zastupali su također misao o dvostrukoj istini. 

Pomponazzi je imao mnoštvo sljedbenika i učenika. Od 
aristotelovaca, koji su sinovi naše zemlje, a ušli su u svjet- 
sku kulturnu povijest, valja svakako spomenuti Dubrovča- 
nina Grgura (Nataliusa) Budisaljića i Antoniusa Medusa Cal- 
losiusa (Antun Medo, rođ. 1530), o kojima će biti riječ u XIV 
poglavlju. 

Lateranski je sabor 1512. osudio i averoizam i aleksandri- 
zam kao zablude i hereze. 


IV 


Međutim nije novo doba tražilo uzore i autoritete samo u 
ovoj dvojici najvećih grčkih učitelja. Grčka filozofija uopće 
postala je izvor filozofskih refleksija novoga vremena, pa su 
tako oživljavali pomalo svi veliki umovi antike. Pogotovu je 
razvitak prirodnih nauka tražio filozofsku orijentaciju među 
atomistima i materijalistima, a novi društveni poredak od- 
govore na moralna i socijalna pitanja u naukama starih filo- 
zofa ljudske prakse. Nije stoga čudo, da je pomalo oživljavala 
i nauka stoika kao i ona epikurejaca. 


I dok je još stoička misao — iako poganska — bila uvijek 
nekako usklađivana s kršćanskom misli, dotle je epikureizam 
bilo s njom veoma teško, a ponajviše nemoguće, pomiriti. 
Tako je i u Srednjem vijeku službena crkvena nauka, pri- 

mala elemente stoičke filozofske misli pa kad je za vrijeme 
humanizma oživio interes i za spise Cicerona i Seneke, nisu 
zastupnici stoicizma Justus Lipsius (1547—1606), Salmasius 
(1588—1635), Thomas Gataker (1574—1654) i drugi (uglavnom 
u 16. i na početku 17. stoljeća) bili osuđivani. Naprotiv epi- 
kurejac Laurentius Valla (1407—1457) došao je u teške su- 
kobe sa službenom naukom, a i konkretno s njenim mnogim 
predstavnicima. Tako je na pr. i fratre oštro kritizirao. Sva- 
kako je Valla jedan od markantnih likova 15. stoljeća. On 
je oštar kritičar Aristotelove nauke o kategorijama i sup- 
stanciji (»Dialectiae disputationes contra Aristotelicos«). Po- 
lemički raspravlja o strukturi duše i vječnosti svijeta. Pri- 
roda i bog su mu jedno te isto. Najznačajnija mu je rasprava 
»De voluptate« (»O nasladi«), u kojoj brani epikurejsku etiku 
i njihov materijalizam. Smatrajući kao i Epikur, da je težnja 
za zadovoljstvom prirodna težnja ljudska, i da se u njoj 
ostvaruje smisao života, on govori o ugodi, i to individualnoj 
ugodi kao najvišem dobru. Razvijajući Epikurovu etiku, a 
izlažući pri tome svoje lične filozofske misli, Valla predsta- 
vlja jednog od snažnih preteča u borbi za ostvarenje slobode 
prirodnog i iskrenog čovjeka. Laurentius Valla je prava hu- 
manistička priroda i kulturno veoma utjecajna ličnost svoga 
vremena. 


V 
U ovu grupu iako kasnih renesansnih mislilaca — obno- 
vitelja antičke misli — ubraja se i jedno od najpoznatijih 


imena toga smjera, a to je Petar Gassendi (1592—1655). On 
je toliko značajniji, što je njegova obnova atomističko-mate- 
rijalističke misli imala direktan i snažan utjecaj na izgradnju 
nove znanstvene metodologije i razvoj novih materijalističkih 
pogleda u prirodnim naukama. Njegove pak polemike na 
jednoj strani, a suradnja s mnogim misliocima svoga vremena 
na drugoj, daju mu u okviru renesansne filozofske misli oso- 
bito značajno mjesto. 

Gassendi je smioni obnovitelj dotada najviše u napadima 
spominjane Epikurove materijalističke filozofije. Njegova 
obnova cijelog Epikura — preko Lukrecija — značila je 
ujedno i zastupanje prvog, konzekventnog i izrazitog materi- 
jalističko-mehanicističkog životnog nazora u obnovi antike. 

Gassendi je počeo oštrim napadima na peripatetičku filozo- 
fiju (»Exercitationes paradoxicae adversus Aristoteleos«, u 7 
knjiga, 1624) ukazujući na to, kako su zasluge Aristotelove 
za filozofiju preuveličane, a kako skolastička filozofija i ne 
predstavlja drugo nego »školu vještih, ali jalovih diskusija«. 
Tradicionalnu »školsku filozofiju« je bezobzirno pobijao. Da 
su mu iza toga borbeni branioci konzervatizma — jezuiti spri- 
ječili nastavu filozofije, ne može nikoga čuditi. 

Polemizirao je temeljito, ali učtivo i duhovito, i sa tada 
već snažnim  kartezijanizmom  (»Disquisitiones Anticartesi- 
anac« — 1643). Pobijao je sa stajališta empirizma odnosno 
senzualizma Descartesov »idealistički racionalizam«. Po Gas- 
sendiju sva spoznaja izvire iz osjetnog doživljavanja. 

Daljnji filozofski razvoj Gassendijev išao je preko skep- 
tičke škole Montaignea i Charrona na studij Epikura, koji se 
je u prvo vrijeme odvijao samo u povijesnom vidu (»Syn- 
tagma philosophiae Epicuri — 1649), pa iako je bilo zabra- 
njeno o atomistici javno pisati, Gassendi je pokušao odbiti 
klevete, koje su se stoljećima oko Epikurova imena i nje- 
gova materijalizma nanizale. Poslije Gassendijeve smrti iza- 
šlo je njegovo glavno djelo, u kome je on izložio svoj mate- 
rijalistički filozofski nazor (»Syntagma philosophicum« — 
1658). Obrađuje problematiku logike, fizike i 'etike. 

Kao vjerni obnovitelj epikureizma Gassendi zastupa svoje 
mehanicističko i atomističko shvaćanje prirode, ali je ono 
povezano s tezama teizma. Gassendi naime smatra, da u 
znanostima imademo posla samo sa sekundarnim uzrocima, a 
ti su tjelesni, no sam postupak i organizaciju svijeta u cjelini 
ne možemo po tim mehaničkim uzrocima do kraja protuma- 
čiti. Na tom se mjestu onda Gassendi pomaže kategorijom 
božanstva. 


Inače se sav svijet kao tvar dade dijeliti sve do nedjelji- 
vih sitnih djelića ili atoma, kojih imade nepojmljivo mnogo, 
ali im broj nije beskonačan. Oni se međusobno razlikuju 
samo veličinom, oblikom i težinom. Čitava priroda — pa i 
organizmi — ne predstavljaju ništa drugo nego sisteme kvan- 
titativno različitih, a kvalitativno istih pokretnih atoma. Sve 
događanje pak u prirodi nije drugo neko kretanje atoma po 
praznom prostoru, a prema zakonima mehanike. Gassendi iz- 
bacuje iz fizike aristotelovsko-skolastičke pojmove entelehije, 
skrivenih kvaliteta i slično. 

Organizmi kao i čovjek građeni su od osjetljivih atoma. 
Gassendi govoreći o duševnim bolestima tumači ih kao ma- 
nifestacije mozga, dakle materije, iako operira i s pojmom 
besmrinoga duha (substantia incorporea) kao primarnog, 
imaterijalnog uzroka duševnosti, čime se razlikuje od Lu- 
krecija. I dok Lukrecije upotrebljava kategoriju slučajnosti 
(devijacija atoma) kao princip slobode, dotle Gassendi taj 
princip nalazi u umnoj duši. 


U etici, koja izlaže »umijeće dobrog djelovanja« postavlja 
Gassendi kao kriterij toga djelovanja sreću čovjeka, a ta se 
opet sastoji u tjelesnoj bezbolnosti i duševnom miru (»indo- 
lentia corporis et tranquillitas animi«). Um razboritošću, 
umjerenošću i pravednošću nalazi pravu sredinu, a time i 
pravu sreću života. 


S tom naukom tako Gassendi predstavlja jednoga od naj- 
značajnijih obnovitelja antikne borbene misli, po kojoj na- 
staje u Renesansi i obnova atomistike i početak razvoja ma- 
terijalističke misli. I njegov metodološki stav i njegov ma- 
terijalistički sustav znače značajni preokret prema idejama 
Novoga vijeka. 


VI 


Reformacija je također imala veliko značenje u borbi za 
slobodu naučne misli. — Iako je sam Martin Luther (1483 do 
1546) bio upravo izraziti protivnik humanističke misli, te je 
»staru filozofiju« prezirao i nazivao pogrdnim imenima, jer 
»odgaja samo pogane«, a Erazmo je Rotterdamski zato 8 
ogorčenjem ustvrdio: »Ubi Lutheranismus, ibi literatum est 
interitus«, ipak valja istaknuti i pozitivno značenje prote- 
stantizma za razvoj nove filozofske misli. Koliko Luther nije 
neposredno tu misao unapređivao — premda su Melanchton, 
Zwingli i Calvin stajali pozitivnije prema filozofiji nego on! 
— ipak je, pokolebavši jedinstvo crkvene nauke kao najvišeg 
znanstvenog autoriteta, otvorio mogućnosti samostalnog raz- 
vitka naučne misli, a to je bilo u prvoj etapi borbe za slo- 
bodu znanstvene svijesti i individualne savjesti odlučno i 
važno. 

Philipp Melanchton (1497—1565) odnosi se već pozitivnije 
prema filozofiji i početni Lutherov otklon filozofije — koji je 
Luther protezao i na svako nereligiozno »posve svjetsko« 
obrazovanje — on pomalo ublažuje. Sam je bio odgojen u 
duhu humanizma, pa u svojoj filozofiji spaja na neki način 
stoički modificirani aristotelizam s reformacijom. Na njegovoj 
se onda koncepciji izgrađuje jedna nova protestantska sko- 
lastika, ali uz samostalni i izvorni studij Aristotela. 


Ulrich Zwingli (1484—1531) pokušava također jednu svoje- 
vrsnu sintezu filozofije i evangeličke vjere i ostvaruje novi 
oblik pomirenja humanizma i reformacije. Njegova filozofija 
predstavlja doduše otklon od aristotelovsko-skolastičkoga gle- 
danja, koje nalazimo kod Melanchtona, jer se Zwigli prikla- 
nja neoplatonizmu, pa tako nosi u sebi elemente iracionalizma 
i voluntarizma, no voluntarizma, koji je spojen s determini- 
stičkom koncepcijom evangeličke nauke o predestinaciji. 

Kako vidimo i filozofijske sinteze humanizma i reformacije 
kretale su se u suproinostima autoriteta Aristotela i Platona. 


Ni u reformaciji nije riječ naših zemljaka bila neznatna; 
no što je značilo djelo Matije Vlačića (Matthias Flacius Illy- 
ricus) u toj struji svjetskoga kulturnoga zbivanja i preokre- 
tanja bit će izloženo u gl. XIV. 

Međutim više na obaranje svih autoriteta, a napose »za- 
starjele i antikvirane« skolastike, bio je usmjeren stvaralački 
rad Desideriusa Erasmusa, nazvanog Erazmo Rotterdamski 
(1467—1536), koga Uberweg s pravom naziva »najutjecajni- 
jim humanistom Evrope«, a Dilthey zbog stila i sadržaja 
»Voltairom 16. stoljeća«. Bio je ipak izvrstan latinista i gre- 
cista, oduševljeni propagator klasičnih studija, a pisao je po- 
eziju, prozu i znanstvene rasprave. Erazmo je imao jak utjecaj 
i na novu protestantsku antiskolastičku struju, osobito na 
Melanchtona i Zwinglija, a kasnije onda naročito na engleski 
humanizam. Sam se Erazmo jedno vrijeme i priklanjao re- 
formaciji, sam je bio za reformu crkve, ali je u protestantizmu 
vidio iste metode nasilja i netolerancije, koje kao slobodarski 
duh nije mogao podnositi. Tako jedno vrijeme kolebajući se 
između katolicizma i protestantizma baš iz navedenih razloga 
nije pristupio ovom posljednjem. — Erazmo doduše nije pi- 
sao strogo filozofske knjige, ali svojom dubokom humanistič- 
kom kulturom i svojim širokim utjecajem imao je odlučnu 

riječ u borbi za prevladavanje staroga i otvaranje novih 
pogleda, a svojim je djelima odražavao mišljenje, osjećaje 
i htijenje, ukratko duh svoga vremena. 

U svome najznačajnijem, satiričkom djelu »Stultitiae laus« 
(Pohvala ludosti) (1509) ismijao je sve običaje, a naročito 
»vrijedne« običaje i »ugledne« ličnosti ljudskoga društva. Na 
izvanredan umjetnički način izražava Erazmo najdublje istine 
o životu i daje najkritičniji sud o njegovim pojavama. Od 
predodžbe nebeskog poretka do konkretnih fratara i papa 
svemu se ruga, a njihovu egzistenciju i ugled veže samo uz 
ludost ljudsku. I dok tako ironizira sve slavljene vrednote i 
ličnosti ljudske, on na drugoj strani i ozbiljno hvali ludost, 
koja mu je vrednija od skolastičke mudrosti, zapravo pseudo- 
mudrosti. Kako smatra, da prava vjera izvire iz srca, a ne iž 
skolastičkih silogizama, smatra svu službenu nauku suvišnom. 


Sam je Erazmo bio čitav život propagator stvaranja jedne 
nove općenoljudske kulture. U sebi je ujedinjavao ideju ži- 
votne filozofije antike s idejom čistoga kršćanstva. Zastupao 
je ideal novog, slobodnog humaniteta, koji treba da se temelji 
na moralnoj odgovornosti čovjeka. — Svakako je bio jedan od 
duhovnih vođa mladoga humanizma, a nasuprot službenom 
autoritetu nije, razlikujući se time od drugih humanista, su- 
protstavljao nikakav drugi autoritet, nego je oštro kritizirao 
tadašnjicu i pokazivao putove, kojima će novo doba kretati. 


VII 


U tim se eto smjerovima i na taj način razvijala borba 
autoriteta! Sad je jedna, a sad druga, a onda opet treća veli- 
čina i vrednota izvađena humanističkim studijem iz već zabo- 
ravljenih filozofskih spisa. Pristajali su jedni uz jednu misao, 
drugi uz drugu, a onda opet neki uz treću i četvrtu, ali svi su 
bili protiv stare, preživjele skolastičke formulacije i dotraja- 
losti njenoga dogmatizma. To je postavljanje novih autori- 
teta nasuprot jednom i nepogrešivom službenom crkvenom 
autoritetu, predstavljao prvu i odlučnu bitku sa Srednjim vi- 
jekom. Uz stare su se misli sada nadovezivale mnoge i mnoge 
originalne koncepcije, ali one nisu u prvi čas ni mogle biti 
drugačije formulirane ni iznesene, nego pod imenom odnosno 
uz nauku nekog starog autoriteta, jer se bitka za individualno, 


46 


slobodno, a u isti mah objektivno vrijedno i istinsko uvjere- 
nje i spoznaju nije još dobila, nego tek započela. To je bio 
prvi početak teške borhe, koja je, kako vidjesmo, već tražila, 
a i tražit će, sve više odricanja i žrtava, dok pojedinac dođe 
do mogućnosti, da sam u svoje ime kaže otvoreno, što misli 
i što je spoznao. Borba autoriteta je tako predstavljala ne- 
minovnu povijesnu stepenicu na putu oslobođenja individu- 
uma i njegove naučne svijesti i savjesti. 


VI. NAPREDAK PRIRODNIH NAUKA 
I NJEGOVO ZNAČENJE ZA FILOZOFIJU 


I 


U drugom smo poglavlju istakli presudno značenje priro- 
doznanstvenih istraživanja za razvitak tehnike, za stvaranje 
novih proizvodnih sredstava i prema tome za unapređenje 
čitavog gospodarskog i političkog života. Međutim valja reći 
još koju riječ o tom prirodoznanstvenom području samom, 
koje je baš u to doba počelo razvijati na posve novim me- 
todskim temeljima, a po svojim je rezultatima duboko utjecalo 
na rušenje staroga životnog nazora i stvaranje nove slike 
svijeta i života. Najprije pobuđujući sumnju u tradicionalna 
i dogmatska tumačenja pojava prirode i sudbine ljudi, a po- 
malo otkrivajući zakonitost makrokozma i mikrokozma, čovjek 
je na temelju nove slike svijeta izgrađivao postepeno novi 
nazor o svijetu. Ta nova prirodna znanost i uz nju povezana 
nova filozofija prirode bili su odlučni faktori u razvitku re- 
nesansne filozofske misli. 

Sam metodološki problem, tako živo izrastao iz okvira 
prirodoznanstvenog istraživanja, postao je osnovnom temom 
filozofije u idućim stoljećima. Zar nije i Descartes, otac novo- 
vjeke filozofije, svojom općom sumnjom (»de omnibus dubi- 
tandum est«) rušio s metodološke pozicije cijelu skolastičku, 
a to će za ono doba reći sveopću dotadašnju naučnu tradiciju? 
Rješavanje pak toga metodološkog problema nametnuo je 
filozofiji upravo razvitak prirodnih znanosti. 

Prirodne znanosti zabacujući tradicionalni silogističko-de- 
duktivni način obradbe problema, i bazirajući svoje znanje 
ne samo na promatranju, nego i na mjerenju i računanju, te 
dajući prednost indukciji pred dedukcijom, otvaraju opću di- 


48 


skusiju na metodološkom području. Novi istraživalački duh 
razvija se u neposrednom dodiru sa zbiljom, sa stvarnošću, 
pa se u tom i dodiruje s intencijom istraživalačke misli sta- 
roga grčkoga svijeta, a koje je bilo u Srednjem vijeku zami- 
jenjeno s oblikom školskih zadataka. Svi problemi skolastike 
predstavljaju zapravo školske zadaće zadane u vezi s frag- 
mentima i na svoj način protumačenim tezama antikne filo- 
zofske literature. Čitavo se ljudsko znanje bilo pretvorilo u 
prazno umijeće diskusija, u umijeće vještoga i suptilnoga do- 
kazivanja i pobijanja. Izrodila se bila tako znanost u pseudo- 
znanost, a s time se nije moglo dalje poći u novim potrebama 
i novim zahtjevima života. Pa se zato tako sada opet znan- 
stvena misao vraća zbilji, vraća konkretnom svijetu, a u slo- 
bodnom studiju antike nalazi sličnosti, poticaja i potpore, što 
im je na prvim novim koracima znanstvenoga istraživanja 
bilo od velike koristi. 


No to nije bila samo metodološka diskusija, nego i nešto 
mnogo snažnije i značajnije. Mladi su učenjaci otkrivali varke 
prividnoga znanja i izvještačene dijalektike, te razarali prin- 
cipe nestvarnoga i praznoga raspravljanja. Novim svojim 
metodskim putovima otvarali su posve nove perspektive po- 
stavljajući i nove zadatke znanstvenome mišljenju, mišljenju, 
koje je velikim dijelom i danas aktualno na području pri- 
rodnih znanosti. 


A te su prirodne, a po metodi induktivne, znanosti baš po 
toj težnji za autonomijom svoga znanstvenoga područja pred- 
stavljale revolucionarnu parolu na početku Novoga vijeka, u 
doba, kada je u »znanosti« bilo povezano područje prirodnoga 
i natprirodnoga, spoznatoga i objavljenoga, vremenskoga i 
vječnoga, očitoga i tajanstvenoga. Taj zahtjev autonomije po- 
stao je ujedno radikalni zahtjev za oslobođenjem ispod sva- 
kog tutorstva, protest protiv svega, što je dogmatsko. Empiri- 
stičku metodu, i uopće naglašavanje iskustva kao baze i izvora 
znanja i spoznaje, diktirao je sam život, koji je u cjelini bio 
postavljen na nove temelje i sve pokušavao izgrađivati na 
vlastitom iskustvu. 


Osim opažanja i indukcije, odnosno bolje reći u vezi s 
njima, razvijao se i smisao za matematiku, a njena afirmacija 
u znanostima razvijala se postepeno i polako. 


4 V. Filipović: Filozofija renesanse 49 


II 


Već u 13. sioljeću Roger Bacon (1214—1294) zastupao je 
mišljenje, da onaj, koji ne poznaje matematiku, ne može po- 
znavati ni jednu drugu znanost, jer je ona temelj svima. 
Uostalom taj se »doctor mirabilis« ubraja medu preteče rene- 
sansne filozofije, jer već on odvaja teologiju od »profanih 
znanosti«, među koje ubraja i filozofiju, a smatra, da znan- 
stveno mišljenje počiva na tri osnovna temelja: iskustvu, 
eksperimentu i matematici. Već on otklanja vrijednost auto- 
riteta u nauci, podvrgava oštroj kritici teološku metodu i 
upućuje, da se pođe u naučnom istraživanju od silvari, a ne 
od dogme; da se uči ne iz knjiga, nego iz prirode. Sam je 
došao do mnogih otkrića na području fizike, napose optike, 
lingvistike i dr., a čak je pravio za ono doba upravo fanita- 
stične tehničke planove, koji su se kao ideje vodilje tek mnogo 
kasnije ostvarili. Zanimljivo je spomenuti, da medu takve 
spada i ideja o »letećem stroju«, što je za ono doba predstav- 
ljao posve ludu pomisao. Silogističku je logiku manje cijenio, 
pa je baš po tome bio preteče svoga velikog zemljaka i pre- 
zimenjaka Francisa Bacona, začetnika novovjekog empirizma. 
I Roger Bacon obrađuje specijalni problem iskustva, pa razli- 
kuje izvanjsko iskustvo, koje imade kao svoj predmet prirodu, 
i nutarnje iskustvo, koje imade niz stupnjeva sve do mistične 
ekstaze. Iskustvene su znanosti autonomne u svojim pogle- 
dima i istraživanjima, koje gledaju na činjenice u vidu kvan- 
titativnih i uzročnih relacija. Teleološko promatranje potpada 
pod domenu teologije, jer pita za sveopće svrhe svega doga- 
đaja. — Nasuprot skolastici uvažava on Arislotela, pa ga i 
citira često i bez imena samo kao »philosophus«, a i naziva ga 
»philosophorum doctissimus«, no ne drži se dogmatski nje- 
govih teza, nego i u njem — poučen iskustvom — nalazi po- 
greške. Svakako je svojom metodom i svojim otkrićima jedan 
od preteča renesansnog empirizma, a i novog renesansnog 
aritotelizma, no osnovno mu značenje leži u tome, što je na- 
stojao osamostaliti empirijsko-istraživalačko znanstveno mi- 
šljenje. 


Još više nego Roger Bacon predstavnik je ovoga prelaznoga 
vremena, s razvijenim smislom za prirodoznanstvena istra- 
živanja, Nikola Kuzanski (Nicolaus Cusanus, 1401—1464). 

Za razliku od R. Bacona, koji se priklanja Aristotelu, Ni- 
kola Kuzanski nalazi svoje učitelje u Pitagori, Platonu i no- 
voplatonovcima, a preuzeo je ono, što je za metodološku revo- 
luciju novovjeke empirijske znanosti najosnovnije i najodluč- 
nije — a to je kvantitativni princip odnosno broj. Po otkla- 
njanju Aristotela kao isključivog znanstvenog učitelja, a pri- 
stajanjem uz Platonovu i Plotinovu nauku, Kuzanski je bio 
preteča renesansnih sukoba oko najvišeg znanstvenog autori- 
teta. Po svom pak izrazitom pitagorejskom principu postaje 
on preteča kvantitativno-mehanističkoga shvaćanja prirode. 
Time je bio učitelj velikih filozofa prirode, koji predstavljaju 
odlučnu raskrsnicu na izmjeni Srednjega i Novoga vijeka. 
Kvantitativni je princip pomalo ulazio u teoriju i kao zahtjev 
novoga gospodarskog života, u kojem je sve više rasla vri- 
jednost novca, a time i brojčani interesi uopće. On obrađuje 
problematiku sve do »beskonačno malenoga« i značenje toga 
pojma za spoznaju, koja dovodi do jedne nove panteističke 
slike svijeta, u kojoj je izričito naglašena imanencija boga u 
svijetu. Principi su asimilacije i mjerenja osnovni principi 
ljudske spoznaje. On čak smatra, da je naša spoznaja to iz- 
vjesnija, što je više prožeta matematikom. Ova tendencija nije 
izostala ni u suvremenom znanstvenom istraživanju, gdje još 
uvijek mnogi učenjaci smatraju samo ono pravom i dokaza- 
nom znanstvenom istininom, što se može izraziti brojem, a 
broj — poput Kuzanskoga — smatraju najvažnijim spoznaj- 
nim sredstvom ljudskim. Svakao je Nikola Kuzanski tom svo- 
jom koncepcijom prethodio prirodoznanstvenim istraživačima 
Renesanse. 


Inače je Kuzanski smatrao, da je sve ljudsko znanje tek 
slabo približavanje apsolutnom znanju, koje posjeduje samo 
bog. I što je spoznaja dublja i što je spoznaja šira, to mi sve 
više uviđamo, kako malo pozitivno znamo. To je ono učenja- 
kovo »svijesno neznanje«, učeno neznanje, po kome se i na- 
ziva njegovo glavno djelo »Docta ignorantia«, a koji pojam 
nalazimo već i kod Augustina i kod Bonaventure. No Kuzan- 
ski u konkretnom našem spoznavanju razlikuje i stupnjeve 
spoznaje, gdje je na nainižem stupnju osjetilna spoznaja (sen- 
sus), onda dolazi razlučujući razum (ratio), pa sintetička inte- 
lektualna spoznaja (intellectus) i konačno »visio intellectu- 
alis«, koji zapravo predstavlja neki intuitivni, mistički izvor 
spoznaje, te se time približava neoplatonovcima, a i mišljenju 

svoga sunarodnjaka Eckharta, s kojim ga povezuje i ideja 
panteizma. A bog mu je i jest u isti mah i apsolutni maksi- 
mum, sveobuhvatnost i u isti mah minimum, ono najmanje. 
On je kao i svijet jedinstvo suprotnosti (»coincidentia opposi- 
torum«). Kuzanski razrađuje tu osnovnu tezu svoje dijalek- 
tike. Čovjek je mikrokozam i paslika univerzuma, koju će 
ideju kasnije naročito razvijati Paracelsus. Svijet je u biti 
lijep sklad, te je u tom životnom nazoru jasan onaj izraziti 
renesansni optimizam i afirmacija ovozemaljskosti. 


II 


Međutim su i Roger Bacon i Nikola Kuzanski još uvijek 
tek jednom svojom stranom naučnoga interesa i rada na pri- 
rodoznanstvenom području. No pomalo se stvara tip čistoga 
prirodoznanstvenoga učenjaka, tip modernog samostalnog 
istraživača, kojega Srcdnji vijek, a i kultura dotada uopće, i 
nije poznavala. Aristotel je bio polihistor, pa iako prven- 
stveno filozof, bio je osnivač mnogih prirodoznanstvenih grana. 
Srednji vijek je prirodoznanstvena istraživanja posve zane- 
mario, a sada se najednom, kao antiteza i znak novoga duha, 
javlja samostalni, od svake tradicije i filozofije oslobođeni 
istraživač prirode. S imenima Kopernika, Keplera, Galileja 
i Newtona spomenuli smo takva četiri, koji su odmah postali 
i zauvijek ostali najznačajniji protagonisti i otkrivači osnov- 
nih istina na području prirodoznanstvenih istraživanja. Svo- 
jom znanstvenom meiodom oni predstavijaju revoluciju, a 
svojom novom slikom prirode odnosno svemira, te iz nje 
izrađenim teoretskim konzekvencijama za filozofiju, najzna- 
čajniji zaokret, koji je ljudska misao na početku Novoga vi- 
jeka učinila, 


Najradikalniji je preobražaj doživjela ljudska slika svi- 
jeta u Renesansi na području astronomije. Astronomska slika 
svijeta, koja je dominirala u Starom i Srednjem vijeku, bila 
je geocentrična, koju je u svojoj »velikoj sintaksi« izradio 
astronom Klaudije Ptolemej još za vrijeme vladavine Trojana 
i Hadrijana. Po toj slici svijeta je Zemlja u središtu kozmosa, 
a Sunce — jednako kao i ostali planeti — kruže oko nje. 

Svemir je konačno zatvoren i sferom fiksnih zvijezda. Ta je 
onda slika kozmosa bila uklopljena u službenu nauku o ovo- 
zemaljskosti i o nebu, pa je svaki poremećaj u njoj značio i 
diranje u osnovne temelje crkvenih nauka. Tako kad je već 
Nikola Kuzanski postavio svoju nauku o prostornoj besko- 
načnosti, pokolebao je srednjovjekovnu odnosno crkvenu sliku 
svijeta. 


Međutim najradikalniju promjenu u dotadašnjoj slici svi- 
jeta s nevjerojatnim konzekvencijama na mnogim područ- 
jima ljudskoga znanja, a i ljudske orijentacije uopće, značilo 
je astronomsko otkriće Kopernika. Nikola Kopernik (1473— 
1543) je jedan od polihistora renesansnog vremena, koji kao 
Poljak studira najprije na sveučilištu u Krakovu matematiku 
i astronomiju, a kasnije u Bologni i Padovi astronomiju, pa 
poslije pravo, te je u Ferrari promoviran na čast doktora ka- 
nonskoga prava. Iza toga se posvetio i dugom studiju medi- 
cine. Svojom svestranom učenošću i univerzalnom kulturom 
predstavljao je visoko obrazovana čovjeka svoga vremena. 
Od filozofa stajao je pod utjecajem Nikole Kuzanskoga i novo- 
platonovca Ficiniusa. 


Najviše se bavio astronomskim studijem. Bio je zato i 
pozvan kao poznati stručnjak na Lateranski koncil za reformu 
kalendara, ali se nije odazvao. Nije se poklonio ni Lutherovoj 
reformaciji smatrajući, da revolucije ne donose ništa dobra. 
Za života je izdao nekoliko više ili manje značajnih djela, a 
njegovo životno djelo, na kome je dugo radio, ali ga se nije 
usudio izdati, izašlo je iste godine, kad je on umro (1543). 
Nosi naslov »De revolutionibus orbium coelestium« (»O kru- 
žnim kretanjima nebeskih tjelesa«). Sa sadržajem toga djela 
bili su doduše upoznati već znatno prije mnogi njegovi pri- 
jatelji, koje je on na način pitagorovaca sakupljao u užem 
krugu za naučna raspravljanja. U uvodu svog djela Kopernik 
veli, da je do svoje astronomske slike svijeta došao na poticaj 
Plutarha i po nauci mlađih pitagorovaca. Djelo je posvetio 
papi Pavlu III., a da ne bi izazvao aristotelovce i teologe, u 
uvodu je označio njegov prijatelj Osiander ovo djelo samo 
kao neke vrste »Kopernikovu hipotezu«, koja ne mora biti 
istinita, a čak niti vjerojatna. Djelo je prvi mah i moglo 
proći prvenstveno zato, jer je to bilo prije Tridentinskog 
koncila (1545), poslije kojega se sakupljala nova radikalna 


53 


snaga za djelo restauracije i oživljavanje kršćanstva, jer još 
jezuitski red nije bio u svojoj funkciji borbene obrane krš- 
ćanskih zasada i jer nije u punom smislu proradila rimska 
inkvizicija. No kad je mnogo kasnije Galilej Kopernikovu 
istinu potvrdio kao neoborivu istinu, bilo je Kopernikovo 
djelo stavljeno na »Index librorum prohibitorum« (od 1616. do 
1757), jer su u to doba već proradile sve radikalne reakcio- 
narne institucije za zaštitu istina. Međutim Kopernikovo je 
djelo već prije toga izvršilo tako snažan utjecaj, da je zbog 
njega, i prvenstveno zbog njega, i Bruno spaljen na lomači 
godine 1600. Papinski dekret, kojim se osuđuje Kopernikovo 
učenje veli i ovo: »Tvrđenje, da Sunce stoji nepokretno u 
središtu svijeta, glupo je, filozofski lažno, a jer odlučno pro- 
turiječi Sv. pismu, direktno heretično. Tvrđenje, da Zemlja 
ne stoji u središtu svijeta, i da se čak sama od sebe okreće, 
filozofski je lažno i svakako znači zabludu«. Najviši i najod- 
lučniji naučni forum toga vremena izrekao je time svoju 
odlučnu osudu. 

No ne samo papa, nego je i Luther osudio Kopernika i na- 
zvao ga »luđakom, koji hoće čitavu astronomiju okrenuti«, 
a Kalvin se pita: »Tko će se usuditi Kopernika postaviti kao 
autoritet iznad Duha Svetoga?« Protestantsko, naime, sve- 
ćenstvo ne samo da je bilo jednako slijepo u vjeri. nego je 
upotrebljavalo jednako radikalna sredstva. kad je trebalo 
nastupiti prema novim tekovinama slobodne istraživalačke 
znanstvene svijesti, koje nisu bile u skladu s njihovim na- 
učavanjima. 

A Kopernik je u tom svome proklinjanom djelu ustvrdio 
ono, šio danas ulazi u osnovna znanja svakoga djeteta, da se 
Zemlja dnevno okrene oko svoje osi, da je ona planet, koji 
se kao 1 drugi planeti ekscentričnim krugovima kreće oko 
Sunca. 

Međutim ta temeljna astronomska spoznaja mijenjala je 
čitavu sliku svijeta, koju je crkva naučavala. Čovjek se za- 
jedno sa Zemljom pomaknuo iz središta svemira, koja je 
imala biti tu i stvorena da se baš na nju smjesti ovo cen- 
tralno božje stvorenje — čovjek. Prema tome ta nova helio- 
centrična koncepcija nije bila samo astronomska spoznaja, 
nego heretička misao, koja se kao naučna istina suprotstav- 
ljala vjerskom naučavanju. Kad se kao takva osjetila, a to 
je bilo davno poslije smrti Kopernikove, zabranjivana je kao 

luda hereza više od stotinu godina. No ona je kao istina, kao 
neoboriva prirodoznanstvena istina, predstavljala jak udarac 
autoritetu i tradiciji, na kome je počivala službena nauka. 


Johannes Kepler (1571—1630) jedna je od onih sjajnih 
prirodoznanstvenih ličnosti, koji spaja matematsko prouča- 
vanje prirodnih događaja sa slikom umjetničke harmonije 
prirode. On nasuprot aristotelovskim kategorijama kvaliteta 
postavlja kvantitet kao osnovno svojstvo supstancije i prema 
tome sve razlike pojava svodi na njihove kvantativne dife- 
rencijacije. U tim pak konstantnim kvantitativnim relaci- 
jama otkriva Kepler svjetsku harmoniju, a u ograničenom 
kozmosu vidi simetričku sliku ljepote, sve to pod snažnim 
utjecajem pitagoreizma. Kepler se pozabavio i pokušao rije- 
šiti kuzanski problem na pozitivan način. Već od svoga 
prvenca »Mysterium Cosmographicum« (»Misterij svijeta«), 
gdje nastoji pronaći estetsko-harmoničku strukturu uni- 
verzuma, pa sve do svoga najdražega djela »Harmonices 
mundi« (»Harmonije svijeta«), Kepler istražuje stroge mate- 
matske relacije u astronomskim pojavama, a otkriva u njima 
harmoniju kozmosa. U svom značajnom djelu »Astronomia 
nova« (1609) izlaže svoja velika otkrića o zakonima kretanja 
planeta, i to prva dva zakona, da se planeti ne kreću u 
krugovima nego u elipsama oko Sunca, i da je kretanje pla- 
neta u Sunčevoj blizini brže, a u većoj udaljenosti od Sunca 
laganije, tako da radiusvektor u istim vremenima opisuje 
iste površine. U »Harmoniji svijeta« iznio je i treći zakon 
planetarnog kretanja. po kome je kvadrat vremena putanje 
proporcionalan kubusu srednjih udaljenosti od Sunca. 

U toj racionalnoj harmoniji kozmosa vidi Kepler neopla- 
tonsku sliku božanskoga uma ostvarenu u prirodi. Kozmos 
je zapravo umjetničko djelo izgrađeno na harmoniji mate- 
matskih relacija, koje prožimaju i ljudsku svijest, koja stoga 
taj kozmos i može spoznati. Velika Keplerova astronomska i 
općeprirodna otkrića, kao i afirmacija egzaktne matematske 
metode, predstavljaju velik korak u napretku prirodoznan- 
stvene misli. 


Daljnji korak na tom putu spoznaje predstavlja životno 
djelo, koje je stvorio Galileo Galilei (1564—1642), osnivač 
moderne fizike, ili preciznije klasične mehanike, koji je Ppri- 

rodnim znanostima postavio osnovni zahtjev: »Bez mjerenja 
i vaganja nema prirodne znanosti« — zahtjev, koji još i danas 
vlada prirodoznanstvenim istraživanjem. 

Da je Galilejev zahtjev značio revolucionarnu parolu, 
koja je rušila čitavu školsku aristotelovsku filozofiju prirode, 
nema nikakve sumnje; a kad je Galilej, koji nije imao ni- 
kakvih ni metafizičkih ni mističkih nagnuća, koja je ne- 
sumnjivo imao Kepler, počeo zastupali otvoreno i Kopernikov 
astronomski pogled, pobudio je sumnju službene crkvene 
nauke, a ubrzo je i došao u sukob s njom. Sam se služio 
otkrićem dalekozora i proveo mnoge značajne korekture i 
mnoga nova otkrića u planetarnom sistemu, te tako silno 
proširio znanje u astronomiji. Prvi je upoznao značenje akce- 
leracije u dinamici i postavio zakon padajućih tijela. Bavio 
se balistikom i otkrio njene zakonitosti. Sve ga je to, a naro- 
čito Kopernikova nauka, dovelo u sudnicu inkvizicije. Tu se 
Galilej nije ponašao herojski poput Giordana Bruna, pa je 
tako tek na izlasku iz sudnice opet šaptao pred silom zata- 
jenu istinu, ali je ipak njegova nauka kao neoboriva istina 
ostala; a i inkvizicija je ostala i s ovim slučajem kao sra- 
motna stranica i primjer nekulturnog i antikulturnog vla- 
danja dogmatičke službene nauke, iza koje stoji samo jedan 
argumenat — princip sile. Jedini teoretski argumenat inkvi- 
zicije bio je taj, da je Galilejeva odnosno Keplerova nauka 
u suprotnosti s Biblijom, a jedini je neizrečeni stvarni razlog 
bio — rušenje službenog autoriteta u nauci. A njega je vri- 
jeme ipak srušilo, jer su se iza njega krile zablude, a ne istine, 
a ljudska su otkrića postala i ostala temelj moderne fizike i 
astronomije. 


Iako mnogo kasnije ove je principe nebeske mehanike 
otkrio u obliku zakona gravitacije Isaak Newton (1642—1727), 
no njegova naučavanja ulaze u novu epohu, premda čine na- 
stavak putova otvorenih u Renesansi. 


IV 


Da završimo! Dvostruki je utjecaj ovih novih prirodo- 
znanstvenih otkrića na duh svoga vremena: 1. jasno se poka- 
zalo, da se u znanosti ne može smatrati ni najstarija istina 
istinom, ako se ona ne može i dokazati. Vjerovanje u neku 

istinu, ili zastupanje neke istine od većine ljudi, nije još 
nikakav argumenat, da dotična teza doista predstavlja istinu. 
2. Do znanstvene se istine može doći tek savjesnim i polaga- 
nim putem, putem ozbiljnoga kritičnoga rada, mišljenja i 
provjeravanja. — Tim je svojim dvostrukim načelnim meto- 
todičkim utjecajem novovjeka prirodna znanost rušila stare 
autoritete i krčila kritički i pravi znanstveni put novom ljud- 
skom istraživanju. Time je ona stvarala temelje i raskrsnicu 
nove kritičke filozofske misli. 


Sadržajno je pak taj novi prirodoznanstveni pokret otklo- 
nio ponajprije iz fizike, a onda i iz kozmologije, svaki ani- 
mistički princip, koji su uveli stari Grci, a koji će se i dalje 
u mnogim gledanjima vraćati. Ukoliko se nalazi u njih prin- 
cip harmonije, to je tek pitagorejski princip broja. Oni sva- 
kako predstavljaju svojim naučavanjima jedan novi tip meha- 
nističko-matematske ne samo metode, nego i slike svijeta 
i događanja. Novovjeka se materijalistička misao samo na ta 
istraživanja neposredno nadovezuje. 


Svojom slikom univerzuma i određenjem pozicije čovjeka 
u svemiru ovi su prirodoslovci snažno utjecali na razvoj nove 
antropologije, koja se suprotstavlja svim teorijama o čovjeku 
kao središtu svijeta i svemira. 


Sve su ove spoznaje i na području prirodnih znanosti uve- 
dene nove znanstvene metode i kategorije učinile i na filo- 
zofiju dubok utisak. Ljudsko se naime znanje i spoznaja ne 
može dijeliti na izolirana područja. Za čovjeka neotklonivo 
potrebna cjelovitost slike svijeta nužno traži usklađivanje 
pogleda i problema. Nije onda ništa neobično, da su ta nova 
znanstvena otkrića imala i presudno značenja za duhovnu 
atmosferu toga vremena. To se odrazilo napose u filozofiji. 
Jednako tako kao što i borba za slobodno naučno i autonomno 
istraživanje nije predstavljala dobitak samo na tom području, 
nego je odražavala bitku za slobodu naučnog uvjerenja i 
naučne savjesti uopće. Povjerenje u moć ljudske spoznaje, 
potkrijepljeno naučnim otkrićima, ulijevalo je i davalo poti- 
caja i filozofskom slobodnom i samo na ličnom uvjerenju 
temeljenom znanju i spoznavanju. A problem metode postao 
je temeljni i najurgentniji problem filozofije novijega vre- 
mena uopće. Ukratko: značenje cvata prirodnih nauka bilo je 
od presudnog značenja za progres uopće. 

VII. MACHIAVELLI — TEORETIK 
RENESANSNE POLITIČKE PRAKSE 


Machiavelli je živio ne samo u vrijeme velikih političkih 
sukoba, nego i u službi vladara, gdje je iz neposredne blizine 
i vlastitom praksom promatrao, po kojim se principima i 
zakonima odvija ta za to vrijeme specifična i naročito izgra- 
đena politička tehnika mladih vladara i novih tirana. On je 
kao kritički promatrač jasno vidio taj realni politički život 
svoga vremena, a toj je novoj osvajačkoj tiraniji trebalo 
dati i neko teoretsko opravdanje i bar privid legaliteta. Zato 
svoje djelo Machiavelli i posvećuje svome vladaru. Pogotovu 
vladaru, kome je i doista želio uspjeh, no znao je, da se taj 
uspjeh može postići samo na onim principima, na kojima se 
svuda razvijala neskrupulozna borba za postizavanje i održa- 
nje moći, dakle na adekvatnim principima tadašnje borbe. 


Niccolo Machiavelli (1467—1527) rođen je u Firenzi od 
oca suca. Već sa dvadeset godina vidio je veliku slavu, a 
onda je pad Savonarole, što je već zarana bilo za njega 
ozbiljno životno iskustvo. On je u svom »Vladaru« (»Il Prin- 
cipe«) uzrok toga pada označio jednim općim zakonom 
političkih uspjeha, kad je rekao: »Svi naoružani proroci su 
iznijeli pobjedu, a svi nenaoružani su propali«. Kao pri- 
mjer ovih prvih uzeo je Mojsiju, Kira, Tezeja i Romula, a 
za drugi slučaj primjer tako slavnoga i idealnoga navjesti- 
telja dobra Savonarolu. — Sa dvadeset i devet godina postao 
je Machiavelli sekretar državne kancelarije, a povremeno je 
sudjelovao kao delegat u raznim političkim misijama, gdje 
je upoznao najznačajnije političke ličnosti svoga vremena. 
Povratkom Medicija bio je čak i zatvoren, a kasnije oslobo- 

đen. U povučenosti kraj Firenze pisao je i svoga »Vladara« 
i posvetio ga Lorenzu Magnificu. — Machiavelli je dobro po- 
znavao političku povijest, a ozbiljno je iskusio i svoju tada- 
šnjicu. On je i realni političar i literat i teoretik. Kao knji- 
ževnik svojom »Mandragolom« još i danas osvaja pozornice 
svijeta, jer je u njoj tako živo i plastično dao sliku svoga 
vremena. Uz literarna djela pisao je naučna kao što su: 
»Ratno umijeće«, »Povijest Firenze«, »Tri knjige razmatranja 
o prvoj dekadi Tita Livija«, a najznatnije je njegovo djelo 
već spomenuti »Vladar«. Umro je iste godine, kad su trupe 
Karla V. pljačkale Rim, koju godinu neki označavaju kao 
godinu smrti talijanske Renesanse. 

Machiavelli je doista doživljavao tešku političku sudbinu 
svoje zemlje i vidio, da samo princip sile, daleko od svake 
pravednosti, konkretno vlada, Machiavelli je upoznao i Cezara 
Borgiju, a i mnoge druge vladare i tirane svoga vremena, kao 
i načine njihove političke borbe i bezobzirnog održanja poli- 
tičke moći. 

Evo kako Burckhardt psihološki interpretira bit rene- 
sansnog tiranina: »Lažna svemoć, poticaj na užitke i svaku 
vrstu sebičnosti na jednoj strani, a neprijatelji i urotnici na 
drugoj, učiniše vladara gotovo neizbježno tiraninom u lošem 
smislu« (11). Kad opisuje pak jednoga Viscontia u emigraciji 
na Lago di Garda, veli, da je on — primajući glasnika svoga 
protivnika — na pitanje, kad se misli vratiti u Milano do- 
slovo rekao ovo: »Ne prije nego što sramotna djela njegova 
ne prevagnu moje zločine«. Zlodjela se nisu sakrivala i 
glavno je bilo održanje moći. 

Koliko je ogromno iskustvo, i kako se naglo u tom rTaz- 
doblju kretao kotač povijesti, najjasnije se vidi po razlici 
koncepcije vladara kod Dantea i kod Machiavellija. Dante je 
zapravo sljedbenik Aristotela, no njegove ideje povezuje sa 
svojim tadašnjim političkim idealom. Za Dantea vladar treba 
da bude pravedan i čovjekoljubiv vrhovni sudac. On treba 
da bude zavisan samo o bogu, a nasljednik je rimskog svjet- 
skog gospodstva, kojim se upravljalo u skladu s prirodom i 
pravom božjom voljom. Tako Dante! Međutim ideja pravde i 
pravednosti , kao osnovna ideja državnosti bila je u Machia- 
vellijevo doba već zabačena i kao vrijedna demantirana posve 
drugačijom političkom praksom. Ta politička praksa više ne 
uvažava ni kategoriju časti, ni česlitosti, ni vjernosti, ni 

održanje riječi. Pred njim i oko njega su se nizale vlade i 
revolucije, u kojima samo uspjesi, odnosno neuspjesi odlu- 
čuju o procjeni dobra i zla. Burckhardt napominje, kako su 
se u Firenzi mijenjale »vlada plemstva, tiranije, borbe sred- 
njeg staleža protiv proletarijata, puna, polovična i prividna 
demokracije, primat jedne kuće, teokracija (sa Savonarolom), 
pa sve do onih mješovitih oblika, u kojima se pripremala 
medicijevska kneževska tiranija« (51). Te su izmjene i metode 
njihove borbe bile Machiavelliju pred očima, bile su njegovo 
političko životno iskustvo. To je sasvim druga situacija, nego 
ona, na koju reflektira Aristotel ili Dante, a kako je uz to 
njegovo zapažanje realističko, to će njegova teorija biti da- 
leko od svakoga idealizma i idealiziranja. Burckhardt veli: 
»Njegova je politička objektivnost, dakako, ponekad strašna 
u svojoj iskrenosti, ali ona je nastala u doba kranje nužde 
i pogibelji, kad ljudi i onako ne mogu lako vjerovati u pravo 
niti su mogli očekivati neku čestitost« (53). 


Drugim riječima Machiavelli u svome »Vladaru«  (»Il 
principe«) izlaže dnevnu istinu svoga vremena. On ne ideali- 
zira, on ne projektira, on ne će da reformira. On nije utopist, 
pa ne izmišlja priče o tome, kako bi trebalo da bude, da svi 
budu sretni. Machiavelli poznaje Platonovu Državu, ali on 
više ne vjeruje u idealizam. Najviše začuđuje, što se Machia- 
velli nigdje ni jednom riječi u svojim političkim argumen- 
tima ne poziva ni na kršćanstvo ni na Babliju. A to je bio 
u ono doba i osnov i izvor svih diskusija. On vidi realnu 
politiku života i tek otkriva njene nemilosrdne zakone. On 
reflektira iz prakse za praksu, a što je njegovo ime bilo kroz 
stoljeća smatrano najnegativnijim simbolom za okrutne prin- 
cipe političke prakse i sinonim za tezu: »Finis sanctificat 
media« (»cilj opravdava sredstva«), nije kriv on, nego praksa, 
koje je on bio samo otkrivač. I život, koji je Machiavelli i u 
izvanjskim uspjesima i u ličnim gorčinama sam na sebi 
iskusio. 

Machiavelli je empirik, koji u principima svoje tadašnjice 
vidi zakonitost nepromjenljive ljudske prirode. A čovjek 
ostvaruje povijest. Ona više nije shvaćena kao djelo provid- 
nosti božje, niti je po svojim uređenjima trebala da bude 
Civitas Dei. Ona je djelo ljudi, koji su doduše djelomično, 
ali samo djelomično, determinirani sudbinom (fortuna). No 
sudbina ne predstavlja jedinu determinantu, te se njom ozna- 

čuju više ili manje povoljne prilike života, a onda i vlada- 
vine, vladavine, koja se odvija samo po prirodnim nagonima 
ljudskim. Machiavelli je povijesno zbivanje objasnio posve 
naturalistički. 


Machiavelli već u samoj posveti svome djelu veli, da će 
u njemu raspravljati o tome, »što su vladavine, kakvih ih sve 
vrsta ima, kako se zadobivanju, kako održavaju, zašto gube«. 
I uvodi nas u svoje raspravljanje nizom povijesnih primjera. 
u kojima pronicljivo i duboko, intuitivno i psihološki točno 
ulazi u sudbine raznih vladara i osvajača, pa osvjetljuje 
uzroke njihovih uspjeha i neuspjeha. Pouke i formule izva- 
đene iz prakse neuvijene su i grube. Govoreći, na pr., o osva- 
janju gradova i zemalja, o održavanju vlasti u njima, nalazi 
različite mogućnosti, ali »doista, nema pouzdanijega načina 
od razaranja, želiš li održati svoju vlast u osvojenim grado- 
vima.« Grublje ne bi mogli postaviti princip ni francuski 
materijalisti, koji su se ponosili otkrivanjem kategorije gru- 
boga egoizma kao najzdravijeg moralnog principa. — Machia- 
vellijeve analize dobročinstava i zlodjela i njihove psihološke 
analize upravo su nenadmašive. O čovjeku općenito nema 
dobro mišljenje, »jer ljudi će uvijek biti opaki, ako ih neka 
nužda ne prisili da budu dobri«. Sva Machiavellijeva poli- 
tička razmatranja počivaju na njegovoj antropologiji. A u 
njoj se više ne raspravlja kao u kršćanskoj antropologiji o 
tome, kakav bi čovjek trebao da bude, nego kakav on doista 
jest. A on je po prirodi i sama ta priroda: energija, volja i 
čin, u biti beskompromisan prirodan egoist. A i strasti su i 
nagoni ljudski uvijek isti. 

Na takovoj antropološkoj koncepciji, i na svom iskustvu 
kao odrazu tadašnje državničke prakse, izgrađuje Machiavelli 
svoju teoriju politike. Machiavelli se pita, koji je osnovni 
zakon za mogućnost opstojnosti države. Cilj državnoga života 
je — vladanje. Vladar treba da ima pred očima — ako hoće 
da se održi, t. j. da vlada — taj jedan jedini državni rezon 
(vladanje!) bez obzira na sve druge etičke i religiozne zasade. 
Ostvarivanje toga cilja, bez obzira na sadržaj i oblik vlada- 
vine, jedini je cilj političke prakse. Budući da cilj opravdava 
sredstva, pa ako varke i okrutnosti, nevjere i ubistva sigur- 
nije dovode do uspjeha, nego istina, blagost i vjernost, onda 
su one i vrednije kao sredstva vladalačke prakse. Nije doduše 

isključeno, da bi uz zlodjela i dobra djela kadgod poslužila 
svrsi, te se tada i ona preporučuju vladaru. No to je samo 
pitanje moći i postignuća političkoga cilja. 

Ta autonomna zakonitost političke prakse, koja pozna 
samo uspjeh i neuspjeh, a leži s onu stranu dobra i zla, sve 
podvrgava svome cilju. Sve od gospodarstva, pa do etičkih 
i religioznih principa i spoznaje. Machiavelli, na primjer, 
iznosi mišljenje, da vjeru treba podržavati ne zbog toga, što 
bi bila istinita, nego zato, jer predstavlja jedno socijalno 
sredstvo međusobnog povezivanja, koje može vješt političar 
dobro upotrebiti. — Jednako će tako političar podržavati 
različite oblike moralnoga života, ne zato, jer su po sebi 
dobri, nego jer se pomoću njih održava i njegova moć. A da 
o gospodarskim, poljoprivrednim, trgovačkim i drugim obli- 
cima života i životnog blagostanja i ne govorimo. Vladareva 
briga za sva ta područja mora biti samo u toliko, u koliko 
njihovo unapređenje može postati bolje sredstvo za održanje 
moći, u kojoj leži sama svrha države. 

U svim tim oblicima vladar mora hiti spretan i vješt. Tu 
spretnost i vještinu čina Machiavelli oijeni i kod Cesara 
Borgije, a ne neke visoke ciljeve njegove prakse. Vladar mora 
biti u isti mah i lav i lisica. Tko je samo jedno ili drugo, a 
pogotovu ako ne bi bio ni jedno ni drugo, bio bi slab odnosno 
nikakav vladar. Sila i lukavstvo treba da stoje u službi volje 
za moć. Umjerenost okrutnosti mora biti kod mudrog vla- 
dara povezana s dozom licemjerstva. Vladar mora da uviđa, 
mora da otkriva igru nagona i afekata svojih suradnika i 
svojih podanika, te da po jednom trijeznom proračunu bes- 
krupulozno njima upravlja, a sve samo s jednim ciljem, da 
se što čvršće održi kao vladar. 

Machiavelli stoji već u onoj fazi renesansnog razvoja. koji 
prelazi obazrivosti prvih humanista. On je već otvoreni po- 
ganin, koji u korumpiranoj crkvi vidi samo zrubu organiza- 
ciju sile, koja je vjeru posve proigrala. On smatra, da njegovi 
građani samo crkvi zahvaljuju, da su bez religije, ali je 
pravo zlo u tome, što ih je crkva rascjepkala u mnoštvo ma- 
lih državica, On smatra, da od crkvene organizacije dolazi 
njegovu narodu samo zlo. I kad je otpao taj dosadašnji ko- 
lektivni organizator ljudske zajednice, Machiavelli se po- 
stavlja na isključivo stajalište političkog odnosno državničkog 

rezona, koji nema viših ideala, a uspješna politika održanja 
moći sredstvo mu je, koje ne priznaje norme iznad sebe. 

Ni jedan politički teoretik ni prije ni poslije Machiavellija 
nije izazvao toliko diskusije i toliko oprečnih sudova o ide- 
jama, koje je izlagao. Machiavellijevo djelo je upravo natu- 
ralistički prikaz njegovih političkih iskustava, ali iskustava, 
koje je on smjelo, pronicljivo i bez ikakvih prekrivanja 
izložio. Mnogi su mu to zamjerili. Kulturna povijest bacila 
je na njegovu teoriju često vrijednosno negativan sud, a 
mnogi su ga čak učinili moralno krivim za politička zlodjela 
počevši s Bartolomejskom noći, pa do danas. Međutim već 
je Babington Macaulay pokušao u svom znamenitom eseju o 
Machiavelliju, gdje je proveo novu procjenu njegove vri- 
jednosti, pokazati apsurdnost činjenice, da bi »mučenik slo- 
bode namjerno radio kao apostol tiranije«. Macaulay poku- 
šava iz psihologije onoga doba protumačiti i mogućnost na- 
stanka takve teorije, koja je onom moralu, onoj praksi i 
onoj stvarnosti doista odgovarala. Patriotizam je po analizi 
Macaulaya bio osnovnim motivom Machiavellijeva teoretizi- 
ranja u vrijeme, kad su svi mogući barbarski osvajači plja- 
čkali Machiavellijevu, na ove surovosti nespremnu domovinu. 
Macaulay opisujući tu situaciju veli: »Svinjska neumjerenost 
Švicaraca, vučja pohlepa Španjolaca, neotesana razuzdanost 
Francuza, sklona da povrijedi gostoljubivost, pristojnost, pa 
i ljubav samu, obijesna nečovječnost, koja je bila zajednička 
svim napadačima jednako, učinili su, da su postale predme- 
tom mržnje stanovnicima poluotoka. Blagostanje, koje se 
bijaše nakupilo tokom stoljeća napretka i mira, naglo bijaše 
uništeno«. — Da bi se zemlja spasila i da bi se spremila za 
pobjedonosnu bitku, morala se primiti istoga oružja i pri- 
državati istih nemilosrdnih principa. Drugim riječima, djelo 
upućeno tadašnjoj kući Medici upućuje zapravo na jednu poli- 
tičku misiju, po kojoj bi se njegova zemlja oslobodila bar- 
barstva. Tu vidi Macaulay patriotski motiv Machiavellijeve 
teorije. Macaulay veli još i ovo: »Učenjaci su njegova djela 
krivo prikazivali, neznalice su ih krivo tumačili, crkva ih je 
osudila, zlorabili su ih svom ogorčenosti hinjene kreposti ona 
oruđa podle vlade i popovi još podlijeg sujevjerja.« I Uber- 
weg se priklanja misli, da je Machiavellijeva teorija izrasla 
iz »nevolje njegove ljubljene domovine«. 

No motivi su tek motivi, a djelo je djelo. Machiavelli je 
sigurno najizrazitiji tip političkog čovjeka Renesanse, koji se 
oslobodio svih srednjovjekovnih veza i tradicije, pa po svom 
ličnom uvjerenju smjelo i prirodno analizira čovjeka. Nje- 
gova je antropologija jasan izraz prirodne prakse i smjelosti, 
koji daje biljeg vodećim ličnostima toga novoga vremena. 


VIII. PARACELSUS — OD MEDICINE 
DO FILOZOFIJE 


Theophrastus Bombastus Paracelsus, čije je pravo ime 
Theofrast von Hohenheim (1493—1541), predstavlja svojevrsni 
tip renesansnog mislioca, mislioca, koji se bori za novu 
naučnu misao s jednog posebnog područja, i to područja, na 
kome se najočitije pokazuje smisao i značenje empirijske me- 
tode. Paracelsus je prvenstveno liječnik, a onda alkemičar, 
teoretik prirode i konačno filozof. Na svim tim područjima 
on odriče vrijednost preživjelim autoritetima i sve svodi na 
vlastito iskustvo. Renesansni pak problem čovjeka, kao i od- 
nos čovjeka prema prirodi, osvjetljuje na osebujan način i 
sa svoga posebnoga stajališta brani slobodu naučnoga istraži- 
vanja, slobodu uvjerenja i konačno slobodu individuuma, za 
čim je u svojim osnovnim težnjama i sa drugih područja išla 
cijela Renesansa. No on daje i svoj tribut prošlosti. Pa rođen: 
je tek godinu dana nakon otkrića Amerike, a njegova mla- 
dost pada u doba, kada je već izašao Machiavellijev »I! Prin- 
cipe« (1514), kada je Luther pribio svoje teze (1517), kada je 
Zwingli započeo reformaciju u Švicarskoj (1519), a kada je 
pred turskom silom pao već Beograd (1521). Paracelsus je 
putnik između dva svijeta s okrenutim pogledom prema na- 
prijed, ali još uvijek osvijetljen iz prošlosti, otkuda imade 
i svoje znanje, protiv koga se sam u sebi bori, ali ne uvijek 
i pobjedonosno. 

Smatraju ga genijalnim i čudnovatim učenjakom, prati- 
poem faustovskog čovjeka, a drugi su njegovi suvremenici 
gledali u njemu vještijeg majstora i čarobnjaka, dok treći vide 
u njem razarača istine i zavodnika. No uza sve to on je ne- 

sumnjivo najoriginalniji i najuspješniji liječnik 16. stoljeća, 
a istovremeno i osnivač moderne medicine, te svojevrsni filo- 
zofski mislilac svoga vremena. 

Otac mu je bio samostanski liječnik u Einsiedelnu u Švi- 
carskoj, gdje se Paracelsus i rodio. Dao mu je na krštenju 
ime Theophrastus po velikom učenjaku i botaničaru, učeniku 
Aristotelovu. Time je svome sinu nekako i namijenio zvanje 
i ulogu u životu. Na tom pak putu njegova razvitka pomagala 
mu je i velika knjižnica njegova oca s najpoznatijim djelima 
svjetske medicinske i filozofske literature. Inače mu je život 
u mladosti prolazio u siromaštvu. Skitao se sa seljačkom dje- 
com po prirodi, pa je s njom tako srastao, da se to očitovalo 
u njegovu čitavom radu i shvaćanju. Studirao je medicinu u 
Njemačkoj, Francuskoj i Italiji, gdje je i promoviran u Fer- 
rari kod tada najznatnijega profesora Leonicene (1428—1524), 
glasovitog humanista i oštrog protivnika svemoćnih medicin- 
skih autoriteta. No učenik je postao radikalniji od učitelja. 
Paracelsus je na svom predavanju iz medicine spalio na ka- 
tedri u Baselu (24. VI. 1527) Avicennin »Canon medicinae«, 
tada najviše cijenjen i osnovni medicinski udžbenik i time 
simbolički popratio svoje oštro odbijanje svih autoriteta u 
medicini. U toj je gesti imitirao Luthera, koji je zapalio papinu 
bulu prokletstva pred gradskim vratima u Wittenbergu. Na- 
zivali su ga medicinskim heretikom — doslovno »Lutherus 
medicorum«. Često su zabranjivali čak i njegove knjige štam- 
pati, a da sukobe s raznim sveučilištima i ne spominjemo. Bio 
je isključen iz staleža liječnika zbog svojevrsnih i heretičkih 
teza. 

Paracelsus odbacuje Galenovu nauku — a jednako i onu 
Hipokratovu i Avicenninu — na kojoj je počivala čitava 
srednjovjekovna medicina, a koja je učila, da se ravnotežom 
četiriju osnovnih tjelesnih sokova održava sve ljudsko zdrav- 
lje. Bolest po njima nije drugo nego poremetnja te ravnoteže 
osnovnih sokova. Puštanjem krvi ili čišćenjem organizma od- 
stranjuje se suvišak krvi, ili sluzi, žute ili crne žuči i organi- 
zam postaje opet zdrav. Ta četiri osnovna tjelesna soka ljud- 
skoga organizma izvedena su u staroj medicini prema antik- 
noj nauci o četiri kvaliteta: hladno, toplo, suho i mokro, odno- 
sno od četiri osnovna elementa, iz kojih je čitava stvarnosi 
sastavljena, a to su zemlja, vatra, zrak i voda. 

Tu medicinsku koncepciju odbacuje Paracelsus i promatra, 
i to neposredno promatra čovjeka, promatra njegove soma- 

tičke i patološke pojave, ali promatra čovjeka kao jedinstvo 
tijela, duše i duha. Promatra cjelokupnost života. A to je 
ono novo, ono što tadašnja medicina nije znala, nego je pro- 
matrala izolirano oboljelo mjesto i liječila po principima tra- 
dicionalne školske shematike. Paracelsus nasuprot mehani- 
cističko-analitičkom shvaćanju procesa u tijelu uvodi svoju 
metodu; metodu, po kojoj promatra organizam kao cjelinu 
pomoću organičkih i cjelovitosnih kategorija. I u tome je 
velika njegova zasluga, kojom je povezan i s metodološkim 
stavom suvremene medicine. 

Paracelsus počinje svoja predavanja u Baselu 1527. — i to 
samo prvo predavanje — na tradicionalnom latinskom jeziku. 
Već drugo predavanje drži o kirurgiji i to na njemačkom 
jeziku. I jedno i drugo je bila novost, koja je izazivala čuđe- 
nje. Kolege profesori oštro su protestirali, da se mjesto uče- 
noga latinskoga jezika na medicinskoj katedri upotrebljava 
jezik, »kojim govore kočijaši na ulicama, prodavači na trgu 
i djevojke kod bunara«. Paracelsus je prvi predavač, koji 
drži na sveučilištu predavanje na njemačkom jeziku. A sam 
predmet »kirurgije« izazvao je drugo čuđenje. Kirurgija se 
tada nije ubrajala u medicinu. Time su se bavili brijači i 
namještenici kupališta kao nečim, što ne ulazi u predmet me- 
dicine. Kirurzi su bili s brijačima u istom cehu. Da kirurg 
mora takoder biti liječnik i da se kirurgija mora povezivati 
s internom medicinom, bilo je nešto nečuveno, i smatralo se 
nenaučnim. Zbog toga su suvremenici smatrali Paracelsusa 
šarlatanom. 


Osnovni zahtjev za medicinski studij, a i za medicinu 
uopće, postavio je Paracelsus u formuli, da se medicinsko 
umijeće mora osnivati na vlastitom iskustvu i neprekidnom 
provjeravanju dijagnoze i djelovanje lijekova kod bolesničke 
postelje. On odvodi svoje studente od požutjelih knjiga i do- 
vodi ih k bolesničkoj postelji. Ne knjige, nego priroda i eks- 
perimentalni laboratorij treba da postanu učitelji liječnika. 
Paracelsus doslovno veli: »Liječnik treba da bude pun razu- 
mijevanja i pun iskustva, a ne skribent recepata«. »Iz prirode 
izlazi liječnik, a ne iz knjiga i spekulacije« veli Paracelsus. 
Životno iskustvo je jedini izvor liječnikova znanja. Paracelsus 
je svoja lična životna iskustva dopunjao obilato iskustvima 
drugih Jjudi, pa je putujući gotovo po svim zemljama Evrope 
slušao ne samo druge liječnike, nego i seljake, pastire, cigane, 

narodne liječnike, vračare, ukratko sve i svakoga, tko se ba- 
vio na bilo koji način liječenjem i imade u tome neka iskusiva. 

Valja s područja Paracclsusgve medicine — koja nas inače 
ovdje u pojedinostima ne interesira — spomenuti još jednu 
tada posve novu i nečuvenu konstataciju, koja je tek u naše 
doba došla u medicini do stadija znanstvene obradbe. On se 
već bavi problemom »profesionalnih oboljenja«. Istražujući i 
promatrajući kao konzekventni empiričar bolesti rudara 
otkriva, da oni obole često upravo od specifičnih bolesti zbog 
udisanja živinih ili arsenovih para. U liječenju pak tih bolesti 
prvi traži i pronalazi sredstva, koja ne odstranjuju samo 
simptome, nego djeluju na uzroke i žarište bolesti same. 

Sve se ove spoznaje samo zato pronalaze, da bi pomogle 
bolesnom čovjeku. Paracelsus svagda naglašuje visoko zna- 
čenje liječničke etike. Liječništvo nije tek posao i zaposlenje, 
nego visoka zadaća i ispunjenje životnog unutrašnjeg poziva. 
On, na primjer, veli: »Liječnik ne smije polaziti od koristo- 
ljublja, nego od ljubavi«, ili: »Ljubav je najveći motiv liječ- 
ničkoga zvanja«. 

Medicinske njegove teorije u pojedinostima danas su već 
posve zastarjele, a nas ovdje i ne zanimaju. No ima nekih 
općih principa, koji su još uvijek u medicini aktualni, a neki 
upravo danas. Mi ćemo ih niže i spomenuti uz ostalu filo- 
zofsku problematiku. Nas interesiraju njegove opće teoretske 
i filozofske konzekvencije iz toga njegovog medicinskog pro- 
učavanja. Medicina mu otkriva ono naučno zanimljivo po- 
dručje prirode, koje mu otkriva tajnu cijele prirode. »Ja sam 
iz prirode rođen, pa se i povodim za njom« — veli Paracelsus. 
Priroda mu je velika učiteljica, koja u sebi krije ogromna 
područja, a koja čovjek treba da istraži i prouči. U Prvom 
traktatu o filozofiji, uvrštenom u ovu hrestomatiju, Para- 
celsus doslovno veli: »Tako valja i mora liječnik poći od pri- 
rode i učiti u njoj i od nje, a izvan nje nema ništa i sve je 
iz prirode i u prirodi.« Od medicine vodi put filozofiji, gdje 
je samo taj put, put iskustva, mjerodavan. Paracelsus kriti- 
zira i smatra, da nisu razumjeli prirodu ni Albert, ni Toma, 
ni Aristotel, ni Avicenna, ni Otavije. Ukratko, Paracelsus 
odbacuje vrijednost i značenje svih dotadašnjih najveć'h auto- 
riteta na području filozofije prirode. Iz njegova vlastitog 
istraživanja medicine i prirode izlaze i njegove osnovne filo- 
zofske misli. 

Paracelsus promatra mrtvu i živu prirodu. On luta po 
zemljama i gradovima i svuda promatra ljude i običaje, sa- 
bire svoja životna iskustva. Proputovao je gotovo čitavu 
Evropu. Znamo, da je bio i u Hrvatskoj i u Dalmaciji. Svoj 
postulat studija prirode sam ovako formulira.: »Tko hoće 
istražiti prirodu, taj mora nogama stupiti u njene knjige. 
Natpis se odgonetava pomoću svojih slova, a prirodoa od ze- 
mlje do zemlje. Koliko zemalja, toliko listova. Postoji Codex 
naturae, pa valja njegove listove okretati.« Priroda predstavlja 
tekst, koji učenjak treba naučiti čitati i to pomoću proma- 
tranja i obradbe onoga, što je promatrano 


Svoja već spomenuta predavanja na medicinskom fakul- 
tetu u Baselu započeo je riječima, da ne valja pristajati uz 
pravila starijih, nego isključivo uz ona pravila, koja smo do- 
bili iz prirode stvari i vlastitih ispitivanja i za koje smo se 
u dugoj vježbi i iskustvu uvjerili, da su ispravna. Zato je 
njegova osnovna životna teza: »Alterius non sit, qui sucus 
esse potest«. A on doista nije htio biti ničiji, nego svoj i 
uvijek originalan. Ima tako njegovih originalnih teza i analo- 
gija, koje u medicini nisu dale mnogo vrijedna, ali za proši- 
renje obzora tadašnjega čovjeka, za obuhvatanje cijele pri- 
rode stvarnosti iz čovjeka, bilo je veoma smiono i korisno 
znanstveno polazište. A ne samo da je nadovezivao filozofiju 
na medicinu, nego je i cijelu medicinu povezao s filozofijom, 
jer je smatrao, da se ni bolest ni tijelo, ni uopće čovjek ne 
smije promatrati samo izvanjski, — ako ga hoćemo spoznati 
— nego iscrpno i u dubini, a do toga uviđanja dolazi samo 
filozofija. 

On čovjeka kao mikrokozam uspoređuje sa svijetom, S 
makrokozmom. Na nebu i zemlji nema ničega, što ne bi bilo 
i u čovjeku samom, pa je stoga svaka spoznaja zapravo samo- 
spoznaja. Tom svojom tezom prevladao je Paracelsus skola- 
stičku dualističnu koncepciju; zemlja — nebo. Čovjek, upo- 
znavajući sebe kao mikrokozam, spoznaje uistinu cijeli makro- 
kozam. Čovjek je ogledalo i reprezentant svijeta, jer su u 
njem sadržane sve tvari i sve snage prirode. Time je cijela 
Paracelsusova filozofija zapravo proširena medicinska antro- 
pologija. Iz toga pak proizlazi onda jedno posebno organo- 
logičko promatranje čitavoga makrokozma. Iz te teoretske 
pretpostavke polaze sve njegove analogije u medicini, ali iz- 
lazi i čitava njegova spoznajna teorija i antologija. Medicina 

zapravo, koja proučava taj mikrokozam, t. j. čovjeka, imade 
ključ za otvaranje vrata spoznaje na sva područja bitka. 

Rekosmo već, da Paracelsus zastupa empirističko gledište 
i tvrdi, da svaka spekulacija nije drugo nego prosto fantazi- 
ranje, kojim se stvaraju fantasti. Međutim Paracelsus upo- 
zorava na to, da bismo, ako bismo se u iskustvu ograničili 
samo na »praktiku«, bili tek na površini i zapravo nikada ne 
bismo došli do prave i istinske spoznaje prirode. Kao što spe- 
kulacija ne dovodi do spoznaje, tako je i samo promatranje 
»vidljivih činjenica« i odnosa u svijetu nedostatno. Budući 
da se »priroda sakriva u tajnosti«, to nije za njenu spoznaju 
dovoljno samo izvanjsko iskustvo. Onaj, koji ostaje samo kod 
izvanjskoga sakupljanja utisaka. sličan je, veli Paracelsus, 
seoskom momku, koji se kroz svijet pospano vozi u kolima. 
Svijet nam se izvanjski otkriva samo u jednoj polovici. Svjel- 
ska zbilja je više nego zorna datost. Postoji i »nevidljivi« i 
»tajnoviti« dio svijeta i taj skriveni dio je predmet prave 
spoznaje, odnosno filozofije. Njen je spoznajni cilj onaj isti, 
koji je izražen tako jasno kasnije u pitanju Goetheova Fausta: 
»Što svijet drži u unutrašnjosti?«. 

Mi možemo, veli Paracelsus, sjeme promatrati, mjeriti i 
prevrtati, ali u svemu tome »vidljivom« ne ćemo otkriti »ono 
u njemu drugo«, po čemu je taj dio vidljive materije zapravo 
sjeme. Tek kad sjeme bacimo u zemlju i kad tamo budu po- 
voljne okolnosti, izrast će iz njega biljka, i mi ćemo tek tada 
upoznati, što je »u njemu« bilo. Filozofija treba da prodire, 
i doista prodire, u tu osjetilno nedohvatnu stranu vidljive 
prirode. 

Paracelsus i objašnjava tu »tajnovitost« opet iz svoje 
antropologije. Kao što graditelj »vidi« kuću prije nego što 
ona nastane, prije nego što je sazidana, a taj je oku nevidljivi 
bitak zapravo odlučan za nastanak kuće, tako se filozofskim 
očima može i u prirodi »vidjeti« i ono što nije osjetno dato, 
a odlučno je za postojanje neke pojave. I u prirodi tako svuda 
postoji to »nevidljivo« ta »unutrašnjost tvari«, do čega čo- 
vjek mora doći, ako hoće da spozna prirodu i unutrašnju 
zakonitost njene pojavnosti. Za otkrivanje te unutrašnjosti 
potrebno je posebno »svijetlo prirode«. I tu Paracelsus uka- 
zuje na analogne stupnjeve. U svijetlu mjeseca ne raspoznaju 
se boje, koje su tek na svijetlu sunca vidljive. Svaka tako 
stvar traži svoje svijetlo, da se može vidjeti i spoznati. Iz 

svijetla prirode mora doći do iluminacije, da se može vidjeti 
»textus libri naturae«. Filozofija i nije drugo nego »gledanje 
nevidljive prirode«. 

Iz čovjeka empirijskim i samospoznajnim putem spozna- 
jemo prirodu i boga, jer smo mi sami složeni i iz prirode i 
iz boga. Uz medicinu, kao univerzalnu, postoje još tri disci- 
pline: filozofija, astronomija i teologija, i to zato, jer čovjek 
pripada u isti mah trima svjetovima i to: zemaljskom, astral- 
nom i božanskom. Čovjek je sastavljen od elementarnog (ze- 
maljskog, vidljivog), 2) »sideričnog«, astralnog, koji dolazi od 
zvijezda, a od koga potječu tjelesni duhovi i konačno 3) »de- 
aličnog« (od deus = bog), od kojeg potječe duhovni dio duše 
(spiritus). 

Tjelesa su pak sastavljena svega od tri materijalne sup- 
stancije: soli, sumpora i žive, koji predstavljaju tvrdu, sagor- 
ljivu i tekuću tvar. Poremećaj odnosa tih triju supstancija 
predstavlja bolest, a njihov sklad zdravlje. Međutim taj sklad 
nije slučajan, nego njime dirigira unutarnja »životna sila«, 
koju Paracelsus naziva »arheus«. Arheus dirigira cijelim raz- 
vitkom organizma, a taj se odvija uvijek od unutra prema 
van. On, dakle, predstavlja konstantno stvaralački životni 
duh, po kome se sve u svijetu u svojoj vječnoj promjen- 
ljivosti mijenja. To je onaj Agrippin »spiritus mundi«, stva- 
ralačka prirodna sila. 

Liječnik nema drugu funkciju, nego da pomaže tome unu- 
trašnjem dirigentu arheusu, da harmonično upravlja organi- 
zmom, a gdje se ta harmonija poremeti, da je pomogne ispra- 
viti. Suvremena se medicina na pojam arheusa kao faktora 
regulacije ravnoteže sila organizma danas ponovno vraća samo 
ne pod tim istim terminom. 

Polazeći prvenstveno od idga svog medicinskog pronalaska, 
Paracelsus nalazeći i suponirajući u svakom biću tu vitalnu 
silu, koju naziva arheusom, zastupa zapravo jednu izrazitu 
pavitalističku koncepciju. 

Iako Paracelsus uz elementarni odnosno zemaljski dio, 
uzima kao djelotvorni faktor i siderični, ipak mu zvijezde i 
njihovo proučavanje nema ono značenje, što je imalo za pro- 
ricatelje iz zvijezda i astrologe. Jednako kao što otklanja 
značenje astrologije, odbacuje Paracelsus i dotadašnje zna- 
čenje alkemije, i kao eksperimetator pretvara je zapravo već 
u kemiju. Time dakako nije rečeno, da Paracelsus nije nagi- 

njao misticizmu. On je tako odbacio onu koncepciju transcen- 
dentnih utjecajnih sila, ali je zato široko ulazio u izlaganje 
prirodomističkih izvođenja. Tu nema nikakve više veze sa 
sterom anđela, ali zato sa zemaljskim sjemenskim tajnama. 
Paracelsus je ostao naturalist i u područjima magije. 


Filozofiju i teologiju doveo je opet zajedno, ali ne u smislu 
srednjovjekovnog mišljenja, gdje je filozofija bila sluškinja 
teologije, nego u smislu nadopunjavanja odnosno jedinstva, 
jednako tako kao što je bog i priroda jedno te isto. Sada vidi 
Paracelsus i u mrtvoj prirodi i u biljci, a pogotovu u životinji 
i čovjeku silu božju, odnosno boga samoga. Bog mu je postao 
nešto prirodno, a sva mu je priroda božanska. Time je prven- 
stveno prevladao skolastički dualizam boga i svijeta. Ta pak 
misao o jedinstvu svemira i jednoti svega najznačajnija je 
ontološka teza Paracelsusova. Izvanredna harmonija vlada 
čitavim svijetom, a bog nije više u transcendentnim dalji- 
nama, nego živ i djelotvoran u svim stvarima. To će mišljenje 
dovesti kasnije do konzekventno monističkoga i panteistič- 
koga gledanja. To je zapravo panpsihističko gledište, koje je 
započelo kod Nikole Kuzanskoga, a dostići će svoj vrhunac 
kod Giordana Bruna. 


Paracelsus je pisao mnogo i u raznim prigodama. Pisao je 
polemički i nejedinstveno. Filozofiju je različito definirao, ali 
je ipak dolazio sa svih strana na definiciju njene prave funk- 
cije, kad je određuje kao disciplinu, koja predstavlja sintetički 
pogled na cjelokupnost stvarnosti. Njegovo izlazište od čovjeka 
je također razumljivo, jer je on liječnik, i to empirički liječ- 
nik, koji uči u prirodi specijalno na čovjeku i to za čovjeka. 
Izrazitost renesansnog duha očituje se u kritici besplodne 
školske mudrosti, a po metodi empirizma i u borbi za indi- 
vidualno mišljenje, za lično iskustvo i uvjerenje preteča je 
novoga doba. Njegova antropologija je osnovna, sveobuhvatna 
i jedina filozofska disciplina. Značenje čovjeka i njegove 
egzistencije, kao i njegove unutrašnje esencije, ne može biti 
jače naglašeno i uvaženo. A osim toga čovjek je bio na izvan- 
redan način uvršten u harmoniju razvoja i promjena živih 
bića. Zakon toga reda je u svijetu samom, a nije mu iz trans- 
mundanog regiona kao stran i prirodi tuđ nametnut. Duali- 
stička slika je odstranjena — forma i materija, tvar i sila, 
uzrok i posljedica, bog i svijet su jedno. Kozmos je monistički 
protumačen. 

Paracelsus je jedan od onih invidividualista, koji se bori 
za slobodu i progres. Herojski entuzijazam, koji će se naj- 
jasnije vidjeti u žrivi ovoga progresa, Giordanu Brunu, javlja 
se već u ovom misliocu dosta očito. Što je bio jednim dijelom 
svojih pogleda i sin svoje prošlosti, znači samo to, da nitko 
ne može živjeti izvan vremena i prostora. tako, da bi bio u 
svemu nov, poseban i samo svoj. On ne bi bio tada ni povije- 
sno vrijedan ni kulturno značajan, jer bi bio za svoje doba i 
svoju sredinu nerazumljiv i neutjecajan. Svaki stvaralac je u 
jednom djelu i refleks prilika, a po tome je baš povijesna 
ličnost. U toj uklopljenosti u svoju sredinu i svoje vrijeme 
Paracelsus je na osebujan način odrazio problem čovjeka i 
značenje filozofije na ovoj značajnog povijesnoj točki evrop- 
skog kulturnog preobražaja. 


IX. BOHME — PREDSTAVNIK 
RENESANSNE MISTIKE 


Građanska klasa kao nosilac novog gospodarskog sistema 
nije mogla staleški doći jače do izražaja, nego kad je preko 
jednoga od svojih obrtnika neposredno uzela riječ u duhov- 
nom životu novoga vremena. Gorlički postolar postao je na- 
jednom — od prijatelja nazvan — »philosophus teutonicus« 
(t. j. germanski filozof), a od neprijatelja proglašen »sartor 
antichristus (»antikršćanski cipelar«), pa već i ti nazivi jasno 
pokazuju značenje, koje je dobio u kulturnom životu svoje 
sredine. Naziv »teutonicus« označava, da su ga njegovi sljed- 
benici osjetili kao svoga nacionalnoga filozofa, koji se odvojio 
od univerzalizma tadašnje panevropske kulture, a »antichris- 
tus« znači, da ga je službena crkvena nauka, ovaj puta pro- 
testantska, osjetila ipak svojim protivnikom i bogohulnikom, 
iako on govori i piše o bogu u afirmativnom smislu. Da je 
obrtnik mogao uzeti riječ čak i u religijskim i filozofskim 
pitanjima, znači, da se građanin već doista osjetio slobodnim, 
kada se usudio progovoriti unatoč službenim naučnim auto- 
ritetima, a znači i to, da je ugled nesumnjivih autoriteta već 
bio pokoleban. A to su zapravo činjenice, na temelju kojih 
se mogla razvijati nova slobodarska filozofska misao. 


Jakob Bohme (1575—1624) rođen je u Altseidenbergu kod 
Gorlitza, pa iako je djetinjstvo proveo kao pastir, sam se 
približio knjizi i.kao samouk studirao najaktualnije mislioce 
svoga vremena od Kopernika pa do Paracelsusa i Weigela, 
a uz to je kao luterovski kršćanin sam proučavao i Bibliju, 
a i alkemiste i teozofiju. B&hme je po uvjerenju kršćanin, no 
zapravo izvankonfesionalni kršćanin, koji rezonira o svim 
stvarima, pa i onim najsuptilnijim na svoj osebujan laički 

način. Njemu ni jedan čovjek nije apsolutni autoritet i sam 
izričito ukazuje na vječnu nedostatnost jednoga običnoga kao 
i znanstvenoga uma. On ne piše latinskim jezikom, kako se 
tada u čitavom učenom svijetu pisalo, nego svojim 'narodnim 
njemačkim jezikom, pa i po tome postaje vrlo popularan, a 
time i utjecajan. 

Bohme zapravo nastavlja tradicionalnu njemačku mistiku, 
koja je imala svoj tristogodišnji korijen već kod »majstera« 
Eckharta (1260—1327), čije je naučavanje već davno bila slu- 
žbena crkva osudila, jer se koncepcija njegove »unio mystica« 
s bogom nije podudarala sa službenom crkvenom naukom. 
Eckhart nije — iako religiozan — božanstvo nalazio na trans- 
mundanom prijestolju, nego u vlastitom biću, u unutrašnjosti 
vlastite duše. On traži i otkriva djelovanje božje u svojoj 
unutrašnjosti kao djelujuću silu i tako otkriva njene mani- 
festacije i karakteristike, a time naučni univerzalistički okvir 
ljudskoga znanja, koji je izražen u službenoj skolastici i nje- 
nim formuliranim dogmama. Ova mistička antiskolastička 
struja, zapravo antidogmatička, ne traži poput one talijanske 
potporu u autoritetima antike, nego u svojoj vlastitoj dušev- 
nosti, iako je u toj njemačkoj mistici utjecaj novoplatonizma 
ipak očit i jak. Za ovo je mistično gledanje karakteristična 
upravo ta subjektivno-praktična, odnosno individualistična 
orijentacija, koja se suprotstavlja službenim teoretsko-apso- 
Iutnim i nadindividualnim tezama. Doživljavajući tako boga 
u sebi, bog je za Eckharta sve i svuda. U apsolutnom osjeća- 
nju povezuje se duša sa svemirom i s božanstvom, subjekt se 
prepleće i identificira s apsolutnim objektom, a to će reći s 
božanstvom. Samospoznaja kao ekstaza postaje tako i spoznaja 
božanstva — a tu i leži izvor mističnoga izvođenja i zaklju- 
čivanja, jer se duša, bog i svijet ujedinjuju u jednu nerazlu- 
čivu cjelinu. 

U toj Eckhartovoj mistici leži osnov posebnog religioznog 
humanizma, koji u svakom slučaju predstavlja svojevrsno 
osamostaljenje duha, u kome je duhu onda svoju nauku izla- 
gao i Jakob Bohme. No samo u tome duhu, jer Bč&hme nije 
ničiji neposredni učenik. On je sve svoje probleme sam osje- 
tio, sam proživio i propatio. Svojom bolnom ozbiljnošću gle- 
dao je slobodno u svijet, a od ljudi je bio s jedne strane voljen, 
a s druge — i to one službene — progonjen, prezren i ismijan. 
Tipičan ljubitelj slobode i stvaralac svoje slike svijeta po 

svome ličnom uvjerenju i samostalnom doživljavanju. Po nje- 
mu sve objektivno znanje izlazi iz subjektivnog otkrivanja, 
sve naziranje iz još neodređenog osjećaja. Taj se proces — 
veli Bohme slikovito! — odvija nužno kao put iz tame u svi- 
jetlo. A sva ta spoznaja svijeta izvire iz čovjeka samog. 
Bohme sam veli u svom jednom obrambenom spisu: »Nemam 
u svome znanju ni riječi uzete iz raznih knjiga, nego ja te 
riječi sam iz sebe vadim«. Bo&hme promatra čovjeka kao biće 
u kome se nalaze, u kome se sastaju i nebo i zemlja, te spo- 
znaju svijeta čita u knjizi, koja je — čovjek sam. Tu je misao 
preuzeo Bčhme od svoga preteče Weigela, koji veli: »Učiti 
znači spoznavati samoga sebe; a spoznavati sebe znači spozna- 
vati svijet, jer je čovjek i svijet isto!«. 

Bohme je teozof i mistik, a njegov je centralni i osnovni 
problem — čovjek. On obrađuje i problem boga i problem 
kozmosa, ali sva ta pitanja i svi odgovori polaze od doživljaja 
1 prolaze kroz čovjeka. Po svojoj metodi rezoniranja, kao i po 
svojim rezultatima Bohme podsjeća na starije gnostike iz prvog 
stoljeća naše ere, koji su razvitak religije, a napose kršćan- 
stva, shvaćali kao svijesni svjetski proces, koji nastaje ema- 
nacijom duha odnosno duševnosti iz božanskoga bića. Gnostici 
stoje pcd utjecajem orijentalnoga shvaćanja, a smatraju svo- 
jim prvim zadatkom znanstveno osvijetliti u vjeri izražen i 
sadržan smisao. — Slično čini i B&hme. On kršćansku misao 
objašnjava u smislu određenog novoplatonskog panteističkog 
gledanja, i to u tom smislu, da se onostrani bog u svemu 
očituje. 

Dakako da on, jer polazi od duševnosti ljudske, te iz nje 
i u njoj vidi sve one elemente, iz kojih su kozmos i bog slo- 
ženi, nalazi i rješenje svih pitanja u doživljajnosti ljudskoj. 
Po harmoniji, koja se doživljava kao sinteza u suprotnostima 
duševnosti, prenosi B&hme kategoriju harmonije u tumačenje 
svih suprotnosti, koje se očituju u svijetu. 

Bog, duša i svijet predstavljaju jedinstvene procese — a 
ne kruti bitak! — procese, u kojima se jednako nalaze i tama 
i svijetlo u vječnoj suprotnosti, no u isti mah u nužnoj su- 
protnosti, koia ispunjava dinamiku svijeta povezanu u har- 
moniji boga. B&hme, tai »spekulativni vizionar«, koji vidi sve 
u kontrastu tame i svijetla u šarolikosti duginih boia, često 
problem doživljava kao viziju, pa ga tako i osvjetljava, te 
napušta na taj način uobičajene oblike logičkoga dokazivanja. 

Jo&l ga uspoređuje s majstorom baroka Rembrandtom, pa 
analizirajući naslov njegova djela (— koje imademo i ovdje 
u prilogu! —) »Jutarnje rumenilo« ukazuje na to, kako Bohme 
»slikarski misli« i izvodi zaključke po doživljaju boja odnosno 
svijetla i sjene. A Bohme upravo i raspravlja o tome, zašto se 
nužno uz plavetnilo neba javljaju i sjene oblaka, te dolazi do 
slikarskog rješenja, da snaga čarobnosti i ljepote prirode leži 
u odnosu svijetla i sjene, gdje je sjena nužni kontrast, da bi 
se vidjelo svijetlo. Jednako je tako u životu ljudskom patnja 
i zlo samo zato, da bi kao stvaralački poticaj djelovali na 
ostvarenje dobra. Kako pak Bohme sve te dinamičke antiteze 
gleda u jedinstvenoj slici stvarnosti, jasno je, da mu je i prin- 
cip dobra kao i princip zla izrastao iz »istoga drveta«, u kome 
se razni kvaliteti, i oni slatki, kao i oni gorki i opori, nalaze. 
Ukratko, čitava priroda sve do božanstva imade u sebi dva 
suprotna kvaliteta, i to jedan drag, nebeski i svet, a drugi 
gnjevan, paklenski i požudan. »Tamni pakao i jasna svjetlost 
izviru iz jednoga srca prema riječima u pismu: ja tvorim i 
svjetlost i stvaram tamu; ja dajem mir i dijelim zlo. Ja sam 
gospodar, koji sve to čini, što se doživljava od izlaska do 
zalaska sunca i izvan mene ničega nema«. Kao što je božja 
dobrota izvor neba, tako je božja srdžba osnov pakla, sve je 
dakle od boga, sve je u svesvjetskom jedinstvu i iz njega 
proizašlo. Bog je veza čitavog svijeta, veza tame i svijetla 
Bog nije drugo nego volja. On je praosnov, koji je uzdignut 
nad sve suprotnosti. Čitava je pak opstojnost u isti mah i 
samoočitovanje božanstva. 

I ljudska duša odražava te suprotnosti u sebi, pa se i u 
njoj čitav život bore dobar duh s onim đavolskim i zlim. 1 
tako jednom prevladava bog, a drugi puta đavao. Čovjek 
nebo i pakao u sebi nosi. 

To dvojstvo principa predstavlja jedan oblik novoga ori- 
jentalističkog dualizma, kojim je ujedno prevladan onaj sred- 
njovjekovni dualizam opreke boga i svijeta. 

Princip dobra i zla se svagda međusobno uporno i bez 
prestanka bore, a život i sve njegove pojave su rezultat te 
borbe, u kome sad jedan, a sad drugi princip jače prevladava. 
U toj dijalektici- »vječne prirode« leži izvor i uzrok sviju 
stvari. Bag je otac, a vječna priroda majka svega. Ljudska je 
duša, a onda i cijela priroda, slika promjenljivih likova u 
nastajanju i nestajanju. Opstojnost je rezultat te borbe su- 

protnosti u kozmičkoj harmoniji. Bez borbe »sve bi stvari 
mirno stajale bez ikakve pokretljivosti«. Sam »da« bez »ne« 
značio bi mrtvilo i nepokretnost. Ne bi bilo poticaja za pokret- 
ljivosti. U svojoj afirmaciji bez negacije ležala bi nepromjen- 
ljiva statička mirnoća bitka. U principu suprotnosti leže 
osnovne snage događaja, pokretanja, života, a time svega što 
jest. »Bez otrova nema lijeka. Bez zloće nema vrline. Bez 
proturječnosti i patnji nema znanja ni sreće«. Nijedna se 
stvar ne očituje bez svoje opreke. 

Sve te svoje osnovne filozofske misli iznosi ovaj mistik 
u slikovitim izrazima, kojima često treba i razrešavati pravi 
smisao, te se u njima nije lako snalaziti kao u razlučenim 
znanstvenim kategorijama drugih mislilaca toga vremena. U 
Bohmeovoj su mističnoj viziji i materija i bog identificirani 
u nebeskom kao i zemaljskom procesu događaja, a »drvo ži- 
vota«, sa svim svojim granama i grančicama, prikazuje cjelo- 
kupni proces bitka i opstojnosti uopće. Uberweg zato s pravom 
veli, da Bohmeovo djelo imade više karakter nekog mito- 
loškog epa nego znanstvenog sistema. Zanimljivo je tako 
čitati sva ta tumačenja biblijskih alegorija, kao i upoznavanje 
njegovih priča, u kojima prikazuje rješenja općih životnih filo- 
zofskih. problema. 

Cijela ova mistično doživljena, a slikovito i bez naučne 
razložnosti izražena religijsko-filozofska misao bila je u isti 
mah i prihvaćena i odbijena, i pohvaljena i ismijana. Dok ju 
je službena i katolička i protestantska crkva odbila i osudila, 
pa mu čak i zabranila pisati, mnogi su, naročito teozofi, u 
njoj vidjeli duboki osjećaj religioznosti i pravu vjeru. Ona je 
imala velik utjecaj i izvan Njemačke naročito u Engleskoj, 
a nešto i u Francuskoj. Njegova su djela i prevođena na te 
jezike. 

Bohme svakako predstavlja svojevrsnog renesansnog mi- 
slioca, koji ne priznaje nikakve autoritete i nikada nikoga i 
ništa ne citira osim Biblije. O svemu, što piše, samostalno 
misli i to na svoj samosvojan način izražava. On doduše na- 
stavlja onu liniju njemačkih teozofa, koja se razvija tamo od 
Agrippe od Nettesheima (1486—1535) preko Sebastijana Fran- 
cka (1499—1542) i Valentina Weigela (1535—1588), ali je od 
njih u svom stvaralaštvu neovisan. Kad Agrippa piše o »De 
ccculta philosophia« ili »Declamatio de vanitate et incertu- 
dine scientiarum« (»Govor o ispraznosti i nesigurnosti znano- 

sti«), onda već kod njega mistična okultna filozofija treba da 
zamijeni ispraznu učenost svjetske znanosti i skolastike. 
Mjesto učenosti s fakulteta treba da dođu spoznaje novopla- 
tonske teozofije. — Sebastijan Franck se također bori za 
pravo slobodnog, ličnoga, uvjerenja i mišljenja, a protivnik 
je svake ukručene ortodoksije, koja dominira u službenim, 
crkvenim naukama. Protivnik je svake duhovne tiranije plem- 
stva i svećenstva, a sam zastupa svoju koncepciju jedinstva 
božanstva i svih njegovih stvorenja. Valentin Weigel nasta- 
vljajući na Eckharta i prelazeći granice teološkog misaonog 
svijeta zastupa onu teozofsku koncepciju filozofske mistike, 
koncepciju o jedinstvu boga i sviju stvari (a čovjeka napose), 
na koju misao neposredno nadovezuje B&hme svoju nauku. 
Sve su te misli već tu, ali ih Bohme na svoj svojevrstan način 
doživljava, razvija i izražava, On u povijesnom smislu na- 
stavlja na tu problematiku, kao i na mistiku Eckhartovu, ali 
on je ipak posve samosvojan. 


Njegovo djelo ima još jednu svojstvenu crtu renesansnog 
mislioca, a to je — stvaralački optimizam. Iako B&hme dezilu- 
zionistički gleda na neotklonjivu i vječnu suprotnost dobra i 
zla u kozmosu; iako bez uvijanja vidi strahovitost đavolskog, 
negativnog faktora u svemu događaju; iako uviđa neminov- 
nost principa zla u ljudskom životu, ipak ne očajava nad tom 
metafizičkom nuždom, nego ukazuje na putove i načine, ko- 
jim čovjek prevladava principe zla u sebi i oko sebe. U vječnoj 
borbi dobra i zla čovjek uviđajući dobro prevlada zlo, a već 
naslov »Aurora ili jutarnje rumenilo« pokazuje na svanuće 
novoga i boljega dana. Taj ga optimizam kao raspoloženje 
povezuje također sa stvaralaštvom njegove epohe. 

B&hme svakako svojom mistikom predstavlja jedan naročit 
izraz humanističkoga duha, duha, koji po svojevrsnosti svoje 
kritike i samosvojnosti oblika, otvara poseban put u borbi za 
oslobođenje individualnoga duha od srednjovjekovnog forma- 
lizma i učenosti, koja više nije imala ni životnog značenja ni 
stvaralačkog poticaja. On je ujedno primjer novoga doba, 
kada se obrtnik osuđuje da kaže riječ u nauci. To je odraz 
prilika i izraz društvenoga uređenja, koje tek dolazi, ali koje 
sebi preko ovih pionira otvara vrata novog puta, kojim je 
krenula svjetska politička, a onda i svjetska kulturna povijest. 
nauka ne može da bude privilegij crkve i njenih institucija. 
Bohme je — iako mistik — istaknuti borac za to oslobođenje. 

X. MORUS I CAMPANELLA — RENESANSNI 
SOCIJALISTI UTOPISTI 

Renesansna stvarnost u raznovrsnosti svojih novih oblika 
života otkriva i svoja naličja i nedostatke, nedostatke, na 
koje je slobodan i smion stvaralački ljudski duh reagirao na 
svoj vremenu i prilikama primjeran način. I dok nalazimo u 
to doba mnoge smione mislioce, koji tradicionalne probleme 
rješavaju na svoj način, odbacujući autoritalivne odgovore, 
ali su ipak obuzeti pitanjima toga tradicionalizma, pa — re- 
cimo — i nova otkrića u prirodi povezuju sa starim kozmolo- 
škim pitanjima i problemima, dotle nalazimo i onih, koji 
videći neke nove životne probleme na njih smiono i na svoj 
poseban način reagiraju. Kako ne postoji naučna tradicija na 
tom polju, oni reagiraju više pjesnički i fantazijski, nego 
znanstveno i empirijski. U nezadovoljstvu sa stvarnošću i u 
čežnji za boljim životom, oni izmišljaju i putove i oblike toga 
boljega života. Oni u mašti konstruiraju sliku zamišljene 
stvarnosti, prema kojoj bi se slici morao — po njihovu subjek- 
tivnom mišljenju — život ravnati, ako bi htio da zamijeni tu 
sadašnjost s boljom budućnosti. U takvim se izlaganjima sli- 
kovito opisuju društveni ideali renesansnog čovjeka. 

Svakako su i te fantazijske, utopističke konstrukcije odraz 
teških prilika i izraz nezadovoljnoga vremena, u kojemu su se 
javljale tamne strane novoga života. Povijesna izmjena sta- 
roga i novoga društvenoga života nije sve zadovoljavala, a u 
tim je promjenama, uz novu plutokratsku klasu, nastajala i 
nova klasa nemoćnih i bespravnih građana, koja je u nezado- 
voljstvu doživljavala nepravde novoga oblika života. Život 
je tako tražio od misaonih ljudi toga vremena, da uoče i tu 
stranu i da o njoj progovore na svoj način. Taj je sociološki 


80 


problem bio stvarno aktualan, i da su ta pitanja pritiskivala 
misaonog i savjesnog čovjeka toga vremena, jasan su odraz 
dali sociološki mislioci utopisti. Oni, iako više pjesnički nego 
znanstveno obrađuju ta pitanja, ipak izražavaju brige, pro- 
bleme i život toga vremena očito i jasno. A da su se zaustavili 
na maštanju, nije krivnja na njima, nego na duhu vremena. 
Ovo doba Još nije omogućavalo prići pitanjima socijalno-eko- 
nomske prirode na drugi način. Jedan od razloga za to je 
objektivne prirode. Tada naime još nije bilo razvijeno gra- 
đansko društvo, da bi se u njem razvile jasne klasne suprot- 
nosti, koje su mnogo kasnije nastale. Drugi je razlog subjek- 
tivne prirode. Nije bilo razvijeno znanstveno mišljenje u vezi 
sa socijalnim pojavama, pa tako kategorija za znanstvenu 
obradbu ovog područja još nije ni bilo. Ukratko: socijalno- 
ekonomski problemi bili su u to doba znanosti još nepristu- 
pačni. Zato je i razmišljanje o njima bilo pjesnički-utopističko, 
a ne objektivno-znanstveno. 

Zanimljivo je, da je Engleska bila prva zemlja, u kojoj 
se jasno uočila i uzela u razmatranje socijalna problematika. 
Thomas Morus (engl. More), engleski pravnik i filozof države, 
rođen je u Londonu 1478. Duboko humanističko obrazovanje 
dobio je u Oxfordu, gdje je baš u to doba predavao i Erazmo 
Rotterdamski. Tu značajnu činjenicu treba istaći, jer je upravo 
Erazmo umio tako sjajno persiflirati cijelu srednjovjekovnu 
kulturu i otvarati oči za probleme života, a naročito uočavati 
sjene i naličje toga života. Erazmo je bio mladi učitelj Mo- 
rusov, a onda kasnije i najbolji njegov prijatelj, koji ga je 
veoma cijenio i čak mu je kao pravom učenom čovjeku i 
posvetio svoje značajno djelo »Pohvala ludosti«. 

Morus je zarana istaknuti pravnik, parlamentarac i držav- 
nik, a došao je i do najviših državnih položaja, postavši lord- 
kancelar. Imao je prilike tako neposredno upoznati s lica i 
naličja ekonomski, društveni, sudski i politički život svoga 
vremena i svoje sredine. Međutim, iako na visokom položaju, 
nikada nije izgubio vezu s realnim životom, s brigama i sud- 
binama maloga čovjeka, njegovim siromaštvom i njegovom 
često bezizlaznom situacijom. To se jasno očituje u njegovu 
djelu. Morus je došao u sukob braneći neke svoje etičke prin- 

cipe i sa samim vladarem, kraljem Henrikom VIII., pa je bio 
optužen zbog veleizdaje i pogubljen na stratištu u Londonu 
1535. — Njegov prijatelj Erazmo ostavio nam je najljepši, a 
možda i najvjerniji opis toga pravoga humanista, koji je bio 
načelan, istinoljubiv, samostalan, a usto i čvrst karakter, što 
ga je i odvelo na stratište. 

Morus je ušao u povijest Renesanse, a onda i u opću kul- 
turnu povijest, po svome političko-literarnom djelu, koje nosi 
naslov »Utopija« (ili točno »De cptimo reipublicae statu deque 
nova insula Utopia« — hrvatski: »O najboljem uređenju 
države i o novom otoku Utopiji«) (1516). Sama riječ je sa- 
stavljena od grčkih riječi »u«, koja znači »ne«, i »topos«, koja 
znači »mjesto«, a to zajedno znači »mjesto, kojega nigdje 
nema«. Drugim riječima Morus prikazuje jedno idealno za- 
mišljeno, u priči iskonstruirano političko stanje sretno uređe- 
noga života ljudske zajednice. Ono imade sva obilježja ideal- 
nog komunističkog gospodarskog i društvenog uređenja. Sa- 
mome je djelu dala poticaj Platonova »Država«, a ona je ka- 
snije služilo kao uzor svim sličnim fantastičnim i idealnim 
ljudskim nacrtima životnog uređenja, dok od toga izvedena 
riječ »utopist« još i danas označava čovjeka, koji zastupa i 
brani neizvedive planove o poboljšanju društvenoga života i 
državnoga uređenja. 

Međutim, kako rekosmo, Morus ne smatra svoje djelo samo 
literarnom zamisli, nego i praktičnim vodičem za rješavanje 
najosnovnijih društvenih prcblema. On polazi od teškoća 
ekonomsko-socijalne prakse i reflektira o njoj, a kao huma- 
nist — još prije reformacije i seljačkoga rata! — pod utje- 
cajem ideja Platonove Države i Aristotelova političkog reali- 
zma, kao i rimskog državnog uređenja, smatra, da bi se moglo 
planski i razumski utjecati i izmijeniti prilike života, koje su 
teške i ne odražavaju ideju pravednosti. 

U prvom dijelu Utopije, u kome on kritizira gospodarske 
i socijalne prilike svoje zemlje, vidi se, da je njihov dobar 
poznavalac, pa se to njegovo djelo ioš i danas smatra važnim 
dokumentom za socijalnu povijest Engleske. To djelo uza svu 
idealnu zamišljenost »kako bi trebalo da bude«, nosi u sebi 
na jednoj strani bogatstvo realnog društvenog sadržaja, a na 
drugoj društvene ideje svoga vremena. 


Morus svestrano kritizira tadašnje konkretno stanje u 
Engleskoj, a onda i svako drugo uređenje klasnoga društva, 

koje se osniva na principima privatnog vlasništva. U to doba 
počinje se, naime, u njegovoj domovini naglo razvijati mladi 
kapitalizam i to u formi razvitka ovčarstva. Trebalo je vune 
za novu manufakturu. Zato su trebale velike površine pašnja- 
ka, pa se istjerivao, ili prijevarom ili nasiljem, seljak sa svo- 
jih oranica i postajao upropašteni bezemljaš i otjeran sluga. 
Osvajački su ratovi najprije trebali sa zemlje otjerane se- 
ljake kao sredstvo za svoje pljačke, a onda su ih ostavljali 
kao invalide, skitnice, prosjake i razbojnike, koje kažnjavaju 
konačno smrtnom kaznom. Na jednoj se strani razvijao sve 
veći luksus i bogatstvo na temeljima beskrupuloznog izrablji- 
vanja, a na drugoj sve veća bijeda i sve bezizglednija paupe- 
rizacija većine. — Morus osuđuje egoizam izrabljivača i osje- 
ća tugu nad nevoljom upropaštenih masa. On vidi i otkriva, 
da paraziti »vode divan i sjajan život u dokolici«, a oni, koji 
ostvaruju sva dobra i žive stvaralačkim radom, oni životare 
na način, prema kome je i »položaj tegleće marve hiljadu 
puta bolji«. 

Izlaz iz te i takve nepodnošljive i nepravedne socijalno- 
ekonomske situacije nalazi Morus u ukidanju privatnog vla- 
sništva, na kome se razvija sav egoizam ljudski. On veli: 
»Tamo, gdje postoji individualno vlasništvo, gdje je novac 
mjerilo sviju vrednota, tamo ne može vladati napredak i 
pravda«. Za Morusa predstavlja država samo »zavjeru boga- 
tih«, da sačuvaju svoju udobnost i svoja nepošteno stečena 
dobra i da iskorištavaju »snagu i rad siromašnih po najnižoj 
cijeni«. 

Na ovoj analizi stvarnosti izgrađuje onda Morus u drugom 
dijelu ideju za to doba posve nove i originalno zamišljene 
komunističke organizacije proizvodnje, kao i oblike komuni- 
stičkog sudjelovanja sviju na svim dobrima počevši od opskr- 
be do škole i zabavne društvenosti. 

Budući da sva dobra pripadaju svima, to je novac u tom 
društvenom uređenju nepotreban. U državnoj zajednici treba 
da vlada opća radna obaveza, kojom se onda smajuje radni 
dan na šest sati. K tome pridolazi i stalna državna briga za 
tehničkim usavršavanjem proizvodnih sredstava. Svaki treba 
da se bavi i nekim obrtom i ratarstvom, od kojega su posla 
izuzeti samo svećenici, umjetnici i učenjaci. Lakše poslove 
rade žene, a one najteže kažnjenici i zarobljenici. Svaki pa- 
razitizam Morus energično odbija. Svako izrabljivanje čovjeka 

oštro osuđuje. Morus zastupa ravnopravnost i jednakost sviju 
građana. On zastupa ideju vjerske tolerancije, a za naučni 
rad traži potpunu slobodu individualnog naučnog uvjerenja. 
Morus doslovno veli: »U svakom slučaju stanovnik Utopije 
smatrao je besmislenom drskošću upotrebljavati nasilje i pri- 
jetnju, da i druge prisiliš, da prihvate kao istinu ono isto, 
što ti kažeš da je istina.« 


Ratove Morus u načelu osuđuje te ih teoretski dopušta 
samo kao obrambene, u kojima se brane ugrožene granice ili 
ugrožena pravda; oni treba da služe kao sredstvo za obranu 
vrednota, Samo u težnji za ostvarivanjem tih najviših vred- 
nota može se poći u rat. 


Smisao društvenog odnosno državnog uređenja leži, po 
mišljenju Morusa, u starom stoičkam idealu eudajmonizma, a 
to je sreća, koja se postizava krepošću. Sreća se pak doživljava 
svagdje, kad čovjek živi primjereno umu odnosno prirodi. 
Morus poput mnogih renesansnih mislilaca smatra umni po- 
redak prirodnim poretkom. Nasuprot srednjovjekovnom aske- 
tizmu on ističe razumno uživanje kao najviše dostignuće ži- 
vota i kao osnovni postulat prirode. »Stanovnici Utopije sma- 
traju, da je životna radost, odnosno uživanje, od same prirode 
određeno kao cilj svih našin djelovanja, i živjeti prema tome 
određenju za njih predstavlja vrlinu« — veli Morus. 


Za Morusa su sva ta socijalno-ekonomska pitanja zapravo 
moralna pitanja. I njegova kritika izrabljivačkog kapitalizma, 
i određivanje radne obaveze za sve, i obaveza sveukupnog 
obrazovanja, kao i participiranje na svim dobrima zajednice 
od škole pa sve do prehrane, podvrgnuta su umnim moral- 
nim postulatima. Besklasno društvo je također moralni po- 
stulat čovjeka. Etika je iznad svega, i to kako vidjesmo ne 
heteronomna i asketska, nego hedonistička, autonomna i ovo- 
Zemaljska etika. 

Koliko se god pojedinosti Morusove ideje novoga društva 
i njegova uređenja više izraz pjesničke intuicije nego kritičke 
refleksije, one ipak sadržavaju dvoje: jasnu sliku nedostataka 
socijalnog uređenja njegova doba i smionost, da se nasuprot 
stvarnosti postavi nova ideja uređenja ljudske zajednice. Nje- 
govo se djelo može doista nazvati »utopističkim«, no ono je 
ipak ne samo kulturni, nego i pouzdani općeživotni dokume- 
nat vremena, u kome je Morus živio i radio. 

U njegovu su djelu očito spojeni u skladno jedinstvo i re- 
nesansni realizam (jer on jasno vidi teške prilike života) i 
novovjekovni humanizam (jer u svakome čovjeku — a 
ne samo velikašu i vladaru — vidi ravnopravna čovjeka), i 
stvaralački optimizam (jer se nada, da ideja dobra mora 
biti jača od nevaljale prakse, pa i anda, kad je ona najoptimi- 
stičkija). Mnoge od njegovih zamišljenih ideja vodilja buduć- 
nosti ušle su i u programe novih socijalističkih koncepcija. 
Njega svakako možemo smatrati idejnim pretečom modernog 
socijalizma, čije ideje ne iscrpljuje, ali mnoga osnovna soci- 
jalna pitanja jasno izlaže. No valja istaći, da se njegova ideja 
socijalizma izgrađuje na sveopćem idealu Renesanse, a to je 
sloboda i dostojanstvo individuuma | ideal mogućeg svestranog 
razvitka svake ličnosti. On je prvi ideju humanizma proširio 
na sve ljude, a to bi se moglo ostvariti samo u socijalistički 
odnosno komunistički zamišljenom društvenom uređenju. 


NI 


Trebalo je, da prođe više od jednog stoljeća iza mučeničke 
Morusove smrti, pa da renesansna filozofija dobije još jedan 
znanstveni roman, u kome će biti obrađeno socijalno pitanje 
i izloženi novi ideali budućeg pravednog i sretnog društvenog 
uređenja u obliku priče o takvoj jednoj sretnoj, sunčanoj 
državi. — No i taj roman nije bio nedužna i neaktualna fan- 
tasticna pričica, jer zbog nje ne bi sjedio njen tvorac — inače 
dominikanac — u tamnicama i mučionicama rimske inkvizi- 
cije dvadeset i sedam godina. Nije mu doduše rečeno, da zbog 
toga sjedi, nego zbog tobožnje zavjere protiv španjolske oku- 
pacije Napulja, ali ipak je dokumenat za tu sumnju ležao u 
idejama, koje je zastupao i kasnije izložio u svojim djelima. 

Taj mučenik — dominikanac Tommaso Campanella rođen 
kod mjesta Stilo u Kalabriji (1568), a umro iza mukotrpnog 
života po tamnicama u slobodnom Parizu (1639), jedna je od 
onih ličnosti Renesanse, koja je i radom i idejama i životom 
plastična slika svoga vremena. Campaneila je mnogo siste- 
matičniji nego Morus. On je, iako dobar kršćanin, protivnik, 
Aristotela i službene skolastike i poput Giordana Bruna pri- 
staša Kopernikove nauke i konzekventni branilac teze o samo- 
stalnom istraživanju prirode. Uz to i čovjek, koji vjeruje u 

potrebu i mogućnost pravde i reda u ljudskoj zajednici. Zbog 
svega toga on je čitav život sumnjičen i proganjan kao bun- 
tovni heretik. 


U spoznajnoj teoriji stoji Campanella na senzualističkom 
stajalištu. Sva se spoznaja temelji na osjetnim doživljajima, 
koji ujedno čine jedini sadržaj svijesti. (»Omnes sensus simul 
causant totius rei cognitionem.«) No kako je taj sadržaj kod 
različitih osoba vrlo raznolik, onda nije nikakvo čudo, da 
svaki čovjek ima svoju filozofiju već prema tome, u kojoj 
sredini živi i koje stvari iz njegove okoline na njega djeluju. 
— Inače je Campanella ponovio onu karakterističnu Augusti- 
novu tezu, na kojoj se razvija Descartesov aksiom o nesum- 
njivoj izvjesnosti vlastite opstojnosti. » Možemo pomisliti, da 
nema ni jedne stvari, no nikako ne to, da mi sami ne egzi- 
stiramo, jer kako bismo mogli misliti, kad ne bismo postojali«. 
— Imade još jedna njegova teza, na koju nadovezuje Descar- 
tes, a to je dokaz o egzistenciji božjoj, koja se očituje i u 
svijetu kao: mudrost, ljubav i moć. Tu je Campanella dao svoj 
tribut vremenu odnosno bolje prošlosti, koju nije svagda i 
svuda u sebi prevladao. 


Međutim težište i kulturno-povijesno značenje Campanel- 
lino leži u sociološkoj problematici odnosno teoriji, u njego- 
voj fantastičnoj zamisli idealno koncipiranog socijalizma od- 
nosno humanizma, koji imade i nešto sličnosti, ali i mnogo 
različnosti od Morusove zamisli. Campanella se bavio politič- 
kim problemima i čak polemizirao protiv Machiavellija, komu 
zamjera amoralnu obranu politike moći. Svoje je glavne soci- 
ološke misli iznio u svome djelu »Sunčeva država« (»Civitas 
solis, idea reipublicae philosophicae«) (1623). 


Izražajni mu je oblik literaran, te on priča dijalošku priču 
o savršenoj državi, a ne brani je teoretskim argumentima. 
Međutim uza sve to kod Campanelle se još jače nego kod 
Morusa očituje njegov realistički način prilaženja problemima 
i poznavanje osnova ljudskoga života uopće. A građe je za 
promatranje bilo dosta. Italija toga doba obilovala je toliko 
prosjacima, da su je neki po njima i nazivali. Seljački prole- 
teri još nisu svijesni, što jesu, niti znadu, što hoće, no zato 
je tako Campanellino djelo intimni izraz društva narodnih 
masa toga vremena. On izvrsno analizira i socijalnu struktu- 
ru gradova. Pa kad na primjer govoreći konkretno o prili- 

kama u Napulju, veli, da u tom gradu od 70.000 ljudi tek 
10.000 ili 11.000 doista produktivno radi, onda Campanella 
jasno uviđa na jednoj strani vrijednost i značenje produktiv- 
nog rada kao osnove svega života, a na drugoj nerazmjer i 
nepravdu u podjeli i uživanju ekonomskih dobara. Oni koji 
ništa ne rade puni su požude, strasti i tuposti, a uz to još i 
žive na grbači radinoga svijetla. U »Sunčevoj državi« nema 
više besposlenih nitkova i društvenih parazita. 


Campanella tu jasno uočava osnovni faktor ljudskog života 
i progresa, a to je — rad. A i osnovno zlo u društvenoj ži- 
votnoj suprotnosti ističe on i smatra, da je to privatno vla- 
sništvo i iz njega izrasli egoizam. U idealnoj državi ne će biti 
čak ni odijeljenih stanova obitelji. Sve će biti u smislu ide- 
alno zamišljenog komunizma — zajedničko. Zar je čudnovato, 
što u idealnoj Sunčevoj državi nema više privatnoga vlasni- 
štva. A baš zbog toga što nema privatnoga vlasništva nestalo je 
pomalo i svih zlih pobuda prema čovjeku. Građanin te idealne 
države pun je osjećaja ljubavi, susretljivosti i istinoljubivosti. 
On nema nikakvih pobuda, pa prema tome ni ikakve mo- 
gućnosti za nastajanje mržnje čovjeka prema čovjeku. Ukrat- 
ko u toj državi nema nikakovih socijalnih zala. Pravednom 
podjelom svi u radu sudjeluju jednako, a baš zbog toga se 
radno vrijeme sviju silno smanjuje. Svaki radi posao, koji 
njegovim sposobnostima najviše odgovara. Svi su radovi jed- 
nako časni i sve služi — kao i cijela priroda — samo do- 
brobiti čovječanstva. Više »ljudi ne služe stvarima, nego 
stvari ljudima«. U toj državi cijela zajednica radi, ali ne više 
nego četiri sata dnevno pa im ostaje dosta vremena za »ra- 
dosnu vježbu duha i tijela«. A u tome i leži smisao i uloga 
zajednice, da se pobrine za što veću sreću, što većega broja 
ljudi. To se postizava time, što iz preobilja proizvoda svatko 
dobiva prema svojim potrebama, a svi sve jače i jače sudje- 
luju na kulturnim priredbama. 


Da bi se sve to moglo ovako idealno i planski odvijati, 
moraju zato ljudi biti posebno odgojeni. U Campanellinu djelu 
naročita se pažnja posvećuje sa strane države odgoju i obra- 
zovanju omladine. Tu nas Campanella u mnogome podsjeća 
na Platona. Treba izgraditi sretnu i harmonijsku ličnost. To 
se pak može postići planski promišljenim metodičkim pu- 
tovima. 

Puna je tako ta sunčana država zamišljenih planova i 
mjera za sreću i blagostanje čovjeka. Zamišljenih u smjeru 
daleke budućnosti, ali ipak toliko uvjerljivih, i to samo zato, 
jer su pošli od konkretnih činjenica, od realnih prilika života, 
a imadu i namjeru da se opet k njima vrate, 


Oba su ova značajna utopista — Morus i Campanella 
— mučeni pogledom u tuđu nevolju stvarala idealne nacrte 
za bolji život. Oni su obojica po metodi empiristi, jer i teore- 
tiziraju i fantaziraju iz stvarnosti, a po svojoj zamisli su 
idealisti. Na obojicu se — i u njihovoj ideologiji i u njihovu 
životu — odražava teška, ali radikalna raskrsnica svjetske po- 
vijesti, a oni svojim komunističkim idejama postaju preteče 
suvremene ideologije i modernog komunističkog shvaćanja. 
Oni su svojim zamislima dali iako ne znanstvene osnove, a 
ono ideale i time ukazivati na smjernice, kojima će krenuti 
život budućnosti. 


XI. HUGO GROTIUS — ZAČETNIK TEORIJE 
MEĐUNARODNOG PRAVA 


Hugo Grotius jednako kao i Machiavelli reflektira o pro- 
blemima praktične filozofije i prava i to iz svoje sredine, iz 
svoje životne potrebe, da bi joj zadovoljio i da bi joj pomo- 
gao. No baš zato je Grotiusova praktična filozofija teorije 
prava često upravo oprečna Machiavellijevoj koncepciji, jer 
je on rezonirao u drugačijoj sredini i imao pred sobom posve 
druge životne probleme. Dok Machiavelli treba da dade u 
ruke svome vladaru teoriju, kako će se održati na vlasti bo- 
reći se u svojoj rascjepkanoj domovini s beskrupuloznim 
neprijateljem, kakav je bio tadašnji osvajač Italije, dotle Hugo 
Grotius treba da uvjeri svoje protivnike Španjolce, da nije 
pravo, ako svojataju slobodne morske putove kao svoje vla- 
sništvo. Machiavelli rezonira politički, a Grotius juristički. 
Nizozemska je naime slobodna i nezavisna zemlja, a njeni 
brodovi plove po svim morima svijeta. Nije čudo, da se stoga 
Grotius bavi pretežno problemima međunarodnog i to prven- 
stveno pomorskog prava, Machiavellija interesira samo pro- 
blem organizacije i održanja moći, što je bio i prvi zadatak 
mlade i poletne talijanske građanske revolucije, koja je tek 
išla za osvajanjem vlasti. 

Nizozemska nema tih problema. Ona treba samo mir za 
svoju izgradnju i treba slobodne morske prolaze za svoju 
razgranatu trgovinu. Nizozemce više ne tišti problem organi- 
zacije i održanja državne vlasti, nego problem prava i to 
prvenstveno međunarodnog ratnog i pomorskog prava. S tim 
problemima Grotius živi, o njima reflektira i postavlja pi- 
tanja, koja je teoriji zadala nova, dotada nepoznata forma 
života. 

Hugo Grotius, jurist, političar, humanist i filozof, koji 
specijalno obrađuje teoriju prirodnog prava, u isti je mah 
zapravo osnivač teorije međunarodnog prava. Rođen je u 
Delftu u Nizozemskoj (1583), nedaleko Haaga. Već s četrna- 
naest godina vodio je s učenjacima javne diskusije o mate- 
matici, pravu i filozofiji, a sa šesnaest godina promoviran je 
na čast doktora pravnih znanosti. Učenjaci su mu se divili, 
i nazvali ga, ne bez razloga, »adolescentem sine exemplo«. 
Bio je već gotovo posve mlad čovjek pun izvanredne hu- 
manističke učenosti. Zarana se popeo na visoke položaje, no 
zbog sudjelovanja u jednom puču bio je optužen za veleizdaju 
i osuđen na doživotnu tamnicu, a njegov prijatelj Oldenbar- 
neveldt u istoj stvari osuđen na smrt i pogubljen. Grotius je 
svoju tešku robiju podnosio s velikim mirom i čvrstoćom, dok 
ga njegova žena nije lukavstvom — zapakovavši ga u ćeliji u 
sanduk za knjige — izbavila iz tamnice. U emigraciji je živio 
najprije kao privatnik, a kasnije je postao švedski poslanik u 
Parizu. Umro je u Rostocku 1645. 

Uz svoje intenzivne teoreiske studije i izvanrednu inte- 
ligenciju Grotius skuplja i bilježi svoja svestrana životna 
iskustva. Tu novu metodu promatranja za razliku od preži- 
vjele tradicionalne deduktivne metode Grotius osobito kulti- 
vira i preporučuje. Kad ga je kasnije u životu jedan mlad 
čovjek zapitao, iz koje bi knjige mogao učiti politiku, onda 
mu Grotius reče: »Uzmi bijeli prazni papir i pođi po svijetu. 
Bilježi pažljivo sve javne događaje i čitaj uz to stare povi- 
jesti«. Tom se empirijskom metodom Grotius svagda i sam u 
svom istraživanju služio. 

Mlad se bavi — kako rekosmo — najurgentnijim proble- 
mom svoje zemlje — koja traži slobodu trgovine s Indijom — 
a to je problem pomorskog prava. Izdaje godine 1609. djelo 
pod naslovom: »Mare liberum seu de jure« (»Slobodno more 
ili o pravu«). Dokazuje u djelu, kako pravni principi ne smiju 
i ne mogu biti samovoljni principi dominantnih zemalja, to 
jest onih, koje imadu najveću moć, jer da se međunarodno 
pravo, kao i uopće svako pravo, temelji upravo na prirodnom 
pravu, koje je osnovnije nego životni prakticistički principi, 
principi utilitarizma, koji bi trebali da služe samo jačemu. 

Nije ništa neobično, da ovaj tipični predstavnik renesan- 
snoga individualističkoga duha izvodi i međunarodno pravo 
iz prirode pojedinca, koji je kao umno i u isti mah po prirodi 


društveno biće, apriorni i gotov faktor normiranja međuna- 
rodnih pravnih principa. U individuumu samom je izvor 
pravne svijesti i savjesti, po kojoj se regulira i legalitet me- 
đunarodnoga života. Tako je i po njemu zamišljeno i kasnije 
stoljećima razvijeno pod tezom kao primijenjeno prirodno 
pravo. 

Već su se doduše i stoici, a i skolastici bavili problemom 
prirodnog prava, a i sam preteča Grotiusov na tom polju Jo- 
hannes Althusius (1557—1638) (koga Grotius često i pobija), 
no za Grotiusa to pitanje postaje centralno pitanje njegove 
filozofije. U njegovoj filozofiji prava dobiva taj problem da- 
leko dublje i kritičnije značenje. Nasuprot važećem pozitivnom 
pravu (»jus voluntarium«) postavlja Grotius pojam prirodnog 
prava (»jus naturale«), kome ono prvo — ako hoće uopće da 
bude pravo — mora biti podređeno. »Jus voluntarium« kako 
mu i samo ime kaže, predstavlja svagda samovoljnu tezu za- 
konodavne volje, no ako hoće da bude smatrano pravom, mora 
biti u suglasnosti s osjećajem i principima prirodno-pravne 
svijesti. Da se radi o samovoljnoj tezi zakonodavne volje, po- 
kazuje i sama povijesna promjenljivost pozitivnih pravnih 
normi. Prirodno pak pravo za njega ne znači drugo nego »za- 
povijed odnosno propis pravoga uvida«. Pravoga uvida u 
nepromjenljivost onoga, na čemu počiva sva promjenljiva 
pravna praksa. U »Prolegomenama« svoga najznačajnijeg 
djela »De jure belli et pacis« veli: »Prirodno pravo je tako 
nepromjenljivo, da ga ni sam bog ne bi mogao izmijeniti. 
Kao što bog ne može djelovati, da 2x2 nisu 4, tako on ne može 
učiniti, da ono, što je po svojoj unutarnjoj prirodi zlo, ne 
bude zlo.« 

Grotius počinje svoje djelo »Mare liberum...« ovim ja- 
snim i precizno formuliranim stavkom: »Upravo je stara kao 
i kobna zabluda, u koju su zapali mnogi ljudi, i to upravo oni 
jaki i moćni, tvrdeći, da pravo i nepravo nije međusobno 
razlučeno po prirodi, nego samo ljudskom dobronamjernošću 
i navikom. Stoga se misli, da su zakon i pravo pronađeni samo 
u tu svrhu, da bi spriječili svađu i pobunu kod ljudi, koji su 
rođeni da služe. Kod ljudi pak, koji imadu moć, tamo se sve 
pravo određuje prema njihovoj slobodnoj ocjeni, a slobodna 
pak ocjena prema njihovoj koristi. — Da se taj posve ludi 
i protuprirodni nazor mogao održati, ne treba se samo zato 

začuditi, jer ga sa svojim umijećima pospješuje općenita ljud- 
ska slabost, a dade se zavoditi zlim činom i zlom voljom la- 
skavaca, kojima sve vlasti nasjedaju.« 

Grotius je oštri kritik teorije, da je jedini osnovni nagon 
čovjeka — vlastita korist. To može naučavati samo ograni- 
čeni naturalizam, koji ne vidi u čovjeku i umno biće, koje 
samo u sebi nosi sklonost i uvid u ispravni i vrijedni život 
zajednice. To je upravo antimachiavelistička kritika, koja je 
— dosljedno domišljena — morala dovesti do pojma prirod- 
nog prava, koji zapravo znači prirodno-umno pravo, iz ko- 
jega u isti mah izlazi i postulat legaliteta kao principa, koji 
treba da stoji nad svakom silom. Moć bez toga principa pred- 
stavlja svagda samovolju i nasilje, a vrijednost svakog pozi- 
tivnog prava mjeri se na prirodnom pravu. 

Smisao države ne leži. kao kod Machiavellija u održanju 
moći, nego u zaštiti ljudskih prava. 

A nije nikakvo čudo, da je — na primjer — na početku 
uspona građanskoga društva Grotius medu osnovna prava, 
koja se usklađuju s prirodnim pravom, ubrojio i pravo vla- 
sništva kao osnovno pravo čovjeka pojedinca. Grotius uviđa, 
kako odmah iz te institucije vlasništva izviru u skladu s pri- 
rodnim pravom raznolike pravne posljedice, zabrane i ogra- 
ničenja, koja predstavljaju ono, što i danas nazivamo prav- 
nim normama privatnog vlasništva. Teza privatnog vlasništva 
imade niz logičnih pozitivno-pravnih konzekvencija. Grotius 
take navodi i druge različite pozitivno-pravne konzekvencije, 
koje nužno slijede kao obaveza iz bilo koje slobodne nagodbe, 
koja je u skladu s prirodnim pravom. Te primjere provodi 
Grotius sve do vladalačke funkcije i njenog odnosa prema 
podanicima. 

Država je tu prvenstveno zato da štiti to individualno vla- 
sništvo. Ta je Grotiusova teza izraz novoga socijalnog i dru- 
štvenog nastojanja. Renesansna je pak ideja individualizma i 
ovdje u novom obliku i na svoj način došla do izražaja. Taj 
se naime pojedinac promatra, kako sklapa ugovore i obećanja 
— među koje spadaju sva ljudska udruživanja i zajednice 
— samo prema svojim individualnim interesima. Bez tih indi- 
vidualnih interesa čovjek ni u kakve obaveze ne ulazi. To je 
»prirodno stanje«, u kome se očituje »prirodno pravo«, a koje 
se izražava u obliku ugovora o državi, a nastaje »juris fruendi 
et communis utilitas causa«. Zajednica je pak tu, da svojom 

legislativom te individualne interese, ukoliko ne predstavljaju 
negiranje drugih individualističkih interesa, čuva i zaštićuje. 
Grotius daje individuumu nasuprot zajednice što je moguće 
veća prava. 

U tu svrhu prirodnih prava spada i pravo na život, na 
nepovredivost tijela i slično, koje sve država treba da štiti. 
Međutim interesantno je, a ujedno simptomatično i razum- 
livo, kako on uza tu misao u svom raspravljanju o ratnom 
pravu opravdava ropstvo. Kako je i »sloboda« vlasništvo, 
to se i ona može — kao i svako drugo vlasništvo — zamije- 
niti, prodati i izgubiti poput svake druge robe. U ratu imade 
neprijatelj pravo, da svoje protivnike i liši života. Za cijenu 
života, on im oduzima slobodu, a oni mu zapravo prodaju slo- 
bodu i postaju robovi. 

Inače je Grotius zastupnik demokratske državne ideje, 
Dok je kod Machiavellija identificiran vladar i država, kod 
Grotiusa je vladar samo mandator naroda. Narod je izvorni 
i jedini suveren. Vladar je neprekidno pod njegovom kontro- 
lom i jedina mu je funkcija zaštita legaliteta. Ako Grotius 
brani ideju monarha, onda i ta obrana znači zapravo ideju 
emancipacije nacionalne vladavine nasuprot ideji sredovječno- 
crkvenog shvaćanja države. 

Međutim Grotius upravo do apsurda dotjeruje tu slobodu 
pojed naca i analogno njoj slobodu društveno organizirane 
zajednice. Kako je, po mišljenju Grotiusa, pojedinac u pravu, 
da se — ako hoće — na privatnom polju preda ropstvu, 
tako se nikako ne može oduzimati to pravo ni organiziranoj 
zajednici. Ako se ona izborno odluči, da najvišu moć preda 
u ruke jednome ili jednoj skupini i time se uvrsti u robovski 
način života, to je njena slobodna odluka i tome se nema 
pravo nitko protiviti. Misao »slobodne odluke« brani se sve 
do njezinih apsurdnih konzekvencija, u kome ona samu svoju 
mogućnost niječe. No i ta je Grotiusova misao odraz ekstrem- 
nog renesansnog slobodarskog shvaćanja, koje se izražava 
u nizu njegovih zanimljivih analiza strukture i svrhe soci- 
jalnih zajednica sve od braka do države. On raspravlja o 
problemima mogućnosti njihova nastajanja — od nasilja i 
osvajanja do ugovornog udruživanja — kao i o koristi njihove 
opstojnosti za sve ili samo za neke u njima. No svi se ko- 
načni odgovori reduciraju na nuždu sklada sa prirodnim pra- 
vom, ako zajednice doista hoće da budu vrijedne. 


93 


Na ideju individualnoga prirodnoga prava nužno ga je 
doveo i postulat legaliteta, kad se radilo o međunarodnim 
odnosima u doba kada čvrstih i utvrđenih pravila toga života 
još nije bilo. Država, odnosno države, kad se radi o međuna- 
rodnom pravu, moraju — prema tome — svojom moći samo da 
štite i dovode do ostvarenja ono pravo, koje svaki ljudski 
razum sam od sebe uvida, da se zato i zove prirodno pravo. 
Grotius i ovdje zapravo samo brani ideju slobodne međuna- 
rodne trgovine, koja je tada toliko životno aktualna, jer na 
njoj počivaju mogućnosti novoga života i moć nove klase, 
koja upravo preuzima u svijetu vlast. 

Kad se raspravlja o ratnom pravu, onda dosljedno i tamo 
odbacuje vrijednost samovolje. I u ratu ne smije nikako 
nestati prava. Zato Grotius i opravdava rat samo kao akciju 
za ostvarenje prava. Smije se, i opravdano je, da se vodi 
rat samo u slučaju, ako kasnije ostvareno stanje mira može 
kao »umni mir« predstavljati osnov za realizaciju pravnoga 
stanja, koje može biti jedini cilj ratne akcije. Rat je kao akcija 
opravdan, samo kad se radi o održanju života i ponovnog 
uspostavljanja pravnoga stanja. 

Grotius obrađuje pojam rata u tako širokom opsegu, da 
pod njega ulaze i osnovni problemi javnoga i civilnoga prava. 
Od sukoba pojedinaca međusobno, pa preko sukoba pojedi- 
naca i zajednice, do sukoba zajednica — sve to spada u pro- 
blematiku »ratnoga prava«. To je ono tipično vođenje svih 
problema iz individuuma, što čine mislioci Renesanse. 

Da sva rezoniranja o pravnom normiranju bivaju konačno 
redigirana prema ideji humaniteta, ne može nas začuditi, kad 
znamo da je Grotius tipični predstavnik renesansnoga duha. 

Inače Grotius imade jasan uv'd i u povijesnu uvjetova- 
nost, pa dok na jednoj strani ističe autonomiju moralne i 
pravne svijesti, u drugoj upućuje na to, kako povijesni i soci- 
jalni faktori omogućuju odnosno traže izvjesne realizacione 
oblike prirodnog prava, koje pravo prema tome nije univer- 
zalna determinantna u smislu svagda aktualne općenitosti. 

A sve te principe i sve te probleme nalazi Grotius u život- 
nom iskustvu, bilo kao ostvarena načela, bilo kao zadane po- 
stulate. Njegova povijesna razmatranja, povezana s ovim pi- 
tanjima, pokazuju i veliko Grotiusovo empirijsko poznavanje 
aktualn'h problema života, kao i oštroumnost njegova prav- 
nog i filozofskog razmatranja. Njegova su djela zato još uvi- 

jek zanimljiva i kao dokumenti vremena, t. j. duha Rene- 
sanse, i kao poticaji za nove refleksije o tim vječno aktualnim 
pitanjima života. Ona su odraz vremena i svojevrstan izraz 
individualnoga duha, koji u posebnom okviru obrađuje pro- 
bleme pravne svijesti, koja ne poznaje nekih autoriteta u 
znanosti, nego smatra, da sigurnost spoznaje leži u pojedi- 
načnoj savjesti, te koja svaku univerzalnu vlast, koja nije u 
skladu s individualnom pravnom savješću, proglašuje samo- 
voljnom tiranijom, i koja konačno u slobodi individuuma vidi 
ostvarenje smisla i dostignuća vrijednosti ljudskoga života. 
A to je upravo ono, što nazivamo duhom Renesase, a što je 
kod Grotiusa dobilo tako plastičan i svojevrsni izraz. 


XII. MONTAIGNE — PREDSTAVNIK RENE- 
SANSNOGA SKEPTICIZMA 


Michel de Montaigne je izraziti predstavnik francuskog 
renesansnog duha, koji u svojim profinjenim i duhovitim te- 
zama o osnovnim pitanjima života daje svoje lične odgovore, 
koji su u isti mah jasni odraz duha toga vremena. On se ja- 
vlja u evropskom kulturnom krugu u onoj fazi razvitka Re- 
nesanse, kada se pokazalo, da je restauracija antike neuspjela. 
Zato se on i ne priklanja ni tom autoritetu. On uz sebe i 
nad sobom ne vidi nikoga više, on ne će da se kiti »posuđenim 
ljepotama«, nego piše knjigu zbog svojih ličnih prijatelja, 
da bi oni i poslije njegove smrti u njoj našli »po koju crtu 
njegovih svojstava i njegovih sklonosti«. 


Michel de Montaigne (1533—1592) potječe iz imućne 
i ugledne građanske trgovačke obitelji, koja je bila porijeklom 
iz Engleske, ali je svojim uspješnim trgovačkim poslovima 
došla i do zamka Montaigne, u kome se i rodio naš Michel. 
Studirao je pravo, a pomoću očeva utjecaja postao je i parla- 
mentarni savjetnik, pa čak i gradonačelnik u Bordeauxu. Me- 
đutim sam nije do svih tih titula ni društvenih uspjeha ništa 
držao, te se poslije očeve smrti posve povukao u knjižnicu 
svoga dvorca i udobno živio kao nezavisan privatan učenjak 
Rado je putovao po evropskim zemljama (Njemačka, Švicar- 
ska, Italija), pa je čak dolaskom u Rim bio izabran i poča- 
snim građaninom toga starog grada. Ta je svoja putovanja 
opisao u svome dnevniku »Journal de voyage«. 

Sama naučna povučenost kao i preziranje svih društvenih 
uspjeha djelomično je rezultat njegova kontemplativna duha 
i studioznog karaktera, a djelomično je rezultat općih vrlo 
teških prilika tadašnje Francuske. —— U njegovo je doba je- 

dan velik dio francuskih gradana pristajao uz reformaciju 
(t. zv. hugenoti!), koji su, boreći se za slobodu vjeroispovije- 
sti i građanske jednakosti, kao revolucionari bili uistinu po- 
sve bespravni. To uvjerenje i borbenost u bespravlju na jednoj 
strani, a beskompromisni nosioci vlasti na drugoj, doveli su 
i do one strašne »Bartolomejske noći« (24. VIII. 1572), u kojoj 
su vlastodršci poubijali sve istaknute hugonete, hoteći zapravo 
nemilosrdnim pokoljem uništiti svoje protivnike najradikal- 
nijim sredstvom. Tek Nanteski edikt, koji je izdan poslije Mon- 
taigneove smrti (1598), učinio je hugenote ravnopravnim gra- 
danima. Reformacija, koja je zapravo trebala ostvariti jedan 
novi duh kršćanske čovječnosti, izazvala je besprimjerna bar- 
barstva religioznih ratova. Friedel, povjesničar kulture, na- 
ziva to razdoblje razdobljem najveće nesnošljivosti — sto- 
ljetnom bartolomejskom noći. Ta bestijalnost političke prakse 
i humanizam kao ideja bili su kontrasti, u kojima je Mon- 
taigne živio. 

U takvoj političkoj, a zapravo ratnoj situaciji i psihozi 
opće nesigurnosti, gdje je bila u dušama sviju izazvana du- 
boka sumnja u neki vječni i nepromjenljivi zakon pravde, 
izlagati teze jedne skeptične filozofije, nije bilo duhu vre- 
mena tuđe i neobično. A da je Montaigneov profinjeni duh to 
svoje doba teško osjećao, i da je osjećao potrebu za unutra- 
šnjim oslobođenjem od pritiska nerazumne vladajuće sile, i 
to ostvario u povlačenju od javnoga života, ne može nas ni- 
kako čuditi. Pa ako neki njegovu skeptičnu filozofiju hoće da 
dovedu u vezu s istaknutom skepsom protiv znanstvene spo- 
znaje, koju je zastupao mistik Agrippa od Nettesheima, koji 
je umro upravo kad je Montaigneu bilo dvije godine, onda 
ta stvarna veza postoji, ali nije i jedina determinanta Mon- 
taigneova mišljenja. Montaigneova filozofija izvire iz realne 
situacije i iz njegova životna iskustva, a bez veze s bilo ka- 
kvom mistikom. Agrippinu smo filozofiju upoznali uz Bćh- 
mea, a ovdje bismo naglasili samo to, da je njegovo djelo 
»De incertudine et vanitate scientiarum« (O nesigurnosti i 
ništetnosti znanosti, 1527), koje izlaže niz skeptičnih argu- 
menata protiv svih svjetskih znanosti i umjetnosti, a uz to 
i protiv svih državnih i crkvenim ustanova, dalo poticaja 
Montaignevu stavu. Agrippin spis predstavlja prvi moderni 
kompendij skepse protiv svih autoriteta od Aristotelove lo- 
gike i skolastičke teologije do astrologije i alkemije. Taj ka- 

tolik, koji simpatizira s protestantima u borbi protiv klera, 
tipični je predstavnik modernog slobodarskog individualizma, 
i u tom je doista Montaigne njegov učenik. 

Kad neki interpreti renesansne filozofije pišu, kako su 
Francuzi tek obnavljači antikne skepse, onda valja ipak istaći 
bitnu razliku između Pironove skepse, koja znači zapravo 
nihilistički završetak i Montaigneove skepse, koja se osniva 
na protivštini znanja i vjerovanja, predstavlja zapravo kon- 
kretno opoziciju prema skolastici i znači početak u moguć- 
nosti ostvarivanja slobodno i lično oikrivene istine. Mon- 
taigne ne priznaje ni jedan autoritet u filozofiji. Napada 
Aristotela kao cara dogmatika i skolastika. Najjači je pro- 
tivnik svake jalove sofistike, na kojoj raste filozofska dog- 
matika. Dobro je poznavao i visoko cijenio Plutarha, Seneku 
i Lukrecija. Njegova skepsa predstavlja borbu protiv preži- 
vjelih autoriteta i teološkog dogmatizma, ali u isti mah i 
borbu za novo razumijevanje prirode i buđenje novog indi- 
vidualnog i slobodnog kritičkog duha kao i autonomnog mo- 
rala. 

Koliki je Montaigne individualist, vidi se najjasnije po 
tome, što je i on napisao svoje »Eseje«, kako rekosmo, samo 
za svoje prijatelje. Ili na jednom drugom mjestu veli o svojoj 
knjizi: »Kad bih njome želio iražiti svjetsko priznanje, ja bih 
se onda okitio pozajmljenim ljepotama. Ne. Ja baš želim, da 
me vide u mom prostom, običnom i prirodnom držanju, bez 
ikakve izvještačenosti i bez ikakva proučavanja: ja u njoj 
samo sebe slikam i iznosim.« — Taj Montaigneov »samopri- 
kaz« najizrazitiji je spomenik francuske renesanse i oblik 
samosvijesti modernog čovjeka. 

On ne će »pozajmljene« vrijednosti, pa stvara temelje 
onoga stava, na kome je njegov zemljak Descartes prelomio 
s čitavom tradicijom. Descartesova revolucionarna metodička 
skepsa, po kojoj je postao ocem novovjeke filozofije, imade 
sigurno u Montaigneu svoj izvor i osnovni poticaj. 

Montaigne ne će ni da piše tradicionalnim latinskim jezi- 
kom, iako ga je izvrsno poznavao, nego na svome materin- 
skom jeziku. On ne će ni da piše ni u jednoj tradicionalnoj 
formi, pa izmišlja novi tip literarno-naučnog stvaranja — 
esej. Sama ta nova literarna forma donijela mu je besmrtnu 
slavu, jer je ostvario jedan lik literarno-znastvenog izraza, 
kojim su se poslije njega okušale najduhovitije ličnosti svjet- 

skog literarnog i naučnog stvaralaštva. Montaigne mu je 
obretn k. Njegovi se eseji ubrajaju u najbolje proaukte svjet- 
ske književnosti, a izražavaju obrazovan i pokretan duh pun 
samopouzdanja, otvorenosti i prirodnosti. 

Sama Montaigneova filozoiska misao nije ni sistematski 
izvedena, a ni naročito originalna, ali izražava veliko pozna- 
vanje dotadašnje filozofske misli. On i ne ide za sistemom 
nego tek zatim, da na duhovit način istakne i izrazi opreke 
ljudskoga života i mišljenja, pa da onda jednu od njih, i to 
onu kojom se ističe i brani najvrednija supstancija — indi- 
vidualna sloboda i njen izraz — uzima kao svoju tezu. 

Pisati u sukobu tiranskih ideologija, u stvarnosti brutal- 
nih ljudskih sukoba, a s toliko čestitosti i odlučnosti braniti 
slobodu, a ne biti pri tome skeptik, s obzirom na uspjeh, bilo 
bi nerazumljivo, a bilo je i nemoguće. No u toj skepsi Mon- 
taigne nije nikada zapao u nihilizam i posumnjao u vrijednost 
najviših ljudskih dobara. Za njega čestit borac ne može biti 
nikada pobijeđen, pa ni onda ako je ubijen. Valjanost borbe 
je vrednija od pobjede. Govoreći tako na primjer, o »trijum- 
falnim porazima«, on sjajno tu svoju ideju ilustrira riječima: 
»Zar nema trijumfalnih poraza, kojima i same najveličan- 
stvenije pobjede zavide? Četiri sestre — pobjede, naljepše po- 
bjede, koje je ikad sunce vidjelo — Salamina, Platea, Mikale 
i Sicilija, nisu se nikada usudile staviti nasuprot svoju udru- 
ženu slavu neuporedivoj slavi konačnog poraza uzvišenog 
kralja Leonide na podnožju Termopila... Ima li uopće ma 
kakvog trofeja, naznačenog i opredijeljenog za pobjednike, 
koji ne bi mnogo ljepše priličio ovim pobijeđenima? 

Pobijediti, istinski pobijediti ima za svoju pravu ulogu 
jedino borbu i samo borbu, a nikako svoje vlastito spasenje: 
čast i vrlina sastoje se u borbi, a ne u pobjedi«. 


U tom duhu časne borbe izlagao je Montaigne sve pro- 
bleme svoje filozofije života. Glavni mu je problem čovjek 
sam. I dok su taj problem čovjeka jedni — poput Bruna — 
rješavali iz slike makrokozma, drugi — poput socijalista- 
utopista — iz harmonične zajednice, a treći — poput Paracel- 
susa — iz somatičkog organizma ljudskoga, ili četvrti — po- 
put Machiavellija — iz odnosa društvenih snaga, Montaigne 
ga rješava iz pojedinačne etičke ličnosti same. Sam kaže: 
»Ja studiram samoga sebe više nego i jedan drugi predmet; 
to je moja metafizika, to je moja fizika«. 

No ta samospoznaja ne završava ni u kakvom solipsizmu 
On studirajući sebe otkriva u sebi čovječnost, onu bit ljud- 
skosti, koja se svagda manifestira u svakom pravom čovjeku 
na individualan i na osebujan način, ali je ipak ista čovječ- 
nost. — On osim toga, studirajući i otkrivajući sebe kao čo- 
vjeka, otkriva i svijet, barem onakav, kakav on može otkriti. 
Kako sve pojave svijeta prolaze samo kroz našu svijest, a i 
postoje za nas, samo koliko su postale predmet našega mi- 
šljenja, to je čovjek ključ i poprište svega zbivanja. Nauka o 
čovjeku je zapravo samo temeljna i završna nauka sveg ljud- 
skog znanja i spoznaje Antropološki mu je problem centralni 
problem filozofije, a čovjek sam izvor i kriterij svake spo- 
znaje. 


Zastupao je stajalište umjerenog metafizičkog skepticizma 
i spoznajnoteoretskoga subjektivizma. Naši su naime sudovi 
o stvarima svagda relativni, jer su osjetila subjektivna, 
varava i nesigurna, a svaki čovjek stvari doživljava sa svoga 
relativnog aspekta. Razumom ne možemo također ništa si- 
gurno spoznati o biti stvari, jer je sve naše znanje ovisno o 
fizičkim i tjelesnim našim stanjima, a ta su vječno promjen- 
ljiva i prema tome nepouzdana. Sve okolnosti, u kojima se 
nalazimo i s kojih na svijet gledamo, slučajne su, jer je sve 
u kretanju, promjeni i nestalnosti, pa ne može biti ni objek- 
tivne sigurnosti u znanju. Čitav je svijet u promjenljivom 
toku, nastajanju i nestajanju, mijenja se neprestano subjekt, 
a također i objekt. Prema tome »filozofirati znači sumnjati«. 
Dakako da se Montaigne smije umišljenom učenjaku i to- 
božnjem sveznadaru, jer mu je čovjek u biti siromašno biće 
i ni u kome smislu centar svijeta ili čak kozmosa, koji se 
s nepravom uzdiže nad životinje. Učenjaci, baš zato što su 
puni neopravdanog samopouzdanja, uvijek kreću na strampu- 
tice. Zato je najveća zabluda držati, da imademo istinito zna- 
nje o ičemu. Za Montaignea je čak i znanost o prirodi sofi- 
stičko pjesništvo, jer priroda, koja se svuda očituje, zapravo 
je kod čovjeka prekrivena izvještačenim i krivim predodžba- 
ma. Ljudi se ne slažu ni u čemu, pa čovjek sam sebe u svom 
razvoju demantira. A kako se tek demantiraju ljudi među 
sobom, a da ne i spominjemo narode i stoljeća, u kojima jedni 
odnosno jedno, obično posve negiraju druge, odnosno drugo. 
Nema istine, koja nije demantirana, kao što nema ni gluposti, 
koja već nije negdje kao istina napisana. 

Iz te objektivne anarhije mišljenja ipak izlazi jedna vred 
nota, a to je sam subjektivitet, koji je zapravo jedina i naj- 
viša vrednota. Taj subjektivitet je ipak suveren na svojoj 
točci kozmosa i u svom vremenu života, pa tako Montaigneu 
nije ideal mudraca Piron, koji završava sa sumnjom, nego 
Sokrat, koji u priznanju neznanja nalazi ispovijest o sigurnoj 
samosvijesti čovjeka, koji se mora pokoravati neotklonivom 
redu prirode. Ljudska promjenljivost, nestalnost i vječna ne- 
jednakost, pa i sa samim sobom, nije neki negativni dodatak 
čovjeku, nego je baš čovjek sam baš ta vječna promjenjivost. 

Kad se na to nadovezuju njegove refleksije o moralnoj 
problematici, Montaigne kao poznavalac i poštovalac jednako 
stoičke kao i epikurejske etike zastupa neku vrstu umjerenog 
eudajmonizma. Moral temelji više na navici nego na razumu, 
jer se ni tu umovanjem i dokazivanjem ne može daleko doći. 
U toj anarhiji vrednovanja i moralnih nazora navika je jedini 
putokaz na pravi put. Smisao svakog ljudskog nastojanja leži 
u njegovoj ličnoj sreći, koju će postići, ako živi prirodi 
primjereno i razumno, a to će reći primijenjeno u praksi: 
umjereno i harmonično. Time se dolazi do duševnog mira i 
sreće, a to se postizava životnim umijećem, koje na taj način 
ostvaruje životni smisao. Opći etički ideal epikurejaca ipak je 
korigiran u smislu renesansnog individualizma. 

Kako je sam proživljavao revolucionarne dane, doživljavao 
pobune i okrutne građanske ratove, to je bio odlučno protiv 
revolucija. Bio je neke vrsti konzervativac, koji je smatrao, 
da je najbolje »pokoravati se zakonima prirode, društva, i 
zemlje«, jer sve revolucije ruše životni ideal nepomućenog 
mira, a ne stvaraju mjesto staroga ništa naročito vrijedno. 
I ta je njegova konzervativna politička teza rezultat njegova 
gorkog životnog iskustva u doživljavanju katastrofa, u kojima 
su nestajale obaveze poslušnosti i davale se slobodne ruke 
neobuzdanosti. Iz neobuzdanosti nikada mira i sreće, što do- 
kazuju i vjerski sukobi njegovih dana, pa je baš zato Mon- 
taigne i zastupao svagda ideju snošljivosti, mira i razum- 
nosti. 

Njegov slobodarski i individualist'čki duh nije eto vjero- 
vao u prednosti uličnih revolucija pred mirnim mogućno- 
stima života. Tu je on zastupao misao prilagođivanja na po- 
stojeće, ali uz unutrašnje oslobođenje od pritiska vladajuće 
sile. 

Za Montaignea vele, da je eklektik. A on to doista i jest 
i to u onom najboljem smislu riječi. Dobar je učenik antike. 
Poznavao je dobro grčku filozofiju. Latinski je prije govorio: 
nego svoj materinski francuski jezik. No iako empirik, nije 
bio aristotelovac, jer Aristotel pretpostavlja stalnu ideju i po- 
jam o stvarima. Bliže mu je bio Platon, jer je svijet po njemu 
u promjenljivom razvoju prema idejama. Po temperamentu 
je epikurejac, a po karakteru stoik. U umjerenosti vidi naj- 
viši užitak. Prosvjetiteljska ideja Lukrecijave mu je bliska, a 
Plutarha je najviše cijenio od sviju. Kršćanin je, ali ne dog- 
matik. Tolerantan je i pomirljiv. Mudrost kao izraz oprezno- 
sti u sudu i ovijena u sumnju u stalnost života bio mu je 
osnovni izvor skepticizma. 


Tako bi Montaigneov skepticizam i individualizam bio iz- 
raz mudrosti iskusnoga čovjeka, koji imade svoje ideale, ali i 
uviđa životne poteškoće. U renesansnoj borbi je jedan od naj- 
većih boraca za vječnu slobodu. A on ie u mogućnost nienog 
ostvarivanja vjerovao. On nije poput Machiavellija pod priti- 
skom sile i teoretski branio nuždu te sile, nego je uza sva 
teška iskustva iznosio svoju nadu i branio svoj ideal budućeg 
humanisziranja svijeta. 


Montaigne je skeptik, ali ne nihilist. On je krit'k, ali ne 
negativist. On zapravo — kako se vidi iz čitavog ovog izlaga- 
nja — i nije skeptik u pravom smi'slu riječi, iako je pod tim 
imenom ušao u svjetsku povijest filozofije, i premda su ga 
takvim za sva vremena okarakterizirali i Blaise Pascal i Vic- 
tor Cousin. On je odviše pozitivnih teza dao o čovjeku kao 
Jičnosti; on je odviše vjerovao u smisao, vrijednost i napredak 
kulture prema humanizaciji života. On je samo kao promatrač 
života i poznavalac naučnih teorija ljudskih bio protivnik 
dogme, jednoobraznosti i vječnosti, jednako formi života, kao 
i istina o njemu. Za njega su sve naučne teorije vjerojatne i 
prikladne hipoteze, koje će život i prilike zamjenjivati dru- 
gima. U tome je zapravo njegov skepticizam, skepticizam kao 
načelni antidogmatizam. 


Montaigne je renesansni čovjek, koji otvara vrata jednom 
novom životnom putu, na kome će se ostvariti novi ljudski 
lik. Trebalo je odbaciti sve oblike duhovnog ropstva i poli- 
tičkog serviliteta, da bi mogao živjeti slobodan individuum. 

Montaigneova je filozofija izraz samosvijesti renesansnog čo- 
vjeka, u kome se naziru konture budučeg novovjekog slobod- 
nog i stvaralačkog čovjeka. Sebe obuzdavati i iz svojih mo- 
gućnosti dati poseban lik čovječnosti, ono je, za što se Mon- 
taigne po svome idealu zalaže. A to je baš onaj lik renesan- 
snog čovjeka, po kome on nasljeđuje besmrtni lik čovjeka 
antike, to je vrijednost l:čnosti, o kojoj Montaigne na mnogo 
mjesta govori. Montaigne je to izložio na lagan i duhovit na- 
čin, koji je francuskom narodu svojstven, pa je njegovo djelo 
svojevrsni spomenik francuske renesansne misli. 


Montaigneov je uijecaj bio jak i on nije svojim svestra- 
nim skepticizmom ostao osamljen. Njegov prijatelj, najprije 
jurist i advokat, a kasnije teolog i odgojitelj Pierre Charron 
(1541—1603) rođen u Parizu, a živio i prijateljevao s Mon- 
taigneom u Bordeauxu, sistematizirao je misli Montaigneove. 
Sam čovjek južnjačkoga temperamenta i živahne radosti, ali 
i duhovne razboritosti, noseći u sebi te kontraste ljudske pri- 
rode, primao je lako skeptične teze prijatelja Montaignea, ali 
u isti mah tražio i rješenje u apologiji kršćanstva. To ga nije 
smetalo, da se sa sumnjom odnosi i prema teološkim dogmama. 
Sve je skeptične teze Montaigneove preuzeo, ali ne kao cilj 
i samu svrhu filozofiranja, nego kao sredstvo za izgradnju 
svoje apologije. Ukazujući na ništetnost svih ljudskih mišlje- 
nja i svjetskih dobara, na nedostatnost vlastite moći, nalazi 
Charron, da se čovjek ne uzdiže mnogo nad životinju, a ko- 
liko se uzdiže, to su samo relativni i vrlo različiti stupnjevi 
uspona. Kako pak osjetila i razum često proturiječe, to su 
uspjesi našega iskustva svagda jednako nesigurni. 

Međutim imade nešto, što nas iz toga kaosa izvodi, a to 
je naša samospoznaja. Jedina snaga, koja leži u našoj moći, 
i koja nesumnjivo može stvaralački ići naprijed, jest naša 
volja. Uza sve naše neznanje mi pomoću volje možemo ostva- 
riti našu samostalnost. Njome možemo vladati svim našim 
strastima — od ljubavi, častoljublja, požude, ljubomore, za- 
visti, straha it. d. — i ostvariti slobodu, po kojoj se uzdižemo 
nad njih. U samospoznaji se tako čovjek na jednoj strani 
oslobađa pritiska strasti, a na drugoj veza dogmatizma, pa 
prevladavši bezumnost i neznanje, ostvaruje »slobodu suđe- 
nja« i »slobodu djelovanja«. A u tome leži mudrost života i 
smisao filozofiranja. 


103 


Charron je učio, da je osnov mudrosti prava nepokolebiva 
volja, koja slijedi principe autonomnog uma, iz koje izlazi 
najveća ljudska vrijednost — njegova unutrašnja vrijednost 
Ta pak u samospoznaji otkrivena unutrašnja vrijednost, ne- 
zavisna od svega relativizma kultura i konfesija, predstavlja 
zakon uma, koji ima univerzalni karakter. On se cčijuje kao 
dužnost i mnogi Charronovi povijesni interpreti vide u tome 
preteču Kantove autonomne etike. Svakako taj etički volun- 
tarizam, gdje vrijednost moralnoga počiva u namjeni, u volj- 
noj intenciji, predstavlja također jednu od revolucionarnih 
antiteza deklamatorskim moralkama njegova vremena. 


Uza sav skepticizam Charronova filozofija, koja stoji u 
redu radikalnih pokušaja emancipacije od dogmatizma i auto- 
riteta, predstavlja također jedan specifičan pozitivan oblik 
borbe za slobodu i autonomiju ličnosti. 


U krug francuski skeptika možemo ubrojiti i Francois 
Sancheza (1552—1632), porijeklom Portugalca, ali filozofa, 
koji po svom čitavom djelu pripada francuskom kulturnom 
krugu. Školuje se u Bordeauxu, gdje se nalaze predstavnici 
francuskoga skepticizma. Sam skeptik polazio je s posve druge 
problematike pozicije nego Montaigne i Charron. Bio je jedno 
vrijeme talijanski đak, pa je njegova kritika bila uglavnom 
uperena protiv talijanskih liječnika i filozofa prirode. Po 
profesiji je i sam Sanchez liječnik i profesor medicinskog fa- 
kulteta. Sav mu je skepticizam uperen protiv školske mu- 
drosti. I on slično kao kasnije Descartes s nezadovoljstvom 
govori o svemu, što se u školama uči. Protivnik je deduktivno- 
silogističkog postupka, protiv školsko-logičkog izvođenja, jer 
se po njemu samo iz nominalnih definicija izvode razni za- 
ključci. Sanchez je tim svojim kritičkim tezama preteča en- 
gleskom empirizma, koji odbacuje deduktivni posiupak i sve 
— iako ograničeno — ljudsko znanje temelji na promatranju. 
Njemu je skepticizam sredstvo, da načini kroz prašumu su- 
višnoga znanja put, kojim će novom metodom razrađeno zna- 
nje polako kročiti naprijed. 


Ove, i mnoge druge nijanse francuskog skepticizma, imale 
su sve svoj izvor i uzor u Montaigneovoj snažnoj filozofskoj 
ličnosti, koji je na svoj osebujan način izrazio jedan od zna- 


104 


čajnih putova novoga duha renesansne filozofske misli. A taj 
skepticizam nije — poput Pironovog — znak klonulosti, nego 
znak borbenosti protiv preživjelih autoriteta, a za buđenje 
novoga kritičkoga duha, za novo razumijevanje prirode i osni- 
vanje autonomnoga morala, kao osnova samostalne i odgo- 
vorne ličnosti. 


XIII. GIORDANO BRUNO — KLASIČNI 
FILOZOF RENESANSE 


I 


Giordano Bruno je neosporno onaj predstavnik Renesanse, 
koji i po svome načinu i po putu svoga životnoga razvitka i 
po svojoj tragičnoj sudbini ostaje najilustrativniji predstav- 
nik ovoga borbenoga, stvaralačkog i teškog vremena ljudske 
kulturne povijesti. On najočitije reprezentira onu plejadu he- 
roja duha i požrtvovnosti, oikrivača i ljubitelja istine, koji su 
stradali i ginuli za svoje uvjerenje. I Pomponazzi i Telezije 
i Campanella — svi su oni bili.progonjeni i žrtve istoga he- 
roizma, koji je izrastao iz beskompromisne svijesti i ne samo 
teorijske, nego i moralne dosljednosti, no Bruno je ipak i 
najveća žrtva i najočitiji simbol te beskompromisne ljudske 
borbe za progresivnu misao. Njegovi problemi, njegova rje- 
šenja tih problema, koji predstavljaju doduše nes'stematski 
iznesene, ali smione filozofske misli, koje sintetiziraju polari- 
tete boga i prirode, adekvatni su izraz mišljenja i osjećanja, 
koji djelomično determiniran tradicijom, a djelomično stva- 
ralački usmjeren nov'm putovima života i ljudskih nastoja- 
nja, predstavlja doista filozofski bipolarni duh Renesanse. 


Kad Friedrich Jodl u svojoj Povijesti novije filozofije veli, 
da »sudbina Giordana Bruna nije bila u zvijezdama zabilje- 
žena, ali je na zemlji bila dobro pripravljena«, onda uz to 
spominje one faktore, koji su prethodili Brunovu životu i 
radu, i koji su na taj rad bilo pozitivno bilo negativno deter- 
minativno utjecali. A to su bili: rimska inkvizicija, koju je 
papa Pavao III. osnovao po uzoru španjolske inkvizicije (1542), 
pa Tridentinski koncil (1545), koji je sakupljao nove snage 
za djelo restauracije, i samosvijest svjetsko-povijesne misije, 

koju su generali jezuitskog reda ozbiljno i borbeno kultivi- 
rali. Osim ovih negativnih ustanova, koje su ometale i okrutno 
dokrajčile Brunov prognanički život — a zatim i stvaralački 
rad, — za njegov je životni put bila od presudnoga značenja, 
uz njegovu duboku humanističku filozofsku kulturu, i Ko- 
pernikova knjižica »De revolutionibus orbium  coelestium« 
(1543). 


Filippo Bruno, koji je tek kasnije kao dominikanac dobio 
ime Giordano, rođen je u Noli blizu Napulja 9. II. 1548. Već 
sa deset godina došao je u školu dominikanskog samostana u 
Napulju, samostana, koji je imao veliku tradiciju, jer je u 
njem 300 godina prije Bruna živio i naučavao veliki učitelj 
skolastike Toma Akvinski. Ta stara tradicija nametala je i 
ozbiljni studij, pa je Filippo veoma intenzivno studirao uz 
skolastiku i antičku i arapsku filozofiju (Averroes, Avicenna), 
a uz njih i talijanske humaniste i filozofe prirode, pri čemu 
nije mimoišao privlačnoga materijalalista Lukrecija. Protiv 
prigovora, da se zalaže za misao naturalizma odnosno mate- 
rijalizma, Bruno odgovara da »principi naturalizma više od- 
govaraju zbilji, nego oni Aristotelovi«. No valja istaći i či- 
njenicu, da i Uberweg posebno spominje, da je Bruno bio 
vjerojatno pod utjecajem našega Petrića (Patriciusa). Ta je 
veza očita, jer se misli ovoga velikoga borca za nove ideje 
u mnogome podudaraju — kao što ćemo to kasnije vidjeti — 
sa mislima ovoga našega slavnoga platonovca. A meni se čini, 
da jei dijalošku formu preuzeo Bruno od platonizma, odnosno 
njena ferarskog učitelja Petrića. 


Sa 17 godina stupio je Filippo u dominikanski red i kao 
fratar u tišini samostana sve je više osjećao nemir u sebi, 
otkako je pročitao već spomenutu Kopernikovu knjigu, koja 
se po njegovom dubokom subjektivnom uvjerenju ipak ne 
slaže s osnovnim tezama Sv. pisma, koje je za njega kao do- 
mi'nikanca trebalo da bude alfa i omega čitavoga ljudskoga 
znanja. Taj unutrašnji nemir i nesklad rastao je u tome mi- 
saonom čovjeku do neidrživosti. To su vidjeli i njegovi po- 
glavari, pa kad je, promijenivši samostan došao u Rim, ta- 
mošnji provincijal reda optužio ga je zbog krivovjerstva u 
jednoj optužnici sa sto i trideset točaka. To ga je prisililo, da 
zbaci mantiju i tako sa 27 godina pobjegne iz skučenosti sa- 
mostanskih zidina. Otada počinje njegov nemirni, lutalački, 

a u isti mah slavni i nesretni život. Jedno vrijeme je lutao 
iz grada u grad po sjevernoj Italiji, napisavši usput i jedan 
filozofski spis (koji se kasnije izgubio) pod naslovom »Znaci 
vremena«, ali je konačno pobjegao u zemlju svih tadašnjih 
vjerskih izbjeglica — u Švicarsku. Međutim ni tamo se nije 
mogao dugo zadržati, jer je reformatorska kalvinistička Že- 
neva bila jednako malo tolerantna prema slobodnim misli- 
ocima kao i katolički Rim. Iz Lyona i Toulousa konačno je 
došao u Pariz. I tamo se jedva održao kao profesor pet go- 
dina, jer ni katolička Francuska nije voljela slobodne preda- 
vače i mislioce. U Engleskoj je proživio svoje najljepše i stva- 
ralački najplodnije doba (1583—85). Odavle ga je protjerala 
pedanterija oxfordskih »učenjaka-neznalica«. Kad je prigo- 
dom svoga drugog boravka u Parizu najavio svoje javne di- 
skusije protiv peripatetičke nauke o prirodi, za koje je di- 
skusije vladao velik interes, morao je ponovno i naglo napu- 
stiti taj grad. Lutanja preko Wittenberga, Praga i Helm- 


stadta — gdje je osnovao i uspjelu radnu akademiju! — za- 
vršila su konačno povratkom u domovinu, kad ga je u Mletke 
pozvao za svoga privatnoga učitelja plemić Mocenigo. — Po- 


ziv je bio laskav, a lulalački je život Brunu nakon petnaest 
godina već dosadio, jer svuda se ponavljala ista slika: isti 
uspjesi i iste poteškoće. Izvrstan i zanimljiv predavač, sjajan 
dijalektičar, od oko koga se okupljalo oduševljeno slušatelj- 
stvo, a na drugoj strani beskompromisna službena nauka, 
koja je nauku kao monopol zadržavala samo za sebe. A kako 
bi Bruno mogao imati trajne uspjehe. koji bi mu bili od moć- 
nih vlasti priznati, kad nije ni katolik ni protestant. Zastupa 
nova mišljenja, koja su u suprotnosti s tada upravo naglaše- 
nom borbenom misijom crkve. — Na nečiju denuncijaciju — 
čini se samoga gostoprimca! — mletačka inkvizicija je 23. V. 
1592., uhapsila Giordana Bruna pod optužbom, da »naučava 
nauku o beskonačnosti svemira i mnoštvu svjetova«. Već 
druge godine predan je rimskoj inkviziciji, koja ga je mučila 
u svojim tamnicama sedam godina i konačno, kad nije htio 
povući svoje osnovne spoznaje, osudila na smrt. — Milosrdni 
ga je sudac predao krvniku s riječima: »Postupajte s njime 
blago, po mogućnosti bez prolijevanja krvi« — što je in con- 
creto značilo — spalite ga na lomači, Bio je spaljen 17. II. 
1600. na Cvjeinom trgu u Rimu. Pepeo mu je bio razasut u 
vjetru s prokletstvom, da se njegovo ime nikada više ne spo- 

mene, a njegovo naučavanje zauvijek zaboravi. Wilhelm Dil- 
they naziva to spaljivanje s pravom crnom ljagom u povijesti 
čovječanstva i crkve. 

Izgubljen je Brunov mladenački spis napisan u Mlecima 
pod naslovom: »Znaci vremena«. Napisao je u mladosti i ko- 
mediju, u kojoj je ismjehivao sujevjerje i alkemiju. Komedija 
nije sačuvana, ali je zabilježen njen motto, koji ujedno po- 
kazuje, da je već u mladosti svojoj Bruno osjetio istovremeno 
oduševljenost i tragičnost svoga vremena, one suprotnosti iz- 
medu novih i velikih nada te starih i teških okova, kad je tu 
slomljenost i rastrganost života označio mottom: »In tristitia 
hilaris, in hilaritate tristis« (»U tuzi radostan, u radosti tu- 
Žžan«). On _nosi u sebi taj novi životni osjećaj i iz njega 
filozofira. 

Brunov literarni talent očituje se ne samo u stilu i formi 
njegovih filozofskih spisa, nego po njemu treba razumjeti i 
njegov svojevrsni način pjesničkog reagiranja i u životu i u 
nauci. On je obuzet novim svjetskim osjećajem, on je već 
oduševljen novim otkrićem prirode, on ćuti novi slobodni duh 
budućnosti, i zbog toga bježi iz tužnih samostanskih vrtova i 
za taj svoj osjećaj, iz koga je izašlo i novo uvjerenje, umire 
na lomači. Zato Bruno kritizira Aristotela, zato se on prikla- 
nja neoplatonizmu, zato se oduševljava Kopernikom. I više 
svojom konstruktivnom fantazijom, više svojim duboko u pri- 
rodu utonulim osjećajem, nego dokaznim materijalom, pre- 
lazi Kopernikovu nauku i stvara novu sliku beskonačnoga 
kozmosa, koja je tek kasnije postala u tom opsegu predmet 
prirodoznanstvenog istraživanja. On nova prirodoznanstvena 
otkrića uklapa u okvire kozmološke filozofske problematike, 
u njoj pak vidi centralni problem — antropološki problem, i 
to gledan kroz prizmu nove slike univerzuma. On spaja kla- 
sično-antikne crte sa svojim vjerskim osjećajem te oko astro- 
nomskih otkrića kristalizira svoj svjetski nazor i stvara novn 
panteističku koncepciju svijeta. On nije empirijski prirodo- 
slovac, makar polazi od rezultata prirodnih nauka. On na 
svoj estetski osjećaj i na nova prirodoznanstvena oikrića na- 
dovezuje svoju spekulativnu misao. 

Giordano Bruno — kako rekosmo — nije izlagao sistemat- 
ski svoje filozofske misli, pa su prema tome i njegova spo- 
znajna teorija, i njegova metafizika, i njegova elika, i filo- 
zofija kulture odnosno antropologija, dane sve u raznovrsnim 

povezanostima problema. Od njegova habilitacionog spisa »De 
umbris idearum« (1582), s kojim se habilatirao na pariskom 
sveučilištu, pa do njegovih najboljih djela, koje je na tali- 
janskom jeziku napisao u Oxfordu [»Della causa, principio et 
uno« (1584), »De Vinfinito, universo e mondi« (1584), »Spaccio 
della bestia triofante« (1584), pa sve do kasnije napisanih 
spisa: »Degl'eroici fuvori« (1585) »De triplici minimo« (1591), 
»De monade, numero et figura«, »De immenso et inumerabi- 
libus«) Brunova se filozofska misao pojavljivala u različitim 
sastavima. 

U svom habilitacionom spisu, gdje još brani mnemoniku 
Raimundusa Lullusa, pa sve preko oxfordskih spisa do onih 
posljednjih, Bruno obrađuje najaktualnije probleme svoga 
doba, kojima svima, iako u varijanti neoplatonizma i koper- 
nikanizma, daje svoj markantni otisak, a po tome i snažni 
i svojevrsni stvaralački izraz u duhu svoga vremena; no u 
svojevrsnom i specifičnom duhu, koji se odvaja od već sna- 
žnog matematsko-prirodoslovnog gledanja i ostvaruje jedan 
poseban lik umjetničkog i znanstvenog izraza. Često se izra- 
žava u slikama, služi se analogijom i alegorijama, što je 
također utjecaj antike i predstavlja izraz Renesanse. 


II 


Već u svom prvom filozofskom spisu Bruno dotiče problem 
spoznaje, koji često i kasnije obrađuje. Za njega ljudsko spo- 
znavanje — i pojedinačno i ono cijeloga čovječanstva — pred- 
stavlja koracanje iz tame u svijetlo. Kako Bruno odlučno 
odbacuje i važnost mišljenja većine, kao i autoritet tradicije, 
a napose vjerskih dogmi, on za učenjaka veli, da »jedini 
autoritet treba da mu bude razum i slobodno istraživanje« 
(»De Vinfinito...«). Dakako da smatra, da čovjek kao nesa- 
vršeno biće nikada ne dolazi do apsolutne istine. 

Brunova spoznajna teorija predstavlja neku vrstu sinteze 
senzualizma i racionalizma, jer su mu i osjetila i razum mje- 
rodavni za spoznavanje. Od osjetnih podataka, odnosno dane 
pojavnosti, ljudski se um stupnjevima (sensus, ratio, intel- 
lectus, animus) uzdiže polako do spoznaje beskonačnoga bitka, 
koji ipak, zbog svoje nesavršenosti, dohvaća samo djelomično, 
Osjetila su najmanje savršena, jer dohvataju samo površinu, 
a um može da prodire i dublje. Da uza svu svoju ljudsku 

ogran čenost čovjek spoznaje beskonačni bitak, moguće je 
samo stoga, jer je i čovjek dio bezgraničnoga bitka, dio svijeta. 
Stoga se u čovjeku odražavaju i izražavaju sve svjetske moći 
i protivštine. One su jednako nazočne u najmanjem svjetskom 
dijelu, kao i u svijetu kao cjelini. To je izlazišni spoznajno- 
teorelski stav i osnovna ontološka pretpostavka Brunove 
filozofije. 

Sliku univerzuma preuzeo je Giordano Bruno — kako reko- 
smo — od Kopernika . U tu se sliku uklapa i bitak božanstva, 
koji se manifestira u svjetskoj duši, koja prožima čitav svemir 
i sve njegove pojedinačne promjene i pojave. Ta svjetska 
duša, taj svjetski um identičan je u svemu. On sve oblikuje 
i sve oživljuje. Svjetska je duša, koja je identična sa svijetom 
samim, konstitutivni i stvaralački princip svega i tako je i 
izražena u cijelom svemiru kao stvorena priroda (panpsihizam). 
Materiju mi ne možemo lučiti od njenog stvaralačkog prin- 
cipa — svjetske duše. U toj je tezi zauzeo Bruno odlučan 
stav prema Aristotelovu pojmu mrtve odnosno pasivne mate- 
rije, koja ne predstavlja drugo nego tek mogućnost bez snage 
i stvaralačkog principa, kao bitnog dijela nje same. Bruno 
međutim tumači materiju kao stvaralačku supstanciju, koja 
sve forme kao mogućnosti u sebi nosi. Materija je sveohbu- 
hvatna mogućnost bitka, bez koje ne bi bilo nikakvoga svjet- 
skoga događanja. Ona kao stvaralačka priroda nosi potenci- 
jalno u sebi sve oblike i sve sile svijeta. Ona je u svakom 
dijelu osjetljiva. Tu se Bruno priklanja teoriji starogrčkoga 
hilozoizma, koji daje materiji karakteristiku oživljenosti. 
Bruno poznaje i cijeni antikne materijaliste no polemizira i 
s Demokritom, i s Epikurom i s Lukrecijem, jer ne priznaje 
prazni prostor, koji bi imao uvjet mehaničke koncepcije kre- 
tanja. Prirodi i njenom bivanju ništa se izvana ne nameće, 
pa ni mehanička slučajnost. Priroda je jedinstvena stvara- 
lačka majka svega. 

Tako monistički shvaćena supstancija izražava se kao Jedno 
i Beskonačno u svemu, u svim posebnim stvarima i pojavama. 
Mnoštvo i promjena nisu ono Jedno i Beskonačno, nego tek 
karakteristike prolaznih stvari. Ta promjenljivost nije bit 
stvari, nego pojava, koja se s površine stvari ukazuje osjet- 
nosti, a uistinu predstavlja samo modifikacije, načine pojava 
jedne te iste supstancije. Stvari su kao pojedinačni složaji 
pojedinačnih siinih čestica (»minima«) — koje predstavljaju 

fizičke, ali ne protežne nego oživljene centre sila — prolazne 
i promjenljive, te ne predstavljaju »posebne sustancije, nego 
supstanciju u posebnom«. Prolaznost i promjenljivost su samo 
kategorije pojedinačnih stvari, dok je supstancija svijeta 
jedna, vječna i nepromjenljiva. »Natura est sempiterna et 
individua essentia«. Svijet je jedinstven i u cjelini je nepo- 
kretan, a u njemu je sve u kretanju. Sve se u njemu razvija 
svrhovito — a ne mehanički slučajno! — i taj razvoj ne će 
biti nikada završen. 


Kad je tako shvaćen univerzum kao živo jedinstvo (panvi- 
talizam), pa još i izložen na pjesnički način, u kojem je izra- 
ženo umjetničko čuvstvo o jedinstvu i božanstvenosti besko- 
načnoga svijeta, onda je očito, da se tu više ne radi o nekoj 
astronomskoj teoriji kozmosa, nego o životnom nazoru, koji 
predstavlja izraziti naturalistički panteizam. »Natura est deus 
in rebus« (»Priroda je bog u stvarima«). Nema boga izvan 
beskonačnoga svijeta. On se nalazi u toj beskonačnosti i to 
u svim stvarima, jer sve stvari i pojave zajedno pred- 
stavljaju očitovanje jednoga živog organizma. Bog je ono 
jedinstvo sviju svjetskih suprotnosti, ali suprotnosti, koje se 
povezuju u jedinstvenu harmoniju. — I taj pojam harmonije, 
koji je preuzet iz oživljene antike, predstavlja izraz renesan- 
snog estetskog panteizma. Mnogovrsnost i raznoličnost stvari 
slika je božanstva i božanska umjetnina. Sjene su na njoj 
samo zbog svijetla. — Ta je koncepcija također jedna od su- 
protnosti prema srednjovjekovnom dualizmu u kome je i 
priroda kao cjelina bila zanemarena, a kao dio ljudske egzi- 
stencije prezirana. W. Dilthey u svojoj »Analizi životnog na- 
zora Renesanse« smatra Bruna osnivačem evropskog pante- 
izma i prvim predstavnikom moderne panteističke religiozno- 
sti, koje se shvaćanje kasnije proteže preko Spinoze i Shaf- 
tesburya sve do njemačke klasike. 


Po tome shvaćanju dobiva i antropološki problem kod 
Giordana Bruna svoje posebno osvjetljenje. I za Paracelsusa 
je čovjek kao mikrokozam bio ogledalo univerzuma. No dok 
Paracelsus izvodi svoj pogled na čovjeka, a onda i na svijet, 
iz medicine, Bruno taj izvod čini iz astronomije. U svojoj tezi, 
da je individuum ogledalo univerzuma, u kome se osjeća bilo 
svemira, Bruno se najviše približuje Nikoli Kuzanskome, koga 
i spominje često kao svoga velikoga učitelja. Čovjek je sićušno 
stvorenje na jednom malenom planetu, koji se gubi u besko- 

načnom svemiru i bezbrojem sunaca. Na tome je mjestu Bruno 
Kopernikovu heliocentričnu koncepciju prvi proširio u besko- 
načni zvjezdani prostor. To je bila smiona teoretska kon- 
zekvencija, koja je tek kasnije našla naučnu verifikaciju. U 
tom prostoru nema ni »gore« — ni »dolje«, pa ni nesavršene 
zemlje i savršenog neba. Ova slika negira i crkvenu, a i onu 
»znanstvenu« Aristotelovu sliku, po kojoj je Zemlja okru- 
žena nebeskim kristalnim sferama. Zemlja je tako prestala 
biti centar svemira. To je ona naučna teza Brunova, koju je 
crkva bila najoštrije osudila, koja je bila temelj optužbe, a 
onda i smrtne kazne. 


Dakako da se tom izmijenjenom slikom svijeta nužno pro- 
mijenilo mjesto, a i uloga čovjeka u kozmosu. Čovjek se — 
kako vidjesmo — polako kreće iz mraka na svijetlo. On la- 
gano osvaja nove pozicije u svijetu, ali samo svojim stvara- 
laštvom kao čovjek radnik (homo faber). Sve što je stvoreno 
kao civilizacija i kultura, ostvareno je stvaralačkom borbom 
čovjeka i predstavlja rezultat uspješne pobjede svijetla nad 
mrakom, nauke nad neznanjem. I samo to ljudsko stvara- 
laštvo, ljudski rad, omugućit će čovječanstvu bolju budućnost. 
»Zlatno doba« ljudske povijesti ne leži u prošlosti povijesti 
čovječanstva nego u budućnosti. Ta pozitivna misao o ljud- 
skom stvaralaštvu predstavlja također odraz renesansnog 
progresivnog optimizma, Brunovog optimizma, koji i u nje- 
govu etiku unosi novi herojski životni princip. 

Brunova antropologija predstavlja značajnu tezu u borbi 
za oslobođenje individuuma, koja iznosi centralnu ideju rene- 
sansne filozofske misli, pa dok su drugi koncepciju jednog 
drugačijeg, šireg i istinitijeg života izvodili iz čovjeku bližih 
problema, Bruno ju je izveo iz — svemira. 

Kopernikovu su tezu mnogi Brunovi suvremenici, a i na- 
stavljači, tumačili kao umanjivanje ljudskoga dostojanstva i 
samosvijesti, jer čovjek po njoj više nije centar kozmosa, zbog 
kojega je kozmos tobože tu, a čovjek je stvoren »na sliku i 
priliku božju.« Taj je srednjovjekovni kozmološki antropo- 
centrizam doduše oboren, no time nije u čovjeka ušlo nikakvo 
malodušje i osjećaj manje vrijednosti. Baš protivno! Porasla 
mu je samosvijest, što se naročito očituje u filozofiji Giordana 
Bruna. U Kopernikovu astronomsku sliku svijeta unio je 
Bruno i čovjeka kao samoodgovornog ostvarivača svoje sud- 
bine i svoje sreće. Kako se očituje malodušje, kad Giordano 

Bruno veli, da je Kopernik otkrio još jednu novu zvijezdu, 
a to je — Zemlja. »Mi jesmo već u nebu«, tvrdi Bruno, i ne 
trebamo tražiti i očekivati drugoga neba; a kako je sam svijet, 
sama priroda ujedno i bog, to je sa stajališta toga akozmistič- 
koga panteizma čovjek važna, odlučna i samosvijesna jedinica, 
koja samoradom ostvaruje svoje blagostanje, svoju sreću i 
svoje spasenje. 

Čovjek jest malen, ali je i stanovnik relativno malenoga 
svijeta u relacijama neizmjernoga kozmosa. No on u sebi, 
u svom stvaralačkom umu, u svojoj ostvarujućoj ruci, imade 
moć mijenjati i svojim ciljevima prilagođivati svoju prirodu 
i njene raznolike pojavnosti. Samosvijest i samopouzdanje, 
tako karakteristični za renesansnog čovjeka, očituju se u Bru- 
novoj filozofiji nesumnjivo i jasno. Astronomska slika svi- 
jeta, koja je tako duboko uzbudila mladoga Giordana Bruna, 
da je pobjegao iz samostanskih zidova, s toliko je elana na- 
dahnula njegovu filozofsku koncepciju, za koju je on živio i 
— umro. 

Brunova filozofija svakako predstavlja odlučnu bitku sa 
srednjovjekovnom filozofskom misli. Ona je odraz novce filo- 
zofije prirode, koja je našla svoj adekvatni izraz u teoriji 
modernoga naturalističkog monizma. Njegova antropološka 
koncepcija, po kojoj je čovjek-stvaralac, čovjek-radnik kovač 
svoje sreće i odgovoran za svoju sudbinu, predstavlja jasan 
lik renesansnog humanizma. I dok je njegova filozofija sja- 
jan izraz renesansnog duha, njegova je sudbina simptoma- 
tična za njegovo doba. Njegova će misao ostati najviši domet 
i klasičan izraz filozofije toga vremena, a njegov će pak život 
ostati simbol! plemenite borbe za progresivnu misao, simbol 
entuzijazma i herojske požrtvovnosti, bez čega nema ni istin- 
skog kulturnog života ni pravog napretka. 


XIV. HRVATSKI RENESANSNI MISLIOCI 
U SKLOPU SVJETSKE FILOZOFSKE MISLI 


I 


Bilo bi nepravedno i povijesno netočno, kad ne bismo u tom 
burnom razvoju evropske, a time i svjetske filozofske misli, 
spomenuli imena onih naših ljudi, koji su u sklopu te svoje- 
vrsne i značajne borbe mišljenja na prijelomu tisućljeća, u iz- 
gradnji novovjeke kulturne svijesti čovječanstva, odigrali tako- 
der ne malu ulogu. Da su oni gotovo u svim drugim zemljama 
i među drugim narodima dali naš prilog u izgradnji novoga 
svijeta, a ne kod nas, nije krivnja na njima ni na nama. Borba 
za nove životne poglede razvijala se u središtima tada uni- 
verzalne latinističke kulture, a naši su preci u ta središta 
pošli i tamo se afirmirali. Naš narod tada nije imao ni aka- 
demije ni sveučilišta, nego je puškom u ruci branio od navala 
s Istoka mirni razvoj evropske civilizacije i kulture, pa njen 
cvat i na taj način omogućivao i pomagao. Ako se pak nešto 
od svjetskoga značenja u kulturnom životu htjelo reći i uči- 
niti, moralo se poći na one forume, gdje se o tome govorilo. 
A vodeća umna elita tadašnje Evrope nije se još nalazila ni 
u Londonu, ni u Berlinu, pa ni u Pragu, a kamoli u našim 
gradovima (—koji su još bili nalik na sela! —) nego na no- 
vim talijanskim platonskim akademijama i značajnom kul- 
iurnom središtu, Parizu. Kulturne stvaralačke ličnosti tada- 
šnjega svijeta mogle su doći do riječi samo tamo, gdje se ta 
riječ govorila i čula. I naši su djedovi tamo pošli i rekli zna- 
čajne riječi. Pa kako je Giordano Bruno svoja glavna djela 
štampao u Engleskoj, a svoju glavnu i najzreliju djelatnost 
dao u Francuskoj i Engleskoj, a ipak je Talijan, a Sanchez 
ie Portugalac makar cijeli pripada francuskom kulturnom 

krugu, kao što se nikada ne će moći zatajiti poljsko porijeklo 
Kopernikovo, makar to neki povjesničari rado čine, tako bi 
bilo jednako nepravedno i u svjeiskim razmjerima zatajiti 
Evropi narodnost onih ljudi, kojima se kadgod u latiniziranim 
imenima i ne vidi porijeklo, iz kojega su naroda nikli i čije 
osobine nose. Znak bi bio samo naše malodušnosti, kad ne 
bismo i mi istakli imena onih sinova naše zemlje, koji su u 
toj tada još latinistički univerzalnoj kulturi rekli u tada za- 
jedničkom evropskom jeziku, ili na jeziku sredine, u kojoj 
su Živjeli, svoju značajnu riječ, ali riječ, koja izlazi iz naših 
sposobnosti, naših sklonosti i naše nadarenosti. A da je ta 
riječ bila značajna i vrijedna, svjedoči slava i glas tih naših 
ljudi, koji je nadvisivao često i one domaće u tolikoj visini, da 
su dobili već za života atribute kao najbolji. A da su ti naši 
latinisti i humanisti dali svjetskoj kulturi vrijedne priloge 
svjedoče svjetske enciklopedije i povijesti kulture, u kojima 
su njihova imena zabilježena i njihova djela priznata. Tako 
su i naši zemljaci stvarali temelje onoga idejnoga svijeta, 
koji nazivamo humanizmom. 


H 


Spomenusmo već u poglavlju »Borba autoriteta«_ među 
predstavnicima značajnih platonovaca imena naših sinova, a 
to su Juraj Dragišić, Benko Benković i Franjo Petrić. 


Juraj Dragišić (rođen oko 1450., a umro 1520.) — ili kako 
ga Marković zove Dobrotić — poznat je u svjetskoj literaturi 
pod imenom Georgius Benignus de Salviatis (titulom plem- 
stva »de Salviatis« odlikovan je u Firenzi), rodom iz Srebre- 
nice u Bosni, jedan je od istaknutih članova platonske aka- 
demije Gemista Plethona. Studirao je u Italiji, pa u Parizu 
i Oxfordu. Neposredni je učenik glasovitog novoplatonovca 
Bessariona. Bio je rektor redovničkog učilišta u Firenzi, a 
kasnije profesor filozofije na sveučilištu u Pizi. Svakako je 
uvažen učenjak svoga vremena, a protektor učenjaka Lorenzo 
Magnifico smatra, da nema učenijeg ni čestitijeg čovjeka, 
nego što je Juraj Dragišić. Znači, da mu je ugled bio ne- 
sumnjivo ogroman. 

U filozofiji bavio se Dragišić specijalno pitanjima logike, 
pa je u vezi s tom problematikom napisao nekoliko knjiga. 

(»Logica nova secundum mentem Scoti«, 1480. »Volumen de 
dialectica nova«, 1489, »Artis dialecticae praecepta vetera ac 
nova«, 1520), a sve u duhu skotističke misli. Logika je do- 
živjela za njegova života tri izdanja. Dragišić proširuje pod- 
ručje tradicionalne logike i obraduje je u smislu skotističke 
koncepcije, kao »ars dialectica«, koja nije samo teoretska 
disciplina (»logica doccns«) nego i praktična disciplina (»logica 
utens«). Međutim njegov neoplatonovski stav bio je umjeren 
i tolerantan tako, da je on zapravo pokušavao na svoj origi- 
nalan način pomiriti divergentne filozolske pravce skotističke 
i tomisličke škole. 

Valja spomenuti i tu činjenicu, da je Dragišić imao i lični 
uljecaj, a time i veliku zaslugu za razvitak humanizma u 
Dubrovniku. Dragišić je poslije justifikacije Savonarole, koga 
je na sudu odlično branio, morao napustiti Firenzu. Pobjegao 
je u svoju domovinu. Prosvijećen već tada Dubrovnik ga je 
kao svoga sina primio i on je sam taj svoj povratak u domo- 
vinu ovako opisao: »Kad sam poslije trideset i iri godine, što 
ljutinom protivnika, a što ljubavlju srodnika potaknut opet 
potražio nepoznatu mi već domovinu, te sam braći bio tuđinac, 
a sinovima majke moje stranac: vi me osobitom ljubavlju 
primiste«. — Dragišić živi u Dubrovniku od 1497. do 1500., 
drži predavanja i javne naučne rasprave, pa je njegov utjecaj 
na razvoj našega humanističkoga duha veoma značajan. 


Benko Benković (f 1525), Zadranin, bio jedan od slavnih 
profesora filozofije na Sorboni u Parizu, koji je i dobio titulu 
»monarcha scientiarum« (»prvak znanosti«). Zastupao je anti- 
aristotelovsko stajalište tumačeći Duns Scotove komentare 
Aristotelovim logičkim djelima. Pod uijecajem Platona i ne- 
oplatonizma, a djelomično i Augustina i Avicebrona skola- 
slička je nauka polemički nastupala protiv jednoobraznog sko- 
lastičkog intelektualizma, zastupajući voluntarističko tuma- 
čenje svijesti i spoznaje, a onda i ljudske egzistencije uopće. 
Benkovićeva slava je u obranu tih principa poznata u pari- 
skim tradicijama. Rukopisi njegovih djela nisu još pronađeni. 


Dakako da je najznatniji među njima Franjo Petrić 
(1529—-1597) poznat u svjetskoj povijesti filozofije pod latin- 
skim imenom Franciscus Patritius. Rodom je iz Cresa u Dal- 
maciji, a studirao je na sveučilištima u Mlecima i Padovi. 
Bio je profesor platonske akamedije u Ferrari (1576—1593), 

odakle je bio pozvan za profesora u Rim, gdje je predavao 
do svoje smrti. Petrić je jedno od najvećih imena svjetske 
filozofske misli toga vremena, neoplatonovac i beskompromi- 
san protivnik aristotelovskoga smjera u skolastici, i predstav- 
nik novovjekovne filozofije prirode. Kako već spomenusmo 
i Uberweg ga smatra pretečom i učiteljem Giordana Bruna. 
Bruno je poznavao Petrićevu filozofiju, a da su mnoge misli 
Brunove naprosto prihvaćene misli Petrićeve, to je očito. Tre- 
bat će još potanje ispitati utjecaj toga sina naše zemlje na 
najznatnijeg predstavnika filozofske misli toga vremena. 
— Ai njegov jak utjecaj na velikoga prirodoslovnoga mislioca 
i njegovog suvremenika Bernardina Telezija je također već 
povijesno i kritički utvrđen. Ukratko Petrićevo je ime sta- 
vljeno u red največih i najutjecajnijih tadašnjih predstavnika 
filozofije prirode. 

Već Petrićeva u mladosti koncipirana rasprava »Discus- 
siones peripateticae« (izdana 1571), obilježava pravac njegova 
filozofskoga razvoja, a u svom istosmjerno koncipiranom djelu 
»Aristoteles exotericus« radikalno pokušava dokazati, da se 
Aristotelova nauka uopće ne može uskladiti s kršćanskom 
misli. U oštrini svoje polemičnosti Petrić čak odriče Aristotelu 
i originalnu povijesnu vrijednost, pa tvrdi, da je Aristotel 
eklektik, koji je sve vrijedno u svome sistemu sabrao od svo- 
jih preteča, a ono što je originalno, to je kriva Aristotelova 
interpretacija filozofske baštine. Sve je pak zajedno u suprot- 
nosti s istinom i idejama kršćanstva. Dakako da je takav stav 
bio oštar antiskolastički stav, jer je službena crkvena nauka 
baš stajala na principima aristotelovske filozofije. Nasuprot 
tome Petrić se priklanja Platonovoj filozofiji i nizom dokaza 
pokušava dokazati, da je platonizam mnogo bliži kršćanskoj 
misli, pa ga stoga treba mjesto Aristotela uključiti u kršćan- 
sku filozofiju. U »borbi autoriteta« taj je Petrićev stav bio 
značajan i uvažavan. 

No naš Petrić nije poput mnogih platonovaca ostao samo u 
tom obliku renesansne borbe mišljenja. On je pošao i mnogo 
dalje, te je u svom značajnom i poznatom dijelu »Nova de 
universis philosophia« (1581) obrazložio principe svoga filozo- 
firanja i izložio svoj vlastiti filozofski sistem. 

»Nova philosophia« imade u svemu 4 dijela i to: Panaugia, 
Panarchia, Panpsychia i Pancosmia. U prvom dijelu izlaže 
kako ishodište svega predstavlja svijetlo. Sve što postoji treba 


118 


razumjeti kao odsjev prasvjetlosti. I ovdje Petrić odbacuje 
aristotelovski primarni pojam svega stvaralaštva: gibanje. 
Gibanje je sekundarna pojava, koja imade također svoj izvor 
i uzrok u primarnom uzroku svjetlosti, a ne — kako je Ari- 
stotel tumačio — u jednom negibivom uzroku. 


U drugom dijelu svoje »nove filozofije« Petrić zastupa 
vidljivo novoplatonsku misao o emanaciji. U Panarchiji izlaže 
ideju, da sve iz jednoga jedinoga praizvora izlazi, a to nije 
drugo nego obanavljanje plotinovskoga sistema emanacije. Po 
njem iz jednoga izvire redom sve: jedinstvo, biće, život, um, 
duša i konačno tvarni svijet. Duša je ljudska (animus) nekako 
u sredini između duha i tvari, koja ujedno predstavlja posred- 
nički princip između tjelesne i netjelesne sfere. Taj problem 
specijalno obrađuje u »Panpsyhiji« gdje zastupa izrazito sta- 
jalište panpsihizma. Sva je priroda, sve što.postoji prožeto 
duševnošću, a nije ljudsko tijelo » lešina«, kojoj tek pristupa 
po Aristotelu izvana duševni odnosno formalni princip. Ideja 
je te »svjetske duše« ona središnja misao, koju nalazimo i u 
ontologiji Giordana Bruna. S tom se idejom ujedno udaljuje 
ovaj neoplatonizam od Platonove koncepcije, gdje tvar pred- 
stavlja negativni pol ideje. Ovdje su oba pola stopljena u 
jedno, a čitava je stvarnost duševnošću oživljena. To pred- 
stavlja izraziti tip renesansnoga prirodoznanstvenoga moni- 
zma, koji nosi sve oznake novoplatonskoga emanacionizma. 


U završnom poglavlju, koje nosi naslov »Pancosmia«, pro- 
širuje Petrić svoju koncepciju na čitav kozmos. Na onim 
istim principima, na kojema počiva red mikrokozma, počiva 
i čitav poredak makrozma. Univerzalni red kozmosa pred- 
stavlja istovrsni red, koji se očituje u svemu. To je teorija 
svejedinstva (»unomnia«) tako značajna za renesansni životni 
osjećaj, pa nije čudo, da je Petrićeva filozofija imala tako 
jak i svestran evropski utjecaj. 


Međutim, iako zabavljen općim principima ontologije, 
Petrić nije svoju opću teoriju kozmosa obrađivao bez veze s 
empirijskim opažanjima. Baš protivno! On je jedan od sna- 
žnih propagatora nove opažajno-iskustvene metode, pa i sam 
dolazi na mnogim područjima prirodoznanstvenih otkrivanja 
do novih rezultata. Bavi se i geometrijom (»Nuova geomet- 
ria« — 1587). 

No Petrić nije zanemarivao uz prirodoznanstvena istraži- 

vanja ni područje kulturnoga stvaralaštva, pa se tako bavi 
i problemom metodologije povijesti (»Della historia dieci dia- 
loghi« — 1560). 
, U svom djelu o teoriji umjetnosti, odnosno teoriji pjesni- 
štva, (»Della poetica«) — gdje i opet kritizira i odbacuje prin- 
cipe Aristotelove »Poetike« — pokazuje Petrić također sve- 
strano poznavanje različitih mišljenja o poeziji i postavlja 
principe svoje teorije o pjesništvu. Bavio se problemima go- 
vorništva, pa je i ta pitanja obradio u posebnoj raspravi 
(»Dialoghi sulla retorica«). Ta su njegova djela s područja 
kulturnoga stvaralaštva izrasla iz njegovih predavanja, Što 
ih je držao na sveučilištu u Ferrari, pa su i pisana na talijan- 
skom jeziku. Glavna su mu djela inače pisana tada univer- 
zalnim latinskim jezikom. 

Petrićev je glavni interes ipak bio na problemima filozofije 
prirode i on je doista dao izgrađen sistem jedne prirodo- 
naučne slike svijeta. 

Svojom svestranošću i svojom originalnošću kao tipičan 
renesansni »uomo universale« predstavlja Petrić jednu od 
značajnih stvaralačkih ličnosti evropske renesansne duhovne 
revolucije, preko koga je i naš narodni stvaralački genij dao 
značajan prilog svjetskoj filozofskoj misli. 


III 


Spomenusmo malo prije razvitak humanističke filozofske 
misli u Dubrovniku. Tako je Nikola Gučetić (Gozzi) (1549— 
1610), iako nije nikada otišao iz svoga rodnoga grada Dubrov- 
nika bio poznat po čitavoj tadašnjoj kulturnoj Evropi po 
svojim mnogobrojnim filozofskim djelima. (»Commentaria in 
sermonem Averrois de substantia orbis« — 1580, »De immor- 
talitate intellectus possibilis« — 1580, »Dialogo dell'amore« 
— 1581, »Dialogo della bellezza« — 1581 i mnoga druga). 

Dok su one prve rasprave »Komentar uz Averroesovo 
djelo o bitku svijeta« i »O neumrlosti potencijalnoga intelekta« 
pisane u averoističkom duhu, dotle su dijalozi o ljubavi i 
ljepoti napisani posve u duhu platonizma, što oboje pokazuje, 
da se humanistički duh dubrovačke renesansne misli razvijao 
u skladu s najaktualnijim strujama tadašnjega filozofskoga 
svijeta. Dakako da ova djela nose individualni biljeg Gučeti- 

ćčeva filozofskoga duha, pa obiluju originalnim komentarima 
i idejama. U njima je bila svestrano obuhvaćena filozofska 
tematika od spoznajne teorije i ontologije do estetike. A pisao 
je i djela etičko-sociološka i pedagoška. 

Sama činjenica, da je Nikola Gučetić mogao, ne studirajući 
nigdje u inozemstvu, pisati ovakva općenito u svijetu priznata 
i vrijedna znanstvena djela, svjedoči o visokom nivou naše 
humanističke kulture u Dubrovniku. Za svoja djela dobio je 
priznanje i naslov počasnog doktora filozofije. 

Neki od obitelji Gučetića kao na pr. Ambrozije bio je uči- 
telj filozofije u mnogim gradovima Italije, a Petar (umro 
1564) je kao slavni profesor filozofije na Sorboni u Parizu i 
na belgijskom sveučilištu u Louvainu bio poznat u učenom 
svijetu kao »doctor illyricus«. Ovi dubrovački Gučetići — 
naročito Nikola — pokazuju da je i naš Dubrovnik, iako nije 
imao ni sveučilišta ni akademije, stajao uz bok evropskog 
kulturnog stvaranja. 


Iv 


Nabrojismo već platonovce, a valja spomenuti i nekoliko 
izrazitih aristotelovaca, koji su oštro branili u toj borbi huma- 
nističkih suprotnosti aristotelovsku filozofsku orijentaciju. 
Najznačajniji su među njima bili svakako Grgur Budisaljić, 
Juraj Dubrovčanin i Antun Medo. 

Grgur (Natalius) Budisaljić (ft 1550) također je polihistor 
svoga vremena kao i njegov učitelj Aristotel. Kao sin dubro- 
vačkog pučanina otisnuo se u svijet i sludirao po velikim 
talijanskim sveučilištima. S naslovom »magister« vraća se iz 
Italije i godinama živi kao nastavnik u Zadru studirajući i 
pišući filozofske knjige. Djela su mu uglavnom ostala u ruko- 
pisima. Piše o ontološkim i etičkim temama, polemizira s 
Kornelijem Agrippom od Nettesheima, jednim od najznačaj- 
nijih novoplatonovaca toga vremena, pa se te polemike ubra- 
jaju u najglasovitije rasprave toga vremena. Budisaljić je 
izgrađen i oštar aristotelovac, pa i sam komentira Aristote- 
lova djela (»Commentari philosophici itemque astrologici 
contra haerecticos«). 

Juraj Dubrovčanin (+ 1622) poznat je u svjetskoj naučnoj 
literaturi kao Georgius Raguseus. Siromašno nahoče, dao je 
sam sebi prezime po rodnome gradu. Studirao je i filozofiju, 

i teologiju, i medicinu i matematiku, a postao je profesor 
filozofije na sveučilištu u Padovi. Filozofska su mu djela 
štampana što u Italiji, a što u Parizu (»Disputationum Peri- 
patiticarum volumen unum« »Epistolarum de logica, rhetorica, 
aliisque scientii libri tres«, »Commentarium in artem Raymun- 
di Lulli«, »Commentaria in universam Aristotelis philoso- 
phiam«, tomi X« i t. d.). Kao izvrsni predavač dobio je naziv 
»philosophus orator«. Visoko ga je cijenio i osnivač novo- 
vjekovnog materijalizma Petar Gassendi. Juraj Dubrovčanin 
zastupa smjer čiste paripatetičke škole i oštro polemizira sa 
tadašnjim najjačim predstavnikom padovanske škole Cesa- 
rom Cremoninom, koji naginje aleksandrističkim i averoistič- 
kim tumačenjima Aristotela. Izlaže kritički nauku Aristotela, 
Reymudusa Lullusa i Petra Lombarda. Svakako i ovaj naš 
Dubrovčanin zauzima istaknuto mjesto među učenjacima svoga 
vremena i vodi znanstvenu borbu oko aktualnih evropskih 
filozofskih pitanja. 

Još jedan slavan aristotelovac, koji je nauku Aristotelovu 
čistio od skolastičkih dodataka i iskrivljivanja, a jednako tako 
branio od platonovskih umetaka, bio je Antun Medo (Anto- 
nius Medus Callosius), (rođen 1530). Napisao je više filozofskih 
rasprava, no najznačajniji su mu tumači i komentari uz Ari- 
stotelovu metafiziku (naročitu knjigu VII. i XII., 1598. i 1599.). 
koju hoće da očisti od raznih eklektičkih primjesa i izlaže u 
čistoj formi, 

Svi su naši aristotelovci svojim radom pokazivali kritičnost, 
a svojim načinom iskrenu borbenost oko najaktualnijih filo- 
zofskih, a time i općih kulturnih problema vremena, u kome 
se rađao slobodni duh novoga vijeka. 


V 


Kad bismo htjeli u cjelini prikazati duh humanizma i 
njegovo očitovanje u našem kulturnom krugu, trebali bismo 
nanizati i niz imena naših pjesnika, koji su u svojim djelima 
očitovali i na svoj način izrazili taj duh i u njem ostvarivali 
svoje priloge našoj kulturi. To međutim nije naš zadatak. 
No učinili bismo ipak pogrešku, kad ne bismo spomenuli bar 
jednoga od njih, pjesnika, koji je u svojim učenim — makar 
i više etičko-crkvenim knjigama — bio i filozof, i to toliko 
značajan i originalan filozof, da su njegove knjige baš zbog 

te filozofske novosti i originalnosti bile poznate svuda po 
Evropi i prevođene na mnoge evropske jezike. To je naš prvi 
veliki hrvatski pjesnik Marko Marulić (1450—1524). O njegovu 
značenju kao hrvatskom pjesniku ne ćemo ovdje govoriti, iako 
valja napomenuti, da je Marulić pisao na hrvatskom jeziku 
svoja pjesnička djela iz istoga onoga razloga, iz kojega je 
Dante pisao na talijanskom jeziku, t. j. i on je htio, da na 
taj način prosvjetiteljski utječe na široke narodne slojeve, 
a da u isti mah time u književnosti afirmira po prvi puta 
svoj materinski jezik. To njegovo djelo imade veliko kulturno 
značenje. — Međutim na nama je ovdje da istaknemo nje- 
govo značenje na području filozofije. 

Marulićevo je filozofsko djelo dobilo vrijednost i značenje 
u borbi Reformacije i Protureformacije kao djelo rehabilita- 
cije kršćanstva, kao djelo restauracije kršćanske misli pomoću 
poganske filozofije. A da su njegove filozofske misli bile cije- 
njene, dokazuje jasno činjenica, što je njegovo djelo »Evange- 
listarium« kao praktička knjiga života doživjela deset izdanja, 
a djelo »De institutione bene beateque vivendi« iako štampano 
mnogo puta u latinskom originalu (u Mlecima, Solingenu, 
Baselu, Kolnu, Antwepenu i Parizu), prevedeno je i na tali- 
janski i njemački i francuski i portugalski jezik. Svi su u tim 
djelima s pravom osjetili oživljenu, pomlađenu i humanizmom 
prožetu i prema tome svježu ideologiju kršćanstva. 


I kad Marulić polemizira sa stoičkim etičkim principima 
— recimo kod Katona — a i onda kad ih uklapa u kršćansku 
etiku, on tematiku oživljuje i tako prelazi okvire misaone 
skolastičke uniformosti. S dijaloškom pak formom Marulić 
se uvrštava u red novoplatonovaca, koji u tom i takvom 
živahnom obliku raspravljaju u antitezama govornika o aktu- 
alnim pitanjima filozofije i života. Platonovi su im dijalozi 
svima uglavnom neposredni uzor. 


Humanizam se u toj kršćanskoj moralci jasno očituje, kad 
Marulić među heroje i uzore čovječanstva ubraja i Herakla 
i Perzeja i Ajanta i Odiseja i Tezeja i Ahileja i mnoge druge, 
koji su bili »veći nego obični ljudi«, jer su se znali svladati 
i pobjeđivati u sebi animalnu prirodu. Tema o sukobu između 
osjetnosti i razuma, nagona i savjesti, jedna je od osnovnih 
tema Marulićevih. Već taj niz uglavnom pjesničkih likova iz 
antike pokazuje duboku Marulićevu klasičnu kulturu. A tek 
kad suprotstavlja stoičke i epikurejske etičke principe — 

braneći dakako one prve! — onda je očito, da on tu staru 
filozofiju odlično poznaje i da je na svoj osebujni način u 
okviru kršćanske ideologije oživljuje. 

Marulić odlučno odbija svaki skepticizam i relativizam u 
filozofiji, u etici napose. Njemu se duboko humanistički obra- 
zovanom, ali i realistički orijentiranom, svaki skepticizam i 
relativizam  pričinja kao životu štetna orijentacija, životu, 
koji je po njegovu mišljenju vječna borba, koju skepticizam 
svakako samo slabi. — Njegova je filozofska orijentacija svo- 
jevrsna sinteza stoicizma, platonizma i kršćanstva. No ne može 
se poreći, da Marulić dobro ne poznaje i materijalistu Lukre- 
cija, kojega će tek kasnije u evropskoj filozofiji oživjeti Gas- 
sendi. Prema Lukreciju Marulić izvodi svoje rješenje kozmo- 
loškoga problema. Marulić time u kršćanski okvir stavlja i 
specifično materijalističko stajalište u ovoj kozmološkoj pro- 
blematici. 

Uz te i tako izražajne filozofske misli Marulićev životni 
opus svuda pokazuje i smisao za prirodne ljepote i prirodni 
odnos prema svijetu. On predstavlja obnovu poganske životne 
radosti, a to su sve one karakteristike, po kojima je Marulić 
izraziti renesansni mislilac. 


No dok Marulić stoji na stran: restauracije, ali ne borbeno 
protureformatorske, jer su njegovi životni zadaci i duhovna 
borbenost upereni protiv islama, a ne protiv protestantizma, 
dotle je naš narod dao i jednog značajnog reformatorskog, 
protestantskog mislioca, koji doduše nije živio i radio poput 
Marulića u svojoj domovini, no zato je u evropskom kultur- 
nom krugu rekao odlučnu riječ i stekao veliki ugled. To je 
bio naš Istranin Matija Vlačić (1520—1575), poznat u evrop- 
skim kulturnim povijestima kao Matthias Flacius Illiyricus. 
On je jedan od najplodnijih humanista, koji je izdao preko 
250 tiskanih radova, a utjecaj mu je među protestantima bio 
tako velik, da su se protestanti iz okoline Thiiringena nazivali 
»flacionističkom strankom«. On je godinama bio najugledniji 
i najutjecajniji protestantski teolog, a prijateljevao je s Me- 
lanchtonom i samim Martinom Lutherom. S Melanchtonom 
je kasnije bio u najljućem sporu. 

Već sa 24 godine postao je Vlačić sveučilišnim profesorom 
hebrejskoga jezika, a poznavao je dobro i grčki i latinski. 
Međutim zbog svoje odlučne i borbene naravi, radikalan i 
protiv svakog kompromisa, utjecajan i progonjen, slavljen 

i napadan, ljubljen i omrznuli, te konačno osiromašen luta po 
gradovima Njemačke sve do svoje smrti. U vjerskim je su- 
kobima neustrašivo sudjelovao, a ugled mu je u nauci bio 
tolik, da je bio i sveučilišni profesor u Jeni, a pozivan je za 
profesora u Hcidelberg. Prirođena darovitost, i neustrašiva 
borbenost i neumorna radinost osnovne su karakteristike nje- 
gova bića, a uspjesi i neuspjesi, uvažavanje i nemilosrdni 
progoni u njegovu životu, bili su odraz teških revolucionarnih 
prilika njegova vremena. 

Vlačić je, kako rekosmo, prvenstveno protestanski teolog, 
ali to područje njegova rada nas ovdje ne može zanimati. 
Njegovo slobodarstvo, po kome se bio i priklonio ideji refor- 
macije, jer je ona za njega značila obnovu demokratskoga 
uređenja kršćanske crkve, predstavljala je praktičnu stranu 
njegova rada. U filozofskoj pak svojoj teoriji, koja se prikla- 
njala aristotelizmu, zastupao je Vlačić determinističko staja- 
lište, stajalište, koje je postalo osnovno filozofsko gledište za 
protestantizam uopće. Baš i bitna filozofska razlika između 
protestantizma i rimokatoličke filozofske orijentacije leži u 
ovome pitanju; prvenstveno u pitanju, da li je ljudska volja 
slobodna ili nije. Vlačić zastupa teoriju determinizma i time 
stvara osnovnu ontološku tezu protestantizma. To je djelo- 
mično utjecaj augustinizma, koji je prihvatio i sam Martin 
Luiher, ali ga je tek Vlačić razradio i filozofski branio. De- 
terminizam je kao teza fatalizma ujedno i izvor njegova 
pesimizma, koji je jedna od crta protestantizma uopće, a oči- 
tuje se i u suvremenoj filozofiji egzistencijalizma po njenom 
začetniku protestantu Kierkegaardu. Te suprotnosti — težnja 
za slobodom i osjećaj fatalnosti — također su odraz raspolo- 
ženja vremena, u kome se nalazio čovjek na razmeđu tisuć- 
ljeća. Vlačić je borac protiv univerzalizma i uniformnosti 
srednjovjekovnoga duha, i kao protestant borac za ličnu slo- 
bodu, koju doduše nije mogao teoretski opravdati. No on je 
toj općoj borbi čovječanstva za slobodu individuuma dao svoj 
dragocjeni prilog. 


VI 


lako vremenski prelazimo granice Renesanse, ipak se ne 
ćemo mnogo ogriješiti o prikaz razvitka filozofske misli toga 
doba, ako spomenemo još jedno i to najslavnije ime, koje smo 
mi dosada dali u evropsku povijest filozofije, a to je ime 

našega slavnoga Dubrovčanina Ruđera Boškovića. Njegovo 
je životno djelo ušlo u povijest evropske kuiture nešto poslije 
Renesanse, ali kad smo slijedeći prirodoslovnu renesansnu 
misao spomenuli u ovoj knjizi i Newtona, čije životno djelo 
pada također u 18. stoljeću, ali nastavlja razvojnu liniju veli- 
kih prirodoslovaca Renesanse, zašto ne bismo mogli na rene- 
sansne mislioce i mislioce prirode nadovezati i rad našega 
zemljaka, koji je, kao što veli Rački bio »odgojen u pravcu 
humanističkog«, a i »u duhu tada suvremenog Dubrovnika«. 


Ruđer Josip Bošković (1711—1787) jedno je od onih velikih 
imena kasne Renesanse — ili točnije već postrenesansnog 
razdoblja! — koji se bavio prvenstveno astronomijom, rnate- 
matikom i fizikom (napose mehanikom) i njenom tehničkom 
primjenom naročito u optici, a onda i filozofijom tako, da je 
stvaralački i istraživalački djelovao na mnogim tada aktual- 
nim znanstvenim područjima, a u filozofiji sintetizirao i ge- 
neralizirao sva ta otkrića i sve te spoznaje. Po problematici 
i filozofijskom izlazištu Bošković je tipični renesansni filozof- 
ski mislilac. — Bošković je bio profesor matematike, fizike i 
astronomije u Rimu, Parizu i Paviji, osnivač astronomskog 
opservatorija u Milanu, stručni savjetnik u najvećim i zamr- 
šenim građevinskim konstrukcijama Rima, Beča i Pariza, 
mjeritelj zemaljskih meridijana, sploštenosti Zemlje, astronom 
svjetskoga ugleda — ukratko on je bio na glasu kao prvorazred- 
ni autoritet evropskog značenja na mnogim znanstvenim i teh- 
ničkim područjima. U svim tim naukama, a napose u filozofiji, 
ulazi Bošković u diskusije s vodećim učenjacima svoga vre- 
mena (Newton, Leibniz, D'Alambert). Učeno društvo englesko 
bira ga za svoga člana. U Engleskoj nalazi Bošković mnoge 
pristaše, pa se njegov utjecaj tako osjećao stoljećima. Propu- 
tovao je gotovo čitavu Evropu i bio u vezi s učenjacima gotovo 
sviju evropskih zemalja od Engleske preko Poljske do Turske. 


Nije naš zadatak niti da sumarno nabrojimo ogromne sve- 
ske njegovih svestranih naučnih rasprava, koje je pisao na 
latinskom, talijanskom i francuskom jeziku, nego tek da istak- 
nemo osnovne teze njegove toliko značajne i originalne filo- 
zofije prirode. Njegovo najznačajnije djelo o toj problematici 
je »Philosophiać naturalis theoria redacta ad unicum legem 
virium in natura existentium« (I. izdanje u Beču 1758., II. 
izdanje u Mlecima 17683., III. izdanje u Londonu 1922; ovo 

londonsko izdanje izašlo i s paralelnim engleskim prijevodom). 
U tom djelu izlaže Bošković svoju teoriju dinamističke ato- 
mistike, koja je suprotna prirodoznanstvenim tezama skola- 
stičke filozofije. Vidjeli smo već kod Giordana Bruna na- 
slućenu dinamističku tezu, ali ju je tek Bošković znanstve- 
no fundirao. Nasuprot Newtonu — koji zastupa teoriju o 
protežnosti atomskih čestica — Bošković postavlja teoriju 
atoma, po kojoj su oni tek centri repulsivne i atraktivne 
sile, koja ovisi samo o njihovoj međusobnoj udaljenosti. 
Atomi su jednostavne, neprotežne, nedjeljive, istovrsne, dina- 
mičke točke. Bošković ih mjesto »atomi« i naziva »točkama«. 
Otklanjajući unutarnje proturječje u koncepciji, da protežni 
atomi ne bi bili djeljivi, a predstavljaju protežnost, Bošković 
logično zaključujući zastupa dinamističku teoriju, koja tek 
u naše doba nalazi svoju empirijsko-eksperimentalnu potvrdu. 


Bošković dakle, iako empirist, postavlja teoriju svijeta po 
kojoj, nasuprot opažajnosti, određuje kozmos kao složaj ne- 
prostornih čestica. Svjetska protežnost je samo prividna. Svi- 
jet nije — kao što se tada općenito držalo u nauci i filozofiji! 
— veza krutih protežnih čestica, nego dinamičko-energetički 
složaj centara sila. Tom je novom prirodoznanstvenom slikom 
svijeta Bošković razbijao mehaničko-statičku sliku svijeta i 
postao preteča suvremenih pogleda u fizici. Svojom spoznaj- 
noteoretskom koncepcijom fenomenalnosti svijeta on je radi- 
kalni kritičar svih naivno-realističkih spoznajnih teorija i pre- 
teča novijega kriticizma. Njegova je filozofija prirode origi- 
nalno, značajno i još uvijek nedovoljno uvaženo djelo svjetske 
filozofske literature. Boškovićevo je ime ubilježeno u svim 
povijestima razvoja evropske filozofske misli i jedno je od 
najznačajnijih imena filozofije prirode uopće. 


VII 


Mnoga imena naših sinova ubilježena su, kako vidimo, 
među imenima evropskoga humanizma kao i njihova mnogo- 
brojna i raznovrsna filozofska djela i onda, kad su oni pisali 
u antiskolastičkom duhu, boreći se za osebujnost filozofske 
spoznaje, koja se ne poklapa sa službenim crkvenim nauča- 
vanjem, a i onda kad su branili već napuštene teoretske pozi- 

cije, ukazuje na to, da smo i u doba, kad je za to bilo veoma 
malo naših općih živoinih uvjeta, intenzivno sudjelovali u 
evropskom kulturnom životu. A u iome razdoblju još i onako 
nije bilo nacionalno diferenciranih ideologija. To će naše su- 
djelovanje u evropskom kulturnom krugu trebati još istra- 
Živati, jer nitko ne će osvjetljavati ono, što je naše, ako to ne 
učinimo mi sami. No već je sada očito, da naš prilog i naše 
sudjelovanje u tom kulturnom prijelomu tisućljeća nije bilo 
neznatno. 


XV. POVEZANOST RENESANSNOG 
FILOZOFSKOG DUHA 


Na završetku valja još jednom zapitati, da li imade u toj 
raznolikosti renesansne filozofske misli ipak nekoga unutra- 
šnjega jedinstva; da li ta filozofija u svojoj bujnosti i razno- 
vrsnosti ipak pokazuje neku istu sintezu i da li ide konačno 
jednome cilju? 

Kad odcijepimo sve ono individualno i svojevrsno, kad se 
ne obaziremo na sve ono specifično i osebujno, te kad potra- 
žimo skrivene motive i naslućene ciljeve, onda otkrivamo 
ono, što leži u osnovi i što se naslućuje u ostvarenju, što uje- 
dinjuje zajedno i mistika B&hmea i empirika Paracelusa, i 
naturalistu Machiavellija i utopiste Campanellu i Morusa, 
skeptika Montaignea i optimistu Bruna, i mnoge druge pri- 
kazane kao i one tek spomenute mislioce, te onda ipak uvi- 
đamo, da su skriveni motivi isti, a tek putovi k istome cilju 
različiti. Onda nam se otkriva i sve jasnije očituje nestajanje 
jednoga određenoga lika ljudskoga života i kulture i nasta- 
janje jednoga novoga svijeta i u njem jednoga novoga čo- 
vjeka. To se ostvaruje i onda, kad čovjek nije tu novost tra- 
žio, nego je poput Kolumba tražio stari put do Indije, a našao 
novi put u Ameriku, ili kad je obnovitelj stare umjetnosti 
našao u njoj novoga čovjeka. Svaki je od tih tražitelja »no- 
voga«, kao i od onih »obnovitelja« staroga, pošao svojim pu- 
tem k svojemu cilju, a opet su se svi u svom djelovanju uje- 
dinjavali u jednoj posve novoj općenitosti. — A u čemu je ta 
opća izmjena i to sveopće novo? U čemu se očituje to opće- 
nito jedinstvo? 

Univerzalizam srednjovjekovlja, sa svim oblicima jedinstva 
od vjere i crkve do univerzalnoga jezika i univerzalne zna- 
nosti, razbija se novim oblicima osebujnih narodnosti i nji- 

hovim izrazom u jeziku, samostalnim crkvama, slobodnim 
znanostima i individualnim uvjerenjima. U toj općoj borbi 
dviju životnih tendencija individualizam svuda i svagda pre- 
vladava univerzalizam. 

To dovodi do onih posljedica, koje se očituju u razbijanju 
sinteze vjere i znanosti, teologije i filozofije, vječnih autori- 
teta i individualne naučne svijesti i spoznaje. Skepsa je jed- 
nako tako borbeno progresivna kao i individualno obojena 
vjera, a teorija o dvije istine (teološke i znanstvene), već je 
koncem Srednjega vijeka razbijala jedinstvo ljudskog nauča- 
vanja, a ta razdvojenost se u Renesansi počela pomalo pre- 
tvarati u suprotnost i konačno u protivštinu, koja se nije 
nikada više izgladila. Kritika kulturne, a i općeživotne baštine 
zajednička je i onima, koji je izričito naglašavaju, kao i oni- 
ma, koji o njoj ne govore. Kritizira se sve od tradicionalne 
prirodne znanosti, preko državnog i političkog uređenja do 
filozofije i religije. — Svuda se prekoračuju granice, koje je 
dotadašnji život sa sobom donio. Čovjek smiono korača preko 
svih ograda, koje je tradicija postavila jednako kao i preko 
granica kontinenata, a ne zastrašuje ga ni bezgranični uni- 
verzum, u koji se prvi puta empirijski zagledao. 

Kad se Renesansa označuje.kao doba otkrića, onda je uz 
otkriće sredstava za nove oblike života (kao što su otkrića 
tehničkih pomagala i dalekih kontinenata) mnogo značajniji 
njihov glavni uspjeh, a to je ponovno atkriće prirode, njene 
ljepote, sklada, kompleksnosti i vrijednosti. A kad se pod Re- 
nesansom misli na obnovu antike, onda se zaboravlja, da je i 
ta obnova antike bila tek sredstvo, koje je imalo samo jednu 
svrhu i smisao, a to je bila — obnova čovjeka. 

Otkriven je ponovno dotada prezreni i zanemareni svijet, 
otkriven je kozmos i u njem čovjek, koji iako uvršten u 
mnogo širu koncepciju svijeta i svemira, postaje jači, značaj- 
niji i vredniji, jer sve najbolje komponente univerzuma u 
sebi nosi, a sve najbolje oblike samo iz sebe ostvaruje. a stoji 
pun stvaralačkog samouvjerenja nasuprot čitavoj dotadašnjici. 
Sporadična pak nesigurnost, skepsa i pesimizam neznatne su 
i pai popratne pojave sveopćega optimizma i svestrane si- 
gurnosti, a odnose se većinom samo na prošlost, a ne na bu- 
dućnost. 


Razbivši sve veze, koje su čovjeka vezale i sputavale, uz- 
digao se sam u svome samopouzdanju i osjećaju samovrijed- 

nosti i samostalnosti pun optimizma i neusporedivog stvara- 
laštva na svim područjima života i kulture. Gdje se ne može 
odmah formirati nešto novo, reformira se staro, ali i ta refor- 
macija hoće da bude nešto, što negira ono bivše (bilo da ga 
smatra nedostatnim, bilo da ga smatra krivim, bilo da ga 
smatra preživjelim). Čovjek okreće poglede od prošlosti xao i 
od svake vezanosti, protestira protiv pogrešnosti te kreće na- 
prijed i samo naprijed, a putove traži pred sobom slobodne. 
Taj zamah progresivnosti karakterističan je za sve. Cilj mu 
je također još neotkrivena daljina, koju može postići pomoću 
slobodne kritike. 


Nemir novoga duha osjeća se svuda. Stari se putovi svuda 
napuštaju, a novi traže i nalaze. I u isti mah, dok je crkvena 
nauka bila već suviše dotrajala, i njezina asimilaciona snaga 
bila iscrpena, dotle je novi idejni svijet, koji je bio i silno 
raznolik, a i odveć podijeljen suprotnostima, tako sve razbio, 
te dotada jedinstvena službena nauka nije više mogla domi- 
nirati mislima svoga vremena. Ostvaruju se nove širine, nove 
dubine i nove daljine, a to znači: obuhvataju se širom sva 
područja prirode i ljudske djelatnosti, traže se u dubini izvori 
spoznaje i postojanja, gleda se samo u sutrašnjicu i buduć- 
nost. Novi problemi postaju zadacima novoga vremena koje 
dolazi i koje se označava kao Novi vijek u povijesti čovje- 
čanstva. Taj Novi vijek, koji je sadržan i u našoj sadašnjici, 
nestaje, rađa se i imade svoje izvore i izlazište u filozofiji 
Renesanse, koja je po svim svojim izrazima nagovijestila do- 
lazak novoga svijeta ne označivši jednosmjernost toga novoga 
puta. 


U njoj se postavljaju zadaci kritičnosti i samosvojnosti 
znanosti i filozofije, te postulati autonomije naučnoga rada, 
koja se temelji na slobodnom naučnom uvjerenju. Kroz teške 
žrtve i beskompromisnu borbu čovječanstvo je u Renesansi 
utvrdilo putove za stvaralaštvo novoga vremena. Njihovi su 
napori i njihove spoznaje, a i njihove žrtve, otvorile vrata 
novoga doba, koje se produžilo sve do nas. I ako Renesansu 
smijemo slikovito predočiti kao proljeće, onda valja na toj 
slici uočiti šarolike cvjetove, koji će tek u zrelom i punom 
razvoju — a to će reći cijelom Novom vijeku — uroditi pra- 
vim. zrelim plodovima. Filozofija Renesanse predstavlja tako 
onu bogatu i nezaobilaznu kulturnu baštinu, bez koje nema 
razumijevanja Novoga vijeka ni naše današnjice, jer je du- 

hovni život i kulturni razvitak neminovno uključen u dija- 
lektički lanac povezanoga razvoja, a u toj povezanosti rens- 
sansna m'sao predstavlja široku i jednu od najznačajnijih 
prekretnica. Renesansna filozofija je tako na jednoj strani 
značajna kao izraz toga velikoga prevrata ljudske povijssti, 
a na drugoj kao ključ za razumijevanje svega onoga, što je 
u kulturnoj povijesti Evrope došlo iza toga. 


ODABRANI TEKSTOVI 
FILOZOFA 


ERAZMO ROTTERDAMSKI 


POHVALA LUDOSTI 


IZVACI IZ MONOLOGA, ŠTO GA GOVORI LUDOST 


I 


1. Može svijet da priča o meni, što mu je drago (jer mi nije 
nepoznato, kako Ludosti prolazi loše i kod najluđih), ipak sam 
ja, jedino ja, velim vam, kadra da razveseljavam i bogove i 
ljude. Nepobitan je dokaz mog tvrđenja to, što čim sam stu- 
pila pred vaš mnogobrojni skup da progovorim koju riječ, 
na vašim licima je odmah zasijala nova i neuobičajena vese- 
lost: odjednom ste podigli čela, pozdravili me s tako rado- 
snim i tako prijatnim osmijehom i pljeskanjem, da mi se 
zaista čini, da ste se svi, sjativši se sa svih strana, napili 
nektara Homerovih bogova pomiješanog s biljnim sokom, što 
rastjeruje žalost, dok ste malo prije sjedili žalosni i mračni 
kao da ste tek izišli iz Trofonijeve spilje.! Kao što se obično 
događa, kada sunce poslije oštre zime pokaže zemlji svoje 
veselo i sjajno lice, ili kada ponovo zaćarlijaju blagi proljetni 
povjetarci i kada sve iznenada promijeni izgled, a pomlađena 
se priroda zaodjene svježim bojama, isto tako je i moja pri- 
sutnost izazvala promjenu na vašim licima. Ono, što veliki 
govornici jedva mogu postići dugim i promišljenim govorom, 
da bi rastjerali teške brige slušača, ja sam to postigla od prve 
samom svojom pojavom. 


! Trofonijeva spilja — Trofonlje i Agamed imali su u Lebadiji spilju, 
za koju se vjerovalo, da je jedan od silazaka u donji svijet. 

2. Odmah ćete saznati, zbog čega sam se danas pojavila 
među vama u ovom nesvakidašnjem odijelu,ž samo ako vam 
ne bude teško, da mi poklonite svoju pažnju, ali ona ne smije 
biti kao na svetim propovijedima, već napregnute uši kao kad 
slušate sajamske telale, lakrdijaše i Šarlatane, baš kao što 
je naš prijatelj Midaš slušao Pana. Jer me obuzela želja, da 
za neko vrijeme preuzmem među vama ulogu sofista, ali ne 
sofista one vrste, koji i dandanas trpaju omladini u glavu ne- 
korisne lakrdije i uče je većoj upornosti u prepiranju, nego što 
je nalazimo u svađi žena, već ću nasljedovati stare, koji su 
više voljeli, da se nazivaju sofistima, samo da bi izbjegli ozlo- 
glašeno ime mudraca. Njihov je glavni zadatak bio, da po- 
hvalama veličaju bogove i junake. Ali vi sada ne ćete čuti 
pohvalu ni u čast Herkulaf ni u čast Solona,5 već u čast moje 
ličnosti, t. j. u čast Ludosti. 


3. Pravo da vam kažem, ja prezirem mudrace, koji progla- 
šuju najvećom budalom i bestidnikom onoga, tko se sam 
hvali. Neka takva čovjeka smatraju, koliko hoće ludim, mo- 
raju priznati, da je pristojan. Jer što je pristojnije, nego da 
Ludost trubi sama o svojim zaslugama i da sama sebi pjeva 
hvalospjeve? Tko bi me mogao bolje naslikati od mene same? 
Da nisam slučajno nekome bolje poznata nego samoj sebi? 
I čini mi se, da sam ja u tome čednija od većine velikih i mu- 
drih ljudi ovoga svijeta, koji obično iz neke lažne stidljivosti 
iznajmljuju kakva uližljiva govornika ili praznoslovna pje- 
snika od kojih slušaju pohvale, koje nisu ništa drugo nego 
sirova laž. Međutim tobožnji gospodin plašljiva izgleda širi 
perje kao paun, šepuri se na riječi laskavca, koji smetenjaka 
uspoređuje s bogovima, koji ga ističe kao najviši primjer 
svih vrlina, ma da zna, da je on od toga beskrajno daleko, 
koji kiti svraku tuđim perjem, koji pokušava da crnca na- 
čini bijelim; riječju, koji od muhe čini slona. 


2 Nesvakidašnije odijelo — ludačka kapa # praporc!. 

2? Mida (Ovid. Met. XI. 146) — bogati frigijski krali, kome su — za kaznu 
što je zamieravao sucu Tmolosu. koii ie u muzčkoi utakmici između. 
Apolona i Pana dosudio pobjedu Apo:onovoj liri — izrasle magareće uši, 
jer mu je više gcodila Panova svirka. Ova priča o njegovim ušima nalazi 
se u našoj »U cara Trojana kozje ušir«. 

4“ Herkul — polubog latinske mitologije, Jupiterov sin; još dok je bio 
u kolijevci, rasrđena mu je Junona poslala dvije zmije, da ga progutaju, 
ali ih je on zadavio vlastitim rukama. Kod Grka Herakio. 

S Salon — atenski zakonodavac (640—558 pr. n. €.), jeđan ođ zeđam 
mudraca Grčke. 


136 


Napokon, ja se držim poznate narodne izreke, koja ti do- 
pušta, da se hvališ sam, ako nemaš drugog hvalioca. Pa ipak 
me pokatkad hvata jeza zbog držanja ljudi: rekla bih, da je 
to nezahvalnost ili nemarnost. Iako me svi oni duboko poštuju 
i rado primaju moja dobročinstva, ipak se poslije toliko vje- 
kova nije našao nitko, tko bi jednim zahvalnim govorom pro- 
slavio Ludost, dok su razni Buzirisi$ i Falarisi,' groznice kvar- 
tane, muhe, ćelavost i druge strahote te vrste pronašli ljude, 
koji su žrtvovali svoje snage, da bi ih ovjekovječili u bri- 
žljivo sastavljenim pohvalama. Od mene ćete ipak čuti govor 
nepripremljen i govornički nedotjeran, ali toliko istinitiji. 


4. Nemojte misliti, da ovo govorim zbog toga, što hoću da 
se razmećem svojim darom, kao što čini većina govornika. 
Tako se oni, kao što znate, iako su cijelih trideset godina sasta- 
vljali jedan govor, koji je često samo kompilacija, ipak zakli- 
nju, da su ga napisali za tri dana, takoreći od šale, ili su ga 
kazivali u pero. A meni je, naprotiv, uvijek bilo najdraže, što 
mogu da govorim ono, što mi trenutno padne na pamet. Zato 
neka nitko ne očekuje, da ću, po ugledu na svakidašnje go- 
vornike, dati definiciju same sebe, a još manje podjelu. Ni 
jedno ni drugo se ne bi slagalo s mojim bićem: jer kako će 
netko da me sputa u granice, kad se moja moć proteže tako 
daleko po svijetu, kako će netko da me podijeli, kad me čitav 
ljudski rod poštuje kao božanstvo? I onda, kakva smisla ima 
predstavljati definicijom tako reći moju sjenu i lik, kad sam 
lično pred vama i kad se gledamo cči u oči? Ja sam, kao što 
vidite, ona prava darovateljica dobara, koju Latini zovu Stul- 
titia, a Grci Moria. 


9. Nego zar sam morala i to da kažem? Kao da me ne bi 
odalo samo lice, kao da mi na čelu ne piše, tko sam! Ili, ako 
bi tko tvrdio, da sam Minerva? ili Mudrost (Sofia), već bi ga 
pogled na mene utjerao u laž; čak da ne progovorim ni riječi, 


* Buziris — Busiriđ. basnoslovni egipatski kralj, sin Posejdonov, vrlo 
surov; žrtvovao bi bogovima svakog stranca, koji bi se pojavio u njegovoj 
državi. Ubio ga je Heraklo. Cesto je služio za predmet komediji 1 umjet- 
nosti. 


? Falaris — tiranin iz Agrigenta na Sicillji, poznat po svojoj krvo- 
ločnosti (670—594 prije n. €.). O njemu i muhi napisao je pohvalu Lukijan. 
% Minerva — božica mudrosti, umjetnosti : nauke kod Rimljana; kod 


Grka je to Palada Atena. 

moj lik će ipak biti pravo ogledalo moje duše. Na mojim obra- 
zima nema mjesta za mazanje: što nosim u srcu, to kazuje i 
moja vanjština. Svuda sam i uvijek jednaka samoj sebi u toj 
mjeri, da me ne mogu sakriti ni oni, koji se prikrivaju pod 
maskom i imenom Mudrosti, pa šećkaju kao majmuni u pur- 
purnom odijelu ili magarci u lavljoj koži. Svejedno što se 
upinju iz petnih žila, da se pretvaraju, ipak odnekud provire 
magareće uši i odaju Midu. 


Tako mi Herkula, nezahvalni su ti vragolani, koji se, iako 
su mi najvjerniji sljedbenici, stide moga imena pred cijelim 
svijetom, i često ga pripisuju drugima kao sramnc i nečasno! 
I zašto ne bismo te ljude, koji su stvarno uowpćrarot (budale 
i po), a ovamo bi htjeli da izgledaju mudri kao Tales, s pu- 
nim pravom nazvali uweoda6ćpot (mudrim budalama)?? 


6. Jer mi se čini zgodno, da i s te strane oponašam naše 
govornike, koji smatraju da su ravni bogovima, ako se mogu 
pojaviti kao pijavice s dva jezika, i misle, da su učinili nešto 
veliko, ako latinsko štivo prošaraju tu i tamo nekim grčkim 
riječima kao ukrasom; pa čak ako im tu i nije mjesto. Dalje, 
ako ne znaju starih izraza, onda izvlače iz kakvih zastarjelih 
knjižurina četiri-pet starinskih riječi, kojima zasjenjuju oči 
slušaocu, tako da oni, koji ih razumiju, još više cijene svoje 
znanje, a oni, koji ih ne razumiju, toliko više im se dive, ko- 
liko ih manje razumiju. Zato naši ljudi nalaze ne malo uži- 
vanja i u tome, što poštuju naročito one stvari, koje su im 
najnepoznatije. A neki nešto taštiji među njima, da bi se dru- 
gima činilo kao da sve jasno razumiju, smiješe se i pljeskaju 
i strižu ušima kao magarac uzvikujući: tako je, tako je. To- 
liko o tome, a sad ću se vratiti na stvar. 


7. Moje ime, dakle, znate, gospodo — kakav nadimak da 
vam dam? Arhiludaci, što drugo mogu? Jer kakvim drugim 
časnim imenom može božica Ludosti, da oslovi svoje vjernike? 
Ali kako mnogima među vama nije poznato, kakva sam ja 
roda, pokušat ću da vam to ispričam s milostivom pomoću 


* Morozofoi — glupi mudraci ili. mudri glupaci; kovanica, koju je 
prema filozofoi (prijatelji mudrosti), izveo Lukijan (Alex. 40). 

Muza. Moj otac nije bio ni Kaos,!* ni Saturn,!! ni Japet,!? 
ni bilo koji od onih otrcanih i prašnjavih bogova, već Pluton,!3 
jedan jedini otac bogova i ljudi,!4 iako se tome protive He- 
ziodl5 i Homer, pa čak i sam Jupiter.!* Na njegov jedini po- 
kret se, danas kao i nekada, okreće gore i dolje sve sveto i 
nesveto: ratovi, mir kraljevstva, sabori, sudovi, javne sjed- 
nice, vjenčanja, ugovori, savezi, zakoni, umjetnosti, šale i 
zbilje — oh, već mi ponestade daha! — ukratko, po njegovoj 
se volji obavljaju svi javni i privatni poslovi ljudi. Bez nje- 
gove pomoći sva ona sitna pjesnička božanstva, usuđujem se 
da kažem još više, čak i oni odabrani bogovi, ili uopće ne bi 
postojali, ili bi jednostavno životarili »od domaće hrane«. 
Na koga se Pluton rasrdi, tome ne može dovoljno pomoći ni 
Palada; i, obratno, kome je naklonjen, taj može i samom Ju- 
piteru Najvišem, usprkos njegovim strijelama, da namakne 
zamku. 


Ponosim se što potječem od takva oca. On me nije iz- 
vukao iz svoga mozga kao Jupiter svoju namrgođenu i strašnu 
Paladu; mene je rodila Neota,!? najljepša i najvedrija od svih 
nimfa. Ja nisam plod dosadne bračne dužnosti, niti sam zako- 
nito dijete kao hromi kovač,!5 nego su se moji roditelji spo- 
jili, što je kudikamo slađe, »u nježnosti i ljubavi« (piž6riti 
Miy9gelg ,kao što veli naš Homer. Moj otac, da ne biste bili u 
zabludi, nije onaj Aristofanov Pluton,!? već pognut pod tere- 
tom godina, već slijep: o, onda je bio još u naponu snage, 


" Kaos — bezobličnost. Bogovi su, po Heziodu, postali iz kaosa (Geja, 
Tartar, Eros) i dalje život i svijet! Po kasnijem shvaćanju kaos je bezlična 
masa, iz koje se stvorio svijet. 

" Saturn — najstarije italsko božanstvo, koje je kasnije izjednačeno s 
Kronom, ocem Zeusovim. 

\Z Japet — jedan od Titana, sin Neba i Zemlje, brat Kronov | otac 
Prometejev. 

'3 Pluton — bog podzemnog svijeta, sin Kronov 1 Rein, brat Jupiterov 
DE nr (Neptunov), muž Prozerpinin (Persefonin). izjednačuje se s 

adom. 

4 Otac bogova i ljudi — Jupiter (Zeus), ali se ovdje namjerno misli 
na Plutona. 

"5 Heziod — grčki pjesnik iz Beocije, živio VIII. st. prije n. €.; autor 
Teogonije, spjeva, koji je glavni izvor za proučavanje grčke mitologije. 

' Jupiter — otac i gospodar bogova u klasičnoj mitologiji. Pobijedio 
je Titane, svrgnuo svog oca Saturna, dao Neptunu more, Plutonu pakao, a 
za sebe zadržao nebo i zemlju. Kod Grka je to Zeus. 

1? Neoteta — grčki = mladost, personifikacija mladosti, krčmarica Heba, 
božica mladosti, kći Jupitera i Junone. 

9% Hromi kovač — Vulkan (Hefest), sin Jupitera (Zeusa) i Junone 
(Here). 

" Aristofanov Pluton — ličnost iz Aristofanove komedije istog Imena. 

pun mladenačkog žara, i ne samo žara nego i mnogo više 
nektara, koga se tada slučajno bio natreskao na jednoj gozbi 
bogova u izobilju i preko guše! 


8. E, ako me upitate konačno nešto o rodnom kraju, jer se 
i dandanas smatra, da je osobito važno za odlično porijeklo, u 
kojem je mjestu odjeknula prva dreka — nisam rodena ni 
na lutajućem Delu,2% ni na valovitom Oceanu, ni u nadsvo- 
đenim spiljama;ž! moja domovina je ono sretno otočje, na ko- 
jem uspijeva sve bez oranja i sijanja. Tamo se ne zna za 
rad, starost i bolest; tamo ne raste na njivama asfodel,?2? 
sljez, lan, vučji bob ili grah, niti kakve druge trice te vrsto; 
na sve strane ti mame oči i nozdrve mole, panaceje,*! ne- 
pente, majoran, ambrozija, 1otos,ž5 ruža, ljubica, zumbul — 
ukratko pravi Adonisov vrt.28 

Rođena u takvu raju, nisam započela život plačem već 
sam se, naprotiv, vragoljasto nasmiješila majci. Ja ništa nc 
zavidim moćnom Kronionu,7 što mu je koza bila dojilja, jer 
su mene na svojim prsima othranile dvije vrlo mile nimfe: 
Meta, kći Bahova, i Apedija, kći Panova. I njih vidite ovdje 
u grupi mojih pratilaca i sluškinja. Ako želite da saznate po- 
jedinačno njihova imena, čuti ćete ih od mene, ali ipak ne 
drukčije nego na grčkom jeziku. 


9.Ova ovdje,što tako ponosno uzdiže obrve, zove se prAavria 
(Samoljublje); ovoi, što kao da se smije očima i pljeska ru- 
kama ime je xođaxla (Laskavost); ova, što napola spava, zove 
se Arjn (Zaborav); ona tamo, što se oslanja na oba lakta pre- 
krštenih ruku, zove se uioonova (Lijenost); ova s vijencem 


2 Lutajući Del — otok, koji je u početku lutao morem. Na njemu se 
nalazilo Apolonovo proročište. Prema mitologiji. ono je dalo mjesta Latoni, 
koja je rodila Apolona | Dijanu. Onda se ono zaus'avilo. 

7 Nadsvođene spilje — spilje. o kol!ma pjeva Homer fOd I 73, IV. 48). 
Ahilova mati Tetida živlela le sa svojim sestrama u nekoj kristalnoj spilji 
na morskom dnu (Homer. Iilas I 258). 


2 Asfođel — bilika. kola raste na elizeiskim poljanama, 

25 Moli — ljekovita bllika. kotu Hermes upotrebljava da bi skinuo 
Kirkine čarolije s Odiseievih prijatelja. 

2 Paneceja — sredstvo (biljka). kojim se liječi svaka bol 

25 Lotos — bilika, člii!m su se plodovima hrani)! Lotofažani narod 
stare Afrike. Tko bi okusio njene plodove — zauvilek bi ostao u zemlji 
Lotofaga. 

24 Adonisov vrt — vrt. čije biljke brzo cvjetaju | brzo ginu. Adonis 


je blo Venerin dragi, čovjek izvanredne ljepote, koga je rastrgao divlji 
vepar. Ona ga je pretvorila u adonij. simbol prirode koja se budi i umire. 
27 Kronion — Zeus, gin Kronov. 

ruža na glavi i zavijena u mirisni oblak je f60vj (Naslada); 
ona iamo s neodređenim i izgubljenim pogledom zove se 
dvoia_— (Lakomislenost); konačno, ova okrugla, debeljuška- 
sta, s glatkom kožom naziva se Tgvq:) (Razuzdanost). Među 
djevojkama vidite i dva muška božanstva, od kojih se jedno 
zove xouog (Gozba), a drugo »Y)yceroc #nvog (Tvrdi san). Po- 
moću ovih vjernih slugu podvrgavam pod svoju vlast cijeli 
svijet i vladam i nad vladarima. 


10. Sad znate moje porijeklo, moj odgoj i moje pratioce. 
Da ne bi tko mislio, da bespravno prisvajam ime božice, hoću 
da pokažem, koliko koristi donosim i bogovima i ljudima i kako 
daleko dopire moja moć. Nađulite uši i slušajte! Netko je 
pametno napisao, da je bitna osobina bogova upravo to, što 
pomažu ljudima; pa ako su po zasluzi skupljeni u vijeće bo- 
gova oni, koji su naučili ljude, kako se pravi vino, kako se 
sije žito ili im pokazali druge korisne stvari, zašto se ne bih 
s pravom nazvala i smatrala alfom svih bogova? ja, koja 
jedina svima dijelim sve dobro? 


II 


Dakle, pošto sam tako pribavila pohvalu za hrabrost i 
vrednoću, što biste rekli, ako bih sada počela da hvalim i 
svoju mudrost? Ali će netko možda reći, da je to isto toliko 
moguće, kao pomiješati vatru i vodu. Ja se međutim nadam, 
da ću vas uvjeriti u to, samo ako me budete slušali pažljivo, 
kao što ste to dosad činili. Prije svega, ako mudrost leži u 
iskustvu, tko više zaslužuje, da nosi ime mudraca: da li pa- 
metan, koji se nešto iz stida, nešto iz plašljivosti ne pri- 
hvaća ničega ili luđak, koga ni od jedne namjere ne odvraća 
ni stid (jer ga nema) ni opasnost (jer ne razmišlja)? Mudrac 
se zagnjuruje u knjige starih pisaca, gdje se nauči nekom 
pretjeranom cjepidlačarenju. Luđak, naprotiv, ako se ne va- 
ram, baš zbog toga, što neprestano učestvuje u svemu i ne 
haje za opasnost, stječe pravu mudrost. To je dobro uočio i 
Homer, iako je bio slijep, jer veli: i lud se nauči u nevolji. 


2% Alfa svih bogova — sve | sva; prema onoj riječi iz Svetog pisma: 
»Ja sam Alfa i Omega« — početno i završno slovo u alfabetu. Početak i 
kraj. 

Dvije smetnje, uglavnom, ne dopuštaju čovjeku da dođe 
do spoznaje; stid, kojim se zasljepljuje duh i strah, koji u 
svemu vidi opasnost i obeshrabruje čovjeka u njegovoj dje- 
latnosti. Ludost sjajno oslobađa svih teškoća. Mali broj ljudi 
zna, koliko koristi i ugodnosti donosi prednost, da te nikad 
ničega nije stid i da te nikad nije strah! 

Stoga, ako je mudrost isto, što i pravilno rasuđivanje o 
stvarima, poslušajte, molim vas, kako su daleko od nje ljudi, 
koji se prikazuju pod njenim imenom! Prije svega, poznato 
je, da sve ljudske stvari imaju dva lica, kao Alkibijadovi 
Sileni,?? koja imaju vrlo malo sličnosti. Ono, što je na prvi 
pogled, kao što kažu, izvana smrt, to je, ako dublje zagledaš, 
život; i obratno, ako izvana vidiš život, unutra ćeš smrt; ono 
što je lijepo, javlja se kao ružno, bogato kao siromašno, sra- 
mno kao slavno, učeno kao ncuko, snažno kao slabo, pleme- 
nito kao prosto, veselo kao žalosno, sretno kao nesretno, pri- 
jateljsko kao neprijateljsko, korisno kao štetno; ukratko, ako 
otvoriš Silena, naći ćeš odjednom sve obrnuto! Ako se ne- 
kome čini, da su ove moje riječi suviše filozofske, pa lijepo, 
ja ću to objasniti na lakši način. Tko ne zamišlja kralja kao 
bogatog i moćnog gospodara? Pa ipak nije obdaren nikakvim 
dobrim duhovnim svojstvima! Pa ipak se ne zadovoljava ničim 
od onoga, što ima! On je, prema tome, najveći siromah, što- 
više: jer je odan porocima i strastima, nije ništa drugo nego 
bijedan rob. I o drugim stvarima bi se moglo mudrovati na 
isti način, ali neka bude dovoljan i samo ovaj primjer! 


A čemu sve to, reći će netko? Čujte, kako ću to izvesti. 
Ako bi netko glumcu, koji na sceni igra svoju ulogu, pokušao 
da skine masku i da gledaocima pokaže njegovo pravo, pri- 
rodno lice, zar ne bi time poremetio cijeli komad? I zar ne bi 
zaslužio, da ga svi iz kazališta najure kamenjem kao luđaka? 
I odjednom će se pojaviti sasvim nov prizor: onaj, tko je malo 
prije bio žena, sada je muškarac, mladić je sada starac; ispod 
maske kralja odjednom se pojavi neki prostak, a onaj, što je 
malo prije bio bog, postat će čovječuljak. Odstraniti varku 
znači pokvariti čitavu predstavu! Odijelo i šminka zapravo 
samo su obmana, koja privlači oči gledalaca. 


2 Alkibijadov Silen — Silen je, po Ovidiju, učitelj i odgojitelj Bahov. 
Tim imenom su nazivan! i satiri. Silen je bio ružan. a takvi su bil! i 
kipovi i likovi, koji su pravljeni. Kad bi se oni otvorili, u njima bi se 
pokazale divne slike. Alkibijad veli u Platonovoj Gozbi (Symposion) za 
Sokrata, da je izvana ružan kao Silen, a iznutra lijep kao božanstvo. 

Što je drugo cio ljudski život nego neka vrsta komedije, 
u kojoj ljudi igraju svaki pod svojom maskom i svaki svoju 
ulogu, dok ih redatelj ne makne s pozornice? A on često 
jednom istom glumcu daje različite uloge, tako da onaj, tko 
je malo prije predstavljao kralja u skerletu, odjednom po- 
staje rob u prnjama. Sve je na svijetu prividno, pa se ni ko- 
medija života ne izvodi drukčije. 


Kad bi ovdje pred nas iznenada pao s neba nekakav mu- 
drac i počeo da viče, da onaj, koga svi poštuju kao boga i 
gospodara, nije čak ni čovjek, jer se kao životinja podaje 
samo svojim nagonima, već najniži rob, jer dragovoljno služi 
tako mnogim i tako gadnim gospodarima; ili kad bi naredio 
sinu, koji oplakuje smrt svoga oca, da se veseli, jer mu je 
otac počeo živjeti tek poslije smrti, jer život i nije ništa 
drugo nego neko umiranje; ili kad bi nekoga, tko se razmeće 
rodoslovljem svojih predaka, nazvao prostakom i kopile- 
tom, jer u sebi nema nimalo one vrline, koja je jedini izvor 
plemenitosti; i kad bi na isti način govorio o svim stvarima 
na zemlji; šta bi mu se, pitam vas, drugo dogodilo, nego da 
ga svi smatraju bezumnim i bijesnim. 


I kao što ništa nije luđe od mudrosti u loše izabranom 
času, isto tako ništa nije smješnije od naopake mudrosti. 
Naopako radi tko god ne zna da se prilagodi sadašnjem polo- 
žaju i koristi prilikama i tko zaboravlja ono staro pravilo pri 
gozbama: »Ili pij ili odlazi«! i traži da komedija više ne bude 
komedija. Naprotiv, znak je prave pameti, da ne želiš biti 
nadljudski mudar, kad si već rođen kao čovjek, nego da s či- 
tavim svijetom ili dragovoljno zatvaraš oči pred pogreškama 
ili se uljudno pretvaraš. 


A baš je to, prigovaraju mi, prava ludost. Ja to ne odri- 
čem, samo neka mi se za uzvrat potvrdi, da čovjek prema 
njoj igra svoju ulogu u komediji života. 


30. Uostalom, besmrtni bogovi, ne znam, da li da govorim 
dalje ili da šutim! Ali zašto da šutim, kad je ono, što moram 
reći, istinitije od istine? Možda bi ipak bilo dobro, da, zbog 
tako važne stvari, prizovem u pomoć Muze s Helikona,% kad 
im se pjesnici često obraćaju čak i za najobičnije tričarije. 


% Helikonske Muze — zaštitnice umjetnosti s Helikona, brđa u Beociji. 

Pritecite mi zato u pomoć, kćeri Jupiterove, dok dokazujem, 
da do te izvanredne mudrosti, do te tvrđave sreće nema pri- 
stupa nitko, ako ga ne povede Ludost! 

Već smo se ranije složili u tome, da sve strasti pripadaju 
Ludosti. Zato je razlika između luđaka i mudraca u tome, 
što prvoga vode strasti, a drugog svisava iazuin. To je razlog, 
što stoici odstranjuju od mudraca sva duhovna uzbuđenja kao 
bolesti; međutim, po mišljenju pedagoga, strasti su ne samo 
kormilari svima onima, koji žurno piove u luku mudrosti, 
nego su mamuza i u svakom djelovanju vrline i, tako reći, 
potiču, da se radi dobro. Dvostruki stoik Seneka žestoko ustaje 
protiv toga i mudracu potpuno uskraćuje strast. A kad tako 
čini, on u mudracu ne ostavlja čak ni čovjeka, nego od njega 
stvara nekog novog boga, koji nikada nije poslojao, niti će 
ikada postojati; ili, da se jasnije izrazim, gradi od njega mra- 
morni kip, koji je neosjetljiv i u kome nema ničeg ljudskog. 

Zato neka stoici sami uživaju u svome mudracu i neka ga 
vole, nitko im ne će zavidjeti, i neka žive s njim ili u Pla- 
tonovoj državi ili, ako više vole, u oblasti ideja, ili u Tanla- 
lovim vrtovima.3! Tko ne bi pobjegao i iko se ne bi zgrozio 
od takva čovjeka kao od čudovišta i utvare, kad je otupio 
za sve prirodne osjećaje, kad ne mogu više da ga uzbude ni- 
kakva duševna raspoloženja, ni ljubav ni milosrđe, nego je 
tvrd kao kremen i stoji kao Marpeška stijena?3? Nišla mu ne 
ostaje sakriveno, ni u čemu ne griješi, sve vidi kao kakav 
Linkej,3 sve ispituje krajnjom točnošću, ništa ne oprašta, 
ničim nije zadovoljan osim samim sobom, misli, da je samo 
on bogat, samo on pametan, samo on kralj, misli, da je jedino 
on slobodan; ukratko, sve samo on, ali po svom vlastitom mi- 
šljenju! O prijateljima se ne brine, a ni sam nije prijatelj 
nikome, ne usteže se da prezire i same bogove; besmisleno mu 
je sve, što se na ovom svijetu događa, sve kudi i svemu se 
ruga. Eto vam slike te životinje, koju nam predstavljaju kao 
savršenog mudraca. 

Ako bi se išlo na glasanje, pitam ja vas, koji bi grad htio 
takva poglavara, koja bi vojska željela takva vođu? Štoviše, 
koja bi žena željela i podnosila takva muža, iko bi pozvao 


X" Tantalovi vrtovi — ne postoje. Tantal je kralj Lidije. 

2 Marpeška stijena — stijena na Marpesu, brdu na otoku Faru, gdje 
je nekad vađen čuveni bijeli mramor. 

8% Linkej — jedan od Argonauta, čuven po oštrom pogledu, koji je 
probijao čak i zidine. 

takva gosta za stol, koji bi sluga trpio gospodara takve ćudi! 
Tko ne bi radije uzeo iz gomile najluđih kakva luđaka, koji 
bi kao luđak znao ludima i da zapovijeda i da im služi, koji 
bi odgovarao sličnima sebi, što će reći pretežnoj većini ljudi, 
koji bi bio pažljiv prema ženi, ljubezan prema prijateljima, 
zabavan na gozbama i mio ljudima i, najzad, čovjek, koji 
smatra, da mu ništa ljudsko nije tuđe? 

Ali je taj mudrac već odavno dozlogrdio i Ieni samoj! 
Zato prelazi mna druge prednosti života. 

Na svaki način, bez izuzetka je mojega kova ona vrsta 
ljudi, koji s uživanjem slušaju ili izmišljaju lažne priče o ču- 
dima i neprirodnim pojavama. Nikad im nije dosta jezivih 
izmišljotina o priviđenjima, o utvarama, o zlim duhovima, o 
paklu i o tisućama drugih sličnih čuda. Ukoliko su te priče 
nevjerojatnije, ljudi im više vjeruju i one im ugodnije goli- 
caju uši. Ali one ne služe samo za ugodno prikraćivanje do- 
sade, nego su isto tako i unosan posao, osobito za svećenike 
i propovjednike. 

Ovima je bliska jedna druga vrsta ljudi, koji inače žive u 
ludom, ali ugodnom praznovjerju. Ako vide drveni kip ili 
kakvu sliku Polifema Kristofora,** misle, da su toga dana za- 
štićeni od smrti; ili ako je koji vojnik obavio propisanu mo- 
litvu pred Barbarinim5 kipom, misli, da će se nepovrijeđen 
vratiti iz boja; ili u određene dane prizivaju i Erazma kao 
sveca s voštanim darovima i određenim molitvama i nadaju 
se, da će uskoro postati bogati. I kao što su izmislili drugog 
Hipolita,*# isto tako su u sv. Jurju pronašli Herkula. Njegov 
konj je najpobožnije okićen kolajnama i zvončićima i samo 
što mu se ne mole; po više puta kupuju svečevu naklonost 
kakvim novim darčićima; zakletva u njegov brončani šljem 
ima vrijednost kraljevske zakletve. 


A što da kažemo o ljudima, koji se najugodnije obmanjuju 
nadom u oproštaj grijeha; koji kao klepsidroms mjere tra- 
janje očišćenja u čistilištu, za koje imaju matematički izraču- 
natu tabelu po stoljećima, godinama, mjesecima, danima i sa- 


M Kristofor — srednjevjekovni kršćanski Polifem ili Herkul; predaja 
govori, da je bio visok četiri metra. Cest motiv u slikarstvu. 

5 Barbara — mučenica, nad kojom je, kao što veli predaja, rođeni otac 
izvršio zločin, pa ga je zbog toga ubio grom. Zaštitnica tobdžija. 

%* Hipolit — sin Tezejev. Kad je odbilo ljubav svoje maćehe Fedre, ona 
ga je tužila ocu, da je zavodi. 

V Klepsidra — u antici vodeni sat, kojim je određivano vrijeme, što 
ga je pred sudom mogao da upotrebi svatko u svoju obranu. 


10 V. Filipović: Filozofija renesanse 145 


tima? Ili što da kažem o onima, koji se zanose nekim čarob- 
nim znamenjima i molitvicama, koje je izmislila neka po- 
božna varalica ili iz taštine ili radi stjecanja para? Nema 
stvari, koju one ne obećavaju: bogatstvo, počasti, uživanje, 
sjajne gozbe, neprekidno zdravlje, dug život, svježu starost i, 
konačno, na nebu mjesto najbliže Kristu. Ali ipak ne žele, da 
ga zauzmu što prije, već što kasnije, tek kada ih protiv nji- 
hove volje budu napustile slasti ovoga života, za koje se tako 
grčevito drže onda neka dođu ta nebeska uživanja. 

Tako, na primjer, ako neki trgovac, ili vojnik ili advokat 
baci od opljačkanih para bar dinar na pladanj, zamišlja, da 
je time u isti mah isušio lernsku močvaru svoga života i da 
je, kao po ugovoru, okajao sva krivokletstva, sve prljave stra- 
sti, sve pijanke, sve prepirke, sva ubistva, sve prevrate, sve 
nepoštene postupke i izdajstva, i io ih okajao tako, da se po- 
novo može vratiti na novi niz zločina. 


Ima li čega luđeg ili, bolje rečeno, čega sretnijeg od onih 
ljudi, koji se nadaju najvišoj sreći, da će ući u carstvo nebe- 
sko, ako svakog dana promrse onih poznatih sedam stihova iz 
svetih psalama? Na te je čudotvorne stihove, tobože, neki 
šaljivi đavo, koji je bio više naduven nego li bistar, obratio 
pažnju sv. Bernarda, ali je ovaj bio lukaviji od njega. Sve je 
to tako ludo, da je gotovo i mene stid, ali ih odobrava i pri- 
hvaća ne samo prosti puk nego čak i profesori teologije. 

I dalje, zar ne izlazi na isto, što svaka pokrajina poštuje 
svog posebnog sveca, što ga svaki poštuje na svoj način, što 
im pripisuju razne vrste zaštite? Jedan pomaže, kad koga bole 
zubi, drugi se nalazi ženama u porođajnim mukama; ovaj ti 
vraća ukradenu stvar, onaj spasava brodolomce, onaj tamo 
bdi nad stadom, i tako redom, jer bi me daleko odvelo, da sve 
nabrojim. Neki imaju moć nad mnogim stvarima u isti mah, 
osobito Majka božja, djevica, kojoj prost narod pripisuje go- 
tovo veći utjecaj nego njenom sinu. 


41. A što drugo ljudi traže od svetaca, ako ne ono, što spada 
u moje područje? Među tolikim zavjetovanim darovima, koje 
vidite, kako ispunjavaju sve zidove i svod mnogih crkava, 
jeste li ikad ugledali jedan za ozdravljenje od ludosti ili da 
je tko postao za dlaku pametniji? Jedan je nepovrijeđen ispli- 
vao iz vode, drugoga je probo neprijatelj, ali je još živ; jedan 
je strugnuo iz bitke, dok su se drugi borili, ne samo sretno 

nego i junački; ovaj je bio osuđen na vješala, ali je neki sve- 
tac prijatelj lopova, naredio da mu se presiječe omča, te se 
i dalje trudi da rasterećuje svoje bližnje, koji su pretovareni 
bogatsvom; ovaj je pobjegao obivši zatvor, onaj se izliječio 
groznice na žalost liječnika; jednome je otrov bio lijek, a ne 
smrt, jer ga je dobro pročistio, i to nipošto na radost nje- 
gove žene, koju je to stajalo muka i novaca; drugome se pre- 
vrnula kola, ali je konje dotjerao kući nepovrijeđene; trećega 
je zatrpala ruševina, ali se ipak spasio; četvrtoga je muž 
uhvatio na djelu, ali se izvukao. Nitko se još živ nije za- 
hvalio za oslobođenje od ludosti. Toliko je ugodno živjeti bez 
razuma, da se ljudi više mole za oslobođenje od svega dru- 
gog samo ne od Ludosti. Ali zašto, da se navozim na to more 
praznovjerja? 


Sto jezika da imam, sto usti i glas od gvožđa, 
luđake bih vam svih vrsta uzalud htjela da nabrojim, 
jer nisam kadra da vam sve ludosti preletim poimence! 


I tako život svih kršćana prosto vrvi od praznovjernih 
ludosti, koje čak i sami svećenici olako propuštaju i pothra- 
njuju, jer znaju, koliki prihod obično donose. Ako bi se po- 
digao koji omraženi mudrac i počeo govoriti istinu: ne ćeš 
loše završiti, ako budeš živio pošteno; grijehe ćeš okajati, 
ako novčiću pridružiš mržnju prema lošim djelima, suze po- 
kajnice i bdjenje, molitve i post, i ako promijeniš cio način 
života, sveci će ti biti naklonjeni, ako budeš nasljedovao njihov 
život; ako bi, velim, neki mudrac izgovorio ovu ili koju sličnu 
istinu, zamislite, iz kolike bi sreće iznenada istrgao ljudske 
duše i u kakvu bi ih zabludu uvalio! 

Ovoj družbi pripadaju i oni, koji još za života smisle, 
s kakvom svečanošću žele biti sahranjeni: tako marljivo sra- 
čunavaju i poimence propisuju koliko buktinja, koliko crnih 
odijela, koliko pjevača, koliko pogrebnih statista žele da imaju 
na sahrani, kao da bi svaki lično htio da vidi taj prizor, i kao 
da se mrtvi stide, ako mrtvo tijelo nije veličanstveno sahra- 
njeno. Brinu se toliko, kao da su proizvedeni za edile, pa treba 
da se pobrinu za igre i javne gozbe. 

65. Ali ja zaista ludo radim, što gubim vrijeme u sitnicama 
kojih ima tako mnogo, da ih sve ne bi mogla obuhvatiti ni 
Hrisipova i Didimovašš djela. Htjela bih samo da vas zamo- 
lim, da i meni, koja nisam vična teologiji, oprostite, ako ne 
budem sve točno navodila, kad se već onim božanskim ma- 
gistrima dopušta, da iskrivljuju istinu. 

No vratimo se sada Pavlu! »Vi rado podnosite luđake!«, 
kaže on govoreći o sebi. I opet: »Primite me kao luđaka«. I 
onda: »Ne govorim po Gospodu, već kao u bezumlju«. Na 
drugom mjestu opet kaže: »Mi luđaci Krista radi«. Čuli ste, 
koliko je to pohvala Ludosti iz kakvih usta! Štoviše, apostol 
javno preporučuje ludost kao nešto prije svega potrebno i 
vrlo korisno: »Ako tko među vama misli, da je mudar, neka 
postane nepametan, da bi bio mudar!« Isus i u Luke naziva 
ludima dva učenika, kojima se pridružio na putu. Čini mi se 
gotovo čudno, što onaj božanski Pavao čak i bogu pripisuje 
malo ludosti: »Ono, što je ludo u boga, kaže on, vrijedi više 
nego sva pamet u ljudi«. I sad se tome protivi tumač Origen,?? 
kao da je tobože moguće, da mjerilo te ludosti bude ljudski 
razum. O tome govori i ova misao: »Tajna krštenja je ludost 
za one, koji umiru«. 

Ali zašto se ja uzalud dovijam i mučim, da to potkrijepim 
tolikim dokazima? I sam Krist u mističnim psalmima otvo- 
reno govori Ocu: »Ti znaš moju ludost«. I nije slučajnost, što 
bog tako mnogo voli lude. Mislim, da je u tome sličan vla- 
darima ovoga svijeta, koji gledaju sumnjičavo i s mržnjom 
na pametne ljude, kao što je Cezar gledao Bruta i Kasija 
(ali se pijanog Antonija nije bojao), Neron na Seneku,€% Dio- 
nizije na Platona;*! naprotiv ugodni su im maloumni i beza- 
zleni ljudi. Isto tako i Krist uvijek proklinje i osuđuje mudrace, 
koji se zanose svojim razumom. To sv. Pavao svjedoči jasno, 


% Didim, zvani Bibliolathas (koji zaboravlja knjige. koje je napisao) — 
aleksandrijski gramatičar 1 kritičar, iz vremena Augustova; pisac rimske 
ado živio u Rimu; napisao, kaže Seneka (Ad. Luc. 88, 38), četiri tisuće 

njiga. 

# Origen — aleksandrijski teolog odličan apologet. Poslužio se u tuma- 
čenju Svetog pisma alegorijskom metodom. 

% Seneka je bio Neronov učitelj. Budući da je često caru savjetovao, 
što treba da radi, a ponekad ga i prekoravao, ovaj mu je, prema Tacitu, 
naredio, da izvrši samoubistvo. 

€ Misli se na Dionizija I. tiranina sa Sicilije, kome je Platon otišao 
385. prije n. e., da ga pridobije za svoje političke reforme. 

bez dvoumjenja, kad veli: »Bog je izrabrao ono, što je nepa- 
metno na svijetu«, i dalje: »Bog je odlučio da pomoću 1ludo- 
sti sačuva svijet«, jer ga mudrošću nije mogao obnoviti. Sam 
bog to objavljuje, kad govori kroz usta proroka: »Uništit ću 
mudrost mudrih i odbacit ću razum razumnih«. I opet, kad 
zahvaljuje Ocu, što je tajnu spasenja sakrio od mudrih i otkrio 
je malima, t. j. ludima. Jer u grčkom tekstu stoji za male 
vijior (nepametni), a stavlja je nasuprot riječi oopoi (mu- 
dri). Na ovo se odnosi, što on često u Evanđelju ustaje protiv 
farizeja, književnika i pravnika, ali brižno pruža zaštitu ne- 
ukom narodu. Jer što drugo znači taj uzvik: »Teško vama 
književnici i farizeji«!,ako ne: »Teško vama mudri«! 


Kako se čini, Krist se naročito veseli djeci, ženama i ri- 
barima. Čak mu se i među bezumnim životinjama najviše 
dopadaju one, u kojima ima najmanje lisičje prepredenosti. 
Zato je više volio, da jaše na magarcu, iako je mogao bez 
imalo muke da sjedne lavu na leđa, da je htio. I Sveti duh se 
spustio s neba u liku goluba, ne orla ili jastreba. Osim toga, 
u Svetom pismu se često spominju jeleni, srndaći i jaganjci. 
Usto, Krist svoje izabranike, kojima je namijenio carstvo 
nebesko, naziva ovcama, od kojih nema glupljih životinja na 
svijetu! Još od Aristotela je ostao izraz »ovčja ćuda« koji pod- 
sjeća na glupost ovih životinja i obično se kao pogrdan naziv 
upotrebljava za glupe i ograničene ljude. I Krist javno pri- 
znaje, da je pastir toga stada; štoviše, on voli ime Jagnje, jer 
ga sv. Ivan tako naziva: »Pogledajte, Jagnje božje!« Taj na- 
dimak se često spominje i u Apokalipsi. 


Šta drugo govori sve to, nego da je ludost svojstvena svim 
ljudima, čak i pobožnim; da je čak i Krist, da bi pomogao 
ljudskoj ludosti, iako je »Očeva mudrost«, postao na neki na- 
čin lud, kad je primio ljudsku prirodu i po vanjskom izgledu 
postao čovjek; i da je, tako reći, postao grešnik, da bi izlije- 
čio grijehe. A nije htio da ih liječi drukčije nego »ludošću 
krsta«, i za izvršenje te namjere upotrebljava neuke i tupo- 
glave apostole, kojima revnosno preporučuje ludost i odvraća 
ih od mudrosti, navodeći im za primjer djecu, ljiljane, zrno 
gorušice i vrapce, sve ono, što nema ni uma ni pameti i pro- 
vodi život samo po zakonima Prirode, bez ikakve vještine i 
bez ikakve brige. Osim toga, zabranjuje im da se unaprijed 
brinu, što će govoriti pred poglavarima i preporučuje im, da 
ne ispituju budućnost i vrijeme, što znači, da se ne zanose 

svojom mudrošću nego neka se svom dušom prepuštaju nje- 
mu. Ovamo spada i ono, što je bog i stvoritelj svijeta zabra- 
nio prvim ljudima, da jedu s drveta poznavanja dobra i zla 
kao da je spoznaja otrov za sreću. I Pavao otvoreno odbacuje 
znanje kao klicu oholosti i opasnosti. Na njega se, mislim, 
ugleda sv. Bernard, koji tumači, da je brijeg, koji je Lucifer 
izabrao za svoje boravište, »gora spoznaje«. 

Možda ne treba odbaciti ni onaj dokaz, da je Ludost u 
milosti višnjih, jer se njoj opraštaju pogreške, a mudrome 
se ne opraštaju. Zato se svi, koji mole za oproštaj, izgova- 
raju Ludošću i skrivaju se iza njenog plašta, iako su svijesno 
griješili. Tako moli Aron u četvrtoj knjizi Mojsijevoj, ako se 
dobro sjećam, za oproštaj kazne svojoj ženi: »Preklinjem te, 
Gospode moj, ne upisuj nam to u grijeh, jer ludo sagriješi- 
smo!« Tako i Saul moli Davida za oproštaj govoreći: »Jasno 
je, da sam nepametno radio.« A sam David opet pokušava 
da urmnilostivi Gospoda: »Molim te, Gospode, oprosti krivicu 
sluzi svojemu, jer smo ludo radili!« Kao da ne bi mogao do- 
biti oproštaj, ako se ne bi izgovarao ludošću i bezumljem! 

Ali najjasnije govori meni u prilog ono, što Krist kaže na 
križu, kad moli za svoje neprijatelje: »Oče, oprosti im«! Nije 
naveo drugo opravdanje za njih nego bezumlje, »jer ne znaju 
što čine«. Na isti način sv. Pavao piše Timoteju: »Postigao 
sam božje milosrđe, jer sam nevjernost učinio iz neznanja«. 
Što drugo znači »učinio sam iz neznanja« nego da je učinio 
iz ludosti, a ne iz zlobe. Što znači, »postigao sam milosrđe«, 
ako ne to, da ga ne bi postigao, da ga nije preporučila za- 
štitnica Ludost! Meni u prilog govori i onaj mistični psalmist 
(šteta, što mi nije pao na pamet u zgodnom trenutku) kad 
veli: »Ne sjećaj se grijeha moja mladosti i zaboravi moja ne- 
znanja«! Čuli ste, kako se opravdava dvjema stvarima — mla- 
došću, čija sam ja stalna pratilica i neznanjima, i to u mno- 
žini, da biste shvatili ogromnu moć Ludosti. 


66. Da se ne upuštam dublje u beskonačne navode, reći ću 
ukratko, da kršćanska vjera ima srodnosti s nekom ludošću 
i da nema nikakve veze s mudrošću, Ako želite dokaza za to, 
molim! Pogledajte najprije djecu, starce, žene i blesane, kako 
se više nego svi drugi raduju svetim stvarima i obredima i 
kako po prirodnom nagonu žele da budu što bliži oltarima. 
Osim toga, poznato vam je, da su prvi osnivači vjere bili 

ljudi začudo skromni i zakleti neprijatelji nauke. Napokon, 
čini se, da nema većih zanesenjaka od onih, koje je jedanput 
obuzeo plamen kršćanske pobožnosti: upropašćuju te budale 
svoja imanja, zaboravljaju nepravde, trpe prijevare, ne prave 
razlike između prijatelja i neprijatelja, klone se uživanja, 
odaju se postu, bdjenju i suzama, radu i porugama; preziru 
život i jedino žele smrt, ukratko, kako mi se čini, otupjeli su 
za svaki ljudski osjećaj, baš kao da im duša živi drugdje, a ne 
u tijelu. A što je to drugo nego ludost? Zato nije nikakvo 
čudo, što su apostoli izgledali uvijek, kao da su se napili mla- 
dog vina i što je sv. Pavao sličio sucu Festu na luđaka. 

Ali kad sam jedamput već obukla lavlju kožu, hajde da 
vam dokažem i to, da je sreća, za koju se kršćani toliko muče, 
samo neka vrsta bezumlja i ludosti. Ne zamjerite mi za ove 
riječi, već bolje ispitajte samu stvar! Prije svega, kršćani se 
sasvim slažu s platonovcima, da je duša utonula u tijelo i 
obavijena tjelesnim vezama, čijom je težinom okovana, tako 
da jedva može vidjeti istinu i uživati u njoj. Zato Platon de- 
finira filozofiju kao razmišljanje o smrti, jer kao i smrt 
odvaja duhovni dio čovjeka od vidljivih i tjelesnih stvari. 
I tako se duša, dok god dobro služi tjelesnim organima, zove 
zdravom; ali kada raskine veze i pokuša da se oslobodi i kao 
da razmišlja o bijegu iz te tamnice, tada se to zove ludost. 
Ako se to dogodi slučajno, zbog bolesti i neke organske mane, 
onda se cio svijet složi u tome, da je to ludilo. A mi ipak 
vidimo, da ljudi te vrste proriču budućnost, da poznaju jezike 
i nauke, koje nisu nikada prije učili, i da uopće imaju nešto 
božansko u sebi. Nema sumnje, da to dolazi otuda, što se 
duša pomalo oslobađa tjelesnog dodira i počinje da pokazuje 
svoju prirodnu snagu. Isto se tako, mislim, nešto slično do- 
gađa ljudima na samrtnim mukama: oni ponekad govore s 
proročanskim nadahnućem. 


Ako se to pak događa u vatrenoj pobožnosti, možda nije 
ludilo iste vrste, ali ipak mu je tako slično, da ga veći broj 
ljudi smatra za pravu ludost, osobito stoga, što je malo, vrlo 
malo ljudi, koji se čitavim svojim životom razlikuju od cje- 
lokupnog ljudskog društva. 

Njima se, rekla bih, obično događa ono, što se, po Plato- 
novu opisu, događa u onoj spilji okovanim ljudima, koji se 
dive samo sjenama stvari. Jedan od njih utekne iz spilje, ali 
se vrati i priča im, da je vidio istinite stvar i da se oni ljuto 

varaju, ako misle, da ne postoji ništa osim bijednih sjena. 
A on je postao mudar, pa žali i oplakuje ludost svojih dru- 
gova, koja ih drži u tolikoj zabludi. Oni ga, za uzvrat, ismi- 
javaju kao bezumnika i odbacuju od sebe. Tako se i običan 
svijet najviše divi onom, što je tjelesno i misli da postoji 
jedino to. Pobožni ljudi. naprotiv, zanemaruju sve, što ima 
bliže veze s tijelom i sasvim su obuzeti promatranjem ne- 
vidljivih stvari. Prvi najveću važnost daju bogatstvu, odmah 
iza njega dolazi tjelesno uživanje i tek posljednje mjesto 
ostavljaju duši; većina čak i ne vjeruje da duša uopće postoji, 
jer je ne vide očima. Nasuprot tome, oni drugi sve svoje 
misli obraćaju bogu, najjednostavnijem od svih bića, a poslije 
toga misle na ono, što im stoji najbliže — na dušu; o tijelu 
se uopće ne brinu, a novac preziru i izbjegavaju ga kao 
prljavštinu. A ako baš moraju da se bave takvim stvarima, 
rade to nerado i s gađenjem, ukratko, imaju kao i da nemaju 
i vlasnici su kao da su i bez imetka. 

Postoje između jednih i drugih u pojedinim stvarima i 
druge razlike. Svi osjećaji su u vezi s tijelom i ima ih dvije 
vrste: jedni su više materijalne prirode (pipanje, sluh, vid, 
miris, ukus), drugi su udaljeni od tijela (sjećanje, razum, 
volja). Duh će, dakle, biti moćan ondje gdje bude djelovao. 
Pobožni ljudi usmjeravaju svu snagu duha na one stvari, 
koje s osjetilima nemaju gotovo nikakve veze, pa su za tje- 
lesni svijet tako reći obamrli i otupjeli. Svjetovnjaci, na- 
protiv, u tim osjetilima osjećaju najvišu moć, a za duhovne 
osjećaje nemaju smisla. Sad je razumljivo ono, što čujemo, 
da su neki sveti ljudi pili ulje mjesto vina. S druge strane, 
neki osjećaji imaju više veze s tjelesnim uživanjem, kao što 
su: požuda, glad, želja za spavanjem, srdžba, oholost, zavist; 
s njima pobožni vode nepomirljiv rat, dok ostali ljudi misle, 
da bez njih nema života, 

Zatim ima nekih osjećaja, koji drže sredinu, koji su tako 
reći prirodni; to su: ljubav prema domovini, nježnost prema 
djeci i roditeljima, odanost prema prijateljima. Njih obični 
ljudi koliko-toliko cijene; a pobožni se čak trude, da te osje- 
ćaje iščupaju iz svojih srdaca, osim ako ne dostignu najviši 
stupanj duševnosti, da oca vole ne kao oca (jer on je rodio 
samo tijelo, a tijelu je pravi otac bog), već kao dobra čovjeka, 
u kome sija lik vrhovnoga uma, koji jedino nazivaju najvišim 
dobrom i tvrde, da izvan njega ne postoji ništa, što bi trebalo 

voljeti i željeti. Istim mjerilom procjenjuju i sve druge du- 
žnosti u životu: iako smatraju, da sav vidljivi svijet ne treba 
sasvim prezirati, ipak ga mnogo manje cijene od onoga, što 
se ne može vidjeti. Govore i to, da se u sakramentu, pa čak i 
u vjerskim obredima, nalaze tijelo i duh. Tako u postu ne 
smatraju za neku veliku zaslugu, ako se tko odrekne samo 
mesa i večere, što svijet smatra za najstroži post; treba u isti 
mah obuzdati strasti: da manje podležeš srdžbi, da si manje 
ohol i da ti se duh, kao oslobođen tjelesne težine, uzdigne do 
uživanja i slasti nebeskih dobara. 


Slično je i sa službom božjom. Ne treba podcjenjivati 
vanjske obrede, kažu, iako oni sami po sebi nisu korisni, ili 
su čak i štetni, ako im se ne pridruži duhovni element, jer 
predstavljaju vanjska znamenja. Oni predstavljaju smrt Kri- 
stovu, koju vjernici treba da izražavaju na taj način, što će 
smirivati, gasiti i, takoreći, sahranjivati tjelesne strasti, da 
bi uskrsli na novi život i da bi se mogli združiti u jedno s 
Njim i u jedno među sobom. 


Tako, dakle, radi, tako misli onaj pobožni čovjek. A obični 
ljudi, naprotiv, misle, da se sveti posao sastoji u sjedinjenju 
kraj oltara, i to što je moguće bliže, u slušanju bučnog zuja- 
nja glasova i u promatranju drugih, manje važnih obreda te 
vrste. Ne samo u tim stvarima, koje sam navela kao primjer, 
već jednostavno u čitavom životu, pobožni izbjegava sve, što 
ima veze s tijelom i hvata se za nebeska, nevidljiva i duhovna 
dobra. A kako između pobožnih i običnih ljudi postoji ogrom- 
na razlika u svim stvarima, događa se, da jedni druge sma- 
traju ludima, ma da taj poziv, bar po mom mišljenju, više 
odgovara pobožnim nego običnim ljudima. 


67. To će biti još jasnije, ako vam objasnim ukratko, kao 
što sam obećala, da ta velika nagrada, koju očekuju pobožni, 
nije ništa drugo, do neka vrsta mahnitosti. Sjetite se, prije 
svega, da je nešto slično sanjao još Platon, kad je pisao, da je 
ludost zaljubljenih najveća sreća u životu. Jer onaj, tko silno 
voli, ne živi više u sebi nego u ličnosti, koju voli; i što se više 
udaljuje od sebe i prelazi na predmet svoje ljubavi, toliko 
je veće njegovo uživanje. Ako duša smišlja, kako da iziđe iz 
tijela i ne upotrebljava korisno svoje organe, može se sasvim 
pravilno nazvati ludošću. Što bi inače značio izraz, koji se 

svuda čuje: »Taj čovjek nije pri sebi«, ili »Dođi k sebi«, ili 
»Je li došao k sebi«? Zatim, koliko je ljubav dublja, toliko 
je ludost veća i sretnija! 


Kakav je, dakle, taj budući život blaženih na nebu, za 
kojim pobožne duše uzdišu tako čeznutljivo? Duh će svakako 
pobijediti i posrkati tijelo, i to će učiniti toliko lakše, što ga 
je već za života očistio i pripremio za takav preobražaj. Zatim 
će najviši Um poljuljati na neshvatljiv način i sam duh, jer 
ga beskonačno nadmašuje. I tako će čitav čovjek izići iz sebe 
i bit će sretan samo zbog toga, što više ne pripada sebi, jer 
će neiskazano uživati u najvišem Dobru, koje sve privlači 
k sebi. 


Ta sreća će, razumije se, biti potpuna tek kada duše budu 
obdarene besmrtnošću, pošto se ponovo sjedine sa svojim ne- 
kadašnjim tijelima. A jer život pobožnih nije ništa drugo do 
razmišljanje o budućem životu i, takoreći, njegova sjena, do- 
gađa se da katkad i na ovom svijetu osjete slast nebeske 
nagrade. Razumije se, to je neka sićušna kap u usporedbi s 
izvorom vječne sreće, pa ipak uveliko nadmašuje sva tjelesna 
uživanja, čak i kad bi se sve slasti svih smrtnika skupile na 
gomilu: tako visoko stoji duhovno nad tjelesnim, nevidljivo 
nad vidljivim! To je zaista ono, što obećava prorok: »Što oko 
ne vidi, i uho ne čuje, i u srce čovjeku ne dođe, ono učini 
Bog onima, koji ga ljube.« I to je dio Ludosti, koja ne pro- 
pada pri prelasku iz ovoga života u onaj već samo postiže 
svoje savršenstvo! 


Stoga ljudi, kojima je dano da osjete takav zanos (a dano 
je vrlo malom broju ljudi), doživljuju nešto vrlo slično bez- 
umlju; oni govore riječi bez veze, u njima nema ničeg ljud- 
skog, iz grla im izlaze neki besmisleni glasovi, svakog časa 
mijenjaju izraz lica; čas su veseli, čas potišteni, čas plaču, 
čas se smiju, čas opet uzdišu; ukraiko, sasvim su »izvan sebe«. 
A kad se »vrate sebi«, ne znaju reći, gdje su bili, da li u tijelu 
ili izvan njega, da li su bdjeli ili spavali; ne sjećaju se, što su 
čuli, što su vidjeli, što su govorili, što su činili. Sve vide kao 
kroz maglu ili san. Znaju samo to, da su u tom svojem 
bezumnom stanju bili neopisano sretni. Vrlo im je žao, što su 
se osvijestili i ništa više ne žele nego da njihovo ludilo traje 
vječito. I to je tek neznatno iskušenje buduće sreće. 

68. Ali mi se čini, da sam već odavno, ne zaboravivši, tko 
sam, prekoračila granice. Ako vam se ova moja priča čini 
odviše brbljavom i drskom, uzmite u obzir, molim vas, da je 
to govorila Ludost, koja je osim toga žena! Usto se sjetite i 
one grčke poslovice: »Često i lud čovjek govori ispravno!« Ili 
možda mislite, da se ta poslovica ne može primijeniti na žene. 

Vidim, da očekujete epilog. Ali ste sasvim ludi, ako mislite 
da se ja još sjećam, što je bilo u onoj gomili riječi, koju sam 
istresla pred vas. Stara izreka glasi: »Mrzim druga u piću 
koji se svega sjeća«. A ja vam kažem: »Mrzim slušaoca, koji 
se svega sjeća«. 

Stoga ostajte zdravo, slavni poklonici Ludosti, pljeskajte, 
živite, pijte! 

Naslov originala: Stultitiae laus. Izdala Kultura, Beg- 
grad 1955. S latinskoga prevela Darinka Grabovac. 


MACHIAVELLI 


VLADAR 


IZABRANI ODLOMCI 


VII 


O NOVIM VLADAVINAMA, KOJE SE ZADOBIVAJU TUĐOM 
SNAGOM I TUĐOM SREĆOM 


Oni, koji jedino zahvaljujući sreći postanu od običnih 
građana vladari, uspiju to s vrlo malo truda, ali se s mnogo 
truda održavaju na vlasti. Putem ne nailaze ni na kakve 
teškoće, jer na vlast kao da dolijeću; teškoće izbijaju, kad su 
oni već na vlasti. To su oni ljudi, kojima je država podijeljena, 
ili za novac, ili milošću onoga, koji je podjeljuje; tako se 
dogodilo s mnogima u Grčkoj, u jonskim i helespontskim 
gradovima, gdje je Darej! postavio vladare da na njegovu 
sigurnost i slavu upravljaju tim gradovima; takvi su bili i 
oni carevi, koji su došli na vlast zahvaljujući potkupljivosti 
vojnika.2 Oni su posve ovisni o volji i sudbini onih, koji su 
ih na vlast podigli, a te su dvije stvari neobično prevrtljive i 
nestalne, te takvi vladari niti umiju niti mogu zadržati svoj 
položaj; ne umiju, jer nije razumljivo (osim ako se ne radi 
o čovjeku velika uma i kreposti), da će onaj, koji je uvijek 
živio običnim životom, znati da zapovijeda; ne mogu, jer ne- 
maju snaga, koje bi im bile naklonjene i vjerne. Osim toga, 


! Tu Machiavelli misli ha Dareja (VI. stoljeće prije n. €). koji je 
poslije Kira bio najveći perzijski vladar. Državu je podijelio na satrapije. 
Perzijsko je carstvo obuhvaćalo tada Helespont i grčke gradove u Maloj 
Aziji. ali ne i samu Grčku. Stoga i Machiavelli u tekstu precizira. 

2 Te careve nabraja u XIX. poglavlju. Neki od njih dovinuli su se 
toga položaja potkupljujući vojnike, 

države, koje naglo nastaju, kao sve ostalo u prirodi, što brzo 
nastaje i raste, ne mogu se toliko uvriježiti i razviti da ih prva 
nepogoda ne uništi. Oni, koji tako iznenada postadoše vlada- 
rima, održat će se — kako rekosmo — samo onda, ako su 
toliko sposobni, da se odmah priprave da sačuvaju ono, što im 
je sreća bacila u krilo, pa da onako, kako su drugi postupali 
prije nego su postali vladarima, oni postupaju nakon toga. 


Ja ću i za jedan i za drugi od tih načina, na koje se — 
sposobnošću ili srećom — postaje vladarom, navesti dva pri- 
mjera iz dana, koje i mi pamtimo. To su Francesco Sforza5 i 
Cesare Borgia. Francesco je doličnim sredstvima i s velikom 
sposobnošću od obična građanina postao milanski vojvoda; 
a ono što je sa sto muka stekao, zadržao je s malo truda, 
Naprotiv, Cesare Borgia, nazivan obično vojvoda Valentino, 
zadobio je državu zahvaljujući sreći očevoj, pa ju je s njom 
i izgubio unatoč tome, što je uložio sav trud i učinio sve, što 
mora da učini razborit i sposoban čovjek, koji hoće da se 
učvrsti u državama, koje je dobio tuđim oružjem i tuđom sre- 
ćom. Jer, kako je gore rečeno, tko ne udari temelj prije, 
mogao bi ga, ako je veoma sposoban, udariti poslije, premda 
je to uvijek nezgodno za graditelja, a za zgradu opasno. Pro- 
motrimo li, dakle, u cijelosti Vojvodine postupke, vidjet ćemo, 
da je on udario čvrste temelje budućoj moći; smatram, da nije 
zališno pozabaviti se njime, jer ne znam, koju bi bolju pouku 
dao novom vladaru od primjera njegovih djela: a što njegov 
postupak nije urodio plodom, krivica nije bila do njega, nego 
do neobično zlobne sudbine.* 


Aleksandar Šestiš, kad je htio da Vojvodu, svog sina, učini 
velikim, naišao je na mnoge teškoće, i u sadašnjosti i u bu- 
dućnosti. Prije svega, nije vidio načina, kako da ga učini vla- 
darom bilo koje države, koja nije podložna Crkvi; a da mu 


* Ideal Machiavellijev (pored Cesara Borgije i Ferdinanda Katoličkoga). 
ipak je Francesco Sforza, u svemu 1 po svemu »nov vladar«. Klasična je 
Machiavellijeva rečenica u FJorentinskoj povijesti o Francescu Sforzi: »Nije 
ga zadržavao strah ili stid, što će krenuti vjerom, jer veliki ljudi sramotom 
zovu, kad nešto izgube, a ne kađ prijevarom dobiju«. (VI. 17) 


* Pored ovoga, što se navođi u Vladaru. za Valentina je značajan Ma- 
chiavellijev opis: O načinu, kako je vojvoda Valentino ubio Viteliozza 
Vitelija, Oliverotta da Ferma, gospodara Pogola i vojvodu od Gravine 
Orsinija. Taj se opis ubraja među najdramatičnije i najobjektivnije povi- 
jesne spise Machiavellijeve. 


* Papa Aleksandar mogao je svoga sina postaviti za vladara samo u 
zemljama, koje su već pripadale Papinskoj državi; ali i tu se trebalo boriti 
s feudalnim pravima pojedinih vladara, 

dodijeli koju od crkvenih, znao je, da mu to milanski vojvodas 
i Mlečići ne bi odobrili, jer su Faenza i Rimini već bili pod 
mletačkom zaštitom. Vidio je, nadalje, da je sva vojska u 
Italiji, a naročito ona, kojom bi se on mogao poslužiti, u 
rukama onih, koji strahuju od papine moći; stoga se u nju 
nije mogao pouzdati, jer je bila u rukama obitelji Orsini i 
Colonna i njihovih pristaša. Trebalo je, dakle, poremetiti 
ravnotežu i unijeti nered u talijanske države, pa onda sigurno 
zagospodariti nekima od njih. To mu nije bilo teško, jer je 
našao Mlečiće, koji su se s drugih razloga bavili mišlju, da 
Francuze ponovo dovedu u Italiju. Tome papa ne samo da se 
nije usprotivio, nego je još i pružio pomoć razvrgavši prvi 
brak kralja Luja. 

Kralj je, dakle, ušao u Italiju uz pomoć Mlečana i prista- 
nak Aleksandrov; jedva što je došao u Milano, već je papa 
od njega dobio vojsku za pothvat u Romagni, koju je prigra- 
bio, zahvaljujući kraljevu ugledu.“ Kad je, dakle, Vojvoda 
zarobio Romagnu i potukao Colonninu vojsku, ako je Romagnu 
htio zadržati i još dalje napredovati, spriječile su ga u tome 
dvije stvari: prvo njegova vojska, za koju mu se činilo, da 
nije vjerna, i drugo volja Francuske; bojao se, naime, da ga 
Orsinijeva vojska, kojom se bješe poslužio, ne bi u najgorem 
času ostavila na cjedilu, i tako mu ne samo omela dalje osva- 
janje, nego i upropastila ono, što je već zadobio; a bojao se 
opet, da mu i kralj isto ne učini. Orsinijevci su mu za to dali 
povoda, kad je iza osvojenja Faenze navalio na Bolognu) a 
oni jurišali bez oduševljenja; što se kralja tiče, njegove je 
namjere spoznao, kad je, osvojivši urbinsku vojvodinu, na- 
valio na Toskanu, a kralj ga odvratio.? 

Nato Vojvoda odluči, da ne bude više ovisan o tuđem oru- 
žju i tuđoj sreći. Kao prvo, oslabio je stranke obitelji Orsini 


* Milanski je vojvoda bio u to doba Lodovica il Moro, sin Francescov. 
Mlečani su, s druge strane zaštićivali Faenzu i Rimini. 

? Pod izgovorom, da mu vazali u Romagni i u pokrajini Marche _ne 
plaćaju danak, Aleksandar je poslao svoga sina, da ih pokori, Valentino 
je, od studenoga 1499. do siječnja 1500., pokorio Imolu i Forl!, u listopadu 
Pesato i Rimini, od travnja do rujna 1501. Faenzu i Piombino u lipnju 
1502. Urbino, a zatim Sinigalliju (prosinac), gdje je izvršio onaj zloglasni 
pokolj Oliverotta, Vitellozza, i drugih. 1503. pokorio je Citta di Castello a 
Perugiu, 

* Krajnji Valentinov cilj bila je Bologna, ali mu to osvajanje alje 
pošlo za rukom i najzad se morao nagoditi s gospodarom Bologne, Giovanni- 
jem Bentivogliom. 

* Kralj se počeo pribojavati Valentinove moći, a kad je Cesare krenuo 
na Firenzu, kralje je intervenirao. Da nije bilo toga. možda bi Vojvoda bio 
sretne ruke, jer je Firenza 1502. bila uznemirena unutarnjim pobunama. 

i Colonna u Rimu; sve njihove pristaše, koji su bili plemići, 
predobio je učinivši ih svojim plemićima i dodijelivši im ve- 
like prihode, nadalje im je, prema njihovim sposobnostima, 
podijelio vojničke i upravne časti, tako te u njima kroz malo 
mjeseci nestade ljubavi prema starim strankama i sva se 
obrati prema Vojvodi. Iza toga počeo je vrebati zgodu da 
uništi orsinijevce, onako kako je već raspršio colonnijevce. 
Ukazala mu se dobra prigoda, a on je još bolje iskoristi; 
naime, kad su orsinijevci prekasno uvidjeli, da je veličina 
Vojvode i Crkve njihova propast, sastali su se u Magionu, 
kraj Perugie. To je dovelo do pobune u Urbinu, do smutnje u 
Romagni i do nebrojenih opasnosti za Vojvodu; ali on to sve 
savlada pomoću Francuza. 


Kad mu se tako povratio ugled, nije se Vojvoda više po- 
uzdavao ni u Francuze ni u drugu vanjsku pomoć, pa se — 
da ih ne mora stavljati na kušnju — poče služiti varkama. 
Toliko je vješto prikrivao svoje osjećaje, da su se orsinijevci, 
posredovanjem gospodina Paola,!? izmirili s njime. Prema 
Paolu je Vojvoda, kako bi ga uvjerio u svoju dobru namjeru, 
bio neobično ljubazan i darežljiv, poklonio mu je novaca, 
odijela i konja; tako ih lakovjernost dovede sve u Sinigagliu, 
u njegove šake. Posmicavši, dakle, glavare i učinivši njihove 
pristaše svojim prijateljima, udario je Vojvoda čvrste teme- 
lje svojoj moći, jer je pod svoju vlast podvrgao cijelu Ro- 
magnu s vojvodstvom urbinskim, a ponajviše jer mu se činilo, 
da je stekao prijateljstvo Romagne i pridobio uza se cijelo 
njeno pučanstvo, kojemu je blagostanje počelo goditi. 


Budući da je njegov postupak vrijedan, da se upozna i da 
se drugi za njim povedu, ja ne ću da ga prešutim. Kad je 
Vojvoda osvojio Romagnu, vidio je da njome vladaju nespo- 
sobni gospodari, za koje bi se prije moglo reći, da pljačkaju 
svoje podanike i daju im povoda da se razjedinjuju, negoli 
da nad njima vladaju. Tako je ta pokrajina bila puna otima- 
čina, razbojstva, i nasilja svake druge vrste, pa Vojvoda pro- 
sudi, da je nužno, ako je želi primiriti i učiniti pokornom 
prema vladaru, da uredi u njoj dobru upravu. Stoga je pre- 
dade na upravu messer Ramiru de Orco,!! čovjeku okrutnu 


/% Paolo Orsini sastao se 25. listopada 1502. s Valentinom, da pregovara 
o miru. 


"_Remiro ili Ramiro de Orco, Valentinov majordomus. Valentino ga je 
dao pogubiti zbog okrutna upravljanja, u prosincu 1502. 

i bezobzimu, ostavivši mu neograničenu vlast. Ramiro zemlju 
u malo vremena primiri i ujedini, stekavši golem ugled. Na- 
kon toga prosudi Vojvoda da nije više nužna toliko pretjerana 
vlast, jer se bojao, da će narodu omrznuti, pa usred te po- 
krajine uspostavi građanski sud na čelu s izvrsnim predsjed- 
nikom, a svaki je grad u tom sudu imao zastupnika. Kako je 
Vojvoda znao, da je dotadašnja strogost urodila i mržnjom 
prema njemu, odluči da iščupa mržnju iz srca toga naroda 
i posve ga uza se pridobije; htio je dokazati ovo: ako je i 
došlo do takve okrutnosti, to ona nije potekla od njega, nego 
od opake naravi upravnikove. Kad je ugrabio priliku, da 
ostvari svoju namjeru, izloži ga jednoga jutra na trgu u 
Ceseni rasječena na dvoje, a pored njega komad drveta i 
krvav nož. Okrutnost toga prizora u isto vrijeme i ispuni 
zadovoljstvom i zabezeknu narod. 


Nego, da se vratimo, otkuda smo pošli. Kad je Vojvoda 
osjetio da je zaista moćan i donekle siguran od sadašnjih 
pogibli, pošto se osigurao svojom vojskom i dobrim dijelom 
uništio onu vojsku,!* koja mu je zbog svoje blizine mogla 
nauditi, još mu je — ako je htio nastaviti osvajanja — sme- 
tala obaveza prema francuskom kralju, jer je dobro znao, da 
mu kralj, koji se kasno dosjetio svojoj zabludi, toga ne će 
dopustiti. Stoga poče tražiti nova prijateljstva i izmicati, kad 
su Francuzi krenuli put napuljskoga kraljevstva!š na Špa- 
njolce, koji su opsjedali Gaetu. Vojvodina je namjera bila da 
se osigura od njih; a to bi mu i pošlo za rukom, da je papa 
Aleksandar poživio. 


To je bilo njegovo držanje, što se tiče sadašnjosti. 


Ali, što se tiče budućnosti, morao se prije svega bojati, 
hoće li mu novi papa biti prijatelj i ne će li ići za tim, da mu 
oduzme ono, što mu je Aleksandar dao. Stoga namisli, da to 
spriječi na ova četiri načina: prvo, da zatre sav rod one go- 
spode, koju je opljačkao i tako oduzme novome papi moguć- 
nost, da se njima posluži; drugo, da uza se pridobije sve 
rimske plemiće, kako je to već rečenc, pa da s njihovom po- 


"2 Misli na vojsku orsinijevaca. 


3 U to se vrijeme vodio između Francuza i Španjolaca rat oko podjele 
Napuljskog kraljevstva. Francuzi su već bili dva puta poraženi a papa 
Aleksandar pregovarao je i sa Španjolcima. da zajedno udare na Francuze 
u Toskani | Lombardiji. Upravo u taj čas zadesila ga smrt, koja je značila 
slom Valentinovih planova. 

moću drži papu na uzdi; treće, da proširi što je više moguće 
svoj utjecaj u Kolegiju!+; četvrto, da prije Aleksandrove smrti 
prigrabi toliku vlast da uzmogne sam svojim snagama odoljeti 
svakoj prvoj navali. 


Od te je četiri stvari, u času smrti Aleksandrove, bio obavio 
tri, za četvrtu je pak smatrao, da ju je priveo kraju; od 
opljačkane gospode poubijao je sve, što mu je došlo pod ruku, 
pa ih se veoma malo spasilo; rimske je plemiće uza se prido- 
bio, a u Kolegiju je za sobom imao jaku većinu; što se pak 
tiče daljeg osvajanja, namislio je bio da postane gospodarem 
Toskane, pa je već zaposjeo Perugiu i Piombino, dok je Pisu 
uzeo pod zaštitu. 

Čim se više nije imao bojati francuskoga kralja (a bojati 
mu se nije trebalo, jer su Španjolci već bili oteli kraljevstvo 
napuljsko Francuzima, tako te je i jednima i drugima bilo 
nužno da kupe njegovo prijateljstvo) — zaskoči on i Pisu. 
Nakon toga Lucca i Siena padoše smjesta, dijelom zbog ne- 
navisti Fiorentinaca, dijelom iz straha. Fiorentincima ne bi 
više bilo pomoći; i da mu je to pošlo za rukom (jer pošlo mu 
je za rukom one iste godine, koje je Aleksandar umro), bio 
bi sakupio toliku snagu i stekao tolik ugled, da bi se sam 
mogao održati i ne bi više ovisio o tuđoj sudbini i tuđoj snazi, 
nego o svojoj moći i sposobnosti. Ali Aleksandar umre pet 
godina nakon što se Cesare latio mača. Ostavio ga u času. 
kad mu je vlast bila čvrsta jedino u Romagni, dok su mu 
sve ostale zemlje bile ni na nebu ni na zemlji; ostavio ga 
između dvije neobično snažne neprijateljske vojske!5 i na smrt 
bolesna.!# 


Uza sve to bijaše u Vojvode toliko neukrotive snage i 
otpornosti, toliko je on bio upućen, kako se ljudi pridobivaju 
ili odbijaju, i toliko čvrsti bijahu temelji, što ih je u tako 
malo vremena udario, da bi zdrav, bez one dvije vojske za 
vratom, odolio bio svakoj neprilići. A da su mu temelji dobri 
bili, vidjelo se odmah: Romagna ga je očekivala više od mje- 


4 U prvi je mah Valentinu pošlo za rukom prisiliti kolegij kardinala 
da izaberu Pija III., all ovaj umre nakon mjesec dana, pa se konklav 
morao ponovo sastati, Sad je za papu izabran borbeni Julije II, (della 
Rovere), koji je baštinio tekovine pape Aleksandra i sina mu Valentina. 

* Španjolska vojska opsjedala je Gaetu i druge tvrđave, u koje su se 
bil! skicnili Francuzi, dok se francuska vojska nalazila u blizini Rima. 

& TI sin i otac razboljeli su se u |jsto vrijeme. Kaže se, da je papa u 
nepažnji popio otrov, što ga je sam pripravio za kardinala di Corneto: 
vjerojatnije da se radilo o napadaju malarije. 


l1 V. Filipović: Filozofija renesanse 161 


sec dana; u Rimu je, iako teško bolestan, bio siguran, pa iako 
su Baglioni, Vitelli i Orsini došli u Rim, nisu mogli sakupiti 
pristaša protiv njega; najzad, ako i nije mogao postići, da 
papom bude onaj, koga je on htio, mogao je bar spriječiti, 
da ne bude onaj, koga on ne će.!" No da je u času smrti 
Aleksandrove bio zdrav, sve bi mu bilo lako. U dane,kad je 
bio izabran Julije IIL., meni je Valentino sam rekao, kako je 
mislio na sve, što se može dogoditi, ako mu umre otac, i da 
je svemu našao lijeka; ali nije nikad mislio, da će u času 
njegove smrti i sam biti na smrt bolestan. 


Sabravši, dakle, tako sva djela Vojvodina, ne čini mi se, 
da bih ga mogao kuditi; dapače mi se čini, a to sam i uradio, 
da ga treba staviti kao primjer svima onima, koji tuđom 
srećom i tuđim oružjem dolaze na vlast. Jer on, imajući velik 
duh i visok cilj, nije mogao drugačije postupati; njegovim se 
nakanama suprotstavila jedino kratkoća Aleksandrova života 
i vlastito bolovanje. Tko, dakle, smatra za nužno, da se u 
novoj vladavini osigura od neprijatelja, da stekne prijatelja, 
da iznese pobjedu bilo silom bilo izdajom, da ljudima omili 
i strah im zada, da ga vojnici slijede i poštuju, da zatre one, 
koji mu mogu ili moraju nauditi, da novim uredbama osvježi 
stari poredak, da bude strog i blag, velikodušan i darežljiv, 
da potamani nevjernu vojsku, da stvori novu, da sačuva pri- 
jateljstvo kraljeva i knezova, te mu oni ili s drage volje čine 
uslugu ili, kad hoće da ga uvrijede, dobro promisle, — takav 
čovjek ne može naći boljega uzora od Valentinovih djela.is 


Jedino mu se može prigovoriti izbor Julija IL., pri čemu je 
bio loše ruke. Jer, kako smo već rekli, ako i nije mogao iza- 
brati papu po svojoj volji, mogao je bar spriječiti da papom 
postane onaj, koga on ne će; i nije nikada smio pristati na to, 
da papama budu oni kardinali, koje je on uvrijedio ili oni, 
koji bi ga se, kad budu izabrani, morali bojati. Jer ljudi ude 
jedni drugima ili iz straha ili iz mržnje. Oni, koje je on 
uvrijedio, bili su između ostalih i kardinal San Piero ad 


" Julije II., koga su izabrale Aleksandrove pristaše, mnogo je obećavao 
Valentinu, ali ništa održao. Machiavelli je od listopada do prosinca 154. 
boravlo u Rimu i imao prilike viđati Vojvodu, pa je pisao: »Vojvoda se 
zanosi svojom lakovjernošću i smatra, da su tuđe riječi pouzdanije, nego 
što su bile njegove«. To obara Valentinov ugled u Machiavellijevim očima. 


"U nekoliko redaka sažet je sav nauk o novu vladaru razasut po 
poglavljima ovoga traktata. 

Vincula,!'" Colonna," San Giorgio?! i Ascanio.** Svi ostali, da 
da su bili izabrani, morali bi ga se bojati, osim rouenskoga 
kardinalažš i Španjolacaž+: Španjolaca zbog sunarodnjaštva i 
zahvalnosti, kardinala zbog njegove moći, jer je on za sobom 
imao francusko kraljevstvo. Stoga je Vojvoda morao prije 
svega kojega Španjolca učiniti papom, a ako već to nije 
mogao, morao je pristati da bude izabran kardinal rouenski, 
a ne San Piero ad Vincula. A tko misli da velike ličnosti 
zaboravljaju stare uvrede radi novih dobročinstava, vara se. 
Pogriješio je, dakle, Vojvoda u tom izboru i sam prouzročio 
konačnu propast svoju. 


IX 


O GRAĐANSKOJ VLADAVINI 


No sad smo došli do drugog načina, kad privatan građanin, 
ne zlodjelima, ili nekim drugim nepodnošljivim nasiljem, nego 
naklonošću sugrađana postaje vladarom u svojoj domovini, 
pa se to može nazvati građanskom vladavinom. Da se do nje 
dođe, nije nužna ni posvemašnja sposobnost ni posvemašnja 
sreća, nego prije neka sretna lukavost. Do te vrste vladarskog 
položaja ljudi se uspinju ili pomoću naroda ili pomoću veli- 
kaša. Jer u svakom gradu postoje ove dvije različite težnje: 
narod ne će da njima vladaju velikaši i ugnjetavaju ga, dok 
velikaši hoće da vladaju narodom i ugnjetavaju gaž5; a iz tih 
oprečnih nastojanja ostvaruje se u gradovima jedna od ovih 
triju posljedica: ili tiranija, ili demokracija, ili bezakonje. 

Tiraniju stvara ili narod ili velikaš, već prema tome, ukaže 
li se za to zgoda jednoj ili drugoj strani; velikaši, kad vide 
da ne mogu odoljeti narodu, počnu poštivati jednoga između 
sebe i učiniše ga vladarom. da mogu pod njegovom zaštitom 


“ Giuliano della Rovere, po crkvi, koje je naslov nosio. 

2 Kardinal Giovanni Colonna. 

2? Raffaello Riario di Savona. 

2 Ascanio Sforza, sin Galeazza, vojvode milanskoga, 

233 Georges d'Amboise nekadašnji nadbiskup Rouena, onaj isti, što ga 
Machiavelli spominje u III. poglavlju 

24 Spanjolaca je bilo jedanaest i nisu nikako pristajall da budu izabrani 
Zahvalni su bili pap: Aleksandru VI., koji je također bio Španjolac. 

25 Jedna od osnovnih Machiavellijevih misli: narodne težnje uvijek su 
poštene, jer narod želi jedino da ne bude tlačen. Vladar je Macnhiavelliju 
potreban samo zato, da provede oslobođenje porobljenoga talijanskog na- 
roda. To svjedoče i iduća dva pasusa. 

davati maha svojim prohljevima. Narod opet, kad vidi, da ne 
može odoljeti svima velikašima, počinje poštivati jednoga od 
njih i učini ga vladarom, da se od ostalih zaštiti njegovim 
ugledom. Onaj, koji na vlast dođe pomoću velikih, održava se 
na toj vlasti s više teškoća od onoga, koji do nje dođe pomoću 
naroda, jer je okružen mnogima, ze koje mu se čini, du su mu 
jednaki, pa stoga ne može nad njima vladati niti im zapovi- 
jedati, kako bi htio. 

Onaj pak, koji vladarom postaje ljubavlju naroda, sam je 
na tom položaju, a oko sebe nema nikoga ili malo njih, koji 
ga ne će spremno poslušati, Osim toga, velikaše ne_ možeš 
zadovoljiti na častan način ne nanoseći drugima nepravde. 
narod možeš. Težnje su naroda mnogo časnije od težnja veli- 
kaša, jer oni hoće da tlače, narod da ne bude 1lačen.“' Nada- 
lje, od neprijateljski raspoložena naroda vladar se ne može 
nikad osigurati, jer ga je mnogo; od velikaša može, jer ih je 
malo. Najgore, što vladara može zadesiti od neprijateljski 
raspoložena naroda, jest to, da ga narod napusti; ali od veli- 
kaša, ako su mu neprijatelji, ne samo što se mora bojati, da 
ce ga napustiti, nego i da će na njega navaliti; oni su obazri- 
viji i lukaviji, te im uvijek dotekne, da se spase, i uznastoje 
da se dodvore onome, za koga se nadaju, da će pobijediti. 
Usto, vladar je prisiljen da živi uvijek s istim narodom, a 
bez velikaša može itekako biti, može ,h postavljati i skidati, 
kad god ushtije, davati im i oduzimati vlast po miloj volji. 

Da to bolje razjasnim, napominjem, kako se na velikaše 
može gledati na dva načina: 10 jest, ili se nad njima vlada 
tako, da se u svemu vežu s tvojom sudbinom, ili se ne vežu. 
One, koji se vežu, a nisu grabežljivi, treba poštovati i ljubiti; 
one pak, koji to ne učine, treba prosuditi s obzirom na dvije 
stvari: ili to čine iz malodušnosti i iz urođenog kukavičluka; 
ako je tako, onda se njima moraš poslužiti, poglavito pak 
onima, koji te mogu dobro savjetovati, jer su ti u sreći na 
na čast, a u nesreći se ne moraš bojati. Ali kad to ne učine 
iz računa i iz častohlepnih razlova, znak je. da više misle nu 
sebe nego na tebe. Tih se vladar mora čuvati i bojati kao da 
su mu otvoreni neprijatelji, jer će, kad god ga zadesi nevolja, 
potpomoći njegovu propast. 


# Ins:slira na mislima, koje je vec izložio u prvome odlomku. 

Prema tome onaj, koji postane vladarem s pomoću naroda, 
mora zadržati njegovo prijateljstvo. To će mu biti lako, jer 
narod ne traži drugo, doli da ne bude ugnjetavan; no onaj, 
koji protiv volje naroda, a uz pomoć velikaša, postane vlada- 
rom, mora se prije svega trsiti, da pridobije narod uza se. 
To će mu biti lako. uzme li puk pod svoju zaštitu. Ljudi, kad 
dožive dobro od čovjeka, od koga su očekivali, da će dočekati 
zlo, osjete zahvalnost prema svome dobročinitelju. Stoga i 
narod postaje odaniji takvu vladaru, negoli da ga je na vlast 
dovela narodna ljubav; a vladar može pridobiti uza se narod 
na više načina, ali se za njih, jer se mijenjaju od slučaja do 
slučaja, ne može dati stalno pravilo, pa ćemo ih izostaviti. 


Zaključit ću tek, da je vladaru nužno, da mu narod bude 
prijatelj; inače mu u nevolji nema pomoći. Nabis,2" spartanski 
tiranin, odolio je, kad ga je opsjela cijela Grčka i jedna pobje- 
donosna rimska vojska i obranio od njih svoju domovinu i 
svoju državu. Kad je opasnost izbila, bilo mu je dovoljno, da 
se osigura od malog broja ljudi; a to mu ne bi pomoglo, da 
mu je narod bio neprijatelj. I neka mi se nitko ovom ne 
suprotstavi onom otrcanom poslovicom, da zida na pijesku 
onaj, koji se oslanja na narod; jer je ona istinita, kad se na 
narod oslanja privatan građanin i zavarava, da će ga spasiti, 
ako ga pritisnu neprijatelji ili magistrati. U tome bi se lako 
mogao prevariti, kako se u Rimu dogodilo braći Gracchima,2?5 
a u Firenzi messer Giorgiu Scaliju.#? Ali kad se na narod 
oslonio vladar, koji smije zapovijedati, srčan je, ne straši se 
u nevolji, spreman je na obranu i podržava svojim duhom i 
svojim odredbama oduševljenje naroda, ne će ga narod osta- 


viti na cjedilu i pokazat će se, da je zidao na čvrstim 
temeljima. 


Obično takve države dospiju u pogibao, kad iz umjerenih 
postaju apsolutističke; jer ti vladari upravljaju ili sami, ili 


27 Vladao između 205. i 192. prije naše ere. Na vlast je ati silom, 
podmićivanjem i demagoškim obećavanjima. 

2 Tiberije i Kaj Sempronije. pučki tribuni. Majka im je bila čuvena 
Kornelija. Tiberije se rodio 162. pr. n. ere, a ubili su ga 131. patriciji zbog 
agrarnog zakona. Ista sudbina, iz istih razloga. zadesila je i mladog mu 
brata, Kaja Sempronija, koji se rodilo 152., a poginuo 122. Živote njihove 
opisao je Plutarh. 


2 O njemu Machiavelli opširno pripovijeda u svojoj Fiorentinskoj povi- 
jesti (III, 18 i 20). Bogati fiorentinski građanin, miljenik puka zajedno s 
Tommasom Strozzijem. Iza pobune Ciompa (»Tumulto de'Ciompi«) stali su 
na čelo naroda. Svojom grubom vladavinom omrznuo je svima. pa mu je 
13, siječnja 1382. pučki kapetan Obizzo degli Alidosi odrubio glavu. 

preko magistrata. U potonjem je slučaju osjetljiviji i opasniji 
njihov položaj, zato što u svemu ovise o volji onih građana, 
koji obavljaju te dužnosti: oni mu, pogotovu u času nevolje, 
mogu lako oteti državu, bilo protiveći mu se, bilo ne pokora- 
vajući se njegovim zapovijedima. A vladar, kad je u nevolji, 
nema kad uspostavljati apsolutnu vlast, jer građani i poda- 
nici, koji obično dobivaju zapovijedi od magistrata, ne će u 
toj stisci slušati njegove pouzdanike. U teška vremena vladar 
će uvijek oskudijevati u ljudima, u koje bi se mogao pouzdati, 
jer se ne može osloniti na ono, što vidi u mirno doba, kad je 
građanima potrebna država. Onda svatko trči, svatko obećava, 
svatko je spreman i da umre za njega, kad je smrt daleko; ali 
u nevolji, kad su državi građani potrebni, onda ih ona malo nala- 
zi. A to je iskustvo toliko pogibeljno, što ga možeš doživjeti 
samo jedamput. Stoga razborit vladar mora smisliti način vla- 
danja, da njegovi građani uvijek, i kakva god bila vremena, 
osjećaju potrebu za njim i za državom, pa će mu uvijek biti 
vjerni. 


XVII 


O OKRUTNOSTI I BLAGOSTI I DA LI JE BOLJE, DA VLADARA 
LJUBE ILI DA GA SE BOJE 


Što se pak tiče drugih svojstava, koje sam prije naveo, 
napominjem, kako svaki vladar mora željeti, da ga smatraju 
kao blaga, a ne kao okrutna čovjeka, no ipak treba da pri- 
pazi, da se tom svojom blagošću služi kako treba. Cesara 
Borgiju smatrahu za okrutna čovjeka; a ipak je ta njegova 
okrutnost sredila Romagnu,'“ ujedinila je, primirila i poko- 
rila. Razmislimo li dobro o tome, vidjet ćemo, da je on bio 
mnogo milosrdniji od fiorentinskog puka, koji je, da na njemu 
ne ostane ime okrutnika, dopustio da se Pistoja upropasti.3! 
Ne treba, dakle, da se vladar osvrće na to, što je ozloglašen 
s okrutnosti, ako hoće da uzdrži podanike u jedinstvu i oda- 
nosti; jer će s malo primjera okrutnosti biti milosrdniji od 
onih, koji zbog velikih milosrđa dopuštaju stvaranje nereda, 


% Kad je papa Aleksandar VI. naprasno umro, jedino je Romagna 
zadržava red i mir. 

J'' Umjesto da primire Pistoju smaknućem glavara zaraćenih stranaka, 
F.rentinci su stranke ostavili i tako omogućili brojne nemire i zločinstva. 

a neredi onda rađaju umorstvima i otimačinama; ta zlodjela 
obično pogađaju čitave skupine ljudi, dok osude, koje dolaze 
od vladara, pojedince. Novome je vladaru najteže da izbjegne 
ime okrutnika, jer nove su države nesigurne. I Vergilije na 
Didonina usta veli: 


Res dura, et regni novitas me talia cogunt 
moliri, et late fines custode tueri.3? 


Osim toga treba da bude oprezan i nepovjerljiv u postup- 
cima, ne smije strepiti od svoje sjene, mora postupati s raz- 
boritom i uljuđenom suzdržljivošću, da ga prevelika povjer- 
ljivost ne učini neopreznim, a prevelika nepovjerljivost ne- 
podnošljivim. 

Tu sad nastaje pitanje: da li je bolje, da te ljudi ljube ili 
da te se boje. Odgovor je, da bi najbolje bilo i jedno i drugo; 
no kako je to dvoje teško sastaviti, mnogo je sigurnije, da te 
se ljudi boje, negoli da te ljube, ako već oboje ne možeš po- 
stići. Jer o ljudima se općenito može kazati: nezahvalni su, 
nepouzdani, prijetvorni, izbjegavaju opasnosti i pohlepni su 
za dobitkom; dok im dobro činiš, tvoji su, nude ti svoju krv, 
imutak, život i djecu, kako sam to već prije kazao$3, kad je 
potreba daleko; no kad se nevolja primakne, okreću se. Pro- 
pada vladar, koji se posve oslonio na njihove riječi, pa se 
nije ni na šta pripravio; jer prijateljstva, koja se dobivaju za 
plaću, a ne veličinom i plemenitošću duha, kupuju se, a ne 
posjeduju, te se u pravo vrijeme ne mogu upotrebiti. Osim 
toga, ljudi se manje ustručavaju da uvrijede nekoga, koji 
želi, da ga ljube, negoli nekoga, koji im je ulijevao strah; jer 
ljubav se podržava vezom zahvalnosti, samo što ljudi, budući 
da su opaki, tu vezu raskidaju, kad god im je to od koristi; 
strah se pak podržava neprestanom prijetnjom kazne. 


Ipak, vladar mora paziti, da ga se podanici boje tako, da 
barem izbjegne mržnji, ako već ne može postići ljubav; jer 
se može vrlo lako dogoditi, da se ljudi nekog boje, a da ga 
ipak ne mrze. Vladar će to najbolje postići, ako ne poseže za 
imutkom svojih građana i podanika i za njihovim ženama; 


* »Nužda me nagoni na to i kraljevstva mojega mladost, 
Te stražarima dajem daleko čuvati međe«. 
(Eneida, I. 563.—564.; prijevod T. Maretića.) 
2 U IX. poglavlju. 

ako bi ipak bio prisiljen da prolije nečiju krv, mora to ura- 
diti, kad ima potrebno opravdanje i očit uzrok; no prije svega 
ne smije posezati za tuđim imutkom, jer ljudi brže zabora- 
vljaju smrt očevu, negoli gubitak očevine. Nadalje, razloga 
da nekom otmeš imutak ima uvijek i tko počne živjeti od 
otimačine, uvijek će nači opravdanja, da prisvoji tuđe; na- 
protiv, razloga za prolijevanje krvi manje je i teže se pro- 
nalaze. 

Međutim, kad vladar ratuje i zapovijeda mnoštvu vojnika, 
nadasve je nužno, da se ne boji, da ga proglase okrutnikom, 
jer bez toga glasa ne će nitko održati vojske, da mu bude 
jedinstvena i voljna za bilo kakav pothvat. Među veličan- 
stvena djela Hanibalova pribraja se i ovo: iako je on svoju 
golemu vojsku, sastavljenu od bezbroj narodnosti, poveo da 
vojuje po stranim zemljama, nije u njoj nikada izbio nered 
među vojnicima, niti nezadovoljstvo protiv vojskovođe, kako 
u zloj tako i u dobroj sreći. To treba pripisati jedino Haniba- 
lovoj nečovječnoj okrutnosti, koja je, naporedo s ostalim nje- 
govim nebrojenim vrlinama, ulijeva vojnicima poštovanje i 
užas; bez nje mu ni ostale vrline ne bi bile dovoljne. Ne- 
smotreni pisci s jedne se strane dive tim njegovim činima, 
dok s druge osuđuju njihov glavni razlog. A da je istina, da 
sve njegove vrline ne bi bile dovoljne, dokaz je Scipion (čo- 
vjek izuzetan ne samo u svoje doba nego i od pamtivijeka), 
kad se od njega odmetnuše njegove vojske u Hispaniji. To 
mu se dogodilo jedino zbog njegova dobra srca, koje je vojni- 
cima dalo više slobode, negoli to vojnička stega dopušta. To 
mu je Fabije Maksimus u Senatu prigovorio i nazvao ga kva- 
riteljem rimske vojske. Kad je pak jedan legat Scipionov 
poharao i popalio Lokrane,%4 nije ih Scipion zbog svoje po- 
pustljivosti osvetio niti kaznio bezočnost toga legata. Stoga 
je netko, hoteći ga u Senatu opravdati, rekao, kako ima mnogo 
ljudi, koji se bolje umiju čuvati, da ne griješe, negoli tuđe 
griješke ispravljati. Ta bi narav Scipionu s vremenom bila 
okaljala glas i slavu, da je on i nadalje tako upravljao; ali 
je on djelovao pod vlašću Senata, pa ta njegova štetna oso- 
bina ne samo što nije dolazila do izražaja, nego mu je bila 
i na slavu. 


A Locri, grad u južnoj Italiji. Rimljani su ga zauzeli 203., jer ie pristao 
uz Hanibala. Scipionov oficir Flaminije pljačkao ga je i tlačio. 

Vraćajući se na pitanje straha 1 ljubavi, zaključujem ovo: 
budući da ljudi ljube po svojoj volji, a boje se po volji vla- 
darevoj, razborit se vladar mora osloniti na ono, što je nje- 
govo, a ne ono, što je tude: mora se samo pobrinuti, da iz- 
bjegne mržnju, što je uostalom, već rečeno. 


XVIII 
KAKO VLADARI TREBA DA DRŽE ZADANU VJERU 


Koliko je pohvalno, da vladar ne krši zadanu vjeru i da 
se u životu drži čestitosti, a ne lukavosti, svatko će razumjeti; 
ipak, u naše doba iskustvo pokazuje, da su velika djele izveli 
samo oni vladari, koji su slabo marili za danu vjeru i koji su 
umjeli lukavošću zavrtjeti ljudskim mozgovima, pa su na 
kraju nadmašili one, koji su se oslanjali na zakonitost. 

Morate, dakle, znati, da postoje dva načina borbe: zako- 
nima i silom. Prvi je način svojstven čovjeku, drugi životi- 
njama; no kako prvi način često puta nije dovoljan, treba se 
utjecati i drugome. Stoga je nužno, da se vladar zna dobro 
poslužiti i ljudskim i životinjskim svojstvima. Vladare su 
tome prikriveno poučavali stari pisci, koji navode, kako su 
Ahilej i mnogi drugi drevni junaci bili predani na odgoj ken- 
tauru Hironu, da ih on drži pod svojom stegom. Imati za uči- 
telja poluživotinju i polučovjeka, ne znači ništa drugo nego 
to, kako vladar mora znati da se posluži i jednom i drugom 
naravi; a služi li se jednom bez druge, nema mu duga vijeka. 

Budući da ie vladaru nužno da se služi životinjskim svoj- 
stvima, mora između njih izabrati lisicu i lava, jer se lav ne 
može braniti od mreže, a lisica od vukova. Treba, dakle, da 
bude lisica, hoće li da osjeti mrežu, a lav da prepadne vu- 
kove. Oni, koji se jednostavno drže lavovske naravi, ne ra- 
zumiju se u to. Ne može se, dakle, i ne smije razborit gospo- 
dar držati zadane vjere, ako je to na njegovu štetu i ako je 
nestalo razloga, koji su ga naveli, da učini obećanje. Kad bi 
svi ljudi bili dobri, ovaj savjet ne bi bio dobar; no jer su 
opaki i ne bi ni oni držali vjeru, što je tebi zadadoše, ne mo- 
raš je ni ti držati prema njima; osim toga, nikad vladarima 
nije ponestalo valjanih razloga, da opravdaju svoju nevjeru. 
O tome bi se moglo dati bezbroj skorijih primjera i pokazati 

koliko je ugovora o miru, koliko obećanja ostalo jalovo i be- 
smisleno.zbog nevjere vladara. Tko se bolje znao služiti li- 
sičjim svojstvima, bolje je prošao; samo je nužno da znaš 
dobro prikriti to svojstvo i da budeš velik hinitelj i licemje- 
rac; a ljudi su toliko tupi i toliko se pokoravaju nuždi, kad 
nađoše, da će onaj, koji vara, uvijek naći nekoga, tko će se 
dati prevariti. 

Od svježih primjera ne ću da prijeđem preko jednoga. 
Aleksandar VI. nije ništa drugo radio niti išta drugo smi- 
šljao osim to, kako će varati ljude i uvijek je nalazio ljudi, 
na kojima će izvoditi prijevare.š5 Nije bilo čovjeka, koji bi 
s većom uvjerljivošću nešto tvrdio i koji bi se više kleo i 
preklinjao, da će nešto učiniti, a onda to ne izvršavao. Ipak 
su mu prijevare uvijek uspijevale, jer je dobro poznavao 
narav ljudsku. Vladaru, dakle, nije nužno, da posjeduje sve 
navedene osobine, ali je itekako nužno da se čini, da ih ima. 
Dapače, usudit će se kazati i to, da su mu štetne, ako ih ima 
i uvijek ih se drži, a kcrisne, ako se čini, da ih ima; isto je 
tako, kad se čini, da si milosrdan, da si tvrda vjera, čovječan, 
iskren i pobožan, odnosno kad jesi takav; ali moraš imati ta- 
kav duh, da po potrebi mogneš i znadneš okrenuti obratnu 
stranu. To treba shvatiti ovako: vladar, a navlastito nov 
vladar, ne može se držati svega onoga, zbog čega ljude sma- 
traju za dobre, jer je zbog održanja vlasti vrlo često primoran 
raditi protiv onoga, što nam zapovijeda vjernost, milosrđe, 
čovječnost i vjera. Stoga on mora imati duh sposoban da se 
okrene već prema tome, kako mu to nalaže vjetar i varljiva 
sreća; ne smije se, kako već gore rekoh, ako može, udaljavati 
od dobra; ali mora zagaziti i u zlo, bude li prisiljen. 


Prema tome, vladar se mora dobro paziti da nikad ne 
izusti ništa, što nije puno navedenih pet osobina; kad ga gle- 
daš i slušaš, mora ti se učiniti kao sušto milosrđe, vjernost, 
iskrenost, čovječnosti i pobožnost. I nema ničega, što bi ti 
bilo potrebnije, nego da se čini, da imaš navedene osobine. 
Ljudi, općenito, više vjeruju očima negoli rukama, jer svima 


% Guicciardini navodi u svojol Povijesti Malije izreku. prema kojoj 
»Papa nikad ne čini ono, što govori, a Valentino nikad ne govori, što čini« 
(Storia d'Italia, VI. II). 

% Kome se uputa čini kao sablazan, citirat čemo. zajedno s Burdom. 
Tomu Akvinskoga, koji kaže za vladara, da mora ».se reddere reverendum 
propter_ excellentiam al:'cu.us bori excellentis, et s: non habeat illud bo- 
num excellens, debet simulare se habere filud... Si ro habeat eam... 
secundum veritatem. faciat quod opinetur ipsum habere eam.« 

je dano, da vide, rijetkima da čuju. Svatko vidi ono, što hiniš, 
rijetki osjećaju ono, što jesi; a i oni malobrojni ne usuđuju 
se suprotstavljati mišljenju mnogih, koje brani veličanstvo 
države; i napokon, u djelima svih ljudi, a navlastito vladara, 
kod kojih nema priziva i suda, gleda se na svrhu. Neka, dakle, 
vladar pazi na to, da pobjeđuje i da održi državu; sredstva će 
se uvijek smatrati kao časna i svatko će ih hvaliti, jer svje- 
tina se zanosi prividom i uspjehom same stvari; a na svijetu 
i nema doli svjetine; osim toga, oni malobrojni nemaju kuda, 
ako se većina oslanja na državu.37 Jedan vladar našega vre- 
mena (nije dobro spominjati mu imena?) propovijeda samo 
mir i vjernost, a najveći im je neprijatelj, a da ih se držao, 
i jedno i drugo upropastilo bi mu državu i ugled. 


XIX 


ŠTO TREBA DA RADI VLADAR PA DA STEKNE UGLED 


Ništa toliko ne podiže ugled vladarov, koliko veliki pot- 
hvati i junačka djela. Fto u naše doba Ferdinanda Aragon- 
skog," sadašnjega kralja španjolskog. Njega gotovo da mo- 
žemo nazvati novim vladarom, jer je od kralja slaba glasom 
i slavom postao prvi kralj u kršćanstvu; a promotrite li nje- 
gova djela, ustanovit ćete da su sva velika, a nekoja i nedo- 
bitna. U početku svoje vlade navalio je na Granaduf"; to je 
udarilo temelje njegovoj državi. Taj je pothvat započeo ne- 
smetano i bez straha, da će ga netko u tome priječiti; njime 
je zaokupio duhove kastiljskih plemića, a oni, zabavljeni tim 
ratom i ne pomišljahu na bune. Kralj je pak na taj način 
stjecao ugled i vlast među njima, a da oni to nisu ni primje- 
ćivali.“! Crkvenim i narodnim novcem uspjelo mu je prehra- 
njivati vojsku, a zahvaljujući dugu ratovanju, udariti temelje 


9 I ovdje slijedimo novi kritički tekst A. Panelle, koji za razliku od 
nerazumljive Lisiove verzije, ima jednc non: »e i pochi non ci hanno 
luogo«. 

% Ferdi!nand Katolički. I Guicciardini je imao isto mišljenje o tome 
kralju (Opere inedite. VI. 286). 

% Ferdinand Katolički, o kome Machiavelli često govori, i u ovome 
djelu, i u drugima, pa čak i u privatnim pismima. 

% Misli na poznati pothvat protiv Maura i njihova Granadskoga kra- 
ljevstva, koji se završio 1492. Ferdinandovom pobjedom. 

€ Machiavelli daje točnu ocjenu razvitku evropskih velikih monarhija, 
koje su nužno morale slabiti moć feudalnoga plemstva. 

vojsci, koja ga je poslije proslavila. Nadalje je, da se uzmogne 
latiti i krupnijih osnova, uzimajući neprestano vjeru kao 
izgovor, počinio i ovu bogougodnu okrutnost: poče tjerati 
Maure'ž i raseljavati ih iz svoga kraljevstva. Nema tužnijega 
i neviđenijega primjera od toga. Izgovarajući se vjerom, na- 
valio je i na Afriku, iskrcao se u Italiji i najzad napao Fran- 
cusku.iš Tako je uvijek činio i osnivao velika djela, koja su 
ispunjavala duh njegovih podanika, pažnjom, divljenjem i 
iščekivanjem: kako će se završili? Ta su njegova djela nasta- 
jala jedno iz drugoga, tako da nije nikada u međuvremenu 
dao prilike ljudima, da smireno počnu raditi protiv njega. 

Dobro je, nadalje, da vladar pruži dokaza o svojoj bespri- 
mjernoj sposobnosti u unutarnjoj upravi (kao što se pripo- 
vijeda o messer Bernabou u Milanu,t! kad zato pruži priliku 
podanik, koji u građanskom životu učini nešto neobično, bilo 
dobro ili zlo, pa vladar, da bi ga nagradio ili kaznio, nađe 
takav način, da se o tome dugo govori. Nadasve mora vladar 
nastojati, da svakim svojim djelom stvori o sebi glas kao 
o čovjeku veliku i izvanrednu. 

Vladar je još cijenjen, kad iskazuje pravo prijateljstvo i 
pravo neprijateljstvo; to jest, kad se bez ikakva obzira očituje 
u prilog ovome, a protiv onoga. To će mu uvijek biti kori- 
snije, negoli da se drži postrani: kad se dva moćna susjeda 
uhvate u koštac, onda ili su takvi, da se — nakon pobjede 
jednoga — moraš bojati pobjednika, ili nisu. U oba slučaja 
korisnije će ti biti, da se :izjasniš i povedeš otvoren rat; jer 
u prvom slučaju, ako se ne očituješ, bit ćeš siguran plijen 
pobjedniku, na veselje i zadovoljstvo pobijeđenome. Ni jedan 
ni drugi ne će imati zašto da te prima k sebi i zaštiti, jer 
pobjedniku ne treba strašljivin prijatelja, koji ne priskaču u 
pomoć u nevolji; pobijeđeni, pak ne će da te primi zato, što 
se nisi htio zajedno s njim izvrći pogibli. 

Antioh je, poslan od Etolaca, bio prešao u Grčku, da iz 
nje istjera Rimljane; posla pregovarače Ahejcima, koji su 

4 Rat protiv Maura dobio je izgled križarskoga rata, pa ga je : Crkva 


pomagala.,Tako je Ferdinand. s jedne strane, držao na uzdi feudalce, a s 
druge strane iskoristio Crkvu i narodno oduševljenje. 

Marranos Židovi i Mauri. silom pokršteni. Protjerani definitivno iz 
Španjolske 1501.—1502, na veliku nesreću Španjolske, koja je tako upala u 
religioznu tiraniju. bez opozicionarne, laičke misli. koju u Italiji predstavlja 
— na primjer — Machiavelli, a postojala je i u drugim zemljama, 

9 Dok se u Italiji (1512.) vodio rat Svete lige, Ferdinand je zaprijetio 
Francuskoj s Pirineja. 

4 Milanski vladar od 1354. do 1385 

Rimljanima bili prijatelji, nu bi di ih privolio na to, da se 
drže neutralno: s druge pak strane nagovarali su ih Rimljani, 
da se za njih prihvate oružja. Stvar bude iznesena pred ahej- 
sku skupštinu, da ona odluči. Tu ih je Antiohov poslanik na- 
govarao, da ostanu postrani, na što rimski poslanik odvrati: 
»Quod aulem isti dicunt non interponendi vos bello, nihi 
magis alineum rebus vestris est; sine gratia, sine dignitate. 
praemium victoris eritis«.13 

Uvijek će se događati. da onaj. koji ti nije prijatelj, traži 
svoju neutralnost, dok če onaj. koji ti je prijatelj, tražiti da 
so oružjem izjasniš. Neodlučni vladari, da izmaknu časovitim 
pogiblima, najčešće s priklanjaju neutralncsti i obično pro- 
pacaju. Nego, kad se vladar odlučno očituje za jednu stranu, 
pobijedi li onaj, uz koga si se privezao, ma koliko on bio 
moćan i ma koliko ti bio prepušten njegovoj volji, obavezao 
si ga. i ljubav je među vama; a liudi nisu toliko nečasni, da 
te još prigpnječe tolikim primjerom nezahvalnosti. Osim toga, 
pobjede nisu nikadae toliko jasne, pa da pobjednik pogazi 
svaki obzir, a poglavito pravdu. Ako pak onaj, uz koga si 
pristao, bude poražen, primit će te: pomagat će ti dokle može, 
pa tako postaješ sudionikom sreće, koja bi mogla uskrsnuti 
U drugom slučaju, ako su oni, koji su se uhvatili u koštac 
takvi, da ih se moraš bojati, još je razboritije, da se u toj 
borbi opredijeliš, jer sudjeluješ u uništavanju svoga supar- 
nika uz pomoć onoga, koji bi sa, da je razborit, morao spa- 
savat': pobijedi li, u tvojoj je vlasti; a i nemoguće je da ne 
pobijedi uz tvoju pomoć. 

Nego. tu treba primijetiti, kako vladar mora pripaziti, da 
se ne udružuje s moćnijim od sebe, kad hoće da na nekoga 
navali. osim ako ga na to nužda pritjera, kako je gore rečeno. 
Jer pobijedite li, u njegovoj si vlasti; a vladari se moraju, 
što bolje umiiu, čuvati toga, da ne padnu nekome na milost 
i nemilost. Mlečići su se združili s Francuskom protiv vojvode 
milanskog, iako su mogli izbjeći tome društvu, koje ih je do- 
velo do poraza. No kad ie takvu društvu nemoguće izbjeći. 
kako se to dogodilo s Fiorentincima, kad su papa i Španjolska 
podigli vojsku na Lombardiju. — onda se vladar iz navede- 
nih razloga mora opredijeliti. I neka nijedan vladar ne misli, 
da može s nečim zasigurno računati, nego neka drži na umu, 


45 > A to. što ti kažu, da sc vi ne morate miješati u rat isto je tako ne- 
povolina za vaše dobro; vi cete bez milosti i bez dostoianstva biti nagrad: 
pobiednika.« 

da će uvijek biti prisiljen da stvara nesigurne odluke: — pri- 
roda je stvari takva, da čovjek, nastojeći izmaći jednoj ne- 
ugodnosti, upada u drugu; razbor pak i jest u tome, da čovjek 
spozna, koje su vrste nedaće, pa da najmanje lošu izabere kao 
dobru. 

Nadalje se vladar mora prikazivati kao ljubitelj izvanred- 
nih sposobnosti i častiti ljude vrsne u umijećima; mora za- 
grijati svoje gradane, da smireno prionu za posao, bila to 
trgovina, ratarstvo ili koje drugo ljudsko zanimanje tako, 
da se ratar ne mora bojati, da obraduje svoj posjed iz straha, 
da mu ga ne bi oteli, a trgovac da započne takav posao iz 
straha pred nametima; naprotiv vladar mora odrediti na- 
grade za one, koji budu hljeli raditi, te za sve one, koji na 
bilo koji način nastoje oko toga da podignu sjaj svoga grada 
ili svoje države.H# Osim toga, vladar mora u zgodno doba 
godine okupljati puk pomoću svečanosti i igara. Budući da 
je svaki grad podijeljen na cehove ili klase, vladar mora vo- 
diti računa o tim slojevima sastajati se pokatkada s njima 
i prikazivati svoju ljubaznost i darežljivost, podržavajući — 
uza sve to — netaknuto dostojanstvo svojega veličanstva; jer 
veličanstva mu ne smije nikad ponestati. 


XXV 


KOLIK JE UTJECAJ SUDBINE NA LJUDSKA DJELA I KAKO 
SE SUDBINI MOŽEMO ODUPRIJETI 


Dobro mi je poznato, da su mnogi pisci imali i imaju mi- 
šljenje, kako sudbina i bog na taj način upravljaju svijetom, 
da ljudi to svojom razboritošću ne mogu ništa promijeniti, 
štoviše, nemaju tome nikakva lijeka. Iz toga bi ljudi mogli 
izvući zaključak, da nema svrhe puno se trsiti u životu, nego 
se prepustiti sudbini. To se mišljenje još više učvrstilo u naše 
doba poradi velikih promjena, kojima smo bili i jesmo dano- 
mice očevici, iznad svakog ljudskog nagađanja. Razmišljajući 
katkada o tome, bio sam se i sam donekle priklanjao njihovu 
mnijenju. 


« Jedno od rijetkih mjesta, gdje Machiavelli govori o ekonomskiin pro- 
blemima. U ljudskome društvu vidi on samo rat i politiku: to su sredstva, 
koja će dovesti monarha na vlast; ekonomska pitanja doći će poslije na 
red. Zato ih Machiavelli zanemaruje. 

Uza sve to, ljudska slobodna volja još nije zamrla, moglo 
bi, držim, biti istina, da sudbina upravlja polovinom naših 
djela, ali da onu drugu polovinu (ili otprilike toliko) prepušta 
nama. Stoga ja sreću usporedujem s našim silovitim rije- 
kama. koje, kad se razbjesne, poplave ravnice, obraju drveća 
i zgrade, s jedne strane odnose zemlju i na drugu nanose; 
sve pred njima bježi, sve pada pod njihovom silinom, bez 
mogućnosti, da im se igdje odupre. Pa iako su te rijeke takve, 
ne znači to, da se ljudi u mirna vremena ne bi mogli osigurati 
branama i nasipima, pa da poslije, kad nabujaju, oteku ne- 
kim odvodom ili im silina ne bude više ni toliko razularena 
ni toliko razorna. 

Slično je i sa sudbinom: ona svoju moc pokazuje tamo, 
gdje nema muškosti, da joj se odupre, i tamo nasrće, gdje 
rna da nema nasipa i brane da je suzdrži. Promotrite li sad 
Italiju, koja je sijelo tih promjena, i koja ih je uzrokovala, 
vidjet ćete, kako je ona poput ravnice bez nasipa i brane 
ikakve. Da je ona poput Njemačke, Španjolske i Francuskef? 
bila branjena doličnom vojničkom silom, ta poplava ili ne 
bi dovela do promjena, koje su se zbile, ili ne bi bilo do nje 
ni došlo. Toliko, što se tiče odupiranja sudbini uopće. 

Nego, da uđemo još dublje u stvar: vidimo, kako nekome 
vladaru država danas napreduje, sutra propada, iako nismo 
zapazili, da su se njegove osobine i njegova ćud imalo promi- 
jenile. Mislim, da to dolazi prvo iz već opširno pretresenih 
razloga: to jest vladar, koji se posve oslanja na sreću, pro- 
pada, čim se sreća okrene. Mislim još, da je sretan onaj, koji 
postupa onakvu, kako to traži duh vremena; i obratno, da je 
nesretan onaj, koji postupa protivno duhu vremena.#? 

Vidimo, da ljudi u stvarima, koje ih vode svima zajed- 
ničkoj svrsi, to jest slavi i bogatstvu, različito postupaju: je- 
dan obzirno, drugi naprasito, jedan silom, drugi milom, jedan 
strpljivo, drugi posve suprotno: a svatko može tim posve 
oprečnim postupcima doći do cilja. Vidimo, osim toga, kako 
od dva obzirna čovjeka jedan postigne svoj naum, drugi ne 
posligne, a isto tako, kako dvojica ljudi podjednako sretno 


€ Tu je geneza Machiave'lijeva unitarističkog ideala; Italija treba da 
se konstitu'ra u jedinstvenu monarhiju. poput Span, niske, Francuske i 
Njemačkog carstva. Međutim, Njemačka će se kao i Itallja ujediniti tek u 
druxoj polovici XIX. stoljeca. 

8% To je zamjerka Machiavcilijeva Savonaroli i Soderiniju, koji nisu 
znal: mijenjati politiku, kad je bilo potrebno. 

uspijevaju različitim putovima, iaku je jedan od njih obziran, 
a drugi naprasit. To ovisi jedino o duhu vremena, da li je 1 
on u skladu s njihovim postupkom ili nije. Otuda i polječe 
ono, što sam rekao, da dvojica, iako rade na različite načine, 
postizavaju isti učinak, dok od dvojice, koji isto postupaju, 
jedan postigne svoju svrhu, drugi ne postigne. 

O tome ovisi i promjena sreće; jer ako netko postupa oba- 
zrivo i strpljivo, a vrijeme i dogadaji okrenu mu se iako, da 
mu vladavina bude dobra, on je sretan; no ako se događaji 
izmijene, on propada, jer nije izmijenio svoj postupak. Me- 
dutim, nema tako razborita čovjeka, koji bi sve to umio do- 
vesti u sklad; jedno zato, što se čovjek ne može odvratiti od 
puta, kojemu je po naravi sklon, drugo opet, što se čovjek, 
koji je uvijek napredovao jednim putem, ne da nagovoriti, 
da s njega skrene. Stoga obziran čovjek, kad dođe potreba da 
bude naprasit, ne zna to usaditi i propada; a da i promijeni 
narav prema vremenima i događajima, sreća se ne bi pro- 
mijenila. 

Papa Julije II. postupao je u svemu naprasito, a vrijeme 
i prilike toliko su išli na ruku tom njegovu načinu, da je 
sretno prolazio. Uzmite samo njegov pothvat protiv Bologne, 
još za života messera Giovannija Rentivoglia. Mlečići time 
nisu bili zadovoljni, španjolski kralj također: ta s Francu- 
skom se bio spremao na taj pothvat, a ipak je papa sa žesti- 
nom i naprasitošću, koje su mu hile svojstvene, krenuo na taj 
pohod. Taj potez zbunio je i zaustavio Španjolsku i Mlečiće; 
Španjolsku od straha, Mlečiće zbog španjolske želje da osvoje 
cijelo kraljevstvo napuljsko," dok je s druge strane privukuo 
i kralja francuskog; jer kad je taj kralj vidio, da je papa u 
bojnom pokretu, a želeći da ga veže prijateljstvom, kako Di 
mogao poraziti Mlečiće, procijenio je, da mu ne bi mogao 
uskratiti svoju vojsku, a da ga iime očito ne uvrijedi. 

Tako je Julije II. svojim naprasitim potezom postigao ono. 
što nikada ne bi izveo ni jedan papa. ma koliko bio mudar 
Da je Julije čekao, da iz Rima krene s gotovim zaključcima i 
pošto sve bude uređeno, kako bi bio postupio svaki drugi 
papa, ne bi nikad uspio; jer kralj bi francuski pronašao sto 
isprika, a drugi bi papu bili zastrašili na slo načina. 


% Ferdinand II _ Aragonski prepustio je 1494. Miečanima jadransku 
i jonsku obalu kao uzvrat za pomoć Karla VIII. Izgubili su je 1508. poslije 
bitke kod Ghiaradadde, 

Ne ću govoriti o drugim njegovim djelima, jer su sva bila 
poput ovoga i sva su mu sreino pošla za rukom. Kratkoća 
života nije mu dala prilike da doživi protivno; da su nastu- 
pila vremena, kada treba vladati oprezno, bila bi to njegova 
propast, jer se nikad ne bi okanio načina, kojemu je bio po 
prirodi sklon. 

Da zaključim: ako se sreća mijenja, a ljudi uporno ostaju 
pri svojoj naravi, sretni su, dok se to dvoje slaže; no čim se 
prestanu slagati, nesretni su. Ja pak smatram, da je bolje biti 
naprasit nego obazriv; jer sreća je žena, pa je moraš tući i 
krotiti; i vidi se, kako se ana prije pokorava naprasitima nego 
obazrivima, koji hladno pristupaju djelu. Sreća je, kako re- 
kosmo, žena, pa je uvijek prijateljaca mladih ljudi, jer su 
bezobzirniji, žešći i s više joj smjelosti zapovijedaju. 

Naslov originala: Niccolo Machiavelli: IL principe _ U 


hrv. prijevodu izdala »Zora«, Zagreb 1952., preveo 
Ivo Frangeš. 


12 V, Filipović: Filozofija renesanse 


PARACELSUS 


PRVI TRAKTAT: O FILOZOFIJI 


Budući da se u filozofiji nalazi osnova ljekarstva, 10 _mo- 
ramo prije svega znati, kako se osnova može razabrati iz 
filozofije. Prije, međutim, no što o tom obavijestim, nužno 
je prikazati lažnu filozofiju, koja mi se ovdje može suprot- 
Staviti. Meni će, naime, biti samo oni protivnici, koji se osla- 
njaju na lažnu filozofiju, a ipak je sami drže ispravnom, kao 
što se i do sada događalo, da protiv mene ustaje samo talog 
filozofije, kal i pjena. No to priliči ludama, oni djeluju kao 
pjena u loncu, koja nije ništa drugo do nečistoća, a ipak pliva 
iznad dobrog i najviše uzlijeta. No nečistoća će se odbaciti 
u pepeo i u blato, a ostat će juha kao ono dobro u loncu. Tako 
ce se, dakle, lažni filozofi pjeniti i biti odbačeni u jamu za 
smeće, a ostat ću ja i moja filozofija. 

Filozofija je tako stvorena, da se iz nje same razumije 
nučin, materija i svojstva bolesti u svoj svojoj biti, iz nje, 
a ne iz nekog drugog umijeća, samo iz filozofije. Pa ako je 
neki osnov uzet iz nečeg drugog no što je to filozofija, to 
je ond- prijevara i može se slobodno nazvati prijevarom. 
Ustvari zato, jer je time bolesnik prevaren, a ono, što pri- 
roda daje bolesniku, oduzimlje mu lijecnik, koji zasniva na 
lažnom ljekarstvu, jer upravo priroda daje lijek bolesniku. 
No, da mu ga ona dade, mora je on spoznati i znati njena 
stanja, jer bez spoznaje ona mu ne može ništa dati. 

Ne nalazi se, međutim, spoznaja u liječniku, već u pri- 
rodi, i to stoga u prirodi, jer samo ona može znati svoju 
vlastitu prirodu, a liječnik ne može. Stoga mora, kako se samo 
priroda pozna, upravo i ona sastaviti recept. Jer, iz prirode 
dolazi bolest, iz prirode i ljekarstvo, a ne od liječnika. A kako 
bolesti dolaze iz prirode, a ne od liječnika, a i ljekarstvo do- 

lazi iz prirode, a ne od liječnika, to mora biti liječnik takav, 
da uči od njih oboje, a što ga one uče, to mora i činiti, a ne 
uče li ga ništa, to ništa i ne može i ništa ne zna. Jer oboje, 
ljekarstvo i bolest, podliježu prirodi i ona je njihov jedini 
liječnik. 3 

Tako valja i mora liječnik poći od prirode i učiti u njoj 
i od nje, a izvan nje nema ništa i sve je iz prirode i u prirodi. 
Stoga je potrebno, da polazi od prirode i da ne ide u Leip- 
zig ili u Beč, kako bi ga učinili liječnikom. Jer što tamo uče, 
naći će i kod Deventera, na Njemačkom moru, kod Uberlin- 
gena. Priroda uči liječnika, a ne čovjek. Kako se, dakle, tako 
mnogo nalazi u prirodi, to je potrebno znati, što je priroda. 
To je stvar filozofije. No nužno je znati, što je filozofija. 

Tu, naime postoji spor između mene i mojih protivnika. 
Što oni smatraju filozofijom, ja smatram žlijezdom (brada- 
vicom), to znači, oni su potpunoma nalik liječniku, koji svoje 
umijeće uzima iz žlijezda, što rastu izvana na tijelu i nalik su 
tijelu, ali nisu ono, čemu su nalik. Tako ni ovakav liječnik 
nije ništa. Takvi su ti filozofi. Oni izrastaju iz gube, koja 
visi samo izvana o drvetu i ništa ne treba. Tako se i oni na- 
laze izvana na filozofiji, a da u nju ne prodiru. Ne će, vje- 
rojaino, ništa držati do moje filozofije, jer konjski izmet ne 
dopušta. da ga preziru. Stoga ne će upotrebljavati moju filo- 
zofiju, kao ni drugi luđaci. 

Bilo bi potrebno, da nadugo obrazlažem, kako bi jasno i 
razgovijetno objasnio, što bi bilo nužno u tom odnosu. No 
kako bi ukratko znali, što moje nazore dijeli od nazora dru- 
gih, tvrdim, kako liječnik prije svega valja da pozna nebo i 
zemlju, njihovu materiju, vrstu i bit. A kad je o tome oba- 
viješten, tad posjeduje preduvjete za to, da započne s lje- 
karstvom. Jer tek nakon tog iskustva, znanja i umijeća za- 
počinje liječiti. 

Moj pothvat i moji argumenti vode, dakle, tome, da se 
ljekarstvo tako uči, da iz vanjskog liječnika nastaje unutra- 
šnji, a gdje nema vanjskog, nema ni unutrašnjeg, što unu- 
trašnji radi, vodi i iz samog sebe uči, to je uzaludno. Tako ne 
uči unutrašnja filozofija ništa do izmišljanja, te na primjer 
kaže, da je bolest kolerična. No koleru nije uopće i nikad 
spoznao neki filozof _ Razlog je takvim tvrdnjama taj, što 
ovaj pojam ne dolazi od izvanjske, već od unutrašnje filozo- 
fije, a ova unutrašnja nije dala nikakvu nauku do one, što 

ju je čovjek sam izmislio. Iz ovakv.n yo spekulacija dobila 
kolera svoje ime i ovdje je njeno porijeklo. Izvanjska filc- 
zofija ne nastaje iz spekulacije, već polazi od vanjskog čo- 
vjeka, te pokazuje i uči, što je unutrašnji čovjek. Kako je ona 
učitelj, to je potrebno odvratiti se od spekulacije, i prići ono- 
me, što će se pokazati ne pomoću spekulacije, već tumačenja 
i rasvjetljavanja. U tom se sastoji nesuglasica i borba, što 
moji protivnici spekuliraju, a ja učim iz prirode. To je, dakle, 
spekulacija, fantaziranje, a fantaziranje stvara fantaste. Fan- 
tazija nije izgrađena ni na kakvom osnovu, već je svakom 
slobodno i svakom ostavljeno navolju, da fantazira za sebe 
samog, što hoće i kako hoće. Efekt nije drugačiji do kod ne- 
kog, što nešto želi. Taj ne posjeduje ono, što želi. Tako spe- 
kuliraju i fantažiraju i oni, a ipak ne posjeduju ništa od onog, 
što fantaziraju i spekuliraju. Na takvim se osnovama nalazi 
njihovo ljekarstvo. Ovdje se spoznaje moj i njihov osnov. 
Ako je spekulacija dobra i korisna, to bi i želja bila ko- 
risna. Tako bi, dakako, moglo iz toga nastati neko dobro djelo 
protiv mene. No ništa se ne će ovdje izvršiti, što bi bilo traj- 
nije vrijednosti Jer osnova, koju ja postavljam nije spekula- 
cija, već invencija, ne spekulacija, već osobina prirode. Tada 
se spoznaje dakle, da je filozofija zasnovana u izvanjskom 
arheusu, tako da ne valja govoriti, to je kolerično, ovo me- 
lankolija, već to je povezano s arsenikom, tc s aluminijem. 
Ako kažete: to je kao Jupiter, to kao Saturn, to ne ću imati 
ništa protiv vas. Ako kažete, to je bolest acorina, a ovo bolest 
anthere, to ću vam reći, da ste vi učeni doktori, i mogu vam 
to uistinu i reći. Jer tako proizlazi iz filozofije. Također i 
tada, kad govorite: to je bolest pelegiuma (buhača), a ovo 
melisse, tako vidim, da se u tu bolest nešto razumijete. Ka- 
žete li, međutim. to je kolera, a to flegma, znam, da to ne 
razumijete, već da vaši nazori izviru iz spekulacije i fanta- 
zije, iz koje nije nikad nastalo nešto istinito. Stoga takav način 
govora nema ništa s ljekarstvom, već je fantastičan i speku- 
liran, kao što sve lude dopuštaju, da se takvi nazori izmisle. 
Tako kod dizenterije kažu, da je to krv. To nije istina. Kažu, 
da je pogreška želuca. To je isti slučaj. To je samo var- 
ljivo maštanje, jer samo ono upotrebljava kolerično, flegma- 
tično, melankolično i sangvinično. No kad bi vi kazali »to je 
morbus coloquintidis, to je morbus hermodactyli, to je mor- 
bus elleborinus, moram vas pohvaliti i dobro o vama govo- 

riti, jer vi bi tada stajali na pravim osnovama i imali posla 
s istinom. Valja, dakle, da imena potječu iz te osnove i da 
počivaju na toj osnovi, a ne na fantaziji. Jer colica se zove 
sibethina, iliaca moschata.! Zašto to? Tako uči vanjska filo- 
zofija, koja daje, uči i pokazuje unutrašnjoj sva imena, nji- 
hove vrste, svojstva i oznake. Na drugi način ne može netko 
postati liječnikom, već varalicom, a iz tog može nastati samo 
mudrost glupana, fantasta i magaraca. 

Ako, dakle, liječnik mora steći svoje prvo znanje iz filo- 
zofije, to nije filozofija tvorevina ljudi, već je ona iz neba, 
zemlje, zraka i vode. U tome se nalazi sve znanje i pozna- 
vanje liječnika. Jer o tim stvarima govori i o njima radi filo- 
zofija, a ne o koleri, flegmi, melankoliji i sangvisu. Stoga 
nema nikakvog smisla o tome govoriti, jer sva filozofija obra- 
đuje samo minerale, plodove, impresije, influence it. d. Ni 
jedna od njih ne zamišlja humore. 

Premda može lažni liječnik kazati: »Znam filozofiju, i 
nije mi to dovoljno, moram znati i posjedovati više, i tako 
uzimam, da postoje četiri humora, tako ih mogu razmjeti, 
i moram dalje i više znati no što filozofija pokazuje i sadrži«. 
No pripazi, kako time govoriš krivo, i to stoga, što nije ništa 
sadržano u tijelu, a da ti se nije dovoljno izvana predočilo, 
već ti se sve vrlo raznoliko pokazalo. Stoga moraš naročito 
poznavati filozofiju, tada ne ćeš morati izmisliti nikakvu dalj- 
nju teoriju. Stoga, međutim, što si ti nedostatno upućen u 
gradu filozofije, moraš upotrebljavati takvu krpariju, te radiš 
poput živodera, koji stoje po strani od drugih čestitih ljudi 
u drugim ulicama i čine nešto, u što se nitko i ne upleće, niti 
se miješa. Tako je i s vama liječnicima. Vi ste s vašim spe- 
kulacijama nešto izmislili i učinili, kako se nitko ne bi uple- 
tao u vašu stvar, a to je, što ste to tako latinski i holandski 
izradili, da vas ni jedan čestit čovjek ne može razumjeti, te 
vas stoga mora ostaviti na miru. Time ste stekli svoju palmu. 
No kad bi doista znali filozofi svojstva vaše spekulacije tako 
dobro kao ja, tada bi rekli: »Napolje sa živoderima!« Doista 
bi vas odvojili od svih učenjaka, s vašim načinom govora i 
vašim rječnikom, jer kad bi se to razumjelo, sav bi svijet pri- 
mijetio, da je prijevara. Tako na primjer: u ljekarušu ste 
upisali: anthos, cheyri, buglossa, veronica i t. d. Kad bi seljaci 


1 Paracelsus bolesti želi nazvati po lijekovima. koji na njih djeluju, 
kao što su to kasnije činil! homeopati. (Bilješka njemačkog izdavača) 

to razumjeli, morali bi biti priglupi da dadnu za to tako 
mnogo novaca. Zato je to prijevara, u koju se nitko ne može 
upletati. Jer niiko ne razumije nerazumljiv jezik, a to su ipak 
seljačka imena. Medicina je, dakle, odijeljena od svih pet 
nauka i svojim jezikom, načinom i ponašanjem odijeljena je 
od svih učenjaka, te tako ostaje bez prigovora. To, međutim, 
nije filozofija, već spekulacija. 

No ovdje mi je namjera da objasnim filozofiju kao u neku 
ruku uvod u ljekarstvo i da označim, što treba da bude li- 
ječnik i to njemačkim jezikom, kako bi se posebno zapazilo 
i postalo opće. Moram objasniti kako, dakle, filozofiju valja 
tako učiti, da se čovjek u njoj potpuno pojavi i nađe, i da se 
u njoj nalaze sve bolesti i sve što se nekome može dogoditi, 
sva ljekovitost nevolje, svi članci i udovi, svi dijelovi i svi 
članci dijelova, koliko ih god ima ili ih može biti na čovjeku i u 
čovjeku, te da se tako mnogo vidi, zna i iskusi u prirodi ko- 
liko god čovjeka, od prvog do posljednjeg, može snaći ili je 
snašlo. To mora biti tako potpuno i savršeno, da se i oči, 
uši, glas, disanje nađe u svijetu, također pokretnost, probavni 
organi, organi za istjerivanje i stezanje, i sve ono šlo je 
tijelu potrebno za pomoć, zdravlje i djelovanje i to shvaćeno, 
naučno i nađeno u svim stvarima vanjskog svijeta, iskušano 
i pravilno nađeno, da se izvana tjera i pročišćava vatrom, 
da se izvana promatra mokraća, pipa bilo te prosuduje boja 
fizionomije. I kad si tako stekao iskustvo o onom vanjskom, 
tada si iskusan u stvarima, tad prilaziš unutrašnjem čovjeku 
i tada — kad si izvana iskusio i spoznao sve doktrine i pro- 
bleme — promatraj mokraću i pipaj bilo i bavi se ljudima 
iznutra kao i izvana. To je filozofija, o kojoj te obavještavam. 
No kako vi takvu filozofiju ne znate i ne umijete, kako mo- 
žete biti tako pohlepni i oholi, da se iz vaše fantazije bavite 
tolikim mnoštvom ljudi, da ih upropaštavate, ubijate, sakatite, 
paralizirate, a povrh toga i osljepljujete. To mogu činiti opaki 
pustolovi, u to se upuštaju oni, koji se nikad ne mogu zasititi 
svojih prijevara. Oni, štaviše, poučavaju druge, kako prije- 
vara ne bi izumrla. Kad su tako opaki, da to čine, to će, da- 
kako, biti i tako opaki, da pišu protiv mene, jer davo ne sjedi 
skrštenih ruku, kad se napadaju njegova djeca. Kad bi imali 
na umu korist bolesnika, morali bi vas zaštititi na drugim 
osnovama, no sve je to podlost i ništa nema iza toga. Dovoljno 

vam je, da za sebe imate vjernike, mogu biti vaša djela živa 
ili mrtva, samo ako vam se vjeruje, to je vaša kuhinja puna. 
U vas je vjera bez djela, to je mrtva vjera, ne uspijeva, kao 
što se želi, take je to Bog odredio. 

Kad bi, međutim. obavijestio o filozofima, to znajte, da 
dva puta vode do tog cilja. Jedan je na nebu, drugi na zemlji. 
To znači, na svakoj sferi i svaka je sfera pola početka, obje 
su potpuni početak. 

No premda su ovdje naznačeni predstavnici obiju nauka 
kao filozofi, to ipak ne postoji za njih jedno te isto ime. Filo- 
zofom se, naime, naziva onaj, tko poznaje donju sferu, a onaj, 
tko poznaje višu sferu, zove se astronom. No obojica su astro- 
nomi, obojica filozofi, obojica imaju jednu znanost, obojica 
jedno umijeće. Mogu se, međutim, astronomi podijeliti na če- 
tiri grupe, jer onaj je astronom, tko zna izvor metala i svoj- 
stvo ruda, a i onaj, tko poznaje plodove zemlje, isto tako i 
onaj, koji poznaje manu, kao i onaj, tko zna i poznaje Sa- 
turn. Jupiter i t. d. Tako je opet i onaj filozof, tko zna impre- 
siju neba, njegovu influencu, njegov tok, a i onaj, tko pozna 
zrak, kao i onaj, tko pozna samo zemlju, jer filozofija je samo 
ono, što se odnosi na prirodu. No jedna je anatomija, jedna 
esencija, jedna materija u četiri. Jer Saturn nije samo na 
nebu, već i na dnu mora i u najdubljim spiljama zemlje 
Melissa? nije samo u vrtovima, već i u zraku i na nebu. Što 
mislite, da je Venus, nešto drugo do Artemisia.3 Što Arte- 
misia do sama Venus? Što su oboje? Matrix, conceptio, vasa 
spermatica (maternica, začeće, sjemeni kanal). Što je dakle 
željezo? Ništa do Mars. A što Mars? Ništa do željezo. To 
znači, oni su oboje željezo ili Mars, isto je također Urticaf, 
takoder Tereniabin quarta i sve je to jedno. Jer tko spozna 
Mars. taj je spoznao željezo, iko je spoznao željezo, taj zna, 
što je Mars. A tko je to spoznao, taj zna, što je Tereniabin, a 
također i što je Urtica. Stoga je filozof onaj, tko zna jedno 
u jednom, tko zna također isto u drugom, i tako zna uvijek 
jedno drugog (a jedina je razlika dana oblikom i ničim dru- 
gim) stoga, jer to nisu mnoge stvari, već samo jedna. Tko će 
prosuđivati o kiši? Astronom. Tko će prosuđivati o rosi? 
Astronom. Tko će, dakle, prosuđivati o milovki? Filozof. Tko 


2 Matičnlak. aromatična bilika iz porodice usnatica. (O. pr.) 
3 Veliki rod biljaka. (O. pr.) 
“ Kopriva (Op. prev.) 

o cachemiji? Filozof. Jedan prosuduje što i drugi. I premda 
postoje različita imena, umijeća nisu odijeljena, znanje nije 
odijeljeno, to je scientia, jer jedno je u svemu. 

Iz tog će nastati jednostruki filozofi, to su oni, koji su u 
jedno upućeni, no ti ne dolaze u obzir. Neki su u dvoje upu- 
ćeni, no i oni se ne ubrajaju, kao ni oni, koji su upućeni u 
troje, već samo oni nešto vrijede, koji su upućeni u sve 
četvoro, te ako o nečem sude, to je suđenje potpuno. O tom 
je riječ, ljekarstvo je zadnji rezultat svih tih stvari. Što, 
naime, ima to za nekog smisla, da astronom pozna kišu i 
snijeg, a ne zna, zašto su dobri. Tako on nije ništa. On mora 
znati i svojstva svog predmeta, bez toga nije ništa, tek ona 
će ga potpuno učiniti medicusom. No sad moram primijetiti, 
da liječnici do sada nisu bili potpuni, a njihovo je ljekarstvo 
bilo nesigurno, jer su imali krive nazore u filozofiji. Sve do 
sada oni nisu znali, što je kositar, što je to, što u njemu teče, 
što mu daje boju i tome slično. Tim se stvarima svi oni još 
nisu bavili, a htjeli bi biti doktori i filozofi? Kako to ne znaju, 
to ne će ni znati, što su takve bolesti. Jer oni moraju prije 
svega znati, gdje i kako rastu kositar, bakar, zlato, željezo i 
što njima pripada i od kakvih bolesti moraju patiti i odakle ih 
mogu snaći. Kad to znaju, tad znaju samo jedan članak u čo- 
vjeku. Kad im je teško svoj razum tako mnogo opteretiti i 
učiti samo o jednom metalu, kako će im tad biti tek teško sa 
drugih sedam, drugih dvadeset i četiri, sa svim drugima, kojih 
je više nego hiljadu. Upravo ono što je najnužnije u filozofiji 
i medicini izostavljaju. 

No pogledajte. Oni kažu po staroj filozofskoj nauci, da iz 
Mercura i Sulphura rastu svi metališ, kao i to, da iz čistog 
zemljišta ne izrasta kamen. No pogledajte kako lažu. Štaviše, 
iz osnova. Gdje je taj, koji bi našao, da je materija metala 
živa samo u Sulphuru i Argentumu, dok su metali 1 sve mi- 
neralne stvari zasnovane na trima stvarima, a ne da dvjema. 
To je, dakle, pogreška. Njihova je filozofija lažna, jer oni ne 
znaju ništa dalje o rastu, o svršetku i o mnogo čemu dru- 
gom. Sve bi to, naime, morali znati. Na isti način kako su se 
proslavili u prepoznavanju bolesti iz mokraće, iz bila i t. d. 
i u svem njihovom pružanju pomoći, tako bi morali pokazati 


5 Ovaj nazor zastupaju alkemisti, iz vremena Piolomeja. te oni Arapi, 
koji se na njih oslanjaju (Geber), kao i oni. koji su se u niih ugledali 
(Albertus Magnus i dr.) (Bilj, njem., izd). 

svoje umijeće u stvarima, da isto tako znaju mokraću i bilo 
neba, zemlje i suda, ali oni ne znaju ni to ni drugo. Oni, dakle, 
takoder kažu u svojoj filozofiji, da iz čistog zemljišta ne će 
nastati nikakav kamen i da iz zemljišta ne raste kamen. Oni 
rastu iz vode. To je njihov element, u kojem rastu. Zato su 
u zabludi i ne znaju ništa o filozofiji. 

Premda ova filozofija potječe od Aristotela, Alberta i dr., 
tko će im, medutim, lažovima vjerovati, jer ovdje ne govore 
iz filozofije, što znači iz svijetla prirode, već iz fantazije. Kao 
što su u medicini izmislili četiri humora, kolere, flegme i t. d. 
tako su i u filozofiji izmislili laži o Mercuru i Sulphuru. Jedno 
je poput drugog. Oni upozoravaju mnogo na Alberta i Tomu. 
No zato ne treba da odgovaraju Albert i Toma, već oni, to 
znači vi. Jer Albert nije tu nauku primio od duha svetog, već 
samo jalovom spekulacijom. Tako i Toma i drugi, Hermes$ 
i Arhelias. To znajte svi vi liječnici, takve stvari, nauku i 
umijeće, koje pripada ovoj profesiji, ne možete pripisati duhu 
svetom, već svijetlu prirode. Gdje bi to bilo drugdje do u 
prirodi? Tako uči duh sveli vjernika i t. d., zato jer je vjer- 
nik, Budući da su ove stvari priroda, stoga se moraju iz 
prirode naučiti. One se ne nalaze u duhu svetom, već u pri- 
rodi, stoga moraš dopustiti, da te priroda poučava, koju nisu 
razumjeli Albert, Toma, Aristotel, Avicenna, Oktavije i t. d., 
već o kojoj su samo spekulirali i mogli krivo misliti. Stoga 
znajte, da se tu nalazi toliko toga, što ireba znati iz prirode, 
da će vam se ovdje pokazati uistinu osnova ljekarstva. Jer to 
mora znati liječnik, što se u olovu tali, mora znati, što se u 
vosku topi. Što je to, što je u dijamantu tako tvrdo, a što je 
to, što je u alabasteru tako mekano? Kad, dakle, to zna, tad 
može reci što čir čini zrelim ili nezrelim, što čini karabunki, 
a što kugu. Bez svega toga on to ne može znati. Stoga su 
krivi svi spisi, koji su o ovim i drugim bolestima napisani. 
Jer oni su napisani iz spekulacije, a ne iz filozofije. Kako nisu 
znali filozofiju, sve je njihovo pisanje uzaludno. I njima je 
kao seljaku, koji, pored klasa. hoće da mlati slamu, u kojoj 
nema ništa. Njihovo je mnijenje dobro, no ne rad. Čini im 
se, da je tako dobro, a ipak nije dobro. Tako je i s liječni- 
cima, koji opisuju takve bolesti, a ne znaju ništa o filozofiji, 
ne poznaju način, umijeće i znanje, a pišu i upotrebljavaju 
fantaziju i spokulaciju A na koncu je to zapečaćeno izme- 


* Hermes Trismegostos, vođa aleksandrijskih alkemista, (Bilj. njem. iza) 

tom. To potvrduje, da su svi njihovi bolesnici lude. To je ka- 
zano na fini način. Na grublji se način kaže bitange. No lažni 
učitelji, correctori, procuratori, visitatori, studenti, patri, kad 
postanu liječnici, tad ne rade ništa drugo. Samo napolje, na- 
polje s vašim spletkama! 

Oni znaju jedan meteororum ili dva i više, te mnogo glos- 
samenta. Doista, oni su jedva što bolje od Johannesa de Ger- 
landrie. On je pisao u dva dijela Aleksandra. Jer šta je to 
meteororum Aristotela? Ništa do mašta, štoviše u osnovi, jer 
ne postoji ništa na nebu, čime bi se mogli iskušati ti exhala- 
tiones i impressiones. Jer to je samo mašta i polifemska 
mudrost. Meteororum nije ništa drugo do laž, a oni izgrađuju 
na taj način majstora i hvale ga i zaštićuju ga. Nisu li to 
pijevci? No oni se ne će zbog tog mnogo sa mnom prepirati, 
bilo to pravo ili ne, oni se za to mnogo ne brinu. Tako slično 
postupaju također i u drugim stvarima. Njima nije ništa do 
toga, njima je samo, da svojim brbljanjem zarade novaca. 
Nadalje, znalo se nešto ili ne, sve je dobro, pomaže da gospo- 
din doktor može mimoići prosjačenje i pro forma lunjati 
ulicama kao vampir u mesopustu, te da moja gospođa dokto- 
rica može svijetliti pored ostalih gospoda. Kako god siroma- 
šne u kuhinji, one moraju na ulici, u crkvi i kod plesa podići 
nos, kao mačke, kad žele vršiti nuždu. Takvi liječnici malo 
cijene svoje umijeće, oni nemaju temelja, a ni istine, već 
samo mašta mora dati temelj, 

No sve moje govorenje ima svrhu da pokaže, kako bi se 
postavio i trebao postaviti dobar osnov, ne na djelima kazu- 
alista, tucača avana, te da se ne pouzdajemo u požudne con- 
ventores i pasiore. Njihova osnova nije ništa drugo do »on je 
spretan magister« (to je malvister) on čita fiziku, a slijedeće 
godine čita o nebu i svijetu. On će postati dobar liječnik. Iz 
onoga, koji studira, bit će svijetlo i izabrana glava (bit će 
luda). Kad takve conventorese tako titurilate govorite: »On 
pogada abecedu i vol je te ne može ništa i ne zna ništa i 
dobar je otac, koji ne zna ništa bolje do nositi svoju kapu 
i svoju gloriju i on je škrta cicija i gulikoža, to je naučio u 
predavaonici, a takav će ostati i u ljekarstvu. Ako je to osnov, 
na kojem je kod vas izgrađeno i postavljeno ljekarstvo, to 
neka Bog pomogne bolesnicima, oni tako dolaze pred bakante. 
Bolje bi se osjećali i bilo bi im ugodnije, da su među onima, 
koji štave kožu. 

Međutim, još je gore, no što sam ovdje obavijestio, da se 
liječnici, koji su protiv mene, ne će poslužiti ni ovom ni dru- 
gom filozofijom, već će se daleko držati od svih učenjaka. 
Moraju se uvijek iznova pobijati, posebno stoga, što s njima 
nema ništa zajedničkog ni teolog, ni pravnik, ni artist, ni 
astronom, ni filozof, ni alkemist, ni svi drugi i što isto tako 
oni malo imaju nešto zajedničko s drugima. To su razlozi, 
što se ne zapaža njihova prijevara. 

Kad je to tako, to se njihovo umijeće mora nasilno pouča- 
vati, s prinuđenom vjerom, da se vjeruje, što oni kažu, glasio 
spis, kako god oni htjeli. A kad možda neke godine jednog 
bolesnika ozdrave, to oni slave deset godina iza toga, premda 
bi bolesnik prije ozdravio bez njih no pomoću njih. 

S takvim djelima i takvim pobjedama učvršćuju oni vjeru 
i s mnogim ogovaranjima, trčanjima, bježanjem i zaposlenošću. 

Sve je to kuhinjski posao, što trče, trče iz ljubavi prema 
zlatu, a ne zbog zdravlja. Jer kad bi to bilo pravo ljekarstvo, 
što bi im bilo potrebno da trče, bježe, pregledavaju mokraću 
i što bi im bila potrebna maloprodaja. Sve to pokazuje ne- 
naučenog liječnika, koji ništa ne može i ne zna. 

Gdje vas uči filozofija, da se tako postupa s bolesnikom? 
Gdje ste to vidjeli u prirodi? No zbog vašeg nerazumijevanja 
i nemoći, morate to tako raditi, kako bi se vidjelo, da ste 
marljivi i da ste pažljivi. Tako misle seljaci, oni smatraju 
zbog toga to velikim umijećem, dok se to događa iz velike 
ludosti. 

I kad bi vi bili već sam Aristotel, a tome i Porfirije i 
Albert, sam Avicena i Galen, još ne bi bilo nikakvog osnova 
da utješite i jednog jedinog bolesnika. Jer tko želi biti utje- 
šen lažju i spekulacijom? Nitko. Stoga sav vaš osnov nije 
nikakav osnov. Jer on ne potječe iz jasne prirode, već iz fan- 
tazije, te je prenesen predajom s jednoga na drugog. 

Što je obrađivano i upotrebljavano izvan razgovijetno po- 
kazane, zorno jasne filozofije, sve je uzaludno, te je sve lje- 
karstvo, koje se upotrebljava izvan tih osnova prijevara i 
ništa do onog, što se upotrebljava nasumce i na sreću. 

I svi su recepti, koje posjeduju, te sva njihova (fizika), 
medicina i kirurgija postavljeni brzom mjerom i uspijevaju 
samo tako, da naiđu na sreću, bez njihova znanja, na naklo- 
njeno nebo, prijatno vrijeme i blagonaklonu prirodu, jer inače 
ugušuju sve, čega se late ili što samo dodirnu. Jer u njima je 

sama nadbakanterija i u njima nema ništa do samih neukih 
preipostavki. Oni sjede sa svojim umijećem medu učenjacima, 
kao krvnik među poštenim ljudima. Pripazi na napade upra- 
vljene na liječnike! 

Ne sviđa vam se, da vaš osnov i vaša filozofija mora među 
izmet i vi zajedno s njome. I mora li svinja po vama rovati, 
ne će naći ništa korisnije kod vas do sam izmet. To znači 
ništa nije na vama korisno, izmet je ono najbolje na vama, 
drugo je lažan podmuklica i crv ugniježđen ovdje u vašoj 
crkvenoj kapuci i na glavi okrunjenoj bijelim glogom. O 
kakva li će ta bruka biti, kad budete vi i vaš Aristotel, 
Avicena i drugi izvrgnuti sa svih strana ruglu, a djeca za 
vama na ulici vikala: lude, lude. Jer vi nemate nikakva te- 
melja ljekarstva i vaš temelj je sagrađen na pijesku. No to 
bijaše neobičan pijesak. Svjetlucao je kao bijeli liskun i čitav 
je svijet mislio, da je to srebro i zlato i svaki vas je poštivao 
radi vašeg odsjaja. Tako se sada pronašlo, da to nije ništa 
drugo do bijeli liskun i mačje zlato. O talk, rasteš li na viso- 
kim školama, o cachimia, da li si kraj Leipziga?7 A ja sam 
spomenuo, da bi se nalazio u plućima. O margarito, o magne- 
sia! Tako Vi svijetlite kraj zlata i izgledate kao zlato, pot- 
puno kao margarit, a u vatri to je sumpor i smola, arsenik i 
antimon, i tako svijetlo prevari rudara. Isto tako kao i vi 
bolesnike. Oni se varaju, da ste liječnici, a vi ste lakrdijaši. 
Tako je to, kalamina, mjed daju bakru boju, koji ostaje izmet. 

Tako ste i vi obojeni, a ipak ostajete volovi. O Calamina- 
ris, ti ćeš konačno postati auripigment. Jer tako će se luda u 
tebi veselo perutati i skidati jednu opremu za drugom i ne- 
prestano svjetlucati. To će se sigurno sviđati seljacima. Znaš 
to dobro i zato to činiš. Iz toga slijedi: liječnik mora biti 
dobro obučen, nositi svoj talar s dugmetima, svoj crveni 
prsluk, posvema crven Zašto crven? To se sviđa seljacima, 
te kosa, koja se fino blista i na njoj crvena kapuca, prsteni 
na ruci, u njima tirkizi, smaragdi i safiri, a gdje ih nema 
ipak, u najmanju ruku, stakleni kameni, tako će moći bolesnik 
vjerovati u tebe. A kameni su tako zgodne prirode, da bole- 
snicima rasplamte srce iz ljubavi za te. »O ti, moja ljubavi, 
o ti moj gospodine doktoru!« Da li je to filozofija, da li fizika, 


? Leipziško sveučilište prvo je spriječi!o štampanje Paracelsusovih spisa 
re njegova života, isto kao | kasnije Bečko sveučilište. (Bilj. njem. 
izdavača) 

da li pravo Hipokrata, da li kirurgija, da li temelj? O ti bijeli 
liskuni! To znači, bijeli liskuni, koji leže u pijesku i svjetlu- 
caju, kao da su zlato i srebro, kao što je poznato u rudnicima. 
To znači pro forma ići kao doktor, koji je učen i ima uvažen 
hod i uvijek se klanja i pozdravlja sav svijet. O farizeju, kad 
bi znao zbog čega te slave, ne bi bio farizej. O Simone! 
Boli onog, tko ne napušta prečastivog, kad otkriva svoju sra- 
motu i učini je vidnom, te drugom dade povoda da je učine 
tako vidnom. No vi, međulim, svi znate, što je filozofija, koja 
je ovdje osnov ljekarstva. Ona je takva, kao što je objašnjeno 
i kao što gore stoji, da liječnik mora tražiti jednog čovjeka 
u vodi, zemlji, vatri i zraku, a ne četiri čovjeka, već u svemu 
samo jednog čovjeka. I u tome mora naučiti, što bolesniku 
nedostaje, gdje se uzdiže, a gdje spušta, gdje se egzaltira, gdje 
konstristira, gdje je zdrav, a gdje bolestan. I kad tako vanj- 
skog čovjeka dobro zna i kad ga je dobro spoznao i razabrao, 
tad valja da se posveti fakultetu ljekarstva, te vanjsko pro- 
mijeni na unutrašnje, a unutrašnje spozna u vanjskom. Mora 
se svagda čuvati, da ne uči na unutrašnjem čovjeku, jer tu 
nema ništa do zavođenja i smrti. Jer dok oni (bez takvog 
vanjskog čovjeka) spoznaju ljudske nevolje, koliko će se 
dotad polja i oranica zbog toga pokušaja pretvoriti u gro- 
blja? Kako misle takvim iskustvom doći do umijeća? Što je 
to? Da li je to način doktora ili ubica. Svaki mudar čovjek 
može prosuditi, da — ako nam je Bog i namijenio smrt zbog 
našeg zdravlja — ipak u Bogu nema smrti, prijevare, laži. A 
oni kažu, da, kako je ljekarstvo od Boga određeno, tako mora 
liječnik poučavati ljekarstvo, to je jedan takav ubilački zanat. 
Takav mu oni pripisuju smisao. No nije tako Bog odredio, 
već su samo oni to izmislili. Bog je vanjskog čovjeka postavio, 
da se iz njega uči, njega spoznaje, njega ne možemo ubiti ni 
upropastiti. I kad mi toga spoznamo i zatim na ljudima izvr- 
šavamo, što smo naučili, tad možemo naprijed, a ne ubijati. 
Skrenite sami znanje i dopustite, da vam prosuđuje savjest 
i oslobodite je, toliko, da ovdje prosudite moj spis. Učinite o 
izvanjskom i unutrašnjem, tad će vam pokazati vaša savjest, 
da se vi u kuću penjete, a ne idete na prava vrata; o tome je 
riječ, kao ubica prilazite ljekarstvu i penjete se unutra preko 
krova, a ne idete na prava vrata svome zanatu, O tome je riječ; 
vi smatrate, da je umijeće ono svakodnevno upoznavanje 
S propašću, smrću, davljenjem i osakaćivanjem. To znači krivo 

tumačiti ljekarstvo. No sve njemačke visoke škole prilaze 
tako ljekarstvu, a isto tako i latinske. O jao, vi varalice, vi 
razbojnici i kradljivci! Vi zaogrćete vaše metode ogrtačem, to 
je pokrivač hulje. 

Anatomija vanjskog čovjeka mora biti liječniku posve usa- 
đena, tako da u tome ne ispusti ni jednu dlačicu na glavi, ni 
jednu poru, već da sve dobro i jasno razumije. Iz toga slijedi 
za nj, da sastavljanje recepata mora biti tako uređeno, da 
članak dolazi k članku, da se uvijek jedan pridodaje drugom, 
a ne po stupnjevima 1, 2, 3, 4, sredina, kraj, početak, jer je 
ovo umijeće sastavljanja recepata po stupnjevima krivo i ono 
je prijevara i tako je velika prijevara, da se, njega radi, de- 
šavaju zavođenja i ugušivanja. Jer ni bolesti ni ljekarstvo ne 
žele biti tako uređeni i priroda bi uzdrhtala, kad bi trebala 
biti tako razdijeljena u stupnjeve. Pravi red prirode traži, 
da se anatomija uspoređuje s anatomijom, članak s člankom, 
te da se ne promatraju kao jače ili slabije, jer se bolesti ne 
stupnjuju, a također ni ljekarstvo. Ono, što računaju u prvi 
stupanj, članak je, ono, što označavaju kao srednji stupanj, 
neki je drugi članak, a ono, što spoznaju kao zadnji stupanj, 
ponovno je članak. Stupanj, to nije ništa do spekulacijom 
dobivena smušena, blesava ideja. Isto je tako i ono, što sta- 
vljaju u drugi stupanj neki članak, i što stavljaju u treći 
stupanj, neki drugi članak. Iz toga, dakle, slijedi, da kod 
takve podjele treba uspoređivati članak s člankom, a ne stu- 
panj sa stupnjem. Jer ukoliko tako jedan članak pati i drugi 
također, a i treći, to onda nije jedan stupanj, jer to su tro- 
struke patnje, tada bi moralo biti i trostruko ljekarstvo. Ne 
nalazi se ozdravljenje u jednom stupnju, ne u jednom kom- 
pleksu ili jednom kvalitetu, već u tri arcane. Zgodan je to 
bakantijski pronalazak, kako doktori postupaju sa stupnje- 
vima. Kad bi postajala neka bolest i kad bi bila vruća, te bi 
se bolesnik htio ozdraviti hladnim, to ne treba tom hlad- 
nom pripisivati snagu već arcanumu. To djeluje, a ne hladno. 
To je isto kao kad neki čovjek želi učiniti neku stvar. Što mu 
u tom pomaže hladnoća? Ništa. Što koristi vrućina glasu? Što 
koristi hladnoća uhu? Ništa. Ove stvari, hladnoća i toplina, u 
svim su stvarima, no one ne prouzrokuju ništa. Tu se nalazi vaš 
bakantijski pronalazak, koji njeguju i uče na visokim škola- 
ma. Tako su zaboravili ono najnužnije, oni pretpostavljaju, 
da postoji samo jedna toplina, samo jedna hladnoća, te nužno 

pri tom priznaju, da one — budući da daju jednu toplinu i 
hladnoću — nemaju istu snagu, već je u ovoj hladnoći ova 
snaga, a u onoj ona, u ovoj vrućini ova, a u onoj ona. Oni 
stoga moraju ići pogrešnim putem, jer upotrebljavaju hladno 
nasuprot toplom, toplo nasuprot hladnom, a što im pri tom 
slučajno uspije, to je učinio arcanum, o kojem ništa ne znaju 
Stoga mogu ispravno reći, da članak pripada članku, kao što 
se pokazuje iz vanjske i unutrašnje anatomije, a ne stupanj 
stupnju. Tako treba da bude ljekarstvo, a ne kao vaši pro- 
nalasci. To znači poznavati filozofiju: znati izvanjskog čo- 
vjeka, a po njemu mikrokozam. Sad možeš biti nazvan liječ- 
nikom, koji je izgrađen na stijeni, a ne nđ baruštini ili na 
močvari, kao što su vaše doktrine sagrađene i stoje na takvim 
smrdljivim kaljužama izmeta. Fuj, smrdljivi bakantu iz Mei- 
sena. Očisti se jednom i operi. 


Kako to, dakle, odgovara jednoj takvoj anatomiji, valja da 
znate istražiti, razumjeti i spoznati bolesti, kako bi time znali, 
zašto škorpion preboli i škorpionski otrov. Stoga, što ima 
drugu anatomiju. Tako odgovara anatomija vanjskog čovjeka 
anatomiji unutrašnjeg, uvijek jedna drugoj. Jer tako liječi 
arsenik arsenik, realgar realgar, tako srce srce, pluća pluća, 
slezena slezenu. Mozak čovjeka ne liječi ni slezena krave, ni 
mozak svinje, već mczak, koji je vanjski mozak unutrašnjeg 
čovjeka. O toj i takvoj anatomiji govori filozofija, i samo to je 
filozofija i to filozofija iz koje proizlazi liječnik. Kako je velika 
ličnost vanjskog čovjeka, svi vi ljubljeni liječnici! Kako je 
velika njegova arcana, njegova vrlina, kako su velika njegova 
iskustva, njegovo biće i njegova snaga! Što su vaše spekula- 
cije i pronalasci? Pročišćavate li vi zlo, uklanjate li patnje, 
kako bi ih u osnovi dobro spoznali, vi, tjelesni liječnici i 
vidari? Iz tog izvora valja da crpete, sve se na tom mora za- 
snivati. Ne iz vaših bedastih glava, u kojima se ništa ne krije 
do zavođenja i zablude, Vi morate — i jedni i drugi, i tjelesni 
liječnici i vidari — polaziti iz filozofije, te nepodijeljeno imati 
isti osnov, a samo u praktičnom radu valja da se dijelite. No 
i jedan i drugi morate biti tjelesni liječnici i vidari i nitko od 
drugog ne može biti odijeljen, kao u praksi. Stoga mnogi 
kažu, da Teofrast nije nikakav filozof, nikakav fizičar, već 
samo kirurg (on će vam još svima biti patron i vođa). Ako 
ispravno u osnovi promotrite vašu sljepoću, te prosudite li po 
vašoj savjesti, to ćete naći, da je Teofrast najveći filozof, koji 

će vas sve u filozofiji još s palicom tući. No vi biste mogli 
dobro govoriti sa Židovima, jer židovski radite u ljekarstvu, 
ja treba da sam zavodnik naroda, da sam u savezu s đavlom, 
da sam opčinjen, poučen nigromantijom, treba da sam ma- 
gičar. Sve su te stvari Židovi rekli Isusu. Ja sam tako mnogo, 
da vi niste dostojni odriješiti mi remene na obući, i ne mislite 
li ništa drugo do da sam ja nigromant, geomant, hidromant 
ili magičar, to ćete morati leći pod moje noge i ne će vam 
pomoći sva vaša umijeća i sve što znale. Poslat ću vas đavlu, 
o kojem kažete, da se u meni skriva, jer on pripada vama, a 
ne meni. To je, međutim, prijevara i način trbušnih farizeja 
i hipokrita, da se vi tako štitite i branite. Što je u vama i od 
čega ste vi opsjednuti, to stavljate u druge. Ne pomaže vam 
to ništa i može vas se dobro prepoznati, vas, gradske ma- 
garce i teleće liječnike kneževa i vas, slavne doktore na vi- 
sokim školama. Vi pokazujete ponovno vama samima, da ste 
vi ti i vaše je obavještavanje dobro i ispravno, jer vi upo- 
trebljavate krajnji i probrani nitkovluk, to znači proučavati 
melankoliju s Lapis lazuli, s Eleborus flegmu i s Rabarbarom 
koleru. Tko vam je to rekao, da je to tako? Luda vas podbada. 
To je dobar čin. Kad bi to bila istina, što vi gradirate, kom- 
ponirate, ordinirate, iko bi htio biti bolestan? Stoga, među- 
tim, što to nije, tko može biti zdrav? 

Kako ne bi moje slušatelje dulje zadržavao, završit ću 
svoje izvode o filozofiji, u kojima je bilo naglašeno, da se oni, 
koji ne vladaju stvarima, što su u njoj sadržane, ni u kojem 
slučaju ne usuđuju pristupiti ljekarstvu, te valja da im je na 
srcu, kako je ništavno djelo njihovih receptora, kako to nisu 
oni, koji pomažu u nevolji, već koji tako malo pridonose 
zdravlju i prouzrokuju toliko patnji. I valjda da dobro upam- 
tite, kako je potrebno, da uvijek pazite na vašu nauku, te da 
— jer se ovdje uvlači i lažni liječnik — ne idete njegovim 
stopama. I sami sudite o svojoj nauci i ne dopustite, da oni 
sami o njoj prosuđuju. Jer oni ne dopuštaju, da bilo što 
izgube, oni su uvijek u pravu i još im uvijek preostaje prava. 
No ja pišem zato, da vi ne bi bili zavedeni. Molim vas, čitajte 
to, čitajte to marljivo, bez zlobe, bez mržnje, jer vi ste ipak 
slušači ljekarstva. Učite iz mojih knjiga, kako biste stekli sud 
o meni i o drugima, te nakon vašeg dobro prosuđivanja sli- 
jedite vašu volju. Jer dok osnove ljekarstva ne budu takve, 
da spoznate, kako su četiri elementa jednaka i ne nađete, kako 


192 


oni predstavljaju mikrokozam, dotle ne ćete moći doći do 
osnove. Jer postoji u vodi metal, tako i metal na zemlji, a 
isto tako u vatri, tako također u zraku. Postoji Merkur u 
vodi, a isto takav Merkur na zemlji, to je sanguinea, isto 
takav Merkur u vatri, to je Merkur o sebi i za sebe, a u zraku 
isto takva mana. Postoji, dakle, četverostruki Merkur, četve- 
rostruki metali, a oni u čovjeku jednostruko djeluju. Jer čet- 
verostruk je čovjek, četverostruko ljekarstvo, uvijek pripada 
članak članku, tako ćete naći četverostruki snijeg, četvero- 
struki matičnjak, četverostruki tereniabin, četverostruki ame- 
tist. I valja da ste u te stvari vrlo dobro upućeni, inače ne 
ćele vaše fakultete završiti bez prijevare i zavođenja. Jer vi 
morate znati i poznavati četverostruku chelidoniu, četvero- 
struke vrbene, četverostruke angelike, antose i antere. Kad to 
znate, tad možete potpuno i dobro pristupiti ljekarstvu, jer u 
tom se sastoji spoznaja srca, jetara, slezene, bubrega, mozga 
i svih dijelova tijela. Vi ne ćete naći nikakve istine, ako ne 
slijedite figuru, koju je označila priroda. Tako ćete vidjeti, 
da nema ništa u čovjeku, što ne bi bilo izvana na njem ozna- 
čeno, njegova pouzdanost, pokvarenost i t. d. Priroda ga 
obilježava. 


No ona je tako suptilna, da takve doktore, majstore i nji- 
ma slične liječnike ne može obilježiti na tijelu. Razlog je 
tome taj, što njihovo tijelo ne može biti više oblikovano kao 
u majčinoj utrobi. Kad bi bili rođeni s takvom fantazijom i 
takvim luđačkim fakultetima, vidjeli bi svoje čudovište u 
čudnovatim figurama, što bi ih priroda tako čudnovato ocr- 
tala. Međutim, kako ne bi ostali neobilježeni i kako se ne 
nalaze u majčinoj utrobi, to ih je ona magijom obilježila na 
ovaj način. Ona im je udesila odjeću, kape i t. d. tako da 
nose luđačke znakove, a ne samo luđačke znakove, već i zna- 
kove varanja, to su farizejske odjeće, ornamenti, rese, prsteni 
i druge takove kopče, ukrasi, kapice, luđačke kape. Ovi vanj- 
ski uresi ne potječu iz osnova ljekarstva, već iz svijetla prirode, 
koja svoje izbjegle luđake tako obilježava. O, dragi prijatelju, 
priroda obilježava ljude i to je istina. No ono veliko se sastoji 
u tome, da oni mogu njene oznake tako dobro sakriti, a da 
ipak poprimaju uvijek iznova sve druge oblike. Tako moraju 
primiti po drugiput od prirode oblik zbog svog umijeća i 
mudrosti, a u pogledu onog, što se još u njima nalazi i zbog 
onog, što znaju i mogu, vidjeli bi još izvanredne figure. Čud- 

novatije monstrume ne bi imala Arabija, veći no što su sve 
deve i bivoli! Mnogo bi figura minulo — jer tako je mnogo 
tih zvekana — dok ne bi svaki imao svoju oznaku. Naveliko 
biste se začudili, kad biste jednog od njih spoznali. No magija 
je to brzo svršila, objesila im kape i tako ih ostavila. Svaki lu- 
đak ima dovoljno na svojoj tikvi ili na kapi. 


Naslov originala: Paracelsus: Gesammelte _ Werke. 
Izdao B. Aschner, I. knjiga, sir. 418.—436., Jena 1926. 
Izdanje Gustava Fischera. Preveo Danko Grlić. 


BILJEŠKA PREVODIOCA 


Traktat »O filozofiji« prvi je dio Paracelsusova II. Paragra- 
numa, a po svojim je tezama i argumentima, pa čak i stilu, vrlo 
sličan prvom dijelu I. Paragranuma, koji nosi naslov »Prvi osnov 
ljekarstva, naime filozofija« (U originalu str. 345 do 363.) Polemički 
karakter ovog spisa, pun temperamentne, bespoštedne kritike, jet- 
kih, posrednih izraza, ironije i oštrog obračunavanja, koje čak 
često prelazi granice teoretskih rasprava iz tog doba, bit će razum- 
u Lepzigu, Beču, Zurichu (1526) i Kolmaru (1528). Službena je fakul- 
tetska medicina toga vremena smatrala njegove teze potpuno 
apsurdnim i neprihvatljivim maštarijama, koje »krnje ugled liječ- 
ničkom staležu«, te je na sve moguće načine (često i intrigama 
ili potpunim prešućivanjem) onemogućavala, da Paracelsusove 
misli prodru u javnost. Tako je Paracelsus za svoga života objavio, 
osim značajnog djela »Veliko ranarstvo« (1536 i 1537), samo neke 
manje, neznatnije spise, kao na primjer onaj o »Francuskoj bo- 
lesti« (1529). Pa ipak, uz sav žestoko antitetički karakter njegovih 
dijela, uza svu mistiku i nedovolino poznavanje empirije (što je za 
to vrijeme i razumljivo), već je i iz ovdje prevedenog teksta vidljiva 
niegova osnovna zdrava i materijalistička misao o potrebi pozna- 
vania prirode i učenju iz prirode, koju mnogi niegovi ugledni 
suvremenici i profesori sveučilišta smatraju herezom, grešnom i 
vulgarnom zabludom »priprostog pučkog tumača«, koji »ne pozna 
ni osnove velike i teške nauke ljekarstva«. Paracelsus, kako je 
vidliivo iz prevedenog traktata, negira njihovo. tada vladaiuće, 
liekarsko umijeće, koje se uči na fakultetima, a počiva na »lažnoj 
filozofiji«, te nastoji pokazati štetni utiecaj tih »krivih liječnika«, 
te »piene i taloga filozofije«, tih »farizeia« i »volova« tih »koniskih 
izmeta«, koii svojom vaniskom poiavom, ponašanjem, odiećom, 
nerazumliivim iezikom. nakitom i sjajem. varaju, obmanjuju i 
zasljepljuju ubogi i priprost seljački svijet. 


D. G. 


JAKOB BOHME 


AURORA ILI JUTARNJE RUMENILO 
NA IZLAZU 


Skloni čitaoče: cijelu filozofiju, astrologiju i teologiju, za- 
jedno s njihovom majkom, uspoređujem s divnim drvetom, 
koje raste u lijepu perivoju. Zemlja, u kojoj drvo stoji, daje 
neprestano drvetu sok, odakle mu njegov živi kvalitet. No 
drvo od soka zemlje raste samo od sebe, postaje veliko i širi 
se svojim granama. Jednako kao što zemlja svoju snagu daje 
drvetu, da bi se ono širilo i raslo, tako i drvo daje, koliko je 
god moguće snage svojim granama, da bi uvijek nosile dobre 
plodove. 

Kad bi drvo nosilo malo plodova, a uz to kad bi oni bili 
sasvim maleni i crvljivi i crvotočni, to ne bi bila krivnja na 
volji drveta, da naročito želi dati loše plodove, jer ono je 
divno i dobre vrste, nego je često krivica u tome, što na nj 
padnu velika hladnoća, vrućina, magla, gusjenice i nametnici, 
jer ga u dubini kvari kakvoća izbačena od zvijezda, te donosi 
malo dobrog ploda. 

Drvo je ipak samo po sebi takvo, da što je veće i starije 
daje slađe plodove. Ono je u svojoj mladosti donosilo malo 
plodova, čemu je kriva surova i divlja vrsta tla i prekomjerna 
vlaga u drvetu, pa iako je ono lijepo cvalo, to ipak većinom 
otpadaju jabuke u rastu, premda stoji i u dobroj zemlji. 

Tako drvo ima jednu dobru, slatku kakvoću, a toj nasuprot 
i tri druge kao: gorko, kiselo i resko. Kao što je drvo takvi su 
i njegovi plodovi, dok ih sunce djelovanjem čini slatkim, da 
dobiju prijatan okus, makar moraju biti izloženi kiši, vjetru 
i nevremenu. 

Kad drvo ostari i njegove se grane osuše, tako da sok ne 
može više u visinu, izrastu dolje oko stabla mnoge zelene 

grančice, konačno i na korijenu, te ostarjelom drvetu navije- 
štaju, da je postalo staro, kao što je nekoć bilo lijepa zelena 
grančica i drvce. Jer se priroda ili sok brane, dok stablo po- 
staje suho. Tako će biti odsječeno i sagoreno u vatri. 

Sad pazi, što sam ovom usporedbom htio reći. Vrt toga 
drveta predstavlja svijet, polje prirodu, stablo drveta zvijezde, 
grane elemente. Plodovi, što na drvetu rastu, znače ljude, a 
sok u drvetu svijetlo, Božanstvo. Dakle ljudi su satkani od 
prirode, zvijezda i elemenata; Bog kao stvoritelj gospodari u 
svemu, kao i sok u cijelom drvetu. 

No priroda ima sve do svršetka svijeta dvije kakvoće, jednu 
ljupku, nebesku i svetu, a drugu bijesnu, paklenu i požudnu. 

Dobra kakvoća radi i uvijek nastoji s mnogo truda de 
donosi dobre plodove. Tu vlada Duh Sveti i daje sok i život. 
Loša kakvoća niče i tjera također s mnogo truda, da donese 
zle plodove. Za.o joj đavo daje snage i paklenu moć. 

Tako su obje u drvetu prirode, a ljudi su načinjeni od 
drveta i žive u tom svijetu i tom vrtu u velikoj opasnosti 
između obiju. Na njih padaju sad sunčane zrake, sad kiša, 
vjetar ili snijeg. Kad čovjek svoj duh uzdigne Božanstvu, u 
njemu radi i vlada Duh Sveti. No ako on svoj duh pusti da 
utone u taj svijet, u radost zla, to će u njemu zavladati đavo 
i pakleni sok. Kao što jabuka na drvetu postaje gnjila i crvljiva, 
ako na nju pa? u* vrućina i magla, te ona lako padne i pokvari 
se, to se dogodi i s čovjekom, ako dopusti đavlu, da svojim 
otrovom u njemu gospodari. 

Dakle, kao što i u prirodi dobro i zlo niče, vlada i postoji, 
tako je i kod čovjeka. No čovjek je dijete božje, koje je Bog 
satkao od najboljeg zrna prirode, da vlada u dobrom i da 
prevlada zlo. Iako mu je zlo odmah dodano, kao što i u pri- 
rodi zlo dolazi s dobrim, to on može zlo savladati, jer kako 
svoj duh uzdigne Bogu, tako u njemu niču Duh Sveti i po- 
maže mu da pobijedi. 

Kao što je dobra kakvoća u prirodi sposobna da pobijedi 
lošu, jer_ ona jest i dolazi od Boga i Duh Sveti u njoj vlada, 
tako je zla kakvoća kadra pobijediti u zloj duši, jer je đavao 
moćan vladar u bijesu i ostaje njegov vječni knez. 

Čovjek je sam sebe bacio u nevolju zbog slučaja Adama 
i Eve, čime se zlo uz njega povezalo, a inače bi njegov izvor 
i pokretač bio samo u dobru. Sad se nalazi u obojem i glasi, 
kako sv. Pavao kaže: »Ne znate li, za kim ste pošli da budete 

poslušne sluge, za slugom, komu ste poslušni, ili grijehu do 
smrti ili poslušnosti Božjoj do pravde« (Rimljanima 6, 16). 
Budući da čovjek ima pokreiač u objema; može prikratiti 
ono, što želi. On živi u tom svijetu između obiju, pa su oba 
kvaliteta, loš i dobar, u njemu. Koji od njih čovjek odabere, 
njime će biti obavijen u svetu i paklenu silu, Jer Krist kaže: 
»Moj otac će dati Duha Svetoga onima, koji ga za io mole« 
(Luka, 11, 13). Tako je Bog ljudima zapovjedio dobro i za- 
branio zlo i ostaje još danomice propovijedati, zvati i vikati 
i opominjati ljude na dobro, da kod toga spoznaju, kako Bog 
ne će zlo, već želi da dođe njegovo kraljevstvo i da se ispuni 
njegova volja, kako u nebu tako dakle i na zemlji. 

No jer je čovjek grijehom otrovan, te u njemu vlada lju- 
tita kakvoća jednako kao i dobra i da sada polumrtav i u 
velikom neznanju ne može više spoznati Boga, svoga stvori- 
telja kao ni prirodu i njeno djelovanje. Zato je priroda od 
početka do danas brižno nastojala, zato je Bog dao svoga 
Duha Svetoga, da uvijek pametne, svete i razborite ljude rađa 
i priprema, ljude, koji su prirodu tako i Boga svog stvori- 
telja, učili spoznati, koji su uvijek svojim perom i naučava- 
njem svijetu bili svijetlo. Po njima je Bog uredio svoju crkvu 
na zemlji za svoju vječnu hvalu. Protiv toga je đavo bjesnio, 
po koju plemenitu granu pokvario po zlu u prirodi, čiji je 
knez i bog on. 

I kad je priroda obdarila često kojeg učenog, razboritog 
čovjeka, lijepim vrlinama, onda je đavao uložio svoj najveći 
trud, da ga zavede u tjelesne naslade, oholost i požudu, da 
bude bogat i da ima moć. Time je đavao u njemu vladao, 
zlo je prevladalo dobro, iz njegovog razuma, njegove umjet- 
nosti i znanja raslo je krivovjerstvo i zabluda, narugao se 
istini i na zemlji uveo zabludu i bio je đavlu dobar vojsko- 
vođa. Jer zla kakvoća u prirodi od početka pa još i danas 
se bori s dobrom, uzdigao se i po koji plemeniti plod je po- 
kvario u majčinoj utrobi... 

Kako pak bijaše u čovjeku i zlo i dobro, mogle su u njemu 
vladati obje kakvoće. Radi toga se rodio odjednom od jedne 
majke zao i dobar čovjek. Tako je kod prvog svijeta i kod 
drugog do kraja naše ere jasno vidljivo, kako se nebesko 
i pakleno kraljevstvo uvijek međusobno borilo i ostalo 
u velikom radu kao i žena u porodu. Kod Adama i Eve naj- 
jasnije je to vidljivo, jer tada je raslo u raju drvo obiju ka- 

kvoćča, drvo zla i dobra. Tu su trebali biti Adam i Eva isku- 
šani, da li mogu u dobrom opstojati na anđeoski način; jer je 
Stvoritelj zabranio Adamu i Evi od toga ploda jesti. No zla 
se kakvoća u prirodi borila s dobrom, a to je dovelo Adama 
i Evu u napast, da jedu od obojeg. Zato su uskoro dobili ži- 
votinjski oblik i način, jeli su od zla i dobra, te su morali 
množiti se i živjeti kao životinje. Tako se pokvarila mnoga 
plemenita grana, rođena po njima... 

No kad je Bog vidio, da je čovjek zamro u svojoj spoznaji, 
pokrenuo je ponovo prirodu i pokazao čovjeku, kako u njoj 
postoji i zlo i dobro, kako bi mogao izbjegavati zlo i živjeti u 
dobru. Dao je da pada vatra iz prirode i zapalio je Sodomu 
i Gomoru kao strašni primjer svijetu. Kad je ljudska sljepoća 
prešla mjeru, i kad se nisu htjeli dati poučiti u božjem duhu, 
dade im zakone i pouku, kako da se drže. Potvrdio ih je ču- 
desima i znamenjem, da spoznaja pravog Boga ne bi ugasila. 
No time svijetlo još nije htjelo doći na vidjelo. Jer su se mrak 
i bijes hranili u prirodi i služili su silom istom knezu. 


No kad je drvo prirode dostiglo svoju srednju dob, podiglo 
se i donijelo neke blage, slatke plodove, i bi objavljeno, da 
će odsada nositi nježne plodove. No tu su se rodili sveti pro- 
roci, iz slatke grane drveta, koji su naučavali i propovijedali 
o svijetlu, koje će u buduće prevladati mrak u prirodi. Tako 
je i kod pogana proizašlo svijetlo u prirodi, da su spoznali 
prirodu i njeno djelovanje, premda to bijaše samo svijetlo u 
divljoj prirodi, ali još ne sveto svijetlo. Jer divlja priroda ne 
bijaše još savladana, svijetlo i tama borahu se tako dugo me- 
đusobno, dok nije izašlo sunce, koje je svojom toplinom pri- 
sililo drvo, da donosi ukusne, slatke plodove; t. j. dok nije 
došao knez svijetla iz božjeg srca i u prirodi je postao čovjek, 
koji se borio u svom ljudskom tijelu, u snazi božjeg svijetla, 
a u divljoj prirodi. 

Isti kneževski i kraljevski odvjetak izrastao je u prirodi, 
nastao drvo, širio svoje grane od istoka do zapada, obuhva- 
tivši cijelu prirodu, borio se s bijesom, koji bijaše u prirodi 
i sa samim knezom, dok ga nije savladao i trijumfirao kao 
kralj prirode, a kneza bijesa je zalvorio u vlastitoj kući (Psa- 
lam 68, 19). 


Kad se to desilo, izraslo je iz kraljevskog drveta, koje bi- 
jaše u prirodi, mnogo tisuća legija divnih, slatkih grančica, 

koje su sve imale miris i okus divnog drveta. Premda je na 
njih padalo mnogo kiše, snijega, tuče i nevremena, da je po 
koja grančica bila otrgnuta od drveta i uništena, ipak su 
druge grančice uvijek rasle. Jer bijes i njegov knez u prirodi 
izazvaše nevrijeme s tučom, grmljavinom, strijelom i kišom, 
da se često mnogo prekrasnih grančica otkinulo od slatkog 
drveta. Ali su te grančice prijale ukusno i slatko i s mnogo 
radosti, da to nijedan čovječji ni anđeoski jezik ne može iz- 
reći. Jer one su u sebi imale veliku moć i krepost, one su 
služile za ozdravljenje divljih pogana. Poganin, koji je jeo 
od grančice toga drveta, bijaše oslobođen divljeg načina pri- 
rode, u kojoj bijaše rođen, postao je slatka grana u divnom 
drvetu, u kojem se dalje zelenjela i donosila divne plodove 
kao i kraljevsko drvo. Zato je mnogo pogana došlo k divnom 
drvetu, jer tu su ležale divne grančice, koje je knez tmine 
otkinuo svojim olujnim vjetrovima. Koji je poganin samo 
pomirisao ove otkinute grančice, pustade zdrav od divljeg bi- 
jesa, koji mu po majci bijaše prirođen. 

No kad je knez tmine vidio, kako se pogani trgaju za 
grančice, a ne za drvo, te kad je vidio svoj veliki gubitak i 
štetu, propustio je oluju prema podnevu, postavio pod drvo 
trgovca, da diže grančice, koje su pale s divnog grveta. Kad 
su pogani došli i pitali za dobre i snažne grančice, trgovac 
im ih je nudio i prodavao za novac, kako bi od divnog drveta 
imao korist. To je tražio knez bijesa od svog trgovca zato, 
jer je drvo izraslo u njegovoj zemlji i kvarilo njegovu ora- 
nicu. 

Kad su pogani vidjeli, da se plodovi divnog drveta prodaju 
za novac, stizali su u skupinama kramaru i kupovali plod 
drveta. Dolazili su tamo i s dalekih otoka pa čak i s kraja 
svijeta da kupuju... 


Uvečer je zajaukalo milosrđe božje nad bijedom i sljepo- 
ćom ljudskom te pokrenulo ponovo dobro drvo, prekrasno 
božansko drvo, koje je nosilo plod života. Tako je izrasla 
jedna grana sasvim blizu korijena, iz divnog drveta, zelenjela 
se i njoj bijaše dan sok i duh drveta. Govoraše ljudskim je- 
zicima i pokazivaše svakome divno drvo, a njezin glas se 
pronio daleko u mnoge zemlje. Pohrliše ljudi, da vide i čuju, 
što je to. Tako im se pokazalo divno i kreposno drvo života, 
od kojeg su ljudi u početku jeli i bili odriješeni svog divljeg 
poroda. Bili su vrlo veseli, jeli su od drveta života s mnogo 

veselja i osvježenja. Dobili su nove snage od drveta života 
i pjevali su novu pjesmu pravom drvetu života, oslobodili su 
se svog divljeg poroda i zamrzili trgovca s njegovim krama- 
rima i krivom robom... 


Kad je plemenito i sveto drvo bilo obznanjeno svim naro- 
dima, kad su vidjeli, kako ono lebdi iznad njih i prostire syoj 
ukus na sve narode i kad je od njega mogao jesti, tko je htio, 
dodijalo je narodu jesti plod, koji je rastao na drvetu. Mu- 
draci su tražili korijen i svađahu se za nj. Svađa za korijen 
drveta bijaše vrlo velika, te su zbog nje zaboravili jesti od 
ploda slatkog drveta. 


Nije im bilo niti do korijena, a niti do drveta, već je knez 
tmine imao nešto drugo na pameti. Uvidjevši, da ne će više 
jesti od dobrog drveta, već da se svađaju za korijen, primi- 
jetio je, da su postali umorni i slabi i da u njima opet go- 
spodari divlja priroda. Zato je u njima probudio oholost, da 
je svaki mislio, kako je on našao korijen, te bi ga trebalo za- 
paziti, čuti i slaviti. Time su sagradili svoje palače i služili 
su tajno idolu Mamonu. 


Zbog toga se sablaznio stalež laika i živio je u veselju 
svog mesa, strasti divlje prirode, služio trbuhu obilja, pouz- 
davali se u plod drveta, koji je lebdio nad svima njima, da 
će po njemu opet ozdraviti, premda su upravo zapali u pro- 
past. Zbog toga služili su knezu tmine po nagonu divlje pri- 
rode, dok im je divno drvo stajalo samo kao uzor. Mnogi od 
njih živjeli su kao divlje životinje, vodili zao život u oholosti, 
sjaju i obilju. Bogati je proždirao znoj i rad siromaha, te ga 
je na nj još tjerao. 

Sva zla djela popravljala su se darovima. Prava su tekla 
iz loše kvalitete u prirodi. Svaki je težio za mnoštvom no- 
vaca, i za imanjem, za ohološću, rasipnošću i sjajem. Bijednik 
nije imao nikakav spas. Psovka, kletva, proklinjanje nije se 
smatralo grijehom; osjećali su se u bijesnoj kvaliteti kao 
svinja u blatu. To su činili pastiri s ovcama, a zadržali su 
samo ime plemenitog drveta, dok su njegovi plodovi, sok i 
Život morali biti pokrov njihovih grijeha. Tako je istodobno 
živio svijet osim male skupine, koja je bila rođena u sredini 
među trnjem, u velikoj tuzi i poniženju, iz svih naroda na 
zemlji, od Istoka do Zapada. Tu nije bilo razlike, svi su ži- 
vjeli u nagonu divlje prirode, u besvijesti osim male skupine 

svih naroda, koja se spasila. Tako bijaše u prirodi pred opći 
potop i prije nego se u prirodi pojavilo plemenito drvo, dakle 
i u ono vrijeme. 

Da su ljudi na kraju čvrsto žudjeli za korijenom drveta, 
to je tajna, misterij, koji je mudracima dosada bio sakriven; 
i ne će se razviti u visini već u dubini u velikoj jednostavno- 
sti, kao što je plemenito drvo sa svojom srži i srcem uvijek 
bilo sakriveno svjetskim mudracima. Premda su mislili, da 
stoje na korijenu i vrhu drveta, ipak nije bilo više nego slaba 
svjetlost pred njihovim očima. 

Plemenito je drvo radilo najvećim trudom od početka pa 
sve do danas, da bi postalo pristupačno svim narodima, jezi- 
cima i govorima. Protiv toga se đavao u divljoj prirodi bra- 
nio i bjesnio kao bijesan lav. Ali što kasnije, to je plemenito 
drvo donosilo sve slađe plodove i postalo pristupačnije i 
usprkos svemu bijesu i divljanju đavla do Kraja i tada na- 
stade svijetlo. Jer je rasla jedna zelena grančica na korijenu 
plemenitog drveta i dobivala sok i život od korijena. Njoj bi- 
jaše dan duh drveta, koji je slavio plemenito drvo, u njegovoj 
krasnoj snazi i moći, i priroda, u kojoj je drvo izraslo... 

Skloni čitaoče, to je kratki izvještaj o dvije kvalitete u 
prirodi, od početka do svršetka, kako su iz toga izašla dva 
carstva, jedno nebesko i drugo pakleno, kako su se u to vri- 
jeme borili i svađali i što će ubuduće s njima biti. 

Dao sam toj knjizi ime: Korijen ili majka filozofije, astro- 
logije i teologije. Da bi znao o čemu ta knjiga govori, treba 
da razumiješ: 


1. Filozofija govori o božanskoj snazi, što je Bog i kako 
su u božjem biću stvorena priroda, zvijezde i elementi, odakle 
svaka stvar ima svoj začetak, kako su sačinjeni nebo i zemlja, 
anđeli, ljudi i đavoli, k tome nebo i pakao i sve što je stvo- 
reno. Zatim što su obje kvalitete u prirodi iz pravog temelja 
u spoznaji duha, u nagonu i djelovanju božjem. 


2. Astrologija govori o snagama prirode, zvijezdama i ele- 
mentima, kako su iz toga proizašla sva bića, kako ona sve 
tjeraju, vladaju i u svemu djeluju, kako dobro i zlo djeluje 
po njima u ljudima i životinjama. Odavde izlazi, da dobro i 
zlo u tom svijetu postoje i vladaju, kao što kraljevstvo pakla 
i neba u njemu postoji. Nije moj naum, da bih htio opisati 

putanju sviju zvijezda, mjesto i ime ili kakvu godišnju kon- 
junkciju imaju, protusjaj ili kvadrat i slično, kako djeluju 
godišnje ili na sat, kakvo je dugogodišnje iskustvo visoko- 
umnih i pametnih, duhovitih ljudi, marljivog promatranja i 
opažanja, dubokog razmišljanja i računanja. Ja to nisam stu- 
dirao niti učio pa prepuštam učenjacima. Moj je naum pisati 
po duhu i smislu, a ne po gledanju. 


3. Teologija govori o Kristovu kraljevstvu, kako je na- 
stalo, usprotivilo se kraljevstvu pakla, kako se u prirodi bori 
s kraljevstvom pakla, kako ljudi mogu nadvladati vjerom i 
duhom pakleno kraljevstvo, trijumfirati u snazi božjoj, izvoj- 
štiti vječno blaženstvo i pobijediti u borbi. Govori se o čo- 
vjeku, koji sam srlja u pokvarenost djelovanjem paklene kva- 
litete. I konačno kako će svršiti s objema. 


Gornji naslov: Jutarnje rumenilo na izlazu tajna je, mi- 
sterij, sakriven mudracima ovog svijeta, što će sami u kratko 
vrijeme saznati. Onima, koji budu tu knjigu čitali u bezazle- 
nosti, s čežnjom Duha Svetoga, koji svoju nadu stavljaju je- 
dino u Boga, ne će biti tajna, već otvorena spoznaja. Ne ću 
taj naslov objasniti, već ću nepristranom čitaocu, koji se bori 
u tom svijetu u dobroj kvaliteti, dati da prosudi. 

Ako majstor mudrac, kvalificiran bijesnom kvalitetom, 
dođe do te knjige, on će joj se protiviti, isto kao što se ne- 
besko i pakleno kraljevstvo međusobno protive. Isprva će 
reći, da sam se popeo previsoko do Božanstva, da mi se to 
ne pristoji. Zatim će reći, da se dičim Duhom Svetim. Morao 
bih dakle isto tako živjeti i to dokazati čudesnim djelima. 
Trećemu će reći, da to činim iz pohlepe za slavom. Četvrtom, 
da nisam za to dovoljno učen. Kod petog će ga jako ljutiti 
velika jednostavnost autora, kao što je običaj svijeta, da gleda 
samo na visoko, a ljuti se na jednostavnost. 

Strančarskim mudracima želim staviti nasuprot praoce u 
prvom svijetu. Oni bijahu samo slabi prezreni ljudi, protiv 
kojih je bjesnio svijet i đavao kao u doba Henoha, kad su 
sveti oci najprije snažno propovijedali ime Gospodina. Oni 
nisu tijelom ušli u nebo, niti su sve očima vidjeli, jedino se 
Duh Sveti očitovao u njihovoj duši. 

Tako vidimo i u drugom svijetu praoce, patrijarhe i pro- 
roke. Svi oni bijahu jednostavni ljudi, i u neku ruku pastiri 
stada. Kad je mesija Krist, junak u borbi, postao čovjekom 

U prirodi, premda je postao odmah knez i kralj ljudi, držao se 
na tom svijetu vrlo jednostavno, te bijaše svijetu drug. 

Tako su i njegovi apostoli svi bili siromašni, prezreni, ribar- 
ski kmetovi i mali ljudi. Krist sam zahvaljuje svom nebeskom 
ocu, da je to sakrio mudracima ovoga svijeta, a objavio neja- 
kima (Matija, 11, 25). Vidi se, kako su oni na isti način bili 
i siromašni grešnici, te su nosili na sebi oba prirodna poriva 
— loš i dobar. Da su odmah naučavali protiv grijeha, čak i 
protiv svog vlastitog grijeha, to bijaše po nalogu Duha Sve- 
toga, a ne zbog težnje za slavom. I tako nisu imali ništa vla- 
stite snage i moći, te nisu mogli naučavati tajne Božje, nego 
se sve dogodilo po volji Božjoj. 

Dakle ne mogu ni ja sam ništa o sebi reći, slaviti se ili 
pisati nego to, da sam jednostavan čovjek, k tome bijedni 
grešnik, koji mora svaki dan moliti: »Gospodine, oprosti nam 
naše grijehe«. A s apostolima reći: »O Gospode, ti si nas 
spasio svojom krvlju!« Ja se nisam popeo u nebo, niti sam vi- 
dio djela i stvorove božje, već se samo nebo objavilo u mojem 
duhu, da spoznam djela i stvorove božje. I volja zato nije 
moja prirodna volja, već je poriv duha. Time sam po koji 
pad đavla morao i ja podnijeti. 

No duh čovjeka nije proistekao samo iz zvijezda i eleme- 
nata, već je u njem i iskra, u kojoj je sakriveno svijetlo i 
snaga božja. Nije prazna riječ, što stoji u I. knjizi Mojsije- 
voj: »Bog je stvorio čovjeka sebi na priliku, da, sebi na sliku 
i priliku ga je stvorio«. Jer on shvaća, da je učinjen iz čitavog 
božjeg bića... 

Što u ovoj knjizj ne nađeš dovoljno objašnjeno, vidjet ćeš 
u drugoj i trećoj jasno i bistro. Radi našeg prokletstva naša 
je spoznaja djelomična, a ne odjednom potpuna, kao što je 
ova knjiga čudo svijeta, koje će sveta duša sigurno ra- 
zumjeti. 

Time preporučujem čitaoca blagoj i svetoj ljubavi božjoj. 

Naslov originala: Jakob B&hmes Schriften, Leipzig 1938 , 


Aurora oder Morgenrčte im Aufgang, str. 55—69. Pre- 
vela Manija Vučetić, 


THOMAS MORE 


UTOPIJA 


ODLOMCI 


KNJIGA I. 
O PRIVATNOM VLASNIŠTVU 


I za mene je isto tako izvjesno, dragi moj More (da ka- 
žem iskreno, što mislim), da tamo, gdje postoji privatno vla- 
sništvo, gdje svi sve mjere novcem, jedva može ikada biti, 
da u državi vlada bilo pravda bilo napredak, osim ako ne 
misliš, da se pravilno radi ondje, gdje sve, što je najbolje, 
dolazi u ruke najgorih, ili da vlada blagostanje ondje, gdje 
šaka ljudi drži sve, pa se ni ovi ne osjećaju sasvim ugodno, 
dok su svi ostali u najvećoj bijedi. Zbog toga, kad pomislim 
na veoma mudro i pravično uređenje Utopljana, kod kojih se 
s tako malo zakona tako mudro upravlja državom, da se sva- 
čija zasluga dovoljno nagrađuje, a svatko ipak živi u blago- 
stanju zahvaljujući jednakoj podjeli dobara; kad s druge 
strane usporedim način života njihovih ljudi s onim kod to- 
likih ostalih naroda, koji se uvijek sređuju, a nikad nijedan 
nije dovoljno sređen, naroda, kod kojih svaki pojedinac na- 
ziva svojim vlasništvom ono, što mu je palo u ruke, naroda, 
kod kojih svaki dan sve mnogobrojniji zakoni nisu dovoljni 
da urede ni stjecanje privatnog vlasništva ni njegovo održa- 
vanje ni točno razlikovanje jednog vlasništva od drugog u 
slučaju nastalog spora, što jasno pokazuju oni bezbrojni gra- 
danski sporovi, koji stalno niču i kojima nema kraja; kad, 
dakle. o svemu tome dobro promislim, onda postajem pra- 
vedniji prema Platonu 1 manje mu se čudim, što je odbio da 

stvara ikakve zakone ljudima, koji su odbacili one zakone, 
prema kojima svi podjednako učestvuju u svim dobrima. 
Ovaj veliki mudrac jasno je uočio, da je jedan i jedini put, 
koji vodi općem spasu, da se uvede imovna jednakost, a 
sumnjam, da se ta ikada može naći tamo, gdje vlada privatno 
vlasništvo. Jer kad svatko, pozivajući se na izvjesne povla- 
stice, grabi za sebe, koliko god više može, onda čitava bogat- 
stvo zemlje, ma koliko ono bilo, između sebe podijeli nekoli- 
cina ljudi, a ostale ostavi u siromaštvu. I obično se događa 
da su oni prvi bili zaslužili sudbinu drugih i obratno, jer 
su oni bogati i gramžljivi, nepošteni i nekorisni ljudi, a ovj 
drugi, naprotiv, skromni, prirodni i svojim svakodnevnim ra- 
dom korisniji društvu no sebi samima. Stoga je moje čvrsto 
uvjerenje, da je ukidanje privatnog vlasništva jedino sredstvo 
za ravnomjernu i pravednu raspodjelu dobara, kao i za opće 
blagostanje. Sve dok ono bude postojalo, dotle će baš onaj 
najveći i najbolji dio ljudi patiti pod neizbježnim i tegobnim 
teretom briga i bijede. Priznajem doduše, da bi se ovo dru- 
štveno zlo moglo donekle ublažiti i pod uvjetima vladavine 
privatnog vlasništva, ali isto tako tvrdim, da ga je nemoguće 
sasvim odstraniti. Mogla bi se, na primjer, donijeti zakon- 
ska uredba, da nitko ne može preko izvjesne određene povr- 
šine posjedovati zemljišta, i da nitko ne može imati ni novca 
iznad zakonom dopuštenog iznosa; moglo bi se zakonom osi- 
gurati, da ni poglavar države ne bude suviše moćan, a isto- 
dobno ni narod pretjerano neumjeren; da se do činovničkih 
zvanja ne dolazi putem zakulisnog moljakanja, da se ona ne 
prodaju, ni da su pri njihovu vršenju potrebni troškovi, jer 
se na taj način nosioci ovih zvanja stavljaju u priliku da na« 
bavljaju novac putem pronevjere ili pljačke, a s druge strane 
postaje nužno, da se na visoke položaje postavljaju bogati, 
umjesto da ih vrše sposobni. Ovakvim, dakle, zakonskim ured- 
bama mogle bi se društvene nevolje smanjiti i ublažiti, isto 
onako kako se bolesno tijelo održava u životu stainom upotre- 
bom lijekova. Ali da bi se društvo sasvim izliječilo i povra- 
tilo u zdravo stanje, za to nema nikakve nade sve dotle, dok 
u njemu vlada privatno vlasništvo. Jer liječeći jednu ranu, 
povređuješ drugu. Ozdravljenje jednog izaziva bolest drugog 
zbog toga, što ništa ne možeš jednom dodati, ako to isto pret- 
hodno nisi od drugog oduzeo. 

KNJIGA II. 
ZADRUGE U UTOPIJI 


Svaki pojedini grad ima svoje zemljište, koje je tako zgodno 
odmjereno, da gradsko zemljišno područje sa svake strane 
iznosi najmanje dvanaesst tisuća koraka, a ondje, gdje je veća 
udaljenost od susjednog grada, ono je i veće. Nijedan grad ne 
želi da povećava svoje područje, jer se stanovnici smatraju 
više obrađivačima no vlasnicima tog zemljišta. Na podesnim 
mjestima po poljima nalaze se kuće opskrbljene svim ratar- 
skim alatom. U njima stanuju građani, koji se useljavaju na 
smjenu. Svaka seoska zadruga broji najmanje četrdeset što 
muških što ženskih članova, a uz to joj se dodjeljuju i po dva 
roba. Na čelu zadruge stoje domaćin i domaćica, ozbiljne i 
iskusne osobe, a svakih trideset zadruga imaju svog filarha. 
Svake godine po dvadeset članova iz svake zadruge vraćaju se 
u grad, pošto su proveli na selu po dvije godine. Na njihovo 
mjesto dolazi isto toliki broj iz grada, koje u seoske poslove 
upućuju stari članovi, koji su proveli na selu već godinu 
dana i koji su, prema tome, već bolje upućeni. Iduće godine 
ovi isto tako poučavaju nove pridošlice. Na ovaj način se po- 
stiže, da se odjednom u zadruzi ne nađu svi novi i u zemljo- 
radnju neupućeni ljudi i da zbog njihove neupućenosti ne trpi 
žetveni prinos. Iako se ovo stalno smjenjivanje poljoprivred- 
nika vrši radi toga, da ne bi nitko bio prisiljen da duže vre- 
mena radi teške seoske poslove, ipak se daje dozvola mnogi- 
ma, koji osjećaju prirodnu naklonost za seoske poslove, da 
ostanu na selu i po više godina. 

Poljoprivrednici obrađuju zemlju, goje stoku, sijeku drva 
i sve te proizvode dovoze u grad, suhim ili morem, kako im 
je zgodnije. Selo proizvodi strahovito mnogo pilića i to na 
jedan čudan način. Na jajima ne leže kvočke, već mnoštvo 
jaja stavljaju na umjetnu ujednačenu toplinu i iako se pilići 
sami izlegu. I čim iziđu iz ljuske, pilići idu za ljudima kao 
za kvočkama. Konja ima veoma malo i to samo onih ljutih i 
vatrenih, koji služe jedino za vježbanje omladine u jahanju. 
jer im volovi služe za sve poslove oko oranja i vuče. Po nji- 
hovom mišljenju volovi su istina sporiji od konja, ali su zato 
izdržljiviji i prema bolesti otporniji, a osim toga hrane se 
s manje truda i troška i, najzad, kad nisu više za rad, meso 
im valja za hranu. 

Žito upotrebljavaju jedino za pravljenje kruha. Piju vino 
od grožđa, jabuke ili kruške, a najčešće čistu vodu, često mi- 
ješanu i s medom kao i kuhanim sokom od glikirize, slatkog 
drveta što ga imaju u izobilju. Iako točno znaju, koliko ži- 
vežnih namirnica troši grad i njegova okolina, ipak oni i žita 
zasiju i stoke odgoje mnogo više, no što iziskuju te potrebe, 
s namjerom da višak podijele susjednim gradovima. Sav po- 
treban namještaj i posuđe , što se ne može dobiti na selu, 
traži se od grada i dobiva se od gradskih vlasti bez ikakvih 
teškoća i bez ikakve trampe. U gradu se, naime, mnogi se- 
ljaci skupljaju svakog mjeseca radi praznika. 

Kada se približi vrijeme za žetvu, onda filarsi zadruga 
javljaju gradskim činovnicima, koliko im pomoći treba po- 
slati. U određeni dan stiže na selo veliko mnoštvo žetelaca, 
pa ako se desi dan sunčan, žito se požanje gotovo za jedan 
dan. 


O ZANIMANJIMA U UTOPIJI 


Ratarstvo je zanimanje, kojim se bave svi bez razlike, i 
muškarci i žene, i od toga nitko nije oslobođen. U ratarske 
poslove upućuju se svi još u djetinjstvu i to dijelom učeći 
teoriju u školi, a dijelom i na školskim izletima, kada izvode 
djecu u okolinu grada. Tada djeca ne promatraju samo polj- 
ske radove, već se u njima i praktično vježbaju, koristeći to 
kao priliku za jačanje tijela. Osim ratarstva, koje je, kao što 
rekoh, zajedničko svima, svaki pojedinac uči još po jedan 
poseban zanat. Jedni se upućuju u poslove oko prerade vune 
i lana, drugi postaju zidari, kovači ili drvodjelje. Neki drugi 
zanati, o kojima bi vrijedilo da se govori, tamo ne postoje. 
Svaka, naime, porodica izrađuje za sebe odjeću, koja se pravi 
na isti način na čitavom otoku i za svaki uzrast i doba. Jedino 
se razlikuju spolovi kao i neženje i djevojke od oženjenih i 
udatih. Ovo odijelo nije bez elegancije i dopušta slobodu kre- 
tanja. Isto tako dobro štiti kako od zime tako i od vručine. 
Ali od onih raznih zanata svatko uči po jedan, ne samo mu- 
škarci nego i žene, koje, kao slabije, uče i rade lakše poslove 
One uglavnom rade na poslovima oko vune i lana, dok su 
ostali, teži zanati ostavljeni muškarcima. Svatko obično Ppri- 
hvaća zanat svog oca, jer tome naginje većina ljudi po svojoj 

prirodi. Ali ako nekog privlači neki drugi zanat, onda usvaja- 
njem prelazi u neku drugu porodicu, a otac i država brinu 
se, da to bude neki pošten i čestit domaćin. Štaviše, ako je 
netko izučio jedan zanat, pa hoće da nauči još jedan, to mu 
se omogućuje na isti način. Kad je oba izučio obavlja onaj, 
koji hoće, osim u slučaju, kad je gradu jedan od tih zanata 
potrebniji. 

Glavna, gotovo jedina dužnost sifogranata jest, da se brinu 
i da paze, da nitko ne sjedi bez posla, već da svatko savjesno 
vrši svoj zanat, ne zamarajući se ipak kao stoka, koja tegli 
od ranog jutra do mrkle noći. To je veći teret od ropstva. 
Pa ipak, baš takav život provede oni, koji rade gotovo svuda 
izvan Utopije. Kod njih se dan, računajući i noć, dijeli na 
dvadeset i četiri sata, od kojih je za rad određeno samo šest 
i to: tri sata prije podne, pa se onda ide na ručak; poslije 
ručka provedu dva sata u popodnevnom odmoru, pa onda 
ponovo odlaze na trosatni rad, poslije kojeg dolazi večera. 
Kako oni satove računaju od podneva, izlazi, da odlaze na 
spavanje u osam uveče. U spavanju provode osam sati. Sva- 
kome je prepušteno da slobodne sate izvan posla, sna i jela 
provodi po svojoj volji, ali ne u uživanjima i ljenčarenju. 
nego u bavljenju nekim prijatnim poslom izvan svoga zani- 
manja. Svoje slobodno vrijeme većina posvećuju knjizi. Obi- 
čaj je, da se u jutarnjim satima drže javna predavanja, koj: 
obavezno posjećuju samo oni, koji su poimence izabrani za 
nauku. Pa ipak, ogromno mnoštvo ljudi svih zanimanja, kako 
muškaraca tako i žena, odlazi na razna predavanja, svaki 
prema svome interesu. Ali nitko ne sprečava ni one, koji 
više vole da svoje slobodno vrijeme provedu u svome zanatu, 
jer ima ih mnogo, koji nemaju interesa ni za jednu nauku. 
Naprotiv ovakve čak i pohvaljuju, jer time koriste zajednici. 
Poslije večere po jedan sat provode u zabavi, ljeti u vrtu, 
zimi u onim zajedničkim dvoranama, u kojima objeduju. Tu 
svira muzika ili se ljudi odmaraju u razgovoru. Kocku i njoj 
slične i štetne igre oni i ne poznaju, ali imaju dvije igre, koje 
su slične našoj igri na tabli s kamenčićima. Prva je borba 
brojeva, gdje jedan broj odnosi pobjedu nad drugim, dok se 
u drugoj igri vodi borba između poroka i vrlina. U ovoj igri 
jasno se pokazuje razdor, koji vlada među porocima kao i 
njihova složnost u borbi protiv vrlina, zatim kako se pojedini 
poroci suproistavljaju pojedinim vrlinama, kako oni ratuju 

s vrlinama na otvorenom polju, kao i njihova ratna lukav- 
stva kad napadaju s boka, pa onda način, kojim se vrline 
brane od napada poroka kao i sredstva, kojima one izigraju 
manevre poroka i, najzad, način, kojim bilo koji tabor od- 
nosi pobjedu. 


Sada je došao trenutak da se jedno pitanje potanje obja- 
sni, da bi se izbjegla svaka zabuna. Možda ćete pomisliti, da 
samo šest sati dnevnog rada mora nužno da izazove osku- 
dicu. Međutim, daleko od toga! Šestsatni rad ne samo da za- 
dovoljava sve životne potrebe kao i zahtjeve udobnosti, nego 
omogućuje čak i više od toga. Ovo će vam postati jasno, ako 
uzmete u obzir onaj golem dio stanovništva, koji kod drugih 
naroda provodi život u neradu. Na prvom mjestu, u te spa- 
daju gotovo sve žene, a to znači polov.na stanovništva, a 
ondje, gdje žene rade, muževi umjesto njih gotovo uvijek 
hrču. Dodajte ovome onu dokonu gomilu svećenika kao i ta- 
kozvanih bogomoljaca. Uračunajte i sve bogataše, a naročito 
vlasnike velikih imanja, koje obično nazivaju plemićima i 
vlastelom. Ovome pribrojite i njihovu poslugu, čitavu onu 
gadnu mješavinu vjetrogonja, koji nose lake štitove. Najzad, 
ovamo ubrojite one snažne i zdrave prosjake, koji se prave 
bolesni, da bi sakrili svoju lijenost. Poslije svega toga vi 
ćete jasno vidjeti, da je broj onih, koji svojim radom zado- 
voljavaju sve potrebe ljudi, mnogo manji, no što ste zami- 
šljali. 

Pogledajte kako je malen broj zaposlen na doista potreb- 
nom poslu i od ovih malobrojnih, koji rade. Prirodno, gdje se 
sve mjeri novcem, tamo je nužno, da se obavljaju i mnogi 
nekorisni i sasvim izlišni zanati, koji jedino služe raskoši i 
sladostrasti. Ako bi se ovaj broj zanatlija, koji danas rade, 
raspodijelio na onoliko zanata, koliko ih je potrebno za za- 
dovoljenje prirodnih potreba, onda bi u onom izobilju proiz- 
voda, što bi nužno snizilo cijene t'h proizvoda, ove bile suviše 
niske da osiguraju zanatliji životni opstanak. Ali kad bi se 
svi oni, koji se danas bave beskorisnim zanatima kao i čitava 
ona gomila, što dangubi u neradu i dosadi, a iz koje svaki 
pojedinac potroši proizvoda, koje drugi stvaraju svojim ra- 
dom, dvostruko više no sam njihov proizvođač, kad bi se 
svi oni uključili u neki zajednički koristan posao, onda bi 
svaki pojedinac, kao što se lako uviđa, trebao samo malo da 

radi, da bi se proizvelo sve, što je nužno za opstanak i udob- 
nost, pa čak i zadovoljstva, mislim naravno na prava i pri- 
rodna zadovoljstva. 


Točnost ovoga dokazuje sama sivarnost, koja vlada u 
Utopiji. Tamo u svakome gradu i njegovoj okolini postoji od 
cjelokupnog broja muškaraca i žena, sposobnih za rad, jedva 
pet stotina osoba, koje su oslobođene od rada. Među ovima su 
sifogranti, ali oni, i pored toga što su ih zakoni oslobodili od 
rada, ipak dobrovoljno rade, da bi svojim primjerom dali 
poticaj drugima. Istu povlasticu uživaju i oni, koje narod, 
da bi se mogli posvetiti naukama, zauvijek oslobada rada i to 
na prijedlog svećenika, a putem tajnog glasanja sifogranata. 
Ako netko od ovih iznevjeri očekivane nade, vrača se ponovo 
na rad. I obratno, nije rijetko vidjeti, da neki fizički radnik 
sve one svoje slobodne satove tako korisno upotrebi za na- 
uku i svojim trudom učini takav napredak, da ga oslobađaju 
njegovog zanata i unapređuju u red učenjaka. Iz ovog reda 
obrazovanih biraju se poslanici na strani, svećenici, tranibori 
pa čak i sam vladar, koga oni svojim starim jezikom nazivaju 
barzan, a novijim adem. Budući da sav preostali svijet uvijek 
radi i to samo na korisnim zanatima, onda je lako proraču- 
nati, kako se kod njih s malo radnih sati može mnogo pro- 
izvesti. 

Pored ovoga što sam spomenuo, Utopljani imaju još jednu 
prednost, koja im omogućuje, da veći dio nužnih radova svr- 
šavaju s manje truda nego drugi narodi. Prije svega, izgrad- 
nja ili popravak zgrada iziskuje svuda napor tolikog broja 
ljudi i to stoga, što bezbrižni nasljednik pušta, da se malo 
pomalo pretvara u ruševine sve ono, što je otac sagradio. 
I tako se dešava, da onu istu zgradu, koju je prvi nasljednik 
mogao da održava u dobrom stanju s malo troška, drugi na- 
sljednik mora iz temelja da prepravlja s ogromnim troškom. 
Često čak neka kuća, koju je jedan sagradio uz ogromne tro- 
škove, dopadne drugom, koji je kao čovjek profinjena duha 
uopće i ne udosloji, da se o njoj brine. Zbog toga nemara 
kuća mu se ubrzo upropasti pa on onda sebi gradi na drugom 
mjestu drugu s istim onim troškovima. Kod Utopljana, među- 
tim, kako je sve usklađeno i država uređena kako treba, ve- 
oma rijetko se dešava, da se traži novo mjesto za izgradnju 
kuće. Ne samo da svaki nastali kvar brzo popravljaju, nego 

predusreću one, koji mogu da nastupe. I tako kod njih s ve- 
oma malo 1ruda zgrade veoma dugo traju i stoga građevinski 
radnici rijetko imaju posla. Jedino ponekad dobiju naređe- 
nja, da kod kuće izrade drvenu građu, istešu kamenje i sve 
to pripreme, da bi u slučaju potrebe popravak mogao biti 
izvršen što brže. 

Sad čuj, kako oni s malo rada troše i na odijelo. Prije 
svega, dok su na poslu, obučeni su u priprosta kožna odijela, 
koja im traju do sedam godina. Kad izlaze u društvo preba- 
cuju ogrtač, koji im pokriva ono grublje odijelo. Boja je ovih 
ogrtača na čitavom otoku ista i to prirodna boja vune. Stoga 
se kod njih upotrebljava vunenog sukna manje no igdje na 
svijetu, a i ono, koje imaju, jeftinije je. Ali oko lanenih tka- 
nina manje je truda i stoga ih više i upotrebljavaju. Kod la- 
nenih ikanina polažu jedino na bjelinu, a kod vunenih na 
čistoću, dok na finoću tkiva uopće ne obraćaju pažnju. Zato 
se kod njih svatko zadovoljava samo jednim odijelom, koje 
mu obično traje dvije godine, dok se u ostalim zemljama po- 
jedinac zadovoljava jedva s četiri ili pet vunenih i raznobojnih 
toga i s isto toliko svilenih tunika, a malo otmjenijem nije 
dovoljno ni deset. Utopljanin nema ni razloga da traži više 
odijela, jer kad bi ih i dobio, ne bi se bolje zaštitio od hlad- 
noće niti bi zbog toga i zadlaku izgledao u društvu otmje- 
niji. Kako u ovoj zemlji vlada blagostanje u svemu, jer svi 
obavljaju samo korisne zanate i na njih troše relativno malo 
vremena i truda, stoga ponekad izvode ogromno mnoštvo na- 
roda na popravak cesta, ako je potrebno, a veoma često obja- 
vljuju i smanjenje radnih sati, jer često ne postoji potreba 
ni za takvim javnim radovima kao što je popravak cesta. Ma- 
gistrati ne prisiljavaju građane na prekovremeni rad protiv 
njihove volje, jer ustav ove države ima pred sobom samo 
jedan cilj: da omogući svima građanima, koliko god to dopu- 
štaju potrebe zajednice, da što više vremena, koje se troši 
na zadovoljavanje materijalnih potreba, troše na uzdizanje 
i njegu duha. Utopljani smatraju, da se baš u tome i sastoji 
životna sreća. 


PREDNOSTI ŽIVOTA U UTOPIJI 


Opisao sam vam, što sam mogao vjernije oblik one države, 
koju ja stvarno smatram ne samo najboljom, već i jedinom, 
koja se s pravom može nazvati istinskom državnom zajedni- 
com. Svuda se, inače, govori o općem dobru, a ustvari svatko 
misli samo na svoju privatnu korist. U ovoj zemlji, gdje nema 
nikakvog privatnog vlasništva, ljudi se sasvim ozbiljno brinu 
o interesima zajednice. I jedni i drugi imaju razloga, što tako 
rade. U drugim zemljama svaki pojedinac zna dobro, da će 
umrijeti od gladi, ako se sam o sebi ne brine, pa ma kakvo 
blagostanje vladalo u njegovoj državi. Ima li igdje zemlje 
gdje nije tako? Same prilike izazivaju kod svakog pojedinca 
misao, da prvenstveno treba da se brine o samom sebi, pa 
tek onda o narodu odnosno o svojim bližnjim. Onamo, napro- 
tiv, gdje sve pripada svima, niiko se ne plaši, da će mu nešto 
nedostajati, samo ako se pobrine, da zajedničke žitnice budu 
pune. Tamo ne postoji nepravedna podjela dobara niti uopće 
ima sirotinje i prosjaka. Svi su bogati, iako nitko nema ni- 
čega svoga. Zar ima, zbilja, većeg bogatstva od radosna i 
mirna života bez briga, kad čovjek ne mora da drhti za svoj 
svagdašnji kruh, kad se ne mora da zamara stalnim zahtje- 
vanjima i žalbama svoje supruge, kad ne mora da strahuje, 
da će sin patiti od siromaštva, a ujedno ne mora da se muči, 
kako će kćerki miraz spremiti, već može da provodi dane slo- 
bodan, bez briga za opstanak i blagostanje, kako svoje lično, 
tako i svih svojih: žene, djece, unuka, praunuka, prapraunuka 
i tako dugog niza svojih potomaka, o kakvom samo plemići 
mogu da sanjaju? A šta da se kaže o tome, što su onamo na 
isti način osigurani oni, koji su nekada radili, a sad su ne- 
sposobni za privređivanje kao 1 oni, koji sada privređuju? 
Neka se sada netko usudi, da onakvom pravednošću uspore- 
đuje pravdu, koja vlada kod drugih naroda! Neka me đavo 
nosi, ako ja kod njih zapažam i najmanji trag pravde i pra- 
vednosti! Kakva je to pravda, kad neki plemić ili zlatar ili 
lihvar ili najzad bilo koji od onih, koji ili ništa ne rade ili 
rade nešto, što nije od stvarne koristi za društvo, kad, dakle, 
takav čovjek vodi divan i sjajan život, iako ništa ne radi ili 
radi suvišan posao, dok na drugoj strani nadničar, taljigaš, 
zanatlija živi u takvoj oskudici i vodi tako bijedan život, da 
položaj tegleće stoke izgleda kudikamo bolji, jer njen rad 

nije neprekidan, njena hrana nije mnogo gora, a osim toga 
njoj je mnogo ugodnije, i, najzad, marva se ne brine o bu- 
dućnosti? Ovi ljudi, međutim, rade tako važne poslove, da 
bez njih ne bi mogla izdržati nijedna državna zajednica ni 
ciglu godinu dana. Pa ipak, sadašnjica ih iscrpljuje radom, 
koji je za njih besplodan i nekoristan, a pomisao na bijednu 
starost moralno ih ubija, jer im je već sama nadnica tako 
bijedna, da od nje ne mogu podmiriti ni potrebe radnoga 
dana. Kako je daleko od njih mogućnost, da svakoga dana 
bar nešto odvoje na stranu za svoje stare dane! 


Zar nije nepravedno i nezahvalno ovo društvo, koje toliko 
rasipa na one, što ih nazivaju plemenitima, na zlatare i ostale 
ljude iste vrste, na ljude, što potpuno besposliče ili žive od 
ulagivanja ili izrađuju predmete za prazna uživanja, dok se, 
s druge strane, uopće ne brine za zemljoradnike, ugljare, nad- 
ničare, taljigaše i zanatlije, za ljude, bez kojih nijedno dru- 
štvo ne bi moglo ni opstati? Dok su ovi ljudi mladi, društvo 
njihov rad iskorišćuje, a kad ostare ili obole, ostavlja ih u 
krajnjoj bijedi i ne sjećajući se više njihovih zalaganja i za- 
boravljaju njihove tolike usluge kao krajnji nezahvalnik pre- 
pušta ih da umiru najbjednijom smrću. A što da se kaže o 
tome, što bogataši svakoga dana pomalo zakidaju nadnice si- 
romašnih radnika, i io ne samo iz vlastite težnje za prijeva- 
rom već i na osnovu državnog zakonodavstva? Na taj način, 
ono loše nagrađivanje za zajednicu najzaslužnijih, koje je 
prethodno izgledalo nepravedno, sada se zakonskim putem 
još i pogoršava i proglašava pravednim. I zato ja, dok u mi- 
slima promatram i razmišljam o državama, koje danas u svi- 
jetu postoje, svuda vidim, tako mi boga, samo neku zavjeru 
bogatih, koji se, tobože za račun i u ime državnih interesa, 
bore jedino za svoje lične interese. Smišljaju i izmišljavaju 
sva moguća sredstva, kako će, naprije, bez opasnosti sačuvati 
sva dobra, što su ih na nepošten način stekli, a zatim kako će 
uz što nižu cijenu unajmiti i iskoristiti rad i trud sirotinje. 
Čim bogataši donesu odluku da ovakve smicalice treba pri- 
mijeniti u interesu zajednice, pa prema tome i u ime siro- 
maha, one odmah postaju zakoni. Pa ipak ovi nevaljalci, koji 
su u svojoj nezasitnoj gramžljivosti međusobno podijelili sva 
dobra, koja bi inače bila dovoljna za potrebe čitavog stano- 
vništva, kako su oni ipak daleko od onog blagostanja, koje 
koje uživaju Utopljani! Tamo je novac sasvim izbačen iz upo- 

trebe, a time su odstranjeni i uvjeti za pojavu gramžljivosti 
za zlatom. Koliko je nevolja time osujećeno, koliko je zločina 
time iskorijenjeno! Kome nisu poznate prijevare, krađe, 
pljačke, svađe, pobune, meteži, obračunavanja. ubojstva, iz- 
daje, trovanja, sve zločini, koji se svakodnevno raznim ka- 
znama više osvećuju nego suzbijaju, a koji bi nestali, čim bi 
novac bio ukinut! Pored toga, odstranjivanjem novca nestali 
bi istoga trenutka i strahovanja, strepnje, brige, zamor i ne- 
sanica. Štaviše, kad bi se novac sasvim ukinuo, odmah bi i 
siromaštvo iščezlo, jer ono najviše, čini se, dolazi od oskudice 
u novcu. Da bi ovo bilo razumljivije, zamisli neplodnu i ja- 
lovu godinu, u kojoj na hiljade ljudi umire od gladi. Ako bi 
se na kraju takve godine otvorile žitnice bogataša, onda bi 
ge, ja to kao sigurno tvrdim, pronašlo toliko žita, koliko bi 
bilo dovoljno, da nijedan od onih nesretnika, koji su od iscr- 
penosti i gladi pomrli, ne bi uopće ni osjetio nemilost neba i 
zemlje, samo da je to žito bilo razdijeljeno među njih. Tako 
lako bi mogao biti zajamčen život svakome, samo kad nam 
ne bi zatvarao put do općeg blagostanja onaj blaženi novac, 
inače sjajan pronalazak, koji je trebao da nam baš otvori 
vrata općeg blagostanja. I sami bogataši, bez sumnje, znaju 
to dobro, jer im je poznato, kako je bolje ne oskudijevati u 
onom, što je nužno, nego imati u izobilju ono, što je su- 
višno, kako je bolje biti oslobođen od mnogih nevolja nego 
biti okružen ogromnim bogatstvom. Već davno bi čitav svijet, 
u to sam tvrdo uvjeren, usvojio zakone ove države, pa bilo 
da bi to ljudi radili iz uviđanja svoje koristi ili iz poslužnosti 
prema Kristu spasitelju, koji je u onolikoj svojoj mudrosti 
svakako znao, što je najbolje i koji je u svojoj dobroti mogao 
savjetovati samo ono, što je znao kao najbolje, samo kad se 
ne bi opiralo jedno čudovište, car i otac svih nevolja — na- 
dutost. Ona ne mjeri blagostanje po svojoj sreći, već po tu- 
đoj nesreći. Ona ne bi htjela ni boginjom postati, kad ne bi 
više ostalo bijednika, koje bi mogla da tlači i da im zapovi- 
jeda, da prema njihovoj bijedi bliješti njezina sreća i da nji- 
hovu sirotinju razdražuje i raspaljuje svojim razmetanjem u 
bogatstvu. Ova paklena zmija puzi po grudima ljudi i kao 
ona neman ustuknica zadržava ih i sprečava da zaplove i 
krenu putem, koji vodi u bolji život. Ona se i suviše duboko 
zarila u ljude, da bi je oni tako lako mogli iščupati. Stoga se 

ja radujem, da su bar Utopljani dobili takvo društveno ure- 
đenje, kakvo bih ja rado poželio i svim ostalim narodima. 
Uređenjem koje su uveli, oni su postavili ne samo najsretniji 
temelj države, već i takav, koji će, koliko je čovjeku moguće 
da predviđa, trajati vječno. Budući da su kod njih, pored 
ostalih poroka, iskorijenjene i sve klice častoljublja i stran- 
čarstva, ne prijeti im nikakva opasnost od izbijanja građan- 
skih razdora zbog kojih su propadali mnogi gradovi sa svojim 
divno zaštićenim bogatstvima. A budući da je unutrašnja 
sloga čvrsta i društveni poredak zdrav, njihovu državu nisu 
u stanju da potresu ni pokolebaju susjedni vladari, koji su 
to pokušali već davno i ne jedamput, ali su uvijek bili su- 
zbijeni. 

Naslov originala: Thomae Mori: De optimo reipublicae 

statu deque nova insula Utopia. Iz knjige Thomas 

More Utopija. O najboljem uređenju države i onovom 


otoku Utopiji, Kultura 1952. Preveo s latinskoga F. 
Barišić. 


TOMASO CAMPANELLA 


DRŽAVA SUNCA 


ODLOMAK 


HOSPITALAC: Sad mi reci nešto o dužnostima, odgoju i 
načinu života; da li je to republika, monarhija ili aristokracija. 


ĐENOVLJANIN: Ti ljudi su došli iz Indije, odakle su 
mnogi mudraciž pobjegli pred haranjem Mongola i drugih 
pljačkaša i tirana. Otada su odlučili da žive u zajednici na 
filozofski način. Pa premda zajedništvo žena nije običaj kod 
ljudi njihovog kraja, oni su ga kod sebe uveli i to na slije- 
deći način. Sve stvari su zajedničke; a budući da je raspodjela 
u rukama vlasti, to je zajednička ne samo prehrana već i 
školovanje, podjeljivanje počasti i zabave; tako da se nijedna 
stvar ne može prisvojiti. 


Oni vele, da se sve vlasništvo rađa iz odjeljivanja stano- 
vanja, žena i djece; odatle se rađa samoljublje, te svatko 
osjetivši se moćan i ako nema straha, postaje javni lupež, da 
bi sina uzvisio u bogatstvu i časti i ostavio ga nasljednikom; 
ili škrt, podmukao i licemjer, ako je slab. Ali kada izgube 
samoljublje, preostaje samo zajedničko dobro. 


' Campanella razvija svoja shvaćanja u obliku zamišljenog dijaloga 
između jednog viteza reda hospilalaca sv, Ivana | jednog đenovskog primorca. 
koji je navodno naišao na Sunčevu državu na jednom od svojih putovania. 

2 Campanella želi posebno da naglasi, da je to bila republika filozofa 
koji su odlučili. da svoj život urede prema načelima razuma. a protiv 
vjerske i narodne tradicije. Ova oznaka indijskih izbjeglica kao »mudraca« 
(filozofa) nedostaje u latinskom prijevodu. 

HOSPITALAC: Ali onda nitko ne će htjeti raditi, jer će 
očekivati da radi drugi, kako to primjećuje Aristotel protiv 
Platona. 


ĐENOVLJANIN: Ja ne umijem raspravljati, ali ti velim, 
da što su više bez privatnog vlasništva, to jače ljube svoju 
domovinu, i što je čudna stvar, više nego što se to tvrdi za 
Rimljane. A vjerujem, da bi i naši svećenici i redovnici bili 
siromašniji i svetiji i milosrdniji sa svima, da nemaju rođaka 
i prijatelja ili ambicija, da uznapreduju u časti. 


HOSPITALAC: Dakle tamo nema prijateljstva, kad jedan 
drugome ne mogu praviti usluge? 


ĐENOVLJANIN: Dapače velikog. Zar nije lijepo vidjeti, 
kako oni međusobno ne mogu darovati nijednu stvar, jer sve 
imaju zajedničko! Dužnosnici mnogo paze, da nitko ne dobije 
više, nego što zaslužuju; ali svi ipak dobiju po potrebi. Među 
njima se poznaje prijatelj u ratu, bolesti i u naukama, u ko- 
jima se pomažu poučavajući jedan drugoga. Svi mladići se 
međusobno zovu braćom, a one, koji su petnaest godina sta- 
riji, zovu očevima; a ovi pak petnaest godina mlađe nazivaju 
sinovima. Najzad, dušnosnici paze na sve, da nitko nikome 
u bratstvu ne bi nanio krivicu. 


HOSPITALAC: Na koji način? 


ĐENOVLJANIN: Onoliko, koliko je kod nas vrlina, toliko 
je kod njih dužnosnika: tako je jedan zove Širokogrudnost, 
drugi Velikodušnost, treći Neporočnost, četvrti Jakost, peti 
Krivična i Građanska Pravda, šesti Marljivost, sedmi Istini- 
tost, osmi Dobročinstvo, deveti Zahvalnost, deseti Milosrđe 
it. d. Za svakog od ovih odabire se onaj, za koga se zna, da 
je već kao dječak u školi bio naklonjen takvoj vrlini. I budući 
da kod njih nema krađa, ubojstava, silovanja, rodoskvrnuća 
ni preljuba, kojima se mi optužujemo, oni se međusobno kore 
zbog neharnosti, zlobe, ako tko ne da kome pravednu zado- 
voljštinu, ili zbog laži, koju mrze više od kuge. Ovakve slu- 
čajeve kažnjavaju zabranom pristupa zajedničkom stolu, 
uskraćenjem općenja sa ženama i drugih nekih prednosti, sve 
dok se sucu ne učini, da su se popravili. 

HOSPITALAC: Reci mi, kako izabiru upravu? 


ĐENOVLJANIN: Na to se ne može odgovoriti, ako se prije 
ne upozna njihov život. Prije svega treba da znaš, da se 
muškarci i žene oblače na način prikladan za ratovanje, ma 
da žene imaju haljine do ispod, a muškarci iznad koljena. 

Svi se obrazuju u svim umijećima. Nakon treće godine, 
djeca uče jezik i abecedu u učionicama, šetajući se u četiri 
grupe*; četiri starca ih nadziru i poučavaju, a zatim ih na- 
gone da trče i da se igraju, kako bi ojačali — stalno bosi i 
gologlavi do sedme godine. Istodobno ih odvode u razne ra- 
dionice krojača, slikara, zlatara i drugih, pazeći na razvoj 
njihovih sklonosti. Nakon sedme godine svi posjećuju preda- 
vanja iz prirodnih znanosti Istu lekciju predaju četiri učite- 
lja, tako da u vremenu od četiri sata, jedan za drugim, posvr- 
šavaju sva četiri odjela; jer dok jedni gimnasticiraju ili vrše 
javne službe, dotle drugi slušaju predavanja. Zatim svi uče 
matematiku, medicinu i druge znanosti, neprekidno raspra- 
vljajući i takmičeći se međusobno. Ovi pak poslije postaju 
dužnosnici one znanosti ili zanata, u kojem su najviše uzna- 
predovali, budući da svaka znanost i zanat imaju svog pogla- 
vara. Također idu na selo, da se nauče težačkim poslovima i 
paši stoke. Onog, tko je naučio više vještina i tko ih bolje 
vrši, toga više cijene i zato nas ismijavaju, što zanatlije nazi- 
vamo neznalicama, a plemićima zovemo one, koji se u ništa 
ne razumiju, ljenčare i drže u dokolici i raspuštenosti toliko 
slugu na propast države. 


Dužnosnike odabiru ona četiri poglavara i majstori odgo- 
varajuće struke, koji vrlo dobro znaju, koji je od njih naj- 
bolji u vještini ili kreposti, kojom ima upravljati. U Vijeću 
predlažu kandidate i svatko o njima iznosi, što zna. Tako 
može biti Sunce“ samo onaj, koji pozna svu povijest naroda, 
obrede, žrtvovanja, države, zakonodavce i izumitelje vještina. 
Zatim treba da se razumije u sve zanate, jer se svaka dva 
dana dade naučiti jedan, a ovdje im praksa i pomoćne slike 


) Cetiri grupe odgovaraju četirima krugovima na koje ie grad podi- 
jeljen. 

“ Poglavar države, »prvi svećenik«, Campanella je u talij. rukopisima i 
prvom latinskom izdanju upotrebio za njega izraz Sole (Sol). No kako je 
htio, da mu to ime zvuči nekako »njihovim« jezikom (a ono bi prema 
njemu u »našem« trebalo da odgovara Metafizičaru), osjetio se ponukanim, 
da u slijedećem izdanju tu providnu riječ zamijeni nekom izmišljenom. 
Tako je Sole dobilo ime Hoh. Mi smo ovdje jednostavno preveli sa Sunce. 

omogućuju da nauče sve. Dalje mora poznavati sve znanosti, 
matematiku, fiziku, astrologiju. Za jezike ne mare, jer postoje 
tumači, koji su njihovi gramatičari. Ali zato više od svih on 
mora biti metafizičar i teolog, koji dobro poznaje korijen i 
dokaz svake vještine i znanosti, sličnosti i razlike među stva- 
rima, nužnost, fatum i harmoniju svijeta, moć, mudrost, lju- 
bav prema Bogu i ljubav prema svijetu, stupnjeve bića i nji- 
hove odnose s nebeskim, zemaljskim i morskim stvarima, te 
da dobro shvaća proroke i astrologiju. Iz ovog se dakle vidi, 
tko treba da bude Sunce, a taj stupanj postiže, tek kad priđe 
trideset i petu godinu i na dužnosti ostaje trajno ukoliko se ne 
pronađe netko, tko zna više i tko je vještiji upravljanju. 


HOSPITALAC: Ali tko toliko može znati? Pače onaj, tko 
se sasvim predao naukama, ne može se razumjeti i u 
upravljanje. 


ĐENOVLJANIN: Ja sam im to i rekao, ali oni su mi 
odvratili: »Mi smo sigurniji, da jedan tako učen čovjek umije 
vladati, nego vi, koji uzvisujete neznalice, misleći da su spo- 
sobni, jer su rođeni kao gospoda ili su ih izborile moćne stran- 
ke. Da je naše Sunce i loš upravljač, jedan koji toliko toga 
zna, ne će nikad biti ni okrutan, ni zločinac, ni tiranin. Taj 
argumenat dakle može prije važiti kod vas, koji držite učenim 
onoga, tko zna više gramatike i logike Aristotelove, ovog ili 
onog autora, za što se hoće samo ropsko pamćenje. Tu čovjek 
postaje inertan, jer ne razmišlja o stvarima, nego o knjigama 
i ponizuje duh ovim mrtvim slovima; a niti zna, kako Bog 
upravlja stvarima, niti poznaje zakone prirode, niti običaje 
naroda. To se međutim ne može dogoditi našem Suncu, jer 
to sve može naučiti samo onaj, koji je oštrouman i nadaren 
za svaku stvar, pa je prema tome uvijek najprikladniji i za 
vladanje. Mi također znamo, da onaj, koji se posvećuje samo 
jednoj znanosti, ne zna niti ovu niti druge dobro, a onaj, 
koji je vješt samo jednoj, naučenoj iz knjiga, trom je i neote- 
san. Ali to se ne događa oštroumnima i sposobnima za svaku 
spoznaju, kao što treba da je naše Sunce. A u našoj državi 
nauke se, kako vidiš, uče s takvom lakoćom, da se ovdje za 
godinu dana više nauči nego u deset ili petnaest kod vas; 
ispitaj to na ovoj djeci.« 

Ja sam bio zbunjen njihovim razlozima i rezultatom ispi- 
tivanja ove djece, koja su razumijevala moj jezik; jer svaki 
jezik uvijek poznaju po trojica. Vazda su zaposleni učenjem, 
pa i onda kad se odmaraju. Tako idu u prirodu da trče, oda- 
pinju strijele, pucaju iz arkebuza, love životinje, rade, upo- 
znavaju trave, sad jedan odjel, sad drugi. 

Tri prva dužnosnikaš treba da poznaju samo one vještine, 
koje se odnose na njihovu službu. Zbog toga ostale znaju tek 
površno, a svoje kao pravi stručnjaci: tako će se Moć razumjeti 
u konjaništvo, proizvodnju svih vrsti oružja, ratnih potrep- 
ština, strojeva, u vojničku vještinu uopće i t. d. No svi ovi 
dužnosnici moraju k tome biti filozofi, povjesničari, prirod- 
njaci i političari. 


HOSPITALAC: Htio bih, da mi navedeš sve službe i da ih 
pojedinačno opišeš, kao i da mi kažeš nešto o javnom odgoju. 


ĐENOVLJANIN: U prvom redu oni imaju zajedničke sta- 
nove, spavaonice, krevete i ostale potrebe. No svakih šest 
mjeseci učitelji ih razmještaju po krugovima i sobama, koje 
su obilježene po abecednom redu. 

Umnim i fizičkim poslovima bave se kako muškarci tako 
i žene; tek s tom razlikom, da muškarci obavljaju one, koji 
zahtijevaju veći napor i dugo hodanje, kao oranje, sijanje, 
sakupljanje plodova, paša ovaca, posao oko gumna, berba. 
No za pravljenje sira, muženje, za sakupljanje trava u blizini 
grada, kao i za lakše poslove, običavaju poslati žene. Uopće 
žene pretežno vrše one poslove, koji se mogu obavljati sje- 
dečke i stojećke, kao tkanje, šivanje, šišanje i brijanje, pri- 
pravljanje lijekova i pravljenje svih vrsta odjeće; ali nipošto 
ne rade u kovačkom zanatu i proizvodnji oružja. Ako je koja 
međutim nadarena za slikanje, dopuštaju joj da slika. Gla- 
zbom, ali bez truba i bubnjeva, bave se samo žene i djeca, 
jer oni više zabavljaju. Žene također pripremaju hranu i 
prostiru stol, no poslužuju dječaci i djevojčice, čija je to 
dužnost do njihove dvadesete godine. 

U svakom krugu imaju javne kuhinje i spremišta robe. 
Svakim mjestom rukovode po jedan starac i starica, koji 
smiju išibati ili dati išibati nemarne i neposlušne, a ističu 


5 Tri pomoćnika Sunca: Pon, Sin i Mor — ili Moć, Mudrost 1 Ljubav. 

svakoga, tko se iskaže u službi. Sva mladost služi starijima, 
koji su prešli četrdesetu, a učitelj i učiteljica se staraju, da 
one koji su na redu, pošalju na večer, za vrijeme lijeganja i 
ujutru, jednog ili dvojicu na svaku sobu, da poslužuju, što 
je potrebno. Dječaci se međusobno sami poslužuju i jao ono- 
me, tko to odbije! Imaju dva reda stolova, s jedne strane 
sjede žene, s druge muškarci, sjedeći kao fratri u refoktoriju. 
Jedu tiho, dok jedan otegnuto pjevajući neprekidno čita, a 
s vremena na vrijeme dužnosnik progovori koju riječ o ne- 
kom odlomku iz štiva. Veliki je užitak biti tako hitro uslužen 
od toliko lijepe mladosti u podvezanim haljinama i živjeti 
pokraj tolikih prijatelja, braće, sinova, majki u tolikom po- 
štovanju i ljubavi. 

Svatko prema svojoj službi dobiva tanjur juhe, jelo, voće, 
sir; a liječnici su dužni da odrede kuharima, što će kuhati 
za starce, za mlade i što za bolesne. Dužnosnici dobivaju naj- 
bolji dio, a oni onda često od svoga šalju onima, koji su se 
toga jutra istakli u učenju, znanstvenim disputama i ruko- 
vanju oružjem. Ovo se smatra za veliku počast i naklonost. 
Za praznika traže glazbu i pjesmu čak i kod stola. Budući da 
svi pomažu oko pripremanja obroka, nikad se ne događa, da 
uzmanjka koja stvar. Trijezni starci nadziru kuhinju i bla- 
govališta, kao i čistoću prostirača, soba, posuđa, odjeće i 
tijela. 

Uz tijelo nose bijelu lanenu košulju, zatim odijelo koje 
se sastoji iz kaputa i hlača zajedno, bez nabora i razrezano 
po sredini, sa strane i odozdo, te zakopčano dugmetima. Hlače 
im dopiru do peta, na njih navlače čarape visoke poput polu- 
čizme i zatim cipele. Odijelo im tako dobro prijanja uz tijelo, 
da im se, pošto skinu ogrtač, razabiru svi oblici. Mijenjaju ga 
četiri puta u godini i to kada sunce uđe u zviježđe Raka, 
Jarca, Ovna i Vage. Liječn k iz raspodjeljuje s dužnosnikom 
za odjeću iz svakog kruga, prema građi i rastu tijela. Pravo 
je čudo, koliko se u jedan mah u njih nađe odijela kakvih 
hoće, debelih, tankih, prema vremenu. Svi se oblače u bijelo 
i svakog mjeseca peru odjeću sapunom, a onu od platna — u 
lugu. 

Sve donje prostorije su upotrebljene za radionice, kuhinje, 
hambare, garderobe, smočnice, blagovaonice, praonice. No 


* Počeci godišnjih doba. 

umivaju se kod stupova u dvorištu. Voda se baca u zahodske 
jame, ili u kanale, koji vode k njima. Na trgovima svih kru- 
gova postoje česme, iz kojih voda šiklja na pritisak ručke. 
Postoji izvorna voda kao i ona iz rezervoara, u koje se sa- 
kuplja kišnica preko kanala na kućama i žljebovima s pije- 
skom. Često peru tijelo i to prema propisu učitelja i liječnika. 
Sve zanatske poslove obavljaju u prizemlju pod arkadama, 
a iznad, gdje su smještene slike, proučavaju spekulativne 
znanosti; u hramu se pak uče svetim stvarima. 


U predvorjima unutar svakog kruga postoje sunčani satovi 
i satovi na zvona, kao i vjetrokazi. 


HOSPITALAC: Sad mi nešto kaži o stvaranju potomstva 


ĐENOVLJANIN: Prije nego što navrši devetnaest godina 
nijedna žena se ne podaju muškarcu, niti je ovome dopušteno, 
da ima djecu prije dvadeset i prve, a i kasnije, ako je slabu- 
njav. Do tog vremena nekima je dopušten odnos s nerotki- 
njama ili trudnim ženama, da ne bi kršili propise. To uređuju 
starije učiteljice i učitelji prema potajnim molbama onih, 
koje Venera najviše uznemiruje. No to čine tek pošto se do- 
govore s glavnim učiteljem, koji je vješt liječnik i podređen 
Ljubavi, prvom dužnosniku. Ako koga zateknu u sodomiji, 
javno ga osramote i prisile, da dva dana nosi o vratu obje- 
šenu cipelu, što će reći da je preokrenuo red i kušao hodati 
na glavi; drugi put kazna može narasti do smrti. Onog pak, 
koji se do dvadeset i prve uzdrži od svakog spolnog općenja, 
slave počastima i pjesmama. 

Kada se zajedno muškarci i žene vježbaju sasvim goli, 
poput starih Grka, učitelji vide, tko je dozreo za spolno opće- 
nje, a tko ne, i koji od muškaraca i žena međusobno najbolje 
odgovaraju. Tada im, pošto su se dobro okupali, dopuštaju 
odnos svake treće večeri, sparujući vitke i lijepe žene sa sta- 
sitim i darovitim muškarcima,te debele s mršavima i mršave 
s debelima, da bi ublažili krajnosti. Navečer dolaze dječaci, 
da im pripreme krevete, a zatim idu na spavanje prema od- 
redbi učitelja i učiteljice. Spolnom općenju prilaze tek pošto 
su probavili hranu i pomolili se. Žene promatraju lijepe ki- 
pove slavnih ljudi, koji su smješteni po sobama. Zatim prilaze 
prozoru i mole Boga da im dade dobar porod. Do određenog 
časa združenja, spavaju odijeljeno u dvjema sobicama, a 

onda dolazi učiteljica i otvara vrata jedne i druge. Ovaj sat 
određuje Astrolog i Liječnik, nastojeći uvijek da uhvate tre- 
nutak, kada su Merkur i Venera istočno od Sunca u povoljnoj 
kući? i u dobrom odnosu prema Jupiteru, Saturnu i Marsu, 
tako i za Sunce i za Mjesec, koji su često afete.8 Najviše vole 
utjecaj Djevice, ali veoma paze, da se Saturn i Mars ne nađu 
u kutu, jer pokvare sva četiri kuta s opozicijom i kvadratima, 
a upravo u tome, to jest u harmoniji svega s dijelovima, leži 
korijen životne snage i sreće. Ne brinu se o satelitima, već 
samo o dobrim položajima. Na satelite paze tek kod uteme- 
ljenja grada i postavljanja zakona, kojima smiju pri tom biti 
začetnici Mars i Saturn samo u dobrom razmještaju. Upisuju 
u grijeh, ako roditelji tri dana prije spolnog općenja nisu 
bili čisti, ako su izvršili kakvo opako djelo i nisu bili odani 
Stvoritelju. Ostali pak, koji zbog užitka ili iz nužde opće s 
nerotkinjama, trudnicama ili manje vrijednim ženama, ne 
paze na ove potankosti. Dužnosnici, koji su svi svećenici, a 
i filozofi, mogu postati roditelji, samo ako se prethodno ču- 
vaju više dana; opterećeni intelektualnim poslovima oni su 
fizički veoma slabi, jer su im sve energije sabrane u glavi; 
stoga imaju loše potomstvo. O ovome se vodi računa i ova- 
kvima daju živahne, snažne i lijepe žene; a fantastima i 
tvrdoglavcima debele i razumne, blagih navika. I kažu, da 
se čistoća tjelesne konstitucije, iz koje proizlaze sve vrline, ne 
može steći vježbom; da se bez prirodne dispozicije teško može 
usaditi moralna krepost i da zli ljudi čine dobro iz straha 
pred zakonom, a čim ovaj prestane djelovati, javno ili potajno 
razaraju državu. Zato treba da se sva pažnja posveti stvara- 
nju potomstva i da se pazi na prirodne odlike, a ne na miraz 
i iažno plemenitaštvo. 

Ako pak koja od ovih žena ne zatrudni s jednim, pokušaju 
s drugima; ako se najzad otkrije, da je jalovica, može postati 
javna žena. ali zato nema prednosti majki, niti u Savjetu za 
rađanje, niti kod stola, niti u hramu. Ovo su uveli stoga, da 
ona ne bi sama izbjegavala začeće iz razbludnosti. One, koje 
su zatrudnjele, ne rađe petnaest dana; zatim vrše lakše po- 


? Astrolozi su nebeski! svod podljelili na 6 meridijana i 12 krugova kole 
su nazvali »kućama«. To im je služilo radi određivarja horoskopa. Poznato 
je, da se Campanella vrlo intenzivno bavio astrologijom. 

!" Afeta je onaj planet, pod čijim znakom počinje život Jednog čovjeka 
postojanje jednog grada, poduzimanje kakvog pothvata id bilo čega dru- 
goga. 

slove, da bi ojačale zamctak i otvorile kanale za njegovo 
hranjenje. Rodilje same hrane dojenčad na zajedničkim mje- 
stima dvije godine, a i dulje, prema odredbi Liječnika. Pošto 
ih odbiju od sise, ako su ženske, predaju ih na čuvanje uči- 
teljicama, a učitelj'ma, ako su muški. I s ostalom djecom 
tu uče abecedu i vježbaju se u hodanju, trčanju, borbi, te 
promatraju povijesne slike. Oblače ih u lijepe i šarene haljine. 
Nakon sedme godine počinju učenje prirodnih znanosti, a 
zatim drugih, prema odredbama dužnosnika, i najzad se po- 
svećuju zanatima. Nerazvijene dječake šalju na sela i kada 
se oporave, vraćaju ih u grad. Ali većina vršnjaka, jer su 
rođena pod istim zviježđem, međusobno je slična u l'cu, naravi 
i vrlinama. Odatle postojana sloga u državi, međusobna veli- 
ka ljubav i pomaganje. 

Imena ne dobivaju na sreću, već ih određuje Metafizičar 
prema svojstvima svakog pojedinca, po običaju starih Rim- 
ljana: tako se jedan zove Lijepi, drugi Nosonja, treći Nogonja, 
četvrti Mrki, peti Debeljko i t. d. Ali kada poslije postanu 
stručnjaci u svom poslu ili se istaknu u ratu, dodaje im se 
odgovarajući nadimak, kao: Veliki Slikar, Zlatni, Izvrsni, 
Okretni — govoreći: Debeljko Zlatni i t. d.; ili s obzirom na 
kakvo izvršeno djelo: Debeljko Jaki, Lukavi, Pobjednik, Ve- 
liki, Najveći i t. d.; po pobijeđenom neprijatelju: Afrikanac, 
Azijac, Toskanac i t. d.; Manfred, Tortelije, ako je pobiiedio 
Manfreda, Tortelija ili druge slične. Ove nadimke postavljaju 
viši dužnosnici, predajući im uz to vijenac, koji odgovara iz- 
vršenom djelu ili njihovoj sposobnosti, što je sve popraćeno 
plieskom i glazbom. Ovaj pljesak ciiene više od svega, jer 
zlato i srebrno nema kod njih važnosti, osim kao materijal za 
posude ili ukrase zajedničke svima. 


HOSPITALAC: Zar kod njih nema liubomore ili nezado- 
voljstva onoga, tko nije postao otac ili pak onog, koji za 
nečim žudi? 


ĐENOVLJANIN: Ne, jer imaju svega za potrebu i za uži- 
vanje. Rađanje smatraiu religioznim aktom upravljenim na 
javno, a ne privatno dobro, te stoga mora da stoji pod nad- 
zorom dužnosnika. Platon je već rekao, da se nezasluženi 
pretendenti na lijepe žene trebaju nadmudriti lukavim ždre- 
banjem, da bi svaki dobio po zasluzi; to međutim nije potrebno 

činiti, da bi ružne zadovoljili ružnima, jer među njima nema 
ružnoće. Žene radeći dobivaju živahnu boju i vitke i snažne 
udove, a u snazi, živahnosti i vitkoći sastoji se kod njih lje- 
pota. Stoga pod prijetnjom smrine kazne zabranjuju bojenje 
lica, nošenje visokih sandala i haljina sa skutovima, da bi se 
sakrile drvene noge?; ali to i onako ne mogu činiti, jer tko bi 
im to priskrbio! Kažu, da se ova zla navika rađa kod nas iz 
dokolice žena, koja ih čini blijedima, mlitavima i nerazvijeni- 
ma, te stoga moraju da se služe bojom i visokim sandalama i 
da se prave lijepima svojom raznježenošću, a tako upropašta- 
vaju sebe i porod. Kod njih, ako se netko zaljubi u neku ženu, 
dopušta im se, da razgovaraju, da pišu stihove, da se šale i 
darivaju cvijećem. Ali, ako ne obećavaju dobro potomstvo, 
ni u kojem slučaju im se ne dopušta spolno općenje, osim ako 
ona nije već trudna ili je nerotkinja. Zato kod njih umjesto 
gorljive i strastvene ljubavi, ljubav više naliči na prijateljstvo. 


Do raznih potrošnih predmeta ne drže mnogo, jer svatko 
dobije, koliko mu treba, osim ako se ne daju posebno u svrhu 
počasti. Tako junake i junakinje država nagrađuje vijencima 
ili lijepo ukrašenim haljinama kod stola ili prilikom javnih 
svečanosti. Premda preko dana u gradu svi nose bijele ha- 
ljine, po noći i izvan grada nose crvene, od svile ili od vune. 
Od crne boje zaziru kao od izmeta i zato mrze Japanee, koji 
ju vole. Oholost ubrajaju u veliki grijeh i kažnjavaju je jav- 
nim poniženjem; zato nitko od njih ne smatra nedostojnim 
posluživanje kod stola, u kuhinji ili drugdje, već to zovu 
učenjem. Kažu, da je za noge jednako časno da hodaju, kao 
za oči da gledaju i zato, ako je kome određena kakva služba, 
obavljaju je kao najčasniju stvar. Ne drže robove, jer sami 
vrše ono, što je potrebno, pa i više od toga. Kod nas, naprotiv, 
nije tako, jer u Napulju od tri stotine tisuća duša, radi tek 
pedeset: ovi se upropaštavaju prevelikim radom, a oni prvi 
se opet srozavaju neradom, lakomošću, raspuštenošću i lih- 
varstvom, upropašćujući mnoge ljude, držeći ih u ropstvu i 
siromaštvu, ili kvareći svojim manama. Na taj način zaostaju 
javni poslovi, te se obrada polja, zanati, kao i vojna služba 
vrše zlo i s mukom. A kod njih, pošto podijele međusobno 
sve dužnosti, stručne i proste poslove, ostaje svakome da radi 


* U Campanellino vrijeme, a to se nije izmijenilo ni do danas žene su. 
da bi izgledale veće. nosile cipele s debelim potplatima od drva ili pluta 
Da bi prikrile te »drvene noge«, nosile su dugačke haljine sa skutovima 


15 V. Filipović: Filozofija renesanse 225 


samo četiri sata na dan; sve ostalo vrijeme provode u korisnoj 
zabavi, raspravljanju, čitanju, poučavanju, šetanju, uvijek s 
veseljem. Ne podnose igre, koje se odvijaju sjedećke, kao šah, 
kockanje, kartanje i slično, već se radiju kuglaju, loptaju, 
bore, igraju s drvenim kolutom, bacaju koplja, odapinju stri- 
jele, pucaju iz arkebuze. 

Kažu, da velika bijeda čini ljude podlima, himbenima, 
lopovima, podmuklim, bjeguncima, lažljivcima, krivim svje- 
docima, a bogatstvo bezočnima, oholima, neznalicama, izda- 
jicama, bezosjećajenima i uobraženima da nešto znaju. Za- 
jednica ih pak sve istodobno obogaćuje i osiromašuje: oboga- 
ćuje ih, jer im sve daje, osiromašuje, jer n'šta ne posjeduju. 
Zbog ovog mnogo hvale kršćansku vjeru i život apostola. 


HOSPITALAC: To je sve lijepo i dobro, ali zajednica žena 
izgleda mi teška i mučna stvar. Sv. Klement Rimski kaže 
također, da žene treba da budu zajedničke, ali glosa)! s ko- 
jom se slaže i Tertulijan, objašnjava, da se to odnosi na 
posluživanje, a ne na spolni odnos, te da su stari kršćani sve 
imali zajedničko, osim žena, koje su doduše bile zajedničke, 
ali samo u posluživanju. 


ĐENOVLJANIN: To mi nije poznato. Znam samo, da oni 
primjenjuju zajednicu žena i u posluživanju i u krevetu; u 
ovom drugom slučaju, međutim, samo zbog rađanja. Vjeru- 
jem, da oni još u tom mogu imati krivo; ali oni se brane 
Sokratom, Katonom, Platonom i drugima. Možda će oni jed- 
nog dana napustiti ovu praksu, jer su u podčinjenim im drža- 
vama, zajednički samo materijalni predmeti, a žene tek s 
obzirom na posluživanje i vještine. Ovo, međutim, oni, pripi- 
suju zaostalosti onih, koji nisu dovoljno razmišljali. Ipak ispi- 
tuju običaje svih naroda i revno poboljšavaju svoje. Kad budu 
doznali za uvjerljive dokaze kršćanstva, potvrđene čudesima, 
prihvatit će ih, jer su najljepši. No dosad postupaju prirodno 
bez objavljene vjere, a niti to stanje mogu nadići.!! 


\ Glosa znači zapravo komentar ili objašnjenje kojima su razni crkveni 
oci kušali rasvijetliti nejasna, nedorečena i tamna mjesta u starim teks- 
tovima. 

N Posljednje dvije rečenice dođao je Campanella kasnije da bi izbjegav 
optužbama zbog »racionalizma« | bezboštva, te omogućio talljansko izđanje 
Ukol!ko, naime, solarci nijesu poznavali »obiavijenu« vjeru, utoliko su 
imali potpuno pravo da žive onako. kako 'm ie ni'hov vlastit! rarurm. 
govorio da je najbolje. No đa su te dvije rečenice veoma neuspjela kamu- 
flaža. kao | da su solarci vrio dobro znali za Krisia, apostole i kršćanstvo, 
govore iscrpno mnogobrojna mjesta u tekstu. 

Od svega je najljepše kod njih, da tjelesni nedostatak ne 
tjera čovjeka u dokolicu, ako već nije postariji, a tada poma- 
že samo savjetom. Tko je hrom, pomaže stražarima svojim 
vidom; tko je slijep češlja vunu i čiha perje za strunjače; 
tko nema ruku, obavlja kakvu drugu službu; a tko ima barem 
jednu, pomaže u selu, lijepo ga paze, te služi kao doušnik, 
koji obavještava državu o svemu i svačemu. 


Naslov originala: Thomaso Campanella: La Citta del 
Sole, testo italiano e testo latino, Einaudi, Torino, 1941. 
Preveo s talijanskoga Edo Pivčević. 


BILJEŠKA PREVODIOCA 


Ovaj odlomak je preveden s talijanskog, i to prema izdanju »T. 
Campanella: »La Citta del Sole«, testo italiano e testo latino, a cura 
di Norberto Bobbio, Einaudi, Torino 1941.« 

Poznato je naime. da je Campanella svoju »Državu Sunca« 
napisao na talijanskom jeziku, a kasnije je ona izašla u latinskom 
prijevodu. Prvi, originalni tekst, nastao je vjerojatno oko 1602. g., 
za vrijeme tamnovanja u Napulju, kamo je bio doveden pod optu- 
žbom herezije i neposlušnosti. U zatvoru je probavio preko 20 
godina i u njem je napisao više značajnih spisa, od kojih je ovaj 
svakako najvažniji i najglasovitiji. 

Sačuvano je više rukopisa (prijepisa) »Države Sunca« — niih 
jedanaest na broju — koji se međusobno tekstualno i stilski pri- 
lično razlikuju To se čak odnosi, premda u manjoj mjeri, i na 
latinske prijevode. od kojih je prvi izašao u Frankfurtu 1623. £., 
a drugi 1637. g u Parizu, pod redakcijom autora. Ovo se tumači s 
jedne strane nemirnim i impulzivnim karakterom samog Campa- 
nelle, koji je svojim tekstovima uvijek imao nešto da doda, ispusti 
ili objasni — i s druge strane, što se naročito odnosi na neke tali- 
janske rukopise, njegovom težnjom da kamuflira, preradi i ublaži 
ona mjesta, koja bi ga mogla suviše kompromitirati pred crkvenim 
forumima. 

Norberto Bobbio, koji ie savjesno usporedio sve talijanske ru- 
kopvise. došao je do zaključka. da je onai, koii se nalazi u Lucca, 
Biblioteca Governativa. najbolii, te ga je uz pomoć još nekih drugih 
priredio za svoie kritičko izdanje, pridodavši mu, također nešto 
korigiran, latinski pariski tekst iz 1637. 

Kako smo već naprijed spomenuli, ovaj je prijevod po taliian- 
skom originalu, osim na nekoliko mjesta. gdie je latinska varijanta 
bila određenija ili više odgovarala smislu teksta. 

Osim jednog prijevoda s latinskog, koji je pun pogrešaka, 
postoji na našem jeziku jedan cjelovit prijevod s talijanskog, koji 
je izašao u Zagrebu 1953. No ovaj je rađen prema jednom starijem 

talijanskom izdanju, koje je vjerojatno reproduciralo jedan drugi 
rukopis, jer se od ovog luccanskog, koliko sam mogao primijetiti, 
dosta razlikuje. 

Još je jedna napomena ovdje važna. Naši prevodioci prevođe 
naslov ovog djela s »Grad Sunca«. Istina je, da se pri opisima u 
tekstu često misli na »grad«. Treba imati na umu, da je prije, još 
od Grka. grad predstavljao »državu«. Ipak ovdje nije usvojen 
uobičajeni termin, jer Campanellina zamisao seže mnogo dalje od 
pojasa gradskih zidina. Ma da pretrpana starim predodžbama o 
»gradu«, ona bez sumnje u sebi ima širi smisao. 

Iz samog teksta se također vidi, da »grad« Sunca, uključuje i 
selo; on ratuje i drži mnoge druge države u pokornosti. Najzad 
termin država je i za nas danas bliži i razumljiviji. 

Na kraju treba spomenuti, da su podaci o tekstu, kao i obja- 
šnjenja za mnoge pojmove crpena uglavnom iz komentara N. 
Bobbija. 


E.P. 


HUGO GROTIUS 


O RATNOM I MIRNODOPSKOM PRAVU 


PROLEGOMENA 


1. Mnogi su se već prihvatili posla, da građansko pravo, 
bilo rimsko ili svoje domaće, ili protumače komentarima ili 
u sažetu obliku jasno izlože. No malo se njih dodirnulo ono- 
ga prava, koje postoji između više naroda ili njihovih uprav- 
ljača i koje je ili poteklo od same prirode [ili je utvrđeno 
božanskim zakonimaj! ili je uvedeno običajima i prešutnim 
sporazumom, cjelovito pak i stalnim redom nije ga dosada 
obrađivao nitko. A ipak bi za ljudski rod bilo korisno, da se 
to izvrši. 


2. S pravom je naime Ciceron? rekao, da je ta nauka vrlo 
vrijedna u savezima, ugovorima i sporazumima naroda, kra- 
ljeva i vanskih plemena i, naposljetku, u svakom ratnom i mir- 
nodopskom pravnom pitanju. I Euripid više cijeni tu nauku 
nego poznavanje božanskih i ljudskih prilika, jer iznosi, da se 
Teoklimenu upravljaju ove riječi: 


Sramota ti je to božansko znanje sve, 
Što jest i nije, znat, a ne znat pravicu. 


"U uglatim zagradama naveden je tekst, kojega nije bilo u 1. izdanju 
Grotiusova djela iz god. 1625. To su njegovi dodaci kasnijim izdanjima. 


2 U govoru »Pro Balbo«, 6, 15. 


? Tragedija »Helena«, stihovi 921—922. No te riječi n'su upravljene Teo 
klimenu, kako kaže Grotius, nego njegovoj sestri Teonoji. 


4 Prijevod K. Raca (»Euripidove drame«, knj. 1., Zagreb 1920.). 

3. Taj je posao toliko potrebniji, što i u naše vrijeme ima 
dovoljno ljudi, a bilo ih je i prije, koji su taj dio prava 
silno omalovažavali, tako da od njega ostaje samo prazno 
ime. Na jeziku gotovo sviju nalazi se Eufemova izjava iz 
Tukidida,5 da za kralja ili za državu, koja ima moć, ništa 
nije nepravedno, što je korisno. Tome su slične i ove tvrdnje: 
Za onoga, koji se visoko uzdigao, pravednije je ono, što je 
jače i Državom se ne može upravljati bez nepravde. Na to 
se nadovezuje i to, što se svi sporovi, do kojih dolazi između 
naroda ili kraljeva, gotovo uvijek rješavaju posredstvom boga 
Marta. Mišljenje pak, da je rat vrlo daleko od svakog prava, 
ne pripada samo puku, nego se i učenim i razboritim lju- 
dima često omaknu izjave, koje podupiru takvo mišljenje. 
Ništa se naime ne čuje češće od ovoga: Pravo i oružje među- 
sobno su suprotni. Pa i Enije* kaže: Ne sukobljuju se pomoću 
prava, nego sporove radije rješavaju mačem. A Horacije? 
ovako opisuje Ahilejevu surovost: 

Za nj neka zakon ne vrijedi, sve samo da oružjem traži". 
Drugi opet pisac? navodi drugoga gdje započinjući rat govori 
ovako; Ovdje ostavljam mir i povrijeđeno pravo. [Antigon,!? 
nazvan starac, narugao se čovjeku, koji mu je za opsjedanja 
tuđih gradova pružao raspravu o pravednosti. I Marije je go- 
vorio da od zveke oružja ne može čuti zakone.] Sam Pompej, 
koji je bio tako čedne ćudi, usudio se kazati: Zar da naoružan 
još mislim na zakon? 


4. Vrlo mnogo izjava toga smisla nalazi se kod kršćanskih 
pisaca; ova jedna iz Tertulijana!! neka bude dovoljna mjesto 
mnogo njih: prijevara, surovost i nepravda sredstva su svoj- 
stvena bitkama, Nema sumnje, da će nam oni, koji tako misle, 
suprotstaviti ono poznato mjesto iz komedije: Ako bi tražio 
da to nesigurno učiniš pomoću razuma sigurnim, nimalo više 
ne bi uspio nego kad bi nastojao da razumno luduješ.!? 


5 »Peloponeski rat«, VI 85. Eufem je kao atenski poslanik govorio 
skupštini Sirakužana. 
ek $ U fragmentu iz »AnalA«, koji je sačuvan kod Gellja. »Atičke noći«, 

10. 

7 +O plesničkom umijeću«, 122. 

* Prijevod J. Zgorelca (iz rukopisa, koji će doskora izdati Matica 
Hrvatska). 

* Lukan u epu >»Pharsalia«, I 225. To izjavljuje Cezar prešavši Rubikon. 

* Vojskovođa Aleksandra Velikoga, kasnije kralj u Makedoniji. 

VU djelu »Protiv Židova«, 7. 

'2 To su st!hovi 61—63 Terencijeve komedije »Eunuh«. 

5. Kako bi se pak uzaludno raspravljalo o pravu, ako samo 
pravo uopće ne postoji, trebat će i radi preporuke i radi pret- 
hodna opravdanja ukratko pobiti tu veoma tešku zabludu. 
Uostalom, da ne bismo imali posla s mnoštvom, dajmo mu 
odvjetnika. A koga bismo mu prije dali nego Karneada,!š koji 
je došao do toga — to je bila glavna nauka njegove akademije 
— da je snagu rječitosti mogao upotrebiti u obranu neistine 
jednako kao i istine? Kad se on dakle prihvatio napadaja 
na pravednost, osobito na onu, o kojoj sada govorimo, naj- 
jači mu je dokaz bilo to, da su ljudi radi svoje koristi postavili 
različita prava prema svojim običajima i da su se ta prava 
prema prilikama kod njih često mijenjala. Da nema nikakva 
prirodnog prava, jer svi ljudi i ostala živa bića teže pod 
vodstvom prirode za svojom koristi. Stoga ili da nema ni- 
kakve pravednosti ili, ako kakva postoji, da je ona najveća 
ludost, jer brinući se za tuđe probitke škodi samoj sebi. 


6. Ali ono, što tu kaže taj filozof i u čemu se za njim 
povodi pjesnik!+ u stihu: 


Ne zna priroda sama razlučiti od pravog krivo,!5 


ne smije se nipošto prihvatiti. Jer čovjek je doduše živo biće, 
ali neko osobito, pa se razlikuje od svih ostalih živih bića 
mnogo više nego se ostale vrste razlikuju međusobno. To 
potvrđuju mnoge djelatnosti, koje su svojstvene ljudskom 
rodu. Među te ljudske osobitosti pripada i težnja za dru- 
štvom, t. j. zajednicom, i to ne za kakvom god, nego za mir- 
nom i prema mogućnosti vlastitog uma sređenom zajednicom 
s on.ma, koji su mu jednaki [tu zajednicu stoici nazivaju 
zajednicom pouzdanih prijatelja]. Stoga se ta tvrdnja, da 
svako biće po prirvdi teži samo za vlastitom koristi, ne smije 
općenito prihvatiti. 


7. Ta i neki ostali živi stvorovi donekle ublažuju težnju 
za korišću iz obzira dijelom prema svojoj mladunčadi, dijelom 
prema drugim svojim srodnicima. Smatram, da to kod njih 
potječe od nekog vanjskog razumnog princ pa, jer se za druge 
djelatnosti, koje im nipošto nisu teže, kod njih ne pokazuje 


1 Karneađ grčki filozof (214—129), glava nove akademije, skeptik. 
M Horacije, »Satire«. I 3, 113. 
5 Prijevod J. Zgoreica. 

jednaka razboritost. To se isto može reći i o djeci, kod koje 
se prije bilo kakva proučavanja očituje neka sklonost da dru- 
gima iskazuju dobra djela, što je već Plutarh mudro zapazio 
Tako isto u toj dobi sama od sebe izbija i samilost. Ako 
se pak radi o čovjeku zrele dobi, kad već nauči da u sličnim 
prilikama slično postupa, s izrazitom težnjom za društvenošću, 
za koju jedino on od živih bića ima posebno sredstvo, govor, 
lako je shvatiti, da se u njemu nalazi i sposobnost da spoznaje 
opća načela i da po njima postupa. Ono, što je s time u skla- 
du, ne pripada [više] svim živim bićima, nego je svojstveno 
ljudskoj prirodi. 


8. To čuvanje društvenosti u skladu s ljudskim razumom, 
koje smo sada naveli u glavnim crtama, izvor je onoga prava, 
koje se prikladno naziva takvim imenom. Tome pripada uzdr- 
žavanje od tuđega i vraćanje, akc imamo što tuđe ili ako smo 
se čime tuđim okoristili, zatim obaveza, da ispunjavamo obe- 
ćanja, naknada štete, koju smo nanijeli svojom krivnjom, i 
primjenjivanje zaslužene kazne među ljudima. 


9. Iz toga pojma prava potekao je drugi, širi. Kako naime 
čovjek, nadvisujući ostala živa bića, ne posjeduje samo dru- 
štveni nagon, koji smo već spomenuli, nego i sposobnost da 
ocijeni, što mu je ugodno, a što štetno, i to ne samo u sada- 
šnjosti, nego i za budućnost, kao i sredstva, koja ga mogu 
dovesti do jednoga ili drugoga, ljudskoj prirodi odgovara, da 
se prema mogućnosti ljudskog razuma i u tome povodi za 
točno stvorenim sudom i da se ne da zavesti ni strahom ni 
zamamnošću sadašnje naslade niti zanijeti nepromišljenom 
naglošću. Što se pak potpuno protivi takvu sudu, to je, jasno 
se vidi, protivno pravu prirode, dakako ljudske. 


10. Amo pripada i brižljiv postupak u dijeljenju onoga, 
što pripada svakom čovjeku ili zajednici, tako da se daje 
prednost sad mudru čovjeku pred manje mudrim, sad srod- 
niku pred strancem, sad siromahu pred bogatašem, kako io 
traže prilike i priroda stvari. Mnogi već odavna smatraju to 
dijelom prava u pravom i strogom smislu riječi, a ipak to u 
pravom smislu nazvano pravo ima potpuno različitu prirodu, 
koja se sastoji u tome, da se ono, što pripada drugome, njemu 
i prepušta ili čak i nadopunjuje. 

11. 1 doista, to, što smo već kazali, imalo bi neku vrijednost, 
čak kad bismo i dopustili, što se ne može dopustiti bez najve- 
ćeg zločina, da bog ne postoji ili da se ne brine za ljudske 
poslove. Kad nam je pak dijelom razum, dijelom neprekidna 
predaja usadila o tome protivno uvjerenje, koje potvrđuju 
mnogi dokazi i čuda posvjedočena od svih vjekova, iz toga 
već slijedi, da se bez izuzetka moramo pokoravati samom 
bogu kao tvorcu i kao onome, kome dugujemo i sebe i sve 
svoje, pogotovu kad se on na mnogo načina pokazao i naj- 
boljim i najmoćnijim. Stoga onima, koji ga slušaju, može on 
davati najveće nagrade, čak i vječne [jer je i sam vječan], te 
se mora vjerovati, da on to i želi, toliko više, što je to obećao 
jasnim riječima. U to mi kršćani vjerujemo, osvjedočeni ne- 
sumnjivom vjerodostojnošću svjedočanstava. 


12. To je već drugi izvor prava mimo onaj prirodni, jer 
potječe iz slobodne božje volje, kojoj se prema neprekršivom 
nalogu svoga razuma moramo pokoravati. No i samo ono pri- 
rodno pravo, o kojem smo prije govorili, ili socijalno ili ono, 
koje se tako naziva u širem smislu, premda potječe iz nutar- 
njih principa čovjekovih, ipak se s pravom može pripisati 
bogu, jer je on sam htio, da u nama postoje takvi principi. 
U tom smislu govorili su Hrizip i stoici, da se izvor prava ima 
tražiti samo kod Zeusa, a s vjerojatnošću se može kazati i 
to, da su Latini nazvali svoje pravo riječju ius prema imenu 
Iovis.!# 


[13. Tome pristupa i to, što je bog pomoću danih zakona i 
same te principe učinio jasnijima čak i za one, kod kojih je 
snaga razuma slabija za zaključivanje, i što je zabranio, da 
se razmahaju strasti, koje nas bilo u našem ili u tuđem inte- 
resu vuku na razne stran=, i to na taj način, što je tim stra- 
stima, jer su žešće, strože upravljao i obuzdavao ih mjerom 
i granicom. 


14. Ali i biblijska povijest uz ono, što je sadržano u nje- 
zinim zapovijedima, bidi u vrlo velikoj mjeri taj društveni 
osjećaj i time, što nas uči, da su svi ljudi potekli od istih 
prvih roditelja. Stoga se i u tom smislu opravdano može reći 


“ Grotiusovo tumačenje postanka latinske riječi ius nije točno. 

ono, što je Florentinus!7 rekao u drugom smislu, naime da je 
priroda utvrdila među nama neku sklonost. Iz toga slijedi, 
da je grijeh, ako čovjek čovjeku radi o glavi.) Među ljudima 
roditelji su kao neki bogovi, pa im se stoga duguje, ako ne 
neograničeno, a ono uistinu posebno štovanje. 


15. Nadalje pak, budući da prirodnom pravu pripada odr- 
žavanje ugovora (potreban je naime bio među ljudima neki 
način međusobna obvezivanja, a ne može se zamisliti drugi 
koji prirodan način), upravo iz tog izvora poteklo je građan- 
sko pravo. Jer, koji su se prikijučili kakvoj zajednici ili se 
podvrgli pojedincu ili nekolicini, — suili izrijekom obećali ili 
se po. samoj prirodi stvari moralo razabrati, da su prešutno 
obećali, kako će se pridržavati onoga, što odredi ili većina 
zajednice ili oni, kojima je predana vlast. 


16. Ono dakle, što kaže ne samo Karnead, nego i drugi, 
da je korist gotovo majka pravednosti i zdušnosti,!'8 ako točno 
govorimo, nije istinito. Jer majka je prirodnog prava sama 
priroda, koja bi nas, i da ničim ne oskudijevamo, poticala da 
tražimo međusobni zajednički život. Građanskog je pak prava 
majka obaveza, koja potječe iz pristanka, a kako ona dobiva 
svoju snagu iz prirodnog prava, priroda se može nazivati ne- 
kako bakom i toga prava. Ali prirodnom se pravu pridružuje 
i korist. Jer tvorac je prirode htio, da mi kao pojedinci ne 
samo budemo slabi, nego i da oskudijevamo mnogim stva- 
rima za valjan život, da bismo što više težili za stvaranjem 
zajednice. Povod za postanak građanskog prava dala je ko- 
rist, jer se ono spomenuto udruživanje ili podvrgavanje po- 
čelo ostvarivati radi neke koristi. Pa i oni, koji drugima pro- 
pisuju pravo, obično u tome vide ili bi morali vidjeti neku 
korist. 


17. Ali, kao što se pravo svake države obazire na korist 
vlastitih građana, tako je moglo nastati i očito je nastalo neko 
pravo na temelju sporazuma između svih ili većine država 
i ono se nije obaziralo na korist pojedinih zajednica, nego na 
korist one velike cijeline. A to je ono pravo, koje se naziva 
međunarodnim, ukoliko taj naziv razlikujemo od prirodnog 


Y Rimsk: pravnik iz vremena Antonina. 
1 Isp. Horacije, »Satire«, I 3, 98. 

prava. Taj dio prava nije spomenuo Karnead, kad je čitavo 
pravo dijelio na prirodno i _ na gradansko pojedinih naroda. 
Ipak je, namjeravajući raspravljati o onom pravu, koje po- 
stoji među narodima (nadodao je naime govor o ratovima i 
o onom, što je u ratu stečeno), svakako mora spomenuti to 
pravo. 


18. No Karnead je krivo nazvao pravednost imenom lu- 
dost Kao što naime po njegovu priznanju nije lud građanin, 
koji se u državi pridržava građanskog prava, iako se zbog 
štovanja toga prava mora odricali nečega sebi korisnoga, tako 
nije lud ni narod, koji ne cijeni toliko svoju korist, da bi zbog 
nje zanemarivao opće pravo naroda. Doista, isti je razlog u 
jednom i drugom slučaju. Jer kao što građanin, koji krši 
građansko pravo radi sadašnje koristi, ruši ono, u čemu je 
sudržana trajna korist za njega samoga i za njegovo potom- 
stvo, tako i narod, koji povreduje prirodno i međunarodno 
pravo, uništava za budućnost zaštitu svoga mira. Čak kad se 
iz održavanja prava ne bi sagledala nikakva korist, bio bi 
znak mudrosli, a ne ludosti težiti za onim, čemu osjećamo da 
nas vuče naša priroda. 


19. Stoga ni ona izreka: 


Strah je pred krivdom, priznaj, baš stvorio uredbe 
pravne,!? 

koju kod Platona?* netko tako tumači, da su zakoni pro- 
nađeni od straha, da se ne bi trpjela nepravda, i da se ljudi 
nekako prisilno nagone na poštovanje pravde, nije općenito 
istinita. To se naime odnosi samo na one uredbe i zakone, 
koji su pronađeni, da bi se pravo lakše primjenjivalo. Tako 
su se mnogi, koji su sami po sebi bili slabi, želeći izbjeći tla- 
čenju jačih, združili da uvedu i zajedn čkim silama zaštićuju 
sudove, da bi udruženi bili nadmoćniji onima, kojima kao po- 
jedinci nisu bili ravni. Istom u tom smislu može se bez ustru- 
čavanja prihvatiti tvrdnja, da je pravo ono, što je po volji 
jačemu, i to zato, da bismo razabrali, kako pravo ne postizava 


\" Horacije, »Satire«, I 3, Ill — prijevod J. Zgorelca. 
BR »Država«, II 2 i »Gorgija«, 38. 


svoj vanjski cilj, ako mu ne pomaže moć [tako je Solon, kako 
je sam isticao,*! proveo vrlo važne promjene udruživši silu 
i pravdul. 


20. No ipak pravo nije bez ikakva učinka, i kad mu nedo- 
staje moć. Pravednost naime pruža savjesti mir, a nepravda 
muke i razdiranja, kakva opisuje Platon“ž gdje spopadaju srca 
tirana. Čestiti se ljudi slažu u odobravanju pravednosti i u 
osudi nepravde, a što je najvažnije, ovoj drugoj je neprija- 
telj, a onu prvu odobrava bog, koji tako sprema onaj svoj 
sud, što slijedi nakon ovoga života, da njegovu snagu često 
pokazuje već i u ovom životu. To potvrđuje povijest mnogim 
primjerima. 


21. Što pak mnogi onu pravednost, koju traže od građana, 
smatraju suvišnom kod naroda ili njegova upravljača, toj je 
zabludi uzrok to, što u prvom redu vide u pravu samo korist, 
koja iz njega potječe. Ta je korist kod građana, koji su kao 
pojedinci odveć slabi, da se zaštite, sasvim očita. No čini se, 
da velike države, budući da očito obuhvaćaju u sebi sve, što 
je potrebno za valjanu zaštitu života, ne trebaju tu vrlinu, 
koja se obazire na vanjski život i naziva se pravednost. 


22. Ali, da ne ponavljam, što sam već rekao, kako pravo 
nije stvoreno jedino radi koristi, kažem, da nijedna država 
nije tako snažna, da joj jednom ne bi bila potrebna pomoć 
drugih izvan nje bilo radi međusobna prometa ili radi odbija- 
nja snaga mnogih vanjskih naroda, koji se udruže protiv nje. 
Zato vidimo, kako i najmoćniji narodi i kraljevi traže saveze, 
a svu vrijednost tih saveza uklanjaju oni, koji pravo zatva- 
raju u granice jedne države. Prava je istina, da sve postaje 
nesigurno, čim se odstupi od prava. 


23. Ako ne postoji nikakva zajednica, koja bi se mogla 
održati bez prava, što je Aristotel dokazivao onim glasovi- 
tim primjerom o razbojnicima, pravo je zacijelo potrebno 
i onoj zajednici, koja međusobno povezuje ljudski rod ili više 
naroda. To je uočio onaj, koji je rekao,** da se sramotna 


21 Isp. Plutarh, »Solon«, 86 C. 

2 »Gorgija«, 80. 

21 Isp. Stobej, »Florilegium«, 10, 50. 

4 Ciceron u djelu O dužnostima I 45, 159. 

djela ne smiju vršiti čak ni zbog domovine. [Aristotel?5 teško 
optužuje one, koji se, premda nisu voljni, da među njima za- 
povijeda itko drugi nego onaj, koji ima pravo na to, nimalo 
ne brinu, što je pravo, a što nepravda u odnosu prema stran- 
cima.] 


24. Sam onaj Pompej, kojega smo malo prije spomenuli 
kao protivnika, kad je neki spartanski kralj izjavio, da je 
najsretnija ona država, kojoj granice određuju koplje i mač, 
popravio ga je tvrdeći, da je doista sretna ona država, koja 
kao granice ima pravednost. Pritom se mogao pozvati na 
ugled drugoga kralja, isto tako spartanskoga,ž% koji je dao 
prednost pravednosti pred vojničkom hrabrošću pozivajući 
se na to, da se hrabrost mora upravljati nekom pravednošću, 
a kad bi svi ljudi bili pravedni, te hrabrosti ne bi uopće ni 
trebali. [Samu hrabrost stoici su definirali kao vrlinu, koja 
se bori za pravednost.27) U govoru upravljenom Valentuž" 
Temistijež? rječito obrazlaže, da kraljevi, kakve traži pravilo 
mudrosti, moraju voditi računa ne samo o narodu, koji im 
je povjeren, nego i o čitavom ljudskom rodu i biti, kako sam 
kaže, ne samo makedonofili ili romanofili, nego i antropo- 
fili?% [Ništa drugo nije omrazilo kod potomaka ime Mino- 
sovoš! nego to, što je svoju pravednost ograničio na granice 
svoga kraljevstva.] 


25. Ne samo što se ne smije prihvatiti tvrdnja, koju neki 
izmišljaju, kako u ratu prestaje svako pravo, nego se čak ne 
smije rat ni započinjati nego samo, da bi se ostvarilo neko 
pravo, a započeti se rat smije voditi jedino u skladu s pra- 
vom i poštenjem. Točno je rekao Demosten,*ž da se rat vodi 
protiv onih, koji se ne mogu obuzdati sudovima. Sudovi na- 
ime vrijede za one. koji se osjećaju slabijima, a protiv onih, 
koji su jednako snažni ili se drže takvima, poduzimaju se 


235 U djelu »Politika«. VII 2. 

2% To je spartansk! kralj Agezilaj. Itp. Plutarh, »Rečenice kraljeva i 
vojvoda«, 213 C. 

7 Vidi o tome Ciceronovo djelo »O dužnostima«, I 19, £2. 

2 Rimski car (364—378). 

2" Grčki retor i filozof iz IV. st. Sačuvana su 34 njegova govora i 4 
komertara Aristotela. Grotiusov citat uzet je iz 10. govora, 132b. C. 

% Prijatelji ljudi. 

3" Mitski kralj na Kreti, inače poznat po svojoj pravednosti. Prema 
grčkoj priči, posilje smrti postao je sudac u Hadu. 

2 U govoru »O prilikama na Hersonesu«, 28. 

ratovi. No doista, da bi ti ratovi bili opravdani, treba ih vo- 
diti s jednakom zdušnošću, s kakvom se obično vodi pravda 
na sudu. 


26. Neka stoga posred orušja šute zakoni, ali samo oni 
građanski, sudbeni i svojstveni miru, ali ne oni drugi, vječni 
i valjani za svako vrijeme. Vrlo je točno rekao Dion iz 
Pruse,*4 da među neprijateljima doduše ne vrijedi pisano, 
t. j. građansko pravo, ali da vrijedi ono nepisano, t. j. ono, 
koje propisuje priroda ili odreduje suglasnost naroda. To 
potvrđuje ona stara rimska formula: Smatram, da te stvari 
treba tražiti u čistoj i zdušnoj borbi.55 I sami stari Rimljani, 
kako je primjećivao Varon,“ poduzimahu ratove sporo i bez 
ikakve obijesti, jer držahu, da se ne smije voditi nikakav 
drugi rat nego zdušan. Kamilos7 je govorio, da ratove treba 
voditi isto toliko pravedno, koliko i hrabro (a Scipion Afrič- 
ki,*š da rimski narod pravedno započinje i završuje ratove). 
Kod drugoga3* se može čitati ovo: Postoji i ratno pravo kao 
i mirnodopsko. Jedan“ se opet divi Fabriciju,! velikom mužu, 
koji se, što je najteže, čuvao nepravde i u ratu i koji je sma- 
trao, da je neko zlo čak i grijeh protiv neprijatelja. 


27. Koliku snagu u ratovima ima svijest o pravdi, na više 
mjesta pokazuju povjesničari, koji često pripisuju pobjedu 
upravo tom uzroku. Odatle potječu one poznate poslovice: 
Kod vojnika se snaga krši. odnosno podiže, prema stvari, za 
koju se bori ili Rijetko se zdrav vraća onaj, koji nepravedno 
pograbi oružje ili Nada je pratilica pravedne stvari, i druge 
toga smisla. Nikoga ne smiju uzbuditi povoljni uspjesi nepra- 
vednih pothvata. Dovoljno je, naime, što pravedna stvar ima 


9 Prema Ciceronovoj izreci u govoru »Pro Milone«, 4, 10. 

% Poznat * pod imenom Dion #Hrizostom (Zlatousti). 2 vlo je oko 40—120. 
Sačuvano ie*80 niegovih govora na grčkom jeziku. U njima propovijeda 
stoički! moral. Grottusov je citat iz govora 76. str. 648 i d. 

% Livije 1 32, 12. 

% Marko Terencije Varon (116—77), mnogostran rimsk: pisac (polih'stor), 
osobito ie proučavao rimske starine. Za navedenu njegovu izjavu isp. 
Nonlus. XII, s vo Fe'iales. 

9 Marko Furiie Kamilo. rimski vojskovođa i političar, živio u V.1 IV. 
st. B'o te pet puta d“ktator i dobio je počasn! naziv »pater poatrise«. 

S To ie Scipion stariji. pobjednik nad Han.balom. Isp. Livije XXX 16, 9. 

»Lvije V 27 6. 

% Seneka, Pismo 120, 6. 

4Fabricije, rimski vojskovođa u ratu protiv epirskoga kralja Pira. 
Prema rimskoj tradiciji odbio je ponudu P.rova ličnog liječnika, da će 
ga uz nagradu otrovati, i upozorio Pira, da se čuva. 

neku, i to veliku snagu za djelovanje, iako tu snagu, kako 
se događa u ljudskim prilikama, često sprečavaju u njezinu 
djelovanju drugi, suprotni joj razlozi. I u sklapanju prija- 
teljstava, koja su za mnoge stvari potrebna ne samo pojedin- 
cima, nego i narodima, mnogo vrijedi osvjedočenje, da rat 
nije započet nepromišljeno i nepravedno i da se zdušno vodi. 
ser nitko se lako ne povezuje s onima, za koje misli da pre- 
ziru ljudsko i božansko pravo i vjernost. 


28. Budući da sam ja zbog tih već navedenih razloga bio 
čvrsto uvjeren, da među narodima postoji neko zajedničko 
pravo, koje vrijedi i za ratove i u ratovima, imao sam mnogo 
važnih razloga da se pnrihvatim pisanja djela o tom pravu. 
Vidio sam, kako se po kršćanskom svijetu ratuje tako raspu- 
šteno, da bi se toga stidjeli čak i barbarski narodi, kako se 
ustaje na oružje zbog nevažnih ili, štaviše, ni zbog kakvih 
razloga, a kad se to oružje jednom uzme u ruke, kako nema 
više nikakva poštovanja ni prema božanskom ni prema ljud- 
skom pravu, potpuno kao da je po nekom nalogu izbio bijes, 
koji tjera na sve zločine. 


29. Gledajući tu surovost, mnogi su ljudi, i to nipošto zli, 
došli do toga, da su kršćaninu, čija se dužnost u prvom redu 
sastoji u tome, da ljubi sve ljude, zabranili upotrebu svakog 
oružja. Uz njih, kako se katkada čini, pristaju i Ivan Ferus 
i naš zemljak Erazmo, veliki ljubitelji mira u crkvi i državi, 
ali, kako mislim, s onom nakanom, s kojom obično vraćamo 
na drugu stranu ono, što je na jednoj strani prešlo granicu, 
i to zato da bi se to povratilo na pravu mjeru. No i sam taj 
pokušaj pretjerana protivljenja često ne samo što ne koristi 
nego i škodi, jer se pretjeranost lako dade otkriti, pa ona 
oduzima vrijednost i drugim izjavama, koje se pridržavaju 
točnosti. Stoga je na jedne i na druge trebalo primijeniti neki 
lijek, da ne bi u jednu ruku mislili, kako nije dopušteno 
ništa, a u drugu, kako je dopušteno sve. 


30. Ujedno sam htio da pravnu nauku, koju sam prije 
njegovao u javnim službama što sam ispravnije mogao, sada 
unaprijedim privatnim marom i revnošću. To mi je naime 
jedino preostajalo, otkako sam nezasluženo ukionjen iz domo- 
vine, koju sam uzdizao tolikim svojim činima. Mnogi su već 

prije namjeravali da tu nauku svedu u neki teoretski sistem, 
no uspio nije nitko. To nije moguće, osim ako se, a tome se 
dosada nije posvećivalo dovoljno pažnje, pozitivno pravo 
točno odijeli od prirodnoga. Prirodno se naime pravo, budući 
da uvijek ostaje isto, može lako sabrati u teoretsku nauku, 
dok naprotiv pozitivno pravo, budući da se mijenja i da je 
na različitim mjestima različito, leži izvan sistema teoretske 
nauke kao što i druga shvaćanja pojedinačnih stvari. 


31. No kad bi svećenici istinite pravde preuzeli obrađiva- 
nje dijelova prirodne i trajne pravne nauke, pa kad bi, uklo- 
nivši ono, što je proizašlo iz samovolje, pisali jedan o zako- 
nima, drugi o porezima, jedan o sudačkoj službi, drugi o 
objašnjavanju volje, a drugi opet o dokazivanju činjenica, 
moglo bi se tada, kad bi se svi ti dijelovi spojili, sastaviti 
čitavo djelo. 


32. Kojim putem treba, po mom mišljenju, u tome kre- 
nuti, ja bar radije pokazujem činom negoli riječima u ovom 
djelu, koje obuhvaća kudikamo najodličniji dio pravne nauke. 


33. U prvoj naime knjizi, nakon predgovora o postanku 
prava, ispitivao sam opće pitanje, da li je koji rat pravedan. 
Zatim, da bi se upoznala razlika između javnog i privatnog 
rata, izložio sam pojam vrhovne vlasti: koji je narodi i kra- 
ljevi imaju u potpunosti, a koji djelomično, koji s pravom 
otuđivanja, a koji drukčije. Zatim je trebalo govoriti i o du- 
žnosti podanika prema višima. 


34. Druga knjiga, budući da je preuzela zadatak da izloži 
sve uzroke, zbog kojih može doći do rata, opširno pretresa, što 
je zajedničko, a što privatno vlasništvo, koje pravo imaju 
osobe prema drugim osobama, kakve obaveze nastaju iz vla- 
sti, koje je pravilo za nasljeđivanje kraljeva, koje pravo pro- 
izlazi iz ugovora ili saveza, kakvo je značenje i tumačenje 
saveza i zakletve koliko privatne, toliko javne, koje obaveze 
potječu od nanošenja štete, koja je vrijednost oporučnih za- 
pisa, kakvo je pravo pokapanje mrtvih i koja je priroda 
kazni. 

35. Treća knjiga uzima kao građu najprije ono, što je do- 
pušteno u ratu, pa pošto je utvrdila razliku između onoga, 
što se događa nekažnjeno ili se brani kao pravo i kod stranih 
naroda, i onoga, što je potpuno besprijekorno, prelazi na vrste 
mira i na sve ratne nagodbe. 


36. Taj mi se zadatak učinio toliko vrednijim, što, kako 
rekoh, nitko nije obradio taj predmet u cjelini, a i oni, koji 
su obrađivali samo pojedine dijelove, tako su ih obradili, da 
su mnogo toga ostavili radu drugih. Nije sačuvano nijedno 
takvo djelo starih filozofa, ni grčkih, među kojima je Ari- 
stotel napisao knjigu pod naslovom Odredbe ratnoga prava,? 
ni onih, koji su dali ime kasnijem kršćanstvu, a to bi doista 
bilo vrlo poželjno. Ni od knjiga starih Rimljana o fecijal- 
nom pravu#3 nije do nas došlo ništa osim imena. Oni, koji 
su obrađivali kazuistiku, odnosno t. zv. pitanja savjesti, na- 
pisali su poglavlja kao što i o drugim stvarima, tako i o ratu, 
obećanjima, zakletvi i represalijama. 


37. Pogledao sam i posebne knjige o ratnom pravu, koje 
su napisali dijelom teolozi, kao Franjo Victoria, Henrik Go- 
richenus, Vilim Matthaei, a dijelom učitelji prava, kao Ivan 
Lupus, Franjo Arius, Ivan de Lignano, Martin Laudensis. No 
svi su ti o tako opsežnom predmetu rekli vrlo malo, a većina 
je njih bez ikakva reda smiješala i pobrkala odredbe prirod- 
noga, božanskoga, međunarodnoga, građanskoga i kanonskoga 
prava. 


38. Ono, što je svima tima najviše nedostajalo, naime po- 
vijesno razjašnjenje, pokušao je nadopuniti vrlo učeni Faber 
u nekoliko poglavlja svoga djela Semestria, ali prema svojoj 
posebnoj svrsi i samo navodeći svjedočanstva. To je izvršio 
opširnije i za neke definicije naveo obilje primjera Baltazar 
Ayala, a još više od njega Albericus Gentilis, čijom sam se 
marljivošću, priznajem, okoristio kao što znam, da se i drugi 
mogu okoristiti. Što se pak kod njega može činiti nepotpunim 
u načinu izlaganja, u rasporedu, u odjeljivanju pojedinih pi- 
tanja i u vrstama različita prava, o tome prepuštam sud či- 


4 Toga djela nema među sačuvanim Aristotelovim spisima. 


43 Nadzor nad tim pravom vršio je u Rimu svećenički kolegij od 20 
članova, koji su se zvali fetiales. 

tateljima. Reći ću samo to, da se on u definiranju spornih pi- 
tanja povodi ili za malobrojnim primjerima, koji se ne mogu 
uvijek odobriti, ili također za ugledom novih pravnika zbog 
njihovih pravnih odgovora, od kojih su brojni sastavljeni po 
želji onih, koji su ih pitali za savjet, a ne po prirodi pravde 
i čestitosti. Uzroke, na temelju kojih se rat naziva praved- 
nim ili nepravednim, Ayala nije ni dodirnuo, a Gentilis je 
samo označio neke glavne vrste, kako mu se činilo, pa se nije 
ni dotakao mnogih glasovitih i čestih spornih pitanja. 


39. Ja sam nastojao, da ništa takvo ne ostane neobja- 
šnjeno, a naveo sam i vrela, po kojima sam to rješavao, da 
po njima bude olakšano definiranje, ako što propustim. Prc- 
ostaje, da ukratko izložim, kojim sam se pomagalima i s ko- 
jom težnjom prihvatio ovoga posla. U prvom redu nastojao 
sam da dokazivanje onoga, što se odnosi na prirodno pravo, 
svedem na neke tako čvrste pojmove, da ih nitko ne bi mo- 
gao poricati, a da ne postupa prema sebi nasilno. Jer osnovi 
toga prava [ako se samo točno obrati na njih pažnja] sami su 
po sebi vidljivi i očevidni gotovo onako isto kao ono, što za- 
mjećujemo na temelju vanjskih osjeta. A sami ti osjeti ne 
varaju, ako su instrumenti osjećanja u dobrom stanju i ako 
je tu sve ostalo potrebno. Zato Euripid u Feničankama pri- 
kazuje Polinika, čiju stvar otvoreno brani kao pravednu, kako 
govori ovo: 


Ito je, majko, sve — ne rekoh, ne skupih 
Baš riječi zasukanih, al! i mudrom će 
I neukome, čini mi se, pravo bit.“ 


I odmah dodaje sud kora (on se sastoji od žena, i to barbar- 
skih), koji odobrava njegove riječi. 


40. Za dokazivanje toga prava poslužio sam se svjedo- 
čanstvima filozofa, povjesničara, pjesnika i, naposljetku, go- 
vomnika, ne zato, što bi njima bezuvjetno trebalo vjerovati 
— ta oni obično robuju stranci, sadržaju i stvari, koju zastu- 
paju — nego, kad već mnogi u različita vremena i na različi- 
tim mjestima tvrde jedno isto kao nešto pouzdano, to se mora 
svoditi na opći osnov. U našem ispitivanju to ne može biti 


4 Stihovi 494—196, prijevod K. Raca (Euripidove drame. knj. I. Zagreb 
1919). 

drugo nego ili točan zaključak, koji potječe od prirodnih prin- 
cipa, ili nekakva opća suglasnost. Taj se zaključak odnosi na 
prirodno pravo, a suglasnost na međunarodno. Njihovu me- 
đusobnu razliku treba upoznati ne po samim svjedočanstvima 
(jer pisci na više mjesta miješaju riječi prirodno i međuna- 
rodno pravo), nego po kakvoći građe. Ono naime, što se ne 
može sigurnim zaključcima ižvesti iz stalnih principa, a ipak 
je očito, da se to svagdje održava, nužno potječe iz slobodne 
volje. 


41. Stoga sam se uvijek na osobit način trudio da to dvoje 
razlikujem isto tako međusobno kao i od građanskog prava. 
Dapače sam i u međunarodnom pravu razlikovao ono, što je 
uistinu i u svakom pogledu pravo, od onoga, što proizvodi 
samo neki vanjski učinak po uzoru na to prvotno pravo, na- 
ime da nije dopušteno opirati se tom pravu silom ili čak da 
ga mora zaštićivati državna vlast, ako se radi o postizavanju 
koristi ili o uklanjanju teške štete. Koliko je za mnoge stvari 
potrebno paziti na tu razliku, pokazat će se u samom sklopu 
ovoga djela. Jednako sam brižno odijelio ono, što pripada 
pravu u strogom i pravom smislu riječi, iz kojega se rađa 
obaveza naknade, od onoga, šlo se samo ubraja u pravo. 
Svaki bi se naime drukčiji postupak protivio nekom drugom 
nalogu razuma. O toj raznolikosti prava nešto sam rekao već 
i prije. 


42. Medu filozofima prvo mjesto zasluženo drži Aristotel, 
bilo da se uzme u obzir rcd raspravljanja bilo oštrina u raz- 
likovanju bilo snaga njegovih dokaza. Samo, kamo sreće da 
se to njegovo prvenstvo nije u posljednjim stoljećima pretvo- 
rilo u tiraniju, tako da istinu, za koju se Aristotel savjesno 
borio, ništa ne potiskuje više nego upravo njegovo ime. Ja 
se i ovdje i inače povodim za slobodom starih kršćana, koji 
nisu slijepo slijedili nijednu filozofsku školu, i to ne zato, 
što bi se slagali s onima, koji su poricali svaku spoznaju, od 
čega nema ničega luđeg, nego zato, što su smatrali, da nema 
nijedne filozofske škole, koja je uočila čitavu istinu, i opet 
nijedne. koja nije uočila bar jedan njezin dio. Stoga su držali, 
da skupljanje u jedinstvenu cielinu istine razbacane kod po- 
jedinaca i razasute po filozofskim školama i nije drugo nego 
primjena prave kršćanske metode. 

43. Uostalom, da mimogred spomenem ono, što nije bez 
veze s mojim zadatkom, čini mi se, da se i neki platonovci 
i stari kršćani opravdano ne slažu s Aristotelom u tome, što 
je on postavio sam pojam kreposti u neku sredinu i kod afe- 
kata i kod djelatnosti. Ta jednom tako stvorena tvrdnja na- 
vela ga je na to, da u jedno zbije i suprotne kreposti, na pr. 
darežljivost i štedljivost, i da kao suprotnosti istine uzme 
razmetanje i pretvaranje, iako to dvoje međusobno ne stoji 
u takvoj suprotnosti. To ga je, nadalje, navelo na to, da ma- 
nama nazove neka stanja, koja ili ne postoje ili nisu po sebi 
mane, na pr. preziranje naslade i časti i stanje, u kojem ne 
osjećamo srdžbu prema ljudima. 


44. Da općenito taj njegov osnov nije točno postavljen, 
jasno se vidi i iz same pravde. Kako ono, što je njoj suprotno, 
naime prekomjernost i nedovoljnost, nije mogao naći u afek- 
tima i činima, koji iz njih slijede, tražio je jedno i drugo u 
samim stvarima, na koje se odnosi pravednost. Najprije, ta- 
kav je postupak skakanje iz jednog roda u drugi, što on kod 
drugih s pravom kudi, a zatim primati manje, nego što ti 
pripada, može doduše predstavljati manu, koja naknadno pri- 
dolazi na temelju onoga, što netko u određenim prilikama 
duguje sebi i svojima, ali zacijelo ne može biti u suprotnosti 
s pravdom, koja se sva sastoji u uzdržavanju od tuđega. Toj 
je obmani slična ona, zbog koje se ne priznaje, da preljub iz 
ljubavne strasti i ubojstvo u gnjevu potpuno predstavljaju 
nepravdu, jer ipak bit nepravde nije ni u čemu drugom nego 
u prisvajanju tuđega, te je svejedno, da li ona proizlazi iz la- 
komosti ili iz ljubavne strasti ili iz gnjeva ili iz nerazborite 
samilosti ili pak iz želje za vlastitim isticanjem, odakle se 
obično rađaju najveće nepravde. Svojstvo je naime praved- 
nosti prezirati bilo kakve podražaje, samo da se ne bi povri- 
jedila ljudska zajednica. 


45. No da se vratim, odakle sam zašao, istina je doduše, 
da pri mnogim krepostima dolazi do ublaženja poriva, ali 
ne zato, što bi to bilo opće svojstvo svake kreposti, nego 
zato, što pravi razum, za kojim se krepost uvijek povodi, u 
nekim krepostima propisuje mjeru, koje se treba držati, a u 
nekima nas potiče, da ih postignemo u najvećoj mjeri. Tako 

ne možemo previše štovati boga. Ta praznovjerje ne griješi u 
tome, što bi boga štovalo previše, nego što ga štuje naopako. 
Također ni za vječnim dobrima ne možemo pretjerano težiti 
niti se vječnih zala pretjerano bojati. [Stoga je pravo rekao 
Gelije,t% da ima mnogo toga, čemu se punina ne ograničava 
nikakvim granicama, pa koliko je nešto takvo veće i opse- 
žnije, toliko je vrednije pohvale. Nakon duljeg raspravljanja 
o afektima Laktancije“# kaže: Mudrost se ne sastoji u obuzda- 
vanju afekata, nego njihovih uzroka, jer se oni pobuđuju iz- 
vana. Samim afektima ne bi trebalo nametati uzde, jer i pri 
najvećem zločinu mogu biti vrlo slabi, a i bez zločina vrlo 
jaki.J)Voljan sam veoma cijeniti Aristotela, ali uz onu slo- 
bodu, koju je i on sam u težnji za istinom sebi dopustio 
prema svojim učiteljima. 


46. Povijest ima za naš zadatak dvostruku korist, jer 
pruža i primjere i nazore o svijetu. Što se tiče primjera, oni 
su toliko vredniji, koliko su uzeti iz boljih vremena i naroda. 
Zato sam starim grčkim i rimskim primjerima dao prednost 
nad ostalima. Ne smiju se omalovažavati ni nazori o svijetu, 
pogotovu ako se podudaraju. Odatle se naime, kako sam re- 
kao, na neki način dokazuje prirodno pravo, a međunarodno 
se pravo može samo tako dokazivati. 


47. Izjave pjesnika i govornika nemaju takvu vrijednost, 
pa se ja njima često služim ne toliko da po njima nešto do- 
kažem, koliko da ono, što sam želio kazati, dobije od njihovih 
izreka nekakav ukras, 


48. Često se služim knjigama, koje su napisali ili odobrili 
ljudi nadahnuti od boga, razlikujući pri tom Stari i Novi 
zavjet. Ima ih, koji na silu hoće, da se Stari zavjet smatra 
upravo prirodnim pravom. To je bez sumnje krivo, jer mnogo 
toga u Starom zavjetu potječe od božje slobodne volje, koja 
doduše nije nikada u suprotnosti s pravim prirodnim pravom. 
Zato se odatle s pravom može uzimati dokaz, samo ako pomno 
razlikujemo božje pravo, koje bog katkada vrši preko ljudi, 
od prava, koje vrijedi među ljudima. Stoga sam se, koliko sam 
god mogao, čuvao i te pogreške i druge njoj suprotne, po ko- 


% Atičke noći, IV 9. M4. 
# Pouke o vjeri u boga, VI 16, 7 

joj se smatra, da poslije Novoga zavjeta Stari zavjet nema 
više nikakve vrijednosti za upotrebu. Ja naprotiv, koliko zbog 
onoga, što sam već rekao, toliko zbog toga, što je priroda No- 
voga zavjeta takva, mislim, da ono isto, što se u Starom za- 
vjetu nalaže s obzirom na moralnu vrlinu, čak i u još većoj 
mjeri nalaže i Novi zavjet. Vidim također, da su se svjedo- 
čanstvima Staroga zavjeta tako služili i prvi kršćanski pisci. 


49. Da bismo pak shvatili smisao knjiga Staroga zavjeta, 
mnogo nam mogu pomoći židovski pisci. i to najviše oni, koji 
su dobro proučili i govore i običaje svoje zemlje. 


50. Novim se zavjetom služim zato, da bih dokazao, kako 
se od drugud ne može naučiti, što je kršćanima dopušteno. 
Ipak sam, protivno nego što radi većina, njegov sadržaj odi- 
jelio od prirodnog prava u čvrstom uvjerenju, da se u tom 
najsvetijem zakonu učimo većoj svetosti od one, koju traži 
prirodno pravo samo po sebi. Ipak nisam propustio da nave- 
dem, ako nam se nešto u njemu više preporučuje nego nalaže, 
da bismo znali, kako je odstupanje od naloga grešno i ka- 
žnjivo, a težnja za najvišim znak plemenita shvaćanja, koje 
ne će ostati bez nagrade. 


51. Kanoni sinoda, koji su valjani, zbirke su općih izjava 
o božanskom zakonu primijenjene na pojedine slučajeve. I 
oni ili pokazuju, što naleže boženski zakon. ili potiču na ono, 
što bog preporučuje. A doista je zadatak kršćanske crkve, da 
dalje predaje ono, što ioj je predano od boga, i na isti način, 
na koji je to njoj predano. Ali i običaji, koji su bili prihva- 
čeni i hvaljeni od onih starih kršćana, koji su u punoj mjeri 
bili vrijedni tako velika imena, s pravom vrijede kao kanoni. 
Na drugom je mjestu iza tih ugled onih, koji su, svaki u svoje 
vrijeme, uživali među kršćanima dobar glas pobožnosti i uče- 
nosti i nisu bili žigosani bilo kakvom teškom zabludom. Ono 
naime, što ti ljudi navode potpuno pouzdano i kao da su si- 
gurno saznali, mora biti od znatne važnosti u tumačenju onih 
miesta u Svetom pismu, koja se čine neiasna, i to utoliko 
više, ukoliko se veći broj njih slaže i ukoliko se više primak- 
nemo vremenima prave čistoće, kad ni želja za vlašću ni za 
strančarenjem nije još mogla iskvariti onu prvobitnu istinu. 

52. Njihovi nasljednici, skolastici, često pokazuju, koliko 
su oštroumni, ali su upali u stoljeća nesretna i neupućena u 
pravu nauku. Zbog toga se ne treba čuditi, ako se kod njih 
među mnogim pohvalnim stvarima nađu i neke, koje im treba 
oprostiti. Ipak, kad se u kakvom moralnom pitanju slažu, 
teško se dešava, da griješe, jer imaju veoma oštro oko, da 
uoče ono, što se u izjavama drugih može pokuditi. No opet u 
samoj toj težnji da brane suprotno stajalište pružaju pohva- 
lan primjer skromnosti, jer se međusobno bore razlozima, 
a ne po ob čaju koji je od nedavna počeo tako silno sramotiti 
nauku, vogrdama, tim sramotnim proizvodom nemoćna duha. 


53. Tri su vrste onih, koji se bave proučavanjem rimskog 
prava. U prvu vrstu pripadaju oni, koji istražuju pandekte, 
Teodozijev i Justinijanov kodeks i novele. U drugoj su na- 
sljednici Irnerija, naime Accursius, Bartolus i mnogo drugih 
imena, koja su dugo vladala sudovima. Treća vrsta obuhvaća 
one, koji su s proučavanjem zakona združili humanističke na- 
uke. Do prvih mnogo držim, jer ne samo što često pribavljaju 
najbolje razloge da dokažu, što pripada prirodnom pravu, 
nego također često pružaju svjedočanstvo za to isto pravo 
jednako kao i za medunarodno. Ipak i oni poput drugih često 
miješaju te nazive, pa čak često nazivaju međunarodnim pra- 
vom ono, što pripada samo nekim narod ma, i to ne kao po 
suglasnosti, nego onako, kako su jedan od drugoga preuzeli 
oponašanjem ili slučajno. Nadalje oni raspravljaju o onome, 
što doista pripada međunarodnom pravu, neodijeljeno i za- 
jedno s onim, što pripada rimskom pravu, kako se jasno vidi 
iz poglavlja ove knj'ge O zarobljenicima i O pravu povratka. 
Sloga sam se trudio, da u mom razlaganju bude to odije- 
ljeno. 


54. Druga skupina, ne mareći za božansko pravo i za drev- 
nu povijest, htjela je rješavati sve sporove kraljeva i na- 
roda na temelju rimskih zakona uzimajući katkada u pomoć 
i kanone. No i njih su često nesretna njihova vremena spre- 
čavala, da točno shvate te zakone, jako su inače bili vrlo 
vješti u istraživanju prirode onoga, što je pravedno i dobro. 
Tako su oni često bili najbolji tvorci novoga prava, iako su 
bili loši tumači već postojećega. Najviše ih treba slušati 
onda, kad pružaju svjedočanstvo o takvom običaju, koji stvara 
međunarodno pravo našeg vremena. 

55. Učitelji treće skupine, koji se ograničuju na rimsko 
pravo te ili nikada ili samo usput zalaze u područje onoga 
općeg prava, nemaju za moj zadatak gotovo nikakve vrijed- 
nosti. Skolastičku domišljatost združili su s poznavanjem za- 
kona i kanona, i to tako, da su se upuštali i u sporove naroda 
i kraljeva, dva Španjolca, Covarruvia i Vasquius, ovaj drugi 
vrlo slobodno, a onaj prvi skromnije i ne bez nekoga točnog 
suda. Uključiti u to proučavanje zakona i povijest više su 
pokušali Francuzi. Među njima su se proslavili Bodinus i 
Hottomannus, prvi opsežnim djelom, a drugi razasutim ra- 
spravama, kojih su mi zaključci i razlozi često pružali građu 
za pronalaženje istine. 


56. U svojem djelu kao cjelini postavio sam sebi ova tri 
glavna zadatka: učiniti što je moguće očevidnijim razloge pri 
određivanju prava, rasporediti građu prema stalnom redu i 
jasno lučiti ono, što se moglo činiti jednakim, a ipak nije bilo 
jednako. 


57. Nisam se upuštao u razlaganje onoga, što pripada dru- 
gom području, na pr. nauke o koristi, jer za to ima posebna 
nauka, politika, o kojoj Aristotel raspravlja tako odijeljeno, 
da ne miješa ništa njoj strano. Bodinus je postupao protivno 
tome, pa se kod njega ta nauka miješa s naukom o našem 
pravu. Ipak sam na nekoliko mjesta spomenuo korist, ali 
samo nuzgredno i zato, da bih je jasnije odijelio od pitanja 
prava. 


68. Ako tko smatra, da sam se obazirao na bilo kakve spo- 
rove našeg vremena, bilo na one, koji su već izbili, ili one, 
za koje se može predvidjeti da će izbiti, ne će prema meni 
biti pravedan. Otvoreno naime izjavljujem, kao što matema- 
tičari promatraju likove odijeljeno od stvarnih tjelesa, da sam 
tako i ja u određivanju prava odvratio pažnju od svakog po- 
jedinačnog slučaja. 


59. Što se tiče stila, nisam htio da dodavanjem obilja riječi 
mnoštvu građe dodijavam čitatelju, jer sam imao pred očima 
njegovu korist. Stoga sam se, koliko sam mogao, pridržavao 
sažetog stila, prikladnog onome, koji poučava, kako bi držav- 
nici jednim pogledom mogli obuhvatiti vrste sporova, koji 

obično izbijaju, i načela, po kojima se mogu rješavati. Kad se 
to upozna, bit će lako prilagoditi stil predmetu i po volji ga 
proširivati. 


60. Katkada sam točno navodio riječi starih pisaca, gdje 
je bilo takvih, za koje mi se činilo da su rečene nekim ugle- 
dom ili posebno lijepo. To sam ponekad radio i kod grčkih 
pisaca, ali ponajviše ondje, gdje je izreka bila kratka, ili 
onda, kad se nisam pouzdavao, da ću latinskim jezikom moći 
izraziti njenu ljepotu. Ipak sam svagdje dodao latinski pri- 
jevod radi koristi onih, koji nisu učili grčki. 


61. Sve one, u kojih ruke dospije ovo djelo, molim i za- 
klinjem, da prema meni postupaju jednako slobodno, kao što 
sam i ja postupao u prosudivanju tuđih izjava i djela. Istom 
spremnošću osvrtat ću se na njihove primjedbe, kojom me 
oni budu upozoravali na pogreške. I naposljetku, ako sam 
ovdje rekao nešto, što se ne podudara s pobožnošću, s do- 
brim vladanjem, sa Svetim pismom, s općim nazorima kršćan- 
ske crkve i s bilo kakvom istinom, neka se smatra, da to 
nije rečeno. 


Naslov originala: Hugonis Grotii: De iure belli ac 
pacis, izdanje Lugduni Batavorum, E. J. Brill, 1939. 
Prema prvom izdanju iz god. 1625. preveo Veljko 
Gortan. 


MICHEL DE MONTAIGNE 


ESEJI 


APOLOGIJA RAIMONDA SEBONDA 
ODLOMCI 


U svom sam životu vidio više no stotinu radnika, više no 
stotinu seljaka, koji bjehu pametniji i sretniji nego sveučilišni 
rektori i kojima bih najradije sličio. Učenost pr pada, po 
mojem mišljenju, tako stvarima potrebnim za život kao slava, 
plemenitost i čast, ili, štoviše, kao ljepota, bogatstvo i druge 
takve kvalitete, koje se odlično njemu pribrajaju — ali ipak 
nekako uzgredno i više u mašti no po prirodi. Mi smo pri- 
nuđeni na više dužnosti, pravila i propisa, kako bismo živjeli 
u našem građanskom društvu, nego na što su prisiljeni ždra- 
lovi i mravi, kako bi živjeli u svojem. I vidimo, da se tamo, 
u najmanju ruku, bez svake učenosti ponašaju vrlo uredno. 
Kad bi čovjek bio mudar i lukav, cijenio bi svaku stvar po 
istinskoj koristi, koju mu daje za njegov život. Tko nas cijeni 
i vrednuje po našim činima, našem ponašanju, taj će naći veći 
broj izvrsnih ljudi među neučenima, nego među učenjacima, 
a to mislim u svim vrstama vrlina. Stari je Rim, po mojem 
mišljenju. dao više ljudi veće vrijednosti i za rat i za mir, 
no učeni Rim, koji se sam uništio. Kad bi barem razboritost 
i nevinost ostali kao kod Starih, jer se razboritost izvanredno 
dobro slaže s jednostavnošću. 


Želim uzeti čovjeka u njegovu najvišem savršenstvu. Pro- 
matrajmo ga u tom malom izabranom broju, onih, koji su se 
uzdigli do najvišeg mogućeg vrhunca razboritosti, tako da su 
ojačali svoju lijepu prirodnu nadarenost pažnjom, studijem i 

umjetnošću. Oni su svoju dušu okrenuli svim stranama i svim 
smjerovima; oni su je podupirali sa svime, što je bilo za nju 
dovoljno čisto i pritom su se uljepšali i okitili svime, što su 
mogli posuditi za svoju svrhu, izvan ovog svijeta i u ovom 
svijetu. Kod tih se ljudi nalazi vanjska veličina ljudske priro- 
de. Oni su propisali svijetu red i zakone; oni su izučeni u 
umijećima i znanosti, te su još i ovaj svijet poučili svojim 
primjerom dobrih običaja. Samo ove ću ljude ovdje imati pred 
očima, samo njihove iskaze i njihovo iskustvo. Bolest pak i 
pogreške, koje nađemo u tom društvu, svijet mora priznati, 
sasvim bez ustezanja, kao svoje vlastite. 

Onaj, koji nešto traži, mora jedno priznati: ili je to našao, 
ili to ne može naći, ili još uvijek to traži. Cjelokupna se filo- 
zvfija dijeli na te tri vrste. Njena je svrha pronaći istinu, 
spoznaju i izvjesnost. Peripatetici, epikurejci, stoici i ostali 
vjerovali su, da su to već našli. Oni su osnovali znanost filo- 
zofije kao što_ je mi imamo i obrađivali je kao da daje sigurne 
opise. Klitomah, Karnead i akademici sumnjali su, da će 
dospjeti do cilja, te su smatrali, da se našim moćima ne može 
dostići istina. Rezultat je toga bio slabost i ljudsko neznanje; 
ova je strana imala najviše sljedbenika i najplemenitijih pri- 
staša. 

Piron i ostali skeptici ili epehisti — čija su mišljenja, po 
vjerovanju različitih Starih, preuzeta od Homera, od sedam 
mudraca, od Arhilosa, od Euripida, zatim Zenona, Demokrita 
i Ksenofana — kažu da su još uvijek zaposleni traženjem 
istine. Oni, koji bi držali, da su je već našli, beskrajno bi se 
varali i to je smiona taština, no samo druge vrste, ako se 
tvrdi, da moći ljudske nisu bile u stanju da dopru tako daleko: 
upravo naime to, da se izmjere ljudske moći, da se upoznaju 
i prosude poteškoće stvari, upravo to je tako velika i visoka 
znanost, te oni sumnjaju, da bi je čovjek mogao postići. 


Nil sciri quisquis putet, id quoque nescit 
An sciri possit, quo se nil scire fatetur.! 


Neznanje, koje sebe spoznaje, sebe istražuje i sebi izriče 
osudu, to nije potpuno neznanje, da bi postojalo, ono valja 
da ne zna samo za sebe. Takvo je filozofsko priznanje piro- 
novaca, biti kolebljiv, sumnjati, istraživati, no ne biti siguran 


' Onaj, tko misli da ništa ne zna, ne može ni znati, da zna da ništa 
ne zna. 

ni u šta i ne odgovarati ni za šta. Od tri aktivnosti duše: 
predodžbene, voljne i one, koja omogućava suglasnost, pri- 
hvatali su dvije prve, no zadnja je, po njihovom mišljenju i 
tvrđenju, nesigurnna, bez i najmanje mogućnosti da pristane 
uz jednu ili drugu stranu, za neku postavku ili protiv nje. 


Nije li već prednost osloboditi se nužnosti, koja još pritišće 
ostale? Nije li bolje suzdržati se no dati se uhvatiti u one 
zablude, koje je proizvela ljudska mašla. Nije li bolje ostaviti, 
da se naše uvjerenje ne opredijeli, no biti umiješan u ovaj 
mutan posao, koji izaziva svađu. Šta valja da izaberem? — 
Šta god želite, samo morate izabrati! Evo glupog odgovora, 
na kojeg se svodi sav dogmatizam, jer nam ne želi dopustiti, 
da ne znamo ono, što doista ne znamo. 


O LJUDSKOJ SREĆI VALJA SUDITI SAMO 
POSLIJE SMRTI 


Scilicet ultima semper 
Erpectanda dies homini est, dicique beatus 
Ante obitum nemo, supremaque funera debet. 


I djeca već znaju priču o kralju Krezu, koja se odnosi na 
ovo. On je, zarobljen od Kira i osuđen na smrt, u trenutku 
samog izvršenja presude, uzviknuo: »O Solone, Solone!« Kad 
su to kazali Kiru i kad ga je ovaj pozvao, da mu objasni, što 
to znači, Krez mu reče, da, s obzirom na njega, provjeri 
istinitost i mudrost nekadašnje Solonove opomene: da se nije- 
dan čovjek, kako se god na njega sudbina osmjehivala, ne 
može nazvati sretnim, sve dok god ne prođe i posljednji dan 
njegova života. Jer takva je neizvjesnost i tolika je promjen- 
ljivost ljudskih stvari, da se i najlakšim pokretom izmjene u 
nešto sasvim suprotno. 

Agezilaj je odgovorio nekome, koji mu reče, da je perzijski 
kralj vrlo sretan, što tako mlad dolazi na čelo tako moćne i 
silne države: »Da, no ni Prijam u tim godinama nije bio 
nesretan.« 

Taka su makedonski kraljevi, nasljednici onog velikog 
Aleksandra bili kasnije stolari i prepisivači u Rimu, tirani 


2 »Uvljek valja pričekati zadnji dan čovjeka | nitko ne može tvrditi, 
da je sretan prije svoje smrti i sahrane«. Ovidlje. »+Metamorfoze«, I[I. 135. 

iz Sicilije — sitničari u Korintu. Od osvajača čitave polovine 
svijeta i zapovjednika tolikih silnih vojski mnogi su spali na 
to, da postanu bijedan kandidat za odrpanog službenika kod 
nekog kralja u Egiptu; toliko je vrijedilo produženje života 
za pet ili šest mjeseci onom velikom Pompeju. A u vrijeme 
naših predaka, vidio se onaj Ludvik Sforza, deseti vojvoda 
od Milana, od koga je tako dugo drhtala cijela Italija, kako 
umire kao najbjedniji zarobljenik; a najgore je od svega da 
je on tako živio i proveo punih deset godina.5 Zar nije naj- 
ljepša kraljica, udovica najvećeg i najmoćnijeg kralja u kr- 
šćanstvu umrla od ruke krvnika? Odvratna i barbarska okrut- 
nost! A takvih primjera ima na tisuće. Čini se, da isto onako, 
kao što se bure i oluje najviše ustremljuju na visinu i gordost 
najviših vrhova naših gradnji, i negdje gore postoje duhovi, 
koji zavide ovim našim veličinama dolje na zemlji. 


Usque adeo res humanas vis abdita quoedam 
Obterit, et pulchros fasces soevasque secures 
Proculcare, ac ludibrio sibi habere viđetur.5 


Čini se da sudbina često, kako bi pokazala svoju svemoć, 
bira baš posljednji dan našeg života i za tren obara ono, što 
je gradila dugi niz godina, da bi nas time prisilila da uzvik- 
nemo kao Laberius: »Nimirum hac die una plus viri, mihi 
quam vivendum fuit.«5 

Može se, dakle, prihvatiti kao vrlo umjesna ona mudra 
Solonova opomena. No budući da je Solon bio filozof, za koga 
milost i nemitost sudbine na znači sreću, a veličina su i moć 
slučajne i potpuno indiferentne kvalitete, to smatram vrlo 
vjerojatnim, da je ciljao malo dalje i htio onima zapravo 
reći, da čak i ona sreća našeg života, koja je zavisna od mir- 
noće i zadovoljstva nekog sjajnog duha i od riješenosti već 
sređene duše, ne treba da se pripiše ni jednom čovjeku sve 
dok god ne odigra i posljednji čin svoje komedije, posljednji 


3 Zarobio ga je Ludvik XII. u Tureni 1500. 1 zatvorio poput životinje u 
kavez, u kome je Sforza umro, poslije strašnih desetgodišnjih muka. 

“ Ove se riječi odnose na Mariju Stuart, škotsku kraljicu. Kako je 
poznato, ona je pogubljena 18. veljače 1587., na zapovljed kraljice Elizabete. 

5 »Doista je istina, da se neka potajna sila igra ljudskim stvarima, 
zabavljajući se time što lomi konzuiske sjekire i što baca pod noge i 
gazi gordost konzulskih snopova « Lukrecije Kar. »De rerum natura« V. 1233. 

* »Ah. živio sam jedan dan suviše«, — »Saturnales« II, 1, 

i nesumnjivo najteži čin. Pri svemu se ostalom može nositi 
maska: ili su to lijepe filozofske riječi samo da takvi izgle- 
damo, ili nas pak sudbina bitno ne dira i daje nam moguć- 
nosti da održimo miran izgled. No u ovoj zadnjoj ulozi smrti 
i zadnjoj ulozi nas samih, ne može se čovjek pretvarati i tada 
se upravo mora pokazati što ima čisto i dobra na dnu lonca. 


Nom verae voces tum demum pectore abimo 
Eiciuntur, et eripitur persona, manet res.7 


Evo zašto valja čekati ovaj posljednji trenutak, evo zašto 
valja u ovom posljednjem ljudskom pothvatu opipati i oku- 
šati sve ostale postupke našeg života. To je glavni, to je 
sudbonosni dan, taj je dan sudac sviju drugih dana, taj je 
dan, kao što reče jedan od Starih, onaj, koji treba da presudi 
sve moje prijašnje godine. Ostavljam smrti da kuša sva moja 
proučavanja. Tada ćemo vidjeti da li mi govor izvire iz usta 
ilj iz srca. 

Vidio sam mnoge, kako su svojom smrću ostavili lijep 
ili zao glas o čitavom svom životu. Scipion, Pompejev tast, 
kad je umirao lijepom smrću, obukao je u lijepo sve ružno 
m'šljenje, koje se dotle imalo o njemu. Epaminonda, upitan, 
koza od trojice najviše cijeni — da li Kabrijasa, ili Ifikratesa 
ili pak samog sebe, odgovorio je: »Valja počekati i vidjeti 
nas kako umiremo, prije no što bi se to pitanje moglo riješiti.« 

Zaista, mnogo gube oni, koji ostaju bez časti i veličine na 
svom svršetku. Bog ih želi onakve, kako mu se sviđa. No 
u moje su vrijeme iri najodvratnije osobe, koje sam poznavao 
u svoj njihovoj nakaznosti i podlosti, imale ispravnu smrt, 
a sve okolnosti bile su upravo savršene. 

Ima čestitih i sretnih smrti. Ja sam vidio kako smrt pre- 
Sijeca nit svakog napredovanja i cvat rasta, nekim tako sve- 
čanim završetkom, da po mome mišljenju ljudske ambiciozne 
i smjele namjere nisu mogle biti tako uzvišene, kao što je 
bilo njihovo prekidanje. Čovjek je tako došao, kamo je želio 
stići s više veličine i slave no što se sam mogao nadati i željeti. 

On je svojim padom prežalio moć i veličinu, do koje je že- 
ho doći svojim usponom. Kad prosuđujem život drugoga, uvi- 
jek gledam, kako se vladao s obzirom na kraj; i osnovno mi 
je, da se vladao dobro, to jest mirno i bez uzbuđenja. 


?»To je na koncu, kada nam iskrene riječi izađu iz dna srca. pada 
maska ostaje samo realnost.« — Lukrecije Kar »De rerum natura« IIl.. 57. 

KANIBALI 


Nitko još nije do sada znao ni zamisliti, tako čistu pro- 
stodušnost i bezazlenost, kakvu ćemo naći u istini, a ne u 
maštarijama, kod divljih naroda. Kod njih nema nauka, nema 
umjetnosti, nema činovnika, nema vlasti, nema slugu, nema 
bogataša, nema siromaha, nema ugovora, nema naslijeđa, 
nema dijeljenja, nema nikakvih zanimanja do onih kojima se 
bave iz dosade... Nepoznate su im čak i same riječi, koje 
znače laž, nevjeru, licemjerje, klevetu, opraštanje. Koliko 
zaostaje za ovim njihovim savršenstvom idealna Planonova 
Republika? 


Primjeri raznih životinja dovoljno nam jasno pokazuju, 
da većina ljudskih bolesti nastaje iz uzbuđenosti ljudskog 
duha. Umjerenošću se i blagošću podneblja tumači, što bra- 
zilski divljaci — za koje govore, da umiru samo od starosti 
— tako dugo žive. No ja bih tu činjenicu, da oni žive tako 
dugo, prije pripisao umjerenosti i blagosti njihove duše, u 
kojoj nema nikakvih strasti, niti suviše napregnutih i nepri- 
jatnih misli i preokupacija, budući da provode svoj život za- 
ista u divnoj jednostavnosti i neznanju, bez nauke, bez zakona, 
bez vlade, bez religije. 


Naslov originala: Michel de Montaigne: Essais. 
Edition Fernand Roches, Paris 1931. Preveo 
Danko Grlić. 


GIORDANO BRUNO 


O UZROKU, PRINCIPU I JEDNOME* 


DRUGI DIJALOG 


LICA: DISCON ARELIO!, TEOFILO, GERVASIO, POLIINIO. 


DICS.: Molim Vas, učitelju Poliinio, i Tebe, Gervasio, ne 
prekidajte više naše razgovore. 


POL.: Fiat? 


GERV.: Ako onaj, koji je magister“, govori, bez sumnje ne 
mogu ni ja šutjeti. 


DICS.: Vi rekoste, dakle, Teofilo, da sve što nije prvi 
princip i prvi uzrok, ima svoj princip i svoj uzrok? 


TEO.: Bez ikakve sumnje i bez bilo kakvog spora. 


DICS.: Mislite li, da poznavalac stvari, koje imadu svoj 
uzrok i princip, zna zato i sam njihov uzrok i princip? 


* Ovaj odlomak preveden je prema talijanskom izdanju Giovannija 
Gentilea, | bilješke su uzete iz njegova izdanja. Međut:m sAm Gentile u 
svojim bilješkama služi se primjedbama iz njemačkog prijevoda Adolfa 
Lassona (u Kirchmannovoj »Filozofskoj biblioteci sv. 35) pa smo 1 m: u 
bilješkama označili, koje je primjedbe Gentile posudio ođ Lassona. Isto je 
! s primjedbama Diesesa. 

! U prvom dijalogu Bruno mu daje ime Aleksandar. što je | pravo 
Dicsonovo ime. 


2 Neka bude 
1 učatelj. 

TEO.: N>» upoznaje se lako niti neposredni princip i ne 
posredni uzrok, a vrlo teško čak i trag prvog principa i 
uzroka. 


DICS.: A sada, kako shvaćate, da su stvari, što imaju prvi 
i neposredni uzrok (koji je jedan od onih, što sudjeluju u 
realnom spoznavanju stvari) sakrivene? 


TEO.. Dopuštam, da je lako postaviti u nauci teorije o 
dokazima, ali je teško dokazati. Vrlo je lako postaviti propise 
nauci o uzrocima, okolnostima i metodama, ali onda naši 
metodičari i analitičari slabo primjenjuju svoje organske, 
metodičke principe i »umijeće umijeća«. 


GERV.: Kao oni, što izrađuju lijepe mačeve, ali ih ne znaju 
upotrebljavati. 


POL.: Otprilike. 


GERV.: Oči neka ti se zatvore, tako da ih nikad više ne 
uzmogneš otvoriti. 


TEO.: No ja govorim, da se od filozofa prirodoznanca ne 
traži da pokaže sve uzroke i principe; nego samo fizičke, a i 
od ovih samo glavne i osobite. Zato što zavise od prvog prin- 
cipa i uzroka, kaže se, da imaju taj uzrok i princip, ali ipax 
ne zavise nužno, tako, da iz spoznaje jednog proizlazi i spo- 
znaja drugog. Zato se i ne traži, da budu stavljeni u istu 
naučnu disciplinu. 


DICS.: Kako to? 


TEO.: Iz spoznaje svih zavisnih stvari ne možemo izvesti 
drugu spoznaju o prvom principu i uzroku, nego tek trag, 
Jer sve ovisi o njegovoj volji ili dobroti, koje su princip nje- 
gova djelovanja, iz kojeg proizlaze sva djelovanja. To se isto 
može promatrati u umjetnosti, budući da onaj, tko vidi kip, 
ne vidi i kipara, tko vidi Heleninu sliku, ne vidi Apellesa, 
ali vidi posljedice djelovanja, koje proizlaze iz Apellesove 


17 V. Fillpović: Filozofija renesanse 257 


veličine i darovitosti, što je pak sve posljedica akcidencije i 
okolnosti supstancije tog čovjeka, koji, što se tiče same nje- 
gove apsolutne biti, ona nije uopće poznata. 


DICS.: Tako da spoznavanje univerzuma znači isto što i 
sve spoznavanje ničega o biti i supstanciji prvog principa, 
jer je to kao da se spoznaju akcidencije akcidencija. 


TEO.: Tako je. No ja ne bih htio da vjerujete, da mislim, 
da je bit Boga u akcidencijama ili da se on može poznati 
po njegovim akcidencijama. 


DICS.: Zato vam pripisujem previše razumnosti, i znam, 
da je jedno kazati za stvari, koje su strane božjoj prirodi, 
da su akcidencije, drugo, da je akcidencija u njemu, a treće, 
da je to gotovo njegova akcidencija. Po posljednjem, što ste 
kazali, vjerujem, da smatrate, da su posljedice božjeg djelo- 
vanja, koje su doduše supstancija stvari, dapače i prirodne 
supstancije, ipak vrlo daleki akcidenti, da se stekne adekvatno 
spoznavanje natprirodne božanske biti. 


TEO.: Vi dobro govorite.: 


DICS.: Tako dakle, da o božjoj supstanciji ne možemo ništa 
znati, i to, jer je ona beskonačna, a i stoga, jer je vrlo daleka 
od djelovanja, koja su krajnja granica naše razumske moći. 
Možemo samo tragati, kako to kažu platonovci, tražiti udaljena 
djelovanja, kako kažu peripatetici, ljusku, kako kažu kaba- 
listi, možemo gledati preko potomaka, kako kažu talmudisti, 
ili kao u zrcalu, sjeni i zagonetki, kako kažu apokaliptici. 


TEO.: Čak i više. Budući da ne vidimo u potpunosti onaj 
univerzum, kojega je supstanciju i osobitost tako teško ra- 
zumjeti, događa se, da mnogo manje poznajemo prvi princip 
i prvi uzrok preko njegovih posljedica, nego što je to slučaj 
s Apellesom preko njegovih izrađenih kipova, jer njegove 
sve kipove možemo vidjeti i ispitati ih dio po dio, ali to se 
ne može s velikim i beskonačnim djelom božje moći. Ta se 
analogija, međutim, mora shvatiti uz određeno ograničenje. 


DICS.: Tako je i tako ju razumijem. 

TEO.: Bit če dakle dobro, da se suzdržimo i da ne govo- 
rimo o tako uzvišenoj stvari. 


DICS.: Ja pristajem, jer dostaje za moral i teologiju spo- 
znati prvi princip u onoj mjeri, u kojoj su ih više sile otkrile 
i božji ljudi objavili. Osim toga, ne samo bilo koji zakon 
i teologija nego i svaka prava filozofija uči, da samo profani 
i nerazboriti duhovi hoće nepromišljeno istraživati, te defi- 
nirati one stvari, što su iznad sfere naše inteligencije. 


TEO.: Dobro. Ali nisu toliko zaslužili prijekor ovi, koliko 
su zaslužili hvalu oni, koji nastoje upoznati ovaj princip i 
uzrok, da dohvate njegovu veličinu koliko god je to moguće, 
gledajući pogledom umjerenog osjećaja one prekrasne zvi- 
jezde i svijetleća tijela, koja su veliki nastanjeni svjetovi, 
veliki organizmi i izvanredna božanstva i koja, čini se, da 
i jesu nebrojeni svjetovi, koji se ne razlikuju mnogo od ovog, 
koji nas okružuje. Oni ne mogu imati bitak sami od sebe, 
budući da su sastavljeni i rastavljeni (premda radi toga, kao 
što je Timeus dobro rekao, ne zaslužuju baš da propadnu). 
Oni, dakle, moraju nužno da spoznaju princip i uzrok, a iz 
toga slijedi, da veličinom njihova bitka, življenja i djelova- 
nja pokažu i naučavaju u beskrajnom prostoru i bezbrojnim 
glasovima beskrajnu krasotu i veličajnost svog prvog prin- 
cipa i uzroka. Ostavimo, dakle, kao što vi kažete, ovo istra- 
živanje, jer je iznad svakog smisla i intelekta, i istražujmo 
princip i uzrok u koliko je priroda sama njen trag ili se pak 
nalazi u njenom opsegu i skutu. Vi me, dakle, redom pitajte, 
ako hoćete da ja redom odgovaram. 


DICS.: Tako ću i učiniti. No prije jer običavate kazati 
uzrok i princip, htio bih znati, da li obje riječi upotrebljavate 
kao sinonime? 

TEO.: Ne? 


DICS.: Dakle, kakva je razlika između jednog i drugog 
termina? 


TEO.: Odgovaram, da kad kažemo da je Bog prvi princip 
i prvi uzrok, razumijevam jednu te istu stvar u različitom 

odnosu. Kad pak govorimo o principima i uzrocima u pri- 
rodi, mislimo na različite stvari u njihovim različitim odno- 
sima. Kažemo da je Bog prvi princip u toliko, što je sve iza 
njega, po nekom stanovitom redu, koji je ranije ili kasnije, 
ili po prirodi, ili po trajanju ili po dostojanstvu. Kažemo, da 
je Bog prvi uzrok, pošto se sve stvari po njemu razlikuju 
kao djelovanje od djelotvornog, kao tvorevina od tvorca. I ta 
dva značenja su različita, jer je svaka stvar, koja je viša i 
vrednija, uzrok one, koja je niža i manje vrijedna; i jer svaka 
stvar, koja je uzrok, nije time i ranija i vrednija od onog, 
što je uzrokovano, kao što je to vrlo jasno onome, koji dobro 
zapaža. 


DICS.: A sada kažite, kakva je razlika između uzroka i 
principa u prirodi. 


TEO.: Premda se katkada jedan upotrebljava mjesto dru- 
gog, ipak govoreći točno, nije svaka stvar, koja je princip, 
ujedno i uzrok. Tako je točka princip linije, ali nije njezin 
uzrok; trenutak je svakako princip djelovanja; termin »oda- 
kle« princip kretanja, ali ne i uzrok kretanja; premise su 
Princip argumentacije, ali ne njihov uzrok. Princip je dakle 
više općenitiji izraz nego uzrok. 


DICS.« Svodeći ova dva izraza na određene značaje, po 
običaju onih, koji se drže stroge jezične upotrebe, mislim da 
hoćete, ako sam vas dobro razumio, da je princip ono, što u 
nutrini pridonosi nastajanju stvari i ostaje u produktu kao 
materija i forma, koje ostaju u sintezi ili pak elementi, od 
kojih se stvar sastavlja i u koje se rastvara. Uzrok međutim 
nazivate ono, što dovodi izvana do stvaranja stvari, a ima bit 
izvan sinteze, kao djelujući uzrok i svrha, kojoj je podređena 
stvorena stvar. 


TEO.: Vrlo dobro. 


DICS.: Sada pošto smo objasnili razliku između ovih stvari, 
želim, da prvo vašu pažnju posvetite uzrocima, a onda prin- 


“ Usporedi: Summa term. metaphys. Dva odgovarajuća termina kod 
Aris'otela su ŽOy1; (princip) 1 GH/a (uzrok) kole ijedan nuta daje Aristotel 
fMetaph.. V 1) k > <;nonime. a drug. pu' fM<taph.. IV 2) kao različite. U 
Metaph_\"T 4 607% se razl'kuje od OF01ZE10V | obadva se podređena 


pojmu Ti"i3 (prema Lassonu), 

cipima. A što se tiče uzroka, htio bih znati o prvom djelotvor- 
nom uzroku; o formalnom uzroku, koji kažete, da je povezan 
s djelotvornim uzrokom! i onda o svršenom uzroku, koji se 
uzima kao onaj, što stavlja u pokret prvi. 


TEO.: Vrlo mi se sviđa vaš red izlaganja. Što se tiče djelo- 
ivornog uzroka držim, da je opći fizički djelotvorni uzrok 
opet opći intelekt, koji je prvo i glavno svojstvo svjetske 
duše, koja je opći oblik svemira. 


DICS.: Čini mi se, da ste suglasni s Empedoklovim mišlje- 
njem, no uz to ste sigurniji, jasniji i točniji, osim što ste, 
kao što mi prijašnje pokazuje, dublji. Učinit ćete nam uslugu, 
ako nam svoj osnovni nazor u tančine rastumačite, počevši 
od toga, što je univerzalni intelekt. 


TEO.: Univerzalni intelekt je najintimnija, najrealnija i 
najsvojstvenija sposobnost i potencijalni dio svjetske duše. 
Ona je ono identično, što ispunjava svemir, osvjetljava uni- 
verzum i upućuje prirodu, da svoje rodove stvara kao što 
ireba. Tako sudjeluje kod stvaranja stvari u prirodi, kao što 
naš intelekt stvara odgovarajuće rodne pojmove u razumu. 
To pitagorovci nazivaju pokretačem i uzročnikom univerzuma, 
kako to izražava pjesnik u stihovima: 


totamque infusa per artus 
Mens agitat molem, et toto se corpore miscet.# 


Platonovci to nazivaju graditeljem svijeta7. Taj graditelj, vele, 
dolazi iz višeg svijeta, koji je sasvim jedinstven, u ovaj osje- 
tilni svijet, koji je razdijeljen u mnoge dijelove, i gdje zbog 
odijeljenosti dijelova ne vlada samo prijateljstvo nego i ne- 
prijateljstvo. Ovaj intelekt, udahnuvši i pruživši nešto svoga 
u materiju, ostaje sam miran i nepomičan, a proizvodi sve. 


$ Empedoklo je sigurno bio hilozoist. Ali Brun, pripisujući mu pojam 
svjetske đuše, oslanja se na srednjovjekovne tradicije koje su pripisivale 
Empedokiu neke rukopise, u kojima se *Empedoklova učenja miješaju sa 
neoplatonskim doktrinama (Prema Lassonu). 


* (Sve to oživljuje đuh), a po gomili svoj razlivena. 
Pamet je, koja je miče 1 s veljim se svemirom mr'ješa. 
(Preveo Tomo Maretić:-.Djela P. Virgila Marona, Zagreb 1932.) 


? Virgllije: Eneida VI, 726—7. Ove je stihove iz Eneide Bruno citirao 
1 na preslušavanju 2. lipnja 1592. pređ Inkvizicijom u Mlecima. 

Čarobnjaci ga nazivaju najplodnijim sjemenom ili pak sija- 
čem, jer on puni materiju svim formama i po njihovom na- 
činu i uvjetu ih oblikuje i prožima mnoštvom začuđujućih 
poredaka, što se ne može pripisati ni slučaju ni nekom dru- 
gom principu, koji ne zna razlikovati i urediti. Orfej ga na- 
ziva okom svijeta, jer on vidi stvari u prirodi i izvana i iz- 
nutra zato, da se ne samo iznutra, nego i izvana, stvari stvore 
i održe u vlastitoj simetriji. Empedoklo ga naziva onim, koji 
razlikuje, jer se nikada ne umori razvijajući konfuzne oblike 
u materiji i prouzrokujući rađanje jedne stvari iz propadanja 
druge. Plotin ga naziva ocem i praocem, jer on dijeli sjeme 
na poljani prirode i jer je neposredni djelitelj oblika. Mi ga 
zovemo unutarnjim začetnikom, jer oblikuje i formira mate- 
riju iznutra kao što se iz unutrašnjosti sjemena ili korijena 
razvija deblo, iz unutrašnjosti debla razvijaju grane, iz unu- 
trašnjosti grana ogranci, iz ovih pak pupoljci, iz njihovog 
pak života razvija, formira i uobličuje lišće, cvijeće i plodovi. 
I nakon određenog vremena povlači natrag svoje sokove iz 
lišća i plodova u ogranke, iz ogranaka u grane, iz grana u 
deblo, i iz debla u korijen. Slično tako događa se i kod živo- 
tinja. Tu se razvija iz prvotnog sjemena i iz centra srca do 
krajnih udova i iz ovih, skupljajući razvijena svojstva, opet 
natrag prema srcu, i čini se, kao da je već uspjelo sakupiti 
razvučene niti. Sada dakle, ako mislimo, da je to djelo uči- 
njeno kao mrtvo bez uvida i intelekta, koje mi znamo po 
stanovitom redu im'tirajući na površini materije oponašati, 
kad režući i klešući drvo stvaramo kip jednog konja, koliko 
veći mora biti intelekt onog stvaraoca, koji iz sjemenaste 
materije stvara kosti, prostire hrskavicu, udubljuje arterije, 
koji puni pore zrakom, savija vlakna, grana živce i s takvom 
čudnovatom umjetnošću sve raspoređuje. Koliko je, kažem, 
veći umjetnik onaj, koji nije samo vezan uz jedan dio mate- 
rije, nego stalno djeluje svima u svemu. Ima tri vrste inte- 
lekta: božanski, koji je sve, ovaj svjetski, o kome smo upravo 
govorili, koji čini sve, intelekt pojedinih stvari, koji postaje 
sve, jer je potreban. da se između ekstrame nalazi ovaj sred- 
nji, koji je pravi djelotvorni uzrok ne toliko vanjski, koliko 
unutarnji svega u prirodi. 


DICS.: Htio bih vidjeti, kako vi razlikujete i shvaćate 
unutrašnji, a kako vanjski uzrok. 

TEO.: Zovem to vanjskim uzrokom, kad kao djelotvoran 
nije dio sastavljenih i stvorenih stvari. Unutrašnji je uzrok 
u toliko, kad ne djeluje na materiju i izvan nje, nego kao što 
je to malo prije rečeno. Iz toga proizlazi, da je vanjski uzrok 
bitak, koji se razlikuje od supstancije i biti efekta, jer njihov 
bitak nije kao kod stvari, koje se stvaraju i un.štavaju, iako 
djeluju u njima; unutrašnji je uzrok, koliko se odnosi na 
akt njihovog djelovanja. 


DICS.: Čini mi se, da ste dosta govorili o djelotvornom 
uzroku. Sada bih htio čuti nešto o formalnom uzroku, koji 
je po vašem mišljenju vezan uz djelotvorni. Je li to možda 
idealni pojam? Jer svaki agens, koji djeluje po intelektual- 
nom pravilu, ne postaje djelotvoran, nego po nekoj namjeri. 
A te namjere nema bez predodžbe neke stvari, a ta opet nije 
ništa drugo nego oblik stvari, koja će biti stvorena. Zato mora 
intelekt, koji ima mogućnost da stvara, imati sve vrsti nužno 
već prije u sebi u određenom formalnom pojmu i da ih u tako 
divnoj izgradnji izmami iz materije u stvarnost. Bez toga 
agens ne bi mogao doći do svoje djelatnosti, kao što ni kiparu 
nije moguće izvesti različite kipove, a da nije prije izmislio 
različite likove. 


TEO.: To vrlo dobro shvaćate. Stoga ja hoću da razmotrim 
dvije vrste oblika: jedan, koji je uzrok, ali ne djelotvoran, 
nego zbog kojeg djelotvorni stvara; drugi je princip, koji iz 
materije kroz djelotvornost postaje aktivan. 


DICS.: Svrha i konačni uzrok, šio sebi postavlja onaj, 
koji djeluje, jest savršenstvo univerzuma, a taj se sastoji u 
tome da u različitim dijelovima materije svi oblici imaju 
aktualnu egzistenciju. Zbog toga se intelekt toliko veseli i 
raduje, da se nikad ne umori izvoditi sve vrste oblika mate- 
rije, kako to i Empedoklo, kako se čini, uči.$ 


TEO.: Vrlo dobro, i dodajem, budući da je ova djelotvor- 
nost sveopća u univerzumu i specijalna i posebna u njegovim 
dijelovima i članovima, to je ona i njegov oblik i njegova 
svrha. 


" Bruno, držeći se uvijek srednjovjekovnih izvora, misli možda inđi- 
rektno na Empedoklove stihove (Diels). 

DICS.: Sada je dosta rečeno o uzrocima: nastavimo raz- 
matranje o principima. 


TEO.: Da dođemo do konstitutivnih principa stvari, prvo 
ću razmatrati oblik, jer je u neku ruku identičan s već prije 
spomenutim djelotvornim uzrokom, jer je intelekt, koji je 
jedna moć svjetske duše, neposredni djelotvorni uzrok svega 
u prirodi kao što je prije rečeno. 


DICS.: Ali kako to, da jedno te isto može biti princip i 
uzrok stvari u prirodi? Kako se može očitovati u isti mah 
kao unutrašnji i kao vanjski dio? 


TEO.: Kažem, da tu nema ništa proturječno, ako smatram, 
da je duša u tijelu kao kormilar na brodu. Kormilar, kad se 
kreće zajedno s brodom, dio je njega, ali ako gledamo, kako 
ga upravlja i kreće, ne smatramo ga dijelom, nego kao nečim 
različitim, kao pokretačem.* Tako je i svjetska duša, u koliko 
oživljuje i oblikuje, postaje unutrašnji i formalni dio svijeta; 
no ako vodi i upravlja, nije dio i ne odnosi se prema njemu 
kao princip, nego kao uzrok. To priznaje i sam Aristotel, koji 
premda negira, da duša ima prema tijelu isti odnos, koji ima 
kormilar prema brodu, ipak se ne usuđuje u odmjeravanju 
njene moći razumijevanjem i shvaćanjem nazvati je tek 
aktom i oblikom tijela, već kao nekim agensom, koji je u 
kiti odijeljen od materije kao nešto, što dolazi izvana s obzi- 
rom na subzistenciju, koja je odijeljena od onog što je 
sastavljeno. 


DICS.: Odobravam ono, što kažete, jer ako iz intelektualne 
moći naše duše proizlazi, da je nešto rastavljeno od tijela, i 
da se odnosi kao djelotvorni uzrok, mnogo više se mora tvr- 
diti o svjetskoj duši. Plotin pišući protiv gnostika kaže, »da 
lakše svjetska duša upravlja univerzumom, nego naša duša 
našim tijelom«.1% I tako je velika razlika u načinu, kojim 
jedna i druga upravlja. Ona vlada svijetom kao neprivezana 
i na taj način, da se sama ne veže na ono čime vlada; ona ne 


* Istu sliku o odnosu duše i t!itela upotrebio ie Bruno u »De umbrlis 
idearum«, 1 upotrebit će je u »Spacc'o«, kao | u »Lampas triginta statuarume«, 


\ Bruno prevodi Ficlnusa, kol: ie sumirajuć: Plotina. Enn.. II rekao: 
»Quomodo facilius anima mundi regat mundum., quam anima nostra corpus 
nostrum«. 

trpi s drugim stvarima niti zbog njih; ona se bez zapreka 
diže uzvišenim stvarima; ona dajući život i savršenstvo tijelu, 
ne dobiva od njega nikakvo nesavršenstvo i zato je vječno 
vezana s jednim te istim predmetom. Ova je pak očito pro- 
tivne složenosti. Sada, ako se po vašim načelima višim pri- 
rodama mora pripisati savršenstvo rižih priroda, i ako oni 
to moraju priznavati, moramo bez sumnje primiti razliku, 
koju ste učinili. To se ne tvrdi samo o svjetskoj duši, nego 
također i za svaku zvijezdu, jer kao što rečeni filozof uči, 
sve imaju mogućnost, da promatraju Boga, principe sviju 
stvari i red svih dijelova univerzuma. Kod ioga hoće, da se 
to ne događa putem memoriranja, raspravljanja i promatra- 
nja. Jer svako je njegovo djelovanje vječno i nema radnje, 
koja bi mu mogla biti nova. I stoga ništa ne čini, što nije 
sasvim svemu prikladno, savršeno, s određenim i unaprijed 
utvrđen:'m redom bez ikakvih premišljanja. Aristotel doka- 
zuje primjerom savršenog pisca ili gitarista, kojim hoće do- 
kazati, da se prirodi ne može odreći intelekt i konačna na- 
mjera zato, što ne raspravlja niti razmišlja. Izvrsni muzičari 
i pisci manje paze na ono, što čine i ne griješe kao oni ne- 
spretni i nevješti, koji s više napetosti i pažnje izvedu djelo 
manje savršeno i ne bez pogrešaka. 


TEO.: Posve ispravno. Sada dolazimo do pojedinosti. Čini 
mi se, da oni, koji ne će da uvide i priznaju, da je svijet sa 
svojim dijelovima prožet duhom, odbijaju božansku savršenost 
i krasotu ovog ogromnog organizma, ovog odraza prvog prin- 
cipa. Kao da Bog zaviđa svome odrazu, kao da arhitekt ne 
voli svoje krasno djelo, o kojem kaže Platon,!! da uživa nad 
svojim djelom, zbog sličnosti, koju vidi u njem. A može li se 
ljepša stvar od univerzuma pružili pred očima božanstva? 
A budući da se on sastoji iz svojih dijelova, koji se od njih 
može više postaviti nego formalni princip? Ostavljam boljerh i 
potanjem raspravljanju tisuću iz fizike uzetih razloga, nego 
ovih iz topike i logike 


"Platon, Tin., VI.: »Bonus erat (autor rerum). Bonus autem nuila 
unquam aliqua đe re invidia tangitur. Ergo... omnia sibi quantum feri 
poterant s!mliima fleri voluit«; »Cum igitur hoc a se factum sempiternorum 
deorum pulchrum. simulacrum moveri et vivere pater ille qui genuit ani- 
madverteret, delectatus est opere. et hac ductus laetitia opus suum multo 
etlam mag:s primo 1lii exemplari simile reddere cogitavit. Itaque quemad- 
modum illud sempiternum animal est, ita universum hoc pro viribus tale 
facere instituit« (Ficinusov prijevod). 

DICS.: Nije mi stalo, da se oko toga trudite, jer nema 
filozofa od glasa, čak i među peripateticima, koji ne misle, 
da su svemir i njegove sfere na neki način prožeti duhom.!? 
Sada bih rado čuo, na koji se način po vašem mišljenju, uro- 
njava forma u materiju univerzuma. 


TEO.: Ako se doda na način, da je priroda tijela, koja 
sama po sebi nije lijepa, sposobna da sudjeluje u ljepoti, jer 
nema ljepote, koja nije u nekoj vrsti ili formi, nema nikakve 
forme, koju duh nije stvorio. 


DICS.: Čini mi se. da čujem nešto sasvim novo. Mislite li 
možda, da je duh ne samo forma univerzuma, nego i sve 
forme prirode? 


TEO.: Da. 

DICS.: Sve stvari su, dakle, prožete duhom? 

TEO.: Da. 

DICS.: Tko će Vam to priznati? 

TEO.: Tko će naći razloge da to pobije? 

DICS.: Opće je mišljenje, da sve stvari ne žive. 

TEO.: Najopćenitije mišljenje nije i najistinitije. 

DICS.: Mislim, da se to može lako braniti. Ali nije dosta, 


da jedna stvar bude istinita, da je možemo braniti, jer je 
potrebno, da je se i dokaže. 


TEO.: To nije teško. Ne kažu li filozofi, da je svijet pro- 
žet dušom? 


'2 Lasson, Giordano Bruno. Von der Ursazhe. dem Prinzip urd dem 
Ei!nen. aus dem Ital'enischen Ubers. u. mit er:auternden Anmerk verschen 
vo Ado:f Lasson dritte verbes. Aufl; Leipzig. Durr. 1902 ra Strani 132: 
»Aristotel često uči na neku vrst prođuhovljenosti sviju stvari | upućuie 
zbog zviježđa na De part animal f. 1415 De coelo [I2'1I9 Eth Nic. 
NI 7; zbog elemenata na De gen. an'm., IV 10 zbog formaci:le organsk'h bića 
ra De gen. anim... III tl. Zemaljsko tlielo (up. Cena) posieduie neku vrst 
vitalnog razvitka. mladosti | starosti (Meteor.. I 14) a priroda ide od onog 
što ne 'Lvi prema živom (De part. anim. IV).« 

DICS.: Sigurno, to kažu mnogi i to vrlo značajni. 


TEO.: A zašto onda oni ne kažu, da su svi dijelovi svijeta 
prožeti dušom? 


DICS.: Sigurno da to tvrde, ali za najglavnije dijelove, a 
to su istiniti dijelovi svijeta; tvrde ipak, da je svjetska duša 
upravo tako u cijelom svijetu, i u bilo kojem njegovom di- 
jelu, kao što je duša u živim bićima, koje mi zamjećujemo u 
svakom njihovom dijelu. 


TEO.: A što vi mislite, koji nisu istiniti dijelovi svijeta? 


DICS.: Oni, što nisu »prava tjelesa« kako kažu peripate- 
tici, kao na pr. zemlja s vodama i ostalim dijelovima, koji 
po našem kazivanju tvore bitne dijelove njenog organizma ili 
kao Mjesec, Sunce i ostala tjelesa. Osim ovog glavnog živog 
ima i onih, koji nisu prvotni dijelovi univerzuma i za njih 
jedni kažu, da imaju vegetativnu, drugi senzitivnu, a treći 
umnu dušu. 


TEO.: Ako je duša, zato je u svemu, i u dijelovima, zašto 
mislite da nije i u dijelovima dijelova? 


DICS.: Mislim da jest, ali u dijelovima dijelova prcdu- 
hovljenih stvari. 


TEO.: A što je ono, što nije produhovljeno ii dio produ- 
hovljenih stvari? 


DICS.: Čini li vam se, da ih imamo malo pred očima? Sve 
stvari koje ne žive. 


TEO.: A koje ne žive ili bar nemaju neki princip života? 
DICS.: Da zaključimo. Vi mislite, da uopće nema stvari, 
koja nema dušu i koja nema barem neki princip ili barem 


klicu života u sebi. 


TEO.: To je ono, što ja mislim na kraju. 

POL.: Dakle mrtvo tijelo ipak ima dušu? Dakle moje ci- 
pele, moje papuče, moje čizme, moje ostruge, moj prsten i 
moje rukavice bili bi produhovljeni? Moj kaput i moj plašt 
su produhovljeni? 


GERV.: Da, gospodine učitelju Poliinio, zašto ne? Vjeru- 
jem, da su doista tvoj kaput i tvoj plašt produhovljeni, kad 
je u njima živo biće kao što si ti; da su čizme i ostruge pro- 
duhovljene kad okružuju noge, šešir je produhovljen, kad 
okružuje glavu, koja nije bez duše; i staja je produhovljena, 
kad je u njoj konj, mazga ili vaše gospodstvo. Ne mislite li 
tako Teofile? Ne mislite li, da sam vas ja bolje razumio nego 
dominus magister?13 


POL.: Cuium pecus,!* kao da nema magarca etiam atque 
etiam,!5 koji su suptilni? Usuđuješ li se ti, žutokljunče i po- 
četniče, usporediti s jednim takvim učiteljem i voditeljem 
Minervine radionice kao što sam ja? 


GERV.: Par vobis, domine magister, servus servorum,!* 
et scabellum pedu tuorum.!? 


POL.: Maledicat te Deus in secula seculorum.!S 
DICS.: Bez srdžbe, ostavite, da mi te stvari odredimo. 
POL.: Prosequatur ergo sua dogmata Theophilus.!? 


TEO.: Tako ću učiniti. Kažem, da stol kao stol nema duha, 
niti odijelo, niti koža kao koža, niti staklo kao staklo, ali kao 
prirodne i sastavljene stvari sadrže u sebi materiju i formu. 
Neka stvar bude malena i najsitnija, ona sadrži u sebi dio 
duševne supstancije, koja ako nađe prikladan supstrat, po- 
staje biljka, postaje životinja i prima članove bilo kakvog 


1" Gospodin učitelj: 

4 virgi|, Ecl.. IIL 1 Dic: mihi, Damoeta, cuium pecus? t. j. reci mi 
Dameta, čije stado? 

"5 Itekako. 

I Mir vama, gospodine učitelju, sluga slugu. 

% Izalja LXVI 1. i podnožje nogu tvojih. 

\ Tobija VIII 8. Prokleo te Bog za vijeke vjekova! 

\" Neka dakle Teofil! nastavi svoja učenja. 

tijela, koje je prožeto duhom; jer se duh nalazi u svim stva- 
rima i nema najmanje; tjelešea, koje ne bi u sebi sadržava o 
takav dio, koji ne bi bio produhovljen. 


POL.: Ergo, quidquić est, animal est.ž#% 


TEO.: Ne zovu se sve stvari, koje imaju dušu, živim 
bićima. 


DICS.: Dakle u najmanju ruku sve stvari žive? 


TEO.: Dopuštam, da sve stvari imaju u sebi dušu, imaju 
život po supstanciji, a ne po aktu i djelovanju; kako to uzi- 
maju peripatetici i oni, koji život i dušu definiraju odviše 
grubo. 


DICS.: Vi mi otkrivate neke načine, na koje bi se vjero- 
jatno moglo podržavati Anaksagorino mišljenje; koji je htio, 
da je stvaka stvarž! u svakoj stvari, jer kad je duh, ili duša, 
ili univerzalna ferma u svim stvarima, iz svega se može sve 
proizvesti. 


TEO.: Ne kažem vjerojatno, nego sa sigurnošću, jer se taj 
duh nalazi u svima stvarima, koje, iako nisu živa bića, pro- 
žete su duhom. I ako nisu zbiljski prijemljive za duševno i 
za život, one su po principu i po određenom nekom prvom 
aktu produhovljene i žive. Ne govorim više, jer ne mislim 
govoriti o svojstvu mnogih kristala i dragog kamenja, koji, 
razbijeni i rastavljeni u nepravilne komadiće, imađu snagu 
da proizvedu nove afekte i želje u duši, a ne samo u tijelu. 
A znamo, da ta djelovanja ne proizlaze, niti mogu proizlaziti 
iž čisto materijalnog kvaliteta, nego se nužno odnose na prin- 
cip, koji upućuje na nešto oživljeno i produhovljeno. To isto 
je jasno vidljivo kod uvenulih biljki i korijenja, koji čisteći i 
skupljajući sokove, mijenjajući duhove, nužno pokazuju zna- 
kove života. Dopuštam, ne bez razloga, da se negroma»ti 
nadaju ostvariti mnoge stvari iz kostiju mrtvih i da vjeruju. 
da one sadrže, ako ne isti, ono ipak neku vrst životne funkcije, 
koja mu može zgodno pomoći kod izvanrednih djelovanja. 


2 Dakle, što god jest, živo je biće. 
ZI Isto samovoljno približenje neoplatonskog učenja učinio je Bruno I 
u >Stglilius sigllloruma« TI, 3. 

U drugim ću zgodama?? dulje raspravljati o umu, duhu, duši 
i životu, koji prožimaju sve, nalaze se u svemu i pokreću 
svu materiju; pune krilo materinsko i prevladavaju, ali ne 
bivaju od nje prevladani, budući da materijalna supstancija 
ne može prevladati duševnu, jer ova nju drži u granicama. 


DICS.: To ne odgovara samo Pitagorinu mišljenju, čije 
mišljenje kazuje pjesnik, kad govori: 


Principio caelum ac terras camosque liquentes, 
Lucentemque globum lunae Titaniaque astra 
Spiritus intus alit, totamque infusa per artus 
Mens agitat molem, totoque se corpore miscet;ts 


nego i mišljenje teologa, koji govori: »duh puni i prožima 
zemlju, i on je ono, što obuhvaća svemir.«ž!# I jedan drugi 
govoreći možda o odnosu forme s materijom i snagom, kaže, 
da njome vlada akt i forma. 


TEO.: Ako se, dakle, duh, duša, život nalaze u svim stva- 
rima i po određenim stupnjevima ispunjuju svu materiju, si- 
gurno je, da duh postaje istinski akt i istinska forma sviju 
stvari. Dakle, svjetska duša je konstituirajući formalni prin- 
cip univerzuma i onog što univerzum sadrži, t. j., ako se 
život nalazi u svim stvarima, duša je forma sviju stvari; ona 
je svuda redna moć materije i vlada u složenome: obavlja sa- 
stavljanje i održavanje dijelova. No, čini se. da stalnost jed- 
nako odgovara ovoj formi kao i materiji. Mislim, da je ona 
jedna u svim stvarima, no koja zbog raznolikosti osjetljivosti 
materije i prema mogućnosti tvornih i trpnih materijalnih 


2 Smiera na »De 'mmenso et in numerab'l'bus« kole je dlelomičro 
pisano u Engleskol (vid* Florent'nov predgovor latinskim djelima); i možda 
je već onda bi!o napisano 1 započeto, 

2 Vercgilite. Eneida VI. 724—127: 

Naiprite da znaš: nebo i zemliu 1 prostrane vode 
Miesečev sjaini kolut i također Titan-zvliezdu: 
Sve to oživljule duh. a po gomil: svoi razlivena 
Pamet je, koja je miče [i s veljim se svemirom mr'leša, 
(Prijevod Tome Maret'ća) 

24 Up. Sap. Salom, I 7: »Spiritus Domini replevit orbem terrarum et 
hoc quod continet omnia«. I ovo Bruno citira na preslušavanju u Mlec.ma 
2. \!pnja 1581. 

principaž5 proizvodi različita oblikovanja, ostvaruje različite 
sposobnosti, jednom životne pojave bez osjetnosti, drugi put 
životne pojave s osjetnosti, ali bez uma; a katkad se čini, da 
su sve te mogućnosti potisnute i ugušene bilo nesposobnošću 
ili kojim drugim razlogom, koji leži u materiji. Dok ta forma 
tako mijenja svoje sjedište i svoj promjenljiv lik, ona ipak 
ne može propasti, jer duhovna supstancija nema ništa manje 
trajan bitak, nego ona materijalna. Dakle, samo se vanjske 
forme mijenjaju i čak propadaju, jer nisu stvari, niti supstan- 
cije, nego akcidencije i određenja na stvarima i supstancijama. 


POL.: Non entia ad entium. 


DICS.: Sigurno, da od supstancije nešto propadne, ispra- 
znio bi se svijet. 


TEO.: Mi, dakle, imamo jedan imanentan formalan prin- 
cip, vječan i trajan neusporedivo bolji od onog, što su ga 
izmislili sofisti, koji ostaju uvijek kod akcidencije, ignorirajući 
supstanciju stvari i koji postavljaju prolazne supstancije, jer 
to nazivaju najvišom, prvobitnom i glavnom supstancijom, 
kako proizlazi iz sastavljanja, koje pak nije drugo, nego akci- 
dencija, koja ne sadrži u sebi nikakvu stabilnost i istinu i koja 
se rastvara u ništa. Oni kažu, da je u istinu »čovjek« ono, 
što proizlazi iz sastavljanja, da je »duša« ono, što predstavlja 
entelehiju i akt živog tijela ili što proizlazi iz određene sime- 
trije građe tijela i udova. Zato se i ne treba čuditi, da se to- 
liko boje i straše smrti i raspadanja. To, što im prijeti, jest 
gubljenje opstojnosti. Protiv takve ludosti viče priroda svim 
glasom, osiguravajući nas, da se niti tijelo niti duša ne treba 
bojati smrti, jer je ne samo materija, nego i forma najstalniji 
princip: 


O genus attonitum gelidae formidine mortis, 

Quid Styga, quid tenebras et nomina vana timetis, 
Materiam vatum falsique pericula mundi? 

Corpora sive rogu flamma seu tabe vetustas 


25 Materijalnim principima se nazivalo ono, što b! se sad zvalo moćima 
prirode: aktivni: hladnoća | toptna. pasivni: vlaga i suša. 

Apstulerit, mala posse pati non ulla putetis: 
Morte carent animae domibus habitantque receptae. 
Omnia mutantur, nihil interit.25 


DICS.: Tome odgovara i ono, što kaže najmudriji među 
Židovima, Salomon: Quid est quod est? Ipsum quod fuit. 
Quid est quod fuit? Ipsum quod est. Nihil sub sole novum.?7 
Ova forma, koju vi uzimate nije u biti postojeća i povezana 
s materijom i ne zavisi od tijela i od materije, da bi postojala? 


TEO.: Tako je. Još osim toga ne bih mogao o tome odlu- 
čiti, da li materija prati svaku formu, kao što obratno tvrdim 
za materiju, da nijedan njen dio nije posve bez forme, osim, 
ako je uzmemo logički, kao Aristotel, koji se nikad ne umara, 
da u razumu dijeli ono, što je nedjeljivo po priredi i zbilji.25 


DICS.: Vi ne mislite, da ima i druge forme osim one, što 
vječito prati materiju? 


TEO.: Dapače forma, koja je još više svojstvena prirodi, 
naime materijalna forma, o kojoj ćemo kasnije raspravljati. 
Za sad zabilježite ovu podjelu formi, Ima neka vrst prve 
forme (forma prima) koja oblikuje, prostorno se širi i ovisi 
o materiji. A takva je u svemu, što se oblikuje kao svemir, 
jer se širi i dijeli savršenstvo svega na dijelove i jer ovisi, ne 
djeluje sama zbog sebe, prenosi djelovanje svega na dijelove; 
slično kao i ime bitak. Takva je materijalna forma, kao na 


% Ovidije, Metsmorfoze XV 153—159 | 165: 
O ti pleme što predaš i plašiš se studene smrti, 
Sto te je Stiksa s:rah i mraka i praznih imena 
— Pjesničke građe — | k tome pogibelji svijeta lažnog? 
Ili izgorjelo t'jelo na lomači ili ga starost 
Izjela, nemojl.e mislit, da išta još trpjeti može; 
Proste su od smrti duše; iz jednog kad iziđu stana, 
Svaki put novi prima ih dom, i stanuju u njem. 
Sve se mijenja, n:šta ne umire 
(Preveo 'Tomo Maretić: Publija Ovidija Nasona Metamorfoze, Zagreb 1807) 
Ovidljeva dva stiha, 158. 1 ]58.: 
Morte carent ar:mae. semperque priore relicta 
Sede novis dom:bus vivunt habitantque receptae 
Bruno je stopio u jedan: 
Morte carent animae đomibus habitantque receplae. 
2... Šo je ono, što jest? Upravo ono _što je bilo. Sto je ono. što je 
bilo? Upravo ong, što jest. Pod suncem ništa nova. 
2% Ako to Bruno predbacuje Aristotelu, mora se sa Lassonom priznati, 
da Bruno ima krivo. Može |! se spočitavati jednom filozofu, da »dijel: s 
umom ono, što je po prirodi i istini nedjellivo«? Aristotel. kao što ie 
poznato, nije priznavao materiju bez forme (De gen. et corr., IT Li Phys. 
UI. 5). 

primjer ona od vatre; jer svaki dio vatre grije, zove se vatra 
i jest vatra. Drugo je jedna vrst forme, koja oblikuje i ovisi, 
ali se ne širi. Takva je, jer čini sve savršenim i sve ostvaruje, 
nalazi se u svemu i svakom dijelu svega. No zato, jer se ne 
širi, događa se, da se bitni akt cjeline ne dodjeljuje dijelo- 
vima, ali jer zavisi, prenosi način djelovanja cjeline na dije- 
love. Takva je vegetativna i senzitivna duša, jer nijedan dio 
živog bića nije samo živo biće, pa ipak svaki dio živi i osjeća. 
Treće ,postoji još jedna druga vrst forme, koja ostvaruje i 
usavršava cjelinu, ali se ne širi, a nije ni ovisna s obzirom na 
svoje djelovanje. Budući da ona djeluje i usavršava, ona je 
u cjelini, u svemu i u svakom dijelu. No jer se ne širi, to ona 
podjeljuje dijelovima savršenstvo cjeline, a jer nije ovisna, 
to i ne objavljuje svoju djelatnost. Te je vrste duša utoliko, 
što može vršiti umnu radnju, i zove se umna. Ona ne čini 
nikakav dio čovjeka, koji bi se mogao nazvati čovjekom, 
niti koji je čovjek, niti da bi se moglo kazati, da on ima 
razum, Od ove tri vrste prva je materijalna, koja se ne može 
razumjeti, niti ne može biti bez materije. Druge dvije vrste 
(koje se na kraju svode na jednu po supstanciji i biti, a 
razlikuju se po načinu koji smo prije spomenuli) nazivamo 
onim formalnim principom, koji razlikujemo od materijalnog 
principa. 


DICS.: Razumijem. 


TEO.: Osim toga hoću upozoriti na to, da, makar nabra- 
jamo na uobičajeni način pet stupnjeva formi, a to su: ele- 
mentarna, miješana, vegetalna, senzitivna i umna, nemojmo 
to međutim shvatiti u vulgarnom smislu. Ovo, naime, razli- 
kovanje vrijedi s obzirom na sposobnosti, koje se pojavljuju 
i proizlaze iz predmeta, ali ne s obzirom na prvotni i osnovni 
bitak one forme i duševnog života, koji je jedan i isti, ali ne 
ispunjava na jedan te isti način svemir. 


DICS.: Razumijem. Tako ova forma, koju vi postavljate za 
princip, supstancijalna forma, konstituira savršenu vrstu, 
vlastitoga je roda, i nije dio vrste, kao ona peripatetička. 


TEO.: Tako je. 


18 V. Filipović: Filozofija renesanse 273 


DICS.: Razlikovanje formi u materiji ne provodi se prema 
akcidentalnim svojstvima, koja zavise od malerijalne forme. 


TEO.: Istina je. 


DICS.: Onda se niti ova odijeljena forma ne množi po 
broju, jer svaka brojna multiplikacija zavisi od materije. 


TEO.: Da. 


DICS.: Osim toga ona sama po sebi nepromjenjiva, pro- 
mjenjiva je prema predmetima i raznolikosti građe. I premda 
ta forma na predmetu uzrokuje, da se razlikuje dio od cjeline, 
ona se sama po sebi ne razlikuje u dijelu i u cjelini, premda 
je ona drugačija, u koliko za sebe subzistira, drugačija pak 
u koliko je akt i savršenstvo nekog predmeta, drugačije s obzi- 
rom na jedan tako stvoren predmet, a drugačije s obzirom 
na neki drugi način stvoren predmet. 


TEO.: Upravo tako. 


DICS: Ovu formu ne smatrajte akcidentalhom, niti slič- 
nom akcidentalnoj, niti kao pomiješanu s materijom niti njoj 
izvanjski pridodanom, već kao imanetnu, s njom združenu, 
i u njoj nazočnu. 


TEO.: Tako mislim. 


DICS.: Osim toga, ta je forma ograničena i određena od 
materije; jer, dok ona u sebi ima sposobnost, da na svoj 
način stvara bezbrojne vrste, sužuje se na to, da stvara jedan 
individuum; a s druge strane, mogućnost neodređene mate- 
rije, koja može dobiti bilo koju formu, završava u jednoj 
vrsti; tako da je svaka od ove dvije uzrok određenja i ogra- 
ničenja druge. 


TEO.: Vrlo dobro. 
DICS.: Dakle, na neki način odobravate Anaksagorino mi- 
šljenje, koji pojedine prirodne forme naziva sakrivenim; do- 


nekle Platonovo, koji ih izvodi iz ideja; donekle Empedo- 

klovo, koji drži, da proizlaze iz inteligencije; na neki način 
Aristotelove, koji misli, da izlaze iz mogućnosti materije??? 


TEO.: Da, jer, kao što smo rekli, gdje je forma, tamo je 
na neki način sve, gdje je duša, duh, život, tamo je sve. 
Tvorac je um pomoću idealnih vrsta i formi. Ako um forme 
ne izvodi iz materije, ne može ih isprosjačiti izvan ove, jer 
ovaj duh »ispunjava sve«. 


POL.: Velim scire quomodo forma est anima mundi ubique 
tota;% ako je nedjeljiva. Mora da je jako velika, dapače 
beskonačne ekstenzije, ako kažeš, da je svijet beskonačan. 

Ima i razloga, da bude velika, kao što je i o našem Gospo- 
dinu rekao jedan propovjednik iz Grandazzas! u Siciliji; gdje 
je u znak, da je on prisutan u cijelom svijetu, naručio toliko 
veliki križ, koliko je velika i crkva, da bude sličan Bogu 
ocu, kojemu je empirej baldahin, zvijezdano nebo prijesto- 
lje, a ima tako duge noge, da dolaze do zemlje, koja mu služi 
kao podnožak. Njemu je došao jedan seljak pitajući ga: — 
Volečasni oče, koliko će metara tkanine trebati, da mu se 
naprave čarape; — a jedan drugi je rekao, da ne će dostajati 
sav grašak, leća, grah i bob iz Melazza i Nicosije,3? da mu 
napuni želudac Pogledajte, da nije i ta svjetska duša uči- 
njena na taj način. 


TEO.: Ne bih znao odgovoriti na tvoju sumnju, Gervasio, 
ali dobro na onu učitelja Pollinija. Odgovorit ću isto s jednom 
usporedbom, da zadovoljim pilanja obojice, jer hoću da vi 
imate koristi od našeg istraživanja i raspravljanja. Morate 
dakle ukratko znati, da svjetska duša i božanstvo nisu pri- 
sutni svuda i u svakom dijelu na način kao neka materijalna 
stvar, jer je to nemoguće bilo kojem tijelu ili duhu ma kakvi 
bili; nego na način koji vam nije lako rastumačiti drugačije 
nego ovako. Morate znati, ako se kaže, da su svjetska duša i 
univerzalna forma svuda, to se ne smatra tjelesno i po obuj- 
mu, jer takve nisu i ne mogu biti ni u jednom dijelu; nego 


2 Za Anaksagoru vid: Dielsa i Aristotel Phys., I. Za Empedokla pri- 
mjećuje Lasson, op. clt., da se ovdje radi o doktrinama, koje su u Srednjem 
vijeku sasvim krivo prip!sane Empedoklu, a koje su u biti neoplatonske. 


% Ho bih znati, kako je oblik duša svijeta, posvuda kao cjelina. 
" Randazzo u prov, Catania. 
92 M lazzo u prov. Messina; Nicosia u prov, Catania, 

su duhovno svuda cijele. Kao grub primjer možete si pred- 
staviti neki glas; koji je sav u jednoj sobi i u svakom njenom 
dijelu; jer ga svagdje nalazimo u cijelosti; kao što ove riječi, 
koje ja govorim, čuju svi, i da je i tisuću prisutnih, i da moj 
glas može dostići čitav svijet, bio bi svuda u cijelosti.9% Ka- 
žem vam, dakle, učitelju Poliinije, da svjetska duša nije ne- 
djeljiva kao točka, nego na neki način kao glas. I odgovaram 
tebi, Gervasio, da božanstvo nije svuda, kao što je Bog iz 
Grandazza u cijeloj svojoj kapeli, jer on, makar je u čitavoj 
crkvi, nije ipak čitav u čitavoj crkvi, nego mu je glava u 
jednom dijelu, noge u drugom, ruke i trup opet u drugim 
dijelovima. Nego je on sav u svakom dijelu, kao što se moj 
glas čuje u svim dijelovima ove dvorane. 


POL.: Percipi optime,i 
GERV.: I ja sam zamijetio vaš glas. 


DICS.: Vjerujem za glas, ali za sadržaj mislim da je ušao 
na jedno uho, a izišao na drugo. 


GERV.: Ja mislim, da nije niti ušao, jer je kasno, a sat. 
koji imam u želucu, označio je vrijeme večere. 


POL.: Hoc est, idest, zbogom razume in patinis.#5 


DICS.: Dosta ie dakle. Sutra ćemo se možda naći, da ra- 
spravljamo o materijalnom principu. 


TEO.: Ili ću ja vas čekati ovdje, ili ćete vi mene čekati. 


Naslov origincla: Giordano Bruno: Cpere italiane I. 
Dialoghi_ metafisici, Con note _ di _ Giovanni Genlile, 
Bari 1925. »De la causa, principio e uno« Dialogo 
secondo. Prevela Vida Dorić. 


*3 Istom se poredbom služi 1 Plotin, Enn., IV, 4, 12. 

* Shvatio sam vrlo dobro. 

* »Iamdudum animus est in patinis (Terencije, Eun., IV. 7, 46)_misli se 
na kuhinju. To jest, misli samo na zdjelu 

GIORDANO BRUNO 


O UZROKU, PRINCIPU I JEDNOME 


PETI DIJALOG 


TEOFILO: Jedan je dakle univerzum, beskonačan i nepo- 
kretan. Jedna je, velim, apsolutna mogućnost, jedan akt, jedna 
forma ili duša, jedna materija ili tijelo, jedan uzrok, jedno 
biće, jedno najveće i najbolje; ono se ne da pojmiti, odatle je 
neizmjerno i neograničeno i utoliko beskrajno i beskonačno, 
i zato nepokretno. Ne giba se, jer izvan njega nema ništa, 
kamo bi se pokrenulo, ako je samo sve. Ništa ne proizvodi, 
jer nema drugog bitka, koji bi ono moglo željeti ili očekivati, 
ako ono ima sav bitak. Ne propada, jer nema ničeg drugog, 
u što bi se moglo izmijeniti, ako je ono sve. Ne može se sma- 
njiti ili povećati, ako je beskrajno, jer se beskrajnom ne može 
niti što dodati, niti što oduzeti, jer nema srazmjernih dije- 
lova. Ne može prijeći u drugi kvalitet, jer nema ništa vanj- 
skoga, od čega bi trpjelo i po čemu bi dolazilo u kakvu afek- 
ciju. Osim toga kako su u njegovom bitku sve suprotnosti u 
jedinstvu i skladu i kako ne može imati nikakvu sklonost 
k nekom drugom i novom bitku ili k jednom ili drugom mo- 
dusu bitka, ono ne može biti subjekt promjene prema bilo 
kakvom kvalitetu, niti može postojati nešto suprotno ili raz- 
ličito, što bi ga izmijenilo, jer se u njemu sve stvari slažu. 
Nije materija, jer nije oblikovano, niti se može uobličiti; nije 
ograničeno, niti se može ograničiti. Nije forma, jer ne formira 
i ne oblikuje nešto drugo, jer je samo sve, najveće, jedno i 
opće. Nije izmjerljivo, niti mjera. Ne obuhvaća se, jer nije 
veće od samoga sebe; nije obuhvaćeno, jer nije manje od 
sebe. Ne uspoređuje se, jer nije jedno i nešto drugo, nego 

jedno te isto. Budući da je jedno i isto, nema dva ili više 
bitka, te stoga ni više dijelova, zato nije složeno. Ono je takva 
granica, koja nije granica; takav oblik, koji nije oblik; takva 
materija, koja nije materija; takva duša, koja nije duša; bu- 
dući da je nediferencirano sve, te stoga jedno; univerzum je 
jedno. 

U njemu zacijelo visina nije veća od dužine i dubine, 
odakle se zbog izvjesne sličnosti zove kuglom, ma da to nije. 
U kugli je dužina jednaka širini i dubini, jer su jednako 
omeđene; u univerzumu, međutim širina je jednaka dužini 
i dubini, jer, na sličan način nemaju međa i jer su besko- 
načne. Ako nema polovice, četvrtine i drugih mjera, ako 
dakle uopće nema mjera, nema ni proporcionalnog dijela, 
niti uopće dijela, koji bi se razlikovao od cjeline. Jer ako 
hoćeš govoriti o dijelu beskonačnoga, moraš ga označiti besko- 
načnim; ako je beskonačan, onda se sliva s bitkom cjeline: 
dakle univerzum je jedan, beskonačan i nedjeljiv. Ako, na- 
ime, u beskonačnom nema razlike između cjeline i dijela, 
jednog i nečeg drugog, onda je očevidno beskonačno jedno. 
S gledišta beskonačnoga ne postoji veći i manji dio, jer se 
njegovim razmjerima ne približuje više jedan dio ne znam 
koliko velik, od onog ne znam koliko malenog; u beskonač- 
nom trajanju se stoga ne razlikuje sat od dana, dan od go- 
dine, godina od stoljeća, stoljeće od trenutka; jer trenuci i 
satovi nemaju više bitka od stoljeća, a niti stoje u slabom od- 
nosu od ovih prema vječnosti. Na sličan način u neizmjer- 
nome nema razlike između palca i stope, između stope i milje; 
jer razmjerima neizmjernosti ne približujemo se više milja- 
ma, nego palcima. Dakle, beskonačno mnogo satova ne pred- 
stavlja više od beskonačno mnogo vjekova, i beskonačno 
mnogo palaca ne čini veću množinu od beskonačnog broja 
milja. Razmjerima, sličnosti, jedinstvu i identitetu s besko- 
načnošću, ne približuješ se više kao čovjek, nego kad bi bio 
mrav, ili kad bi bio zvijezda, a ne čovjek; jer onom bitku 
nisi bliži, ako si sunce ili mjesec, nego što si kao čovjek ili 
mrav; stoga se u beskonačnom ove stvari ne razlikuju. A ovo 
što kažem za ove stvari, držim i za sve ostale, koje egzistiraju 
kao posebnosti. 


! Imao sam pri ruci | njemački prijevod od Adolfa Lassona (L. Hei- 
mann's Verlag, Berlin 1872), od kojega sam usvojlo neke korekture, te 
preuzeo izvjesne prijevodne izraze i jezične stilizacije, koje pristupačnije 
izlažu smisao teksta. — Prevodilac 

Sad pak, ako sve ove posebne stvari u beskonačnome nisu 
razlučene, nisu različite, nisu vrste, nužno nisu ni broj; dakle 
univerzum je opet nepokretno jedno. Ovo stoga, jer obuhvaća 
sve, jer ne podnosi dva ili više bitaka i ne dopušta sa sobom, 
niti u sebi bilo kakve promjene; prema tome on je sve ono, 
što može biti; u njemu (kako neki dan rekoh) nema razlike 
između akta i mogućnosti. Ako se akt poklapa s mogućnošću, 
onda je nužno, da se u njemu točka, pravac, površina i tijelo 
međusobno ne razlikuju. Jer ovaj pravac je površina utoliko 
što on, gibajući se, može postati površina; a površina se pre- 
tvorila u tijelo na taj način, što se ona može pokretati i 
može postati tijelo Nužno je stoga, da se u neizmjernom točka 
ne razlikuje od tijela, jer ona, gibajući se, postaje pravac, 
pravac površina, a površina tijelo; budući je dakle točka u 
stanju da postane tijelo, ona se od njega ne razlikuje tamo 
gdje su mogućnost i akt jedno te isto. 

Nedjeljivo se stoga ne razlikuje od djeljivoga, najpro- 
stije od beskrajnoga, središte od periferije. Beskrajno je ne- 
pokretno, jer je sve ono, što može biti; jedno je, jer je u 
njemu sve nediferencirano; a jer ima svu veličajnost savr- 
šenstvo, koja se uopće može imati, to je ono najveća i naj- 
bolja neizmjernost. Ako se točka ne razlikuje od tijela, sre- 
dište od periferije, konačno od beskonačnoga, najveće od naj- 
sićušnijeg, sa sigurnošću možemo tvrditi, da je univerzum 
sav središte ili da je njegovo središte bilo gdje, da se peri- 
ferija ne nalazi na nekom od središta različitom dijelu ili da 
je posvuda. Evo kako ne samo da nije nemoguće, nego je 
upravo nužno, da je najbolje, najveće, neshvatljivo — sve, 
posvuda i u svemu, jer kao najjednostavnije i nedjeljivo, 
može biti sve, posvuda i u svemu. Tako nije uzalud rečeno, 
da Zeus ispunja sve stvari, da boravi u svim dijelovima uni- 
verzuma, da je središte onoga, što ima bitak, da je jedno u 
svemu, i po kojem jednom jest sve. Budući da je sve i obu- 
hvaćajući u sebi sav bitak, čini on, da je svaka stvar u svakoj 
drugoj. 

No vi ćete reći: zašto se dakle mijenjaju stvari i zašto 
oblikovana materija teži drugim oblicima? Odgovaram vam, 
da nema promjene, koja teži drugom bitku, nego samo dru- 
gom modusu bitka. To je razlika između univerzuma i stvari 
u univerzumu; jer ovaj obuhvaća sav bitak i sve moduse 
bitka. One ne mogu aktualno imati sva stanja i akcidente, jer 

su mnogi oblici nesloživi u jednom te istom subjektu, bilo 
stoga što su oprečni, bilo zato, što pripadaju različitim vrsta- 
ma; tako na pr. ne može postojati jedan te isti individualni 
supstrat pod akcidentima konja i čovjeka ili pod dimenzi- 
jama biljke i životinje. Univerzum dalje obuhvaća potuno sav 
bitak, jer izvan i iznad beskonačnog bitka nema ništa; od 
stvari pak svaka obuhvaća cijeli bitak, ali ne totalno, jer 
izvan nje ima beskonačno drugih. Stoga uzmite tako, da je 
sav bitak u svemu, ali ne potpuno i na svaki način u svakome 
pojedinome. Držite stoga, da je svaka stvar jedno, ali ne na 
jednak način. 

Zato ne griješi onaj, koji postojeće, supstanciju i bit na- 
ziva jednim, koje, budući beskonačno i neogranićeno po sup- 
stanciji kao i po trajanju, po veličini kao i po snazi, nema 
svojstva principa, niti od principa izvedenoga; jer, budući da 
se sve stvari slijevaju u jedinstvo i identitet, u jedan te isti 
bitak, to on ima apsolutni, a ne relativni karakter. U nečem 
beskonačnom, nepokretnom, t. j. u supstanciji, u biću, nalazi 
se mnoštvo, broj; ovaj, međutim, kao modus i polimorfnost 
bića, raščlanjuje stvari međusobno, time ipak ne umnožava 
biće, već ga čini samo višemodusnim, višemorfnim i razno- 
obličnim. Stoga razmišljajući duboko s filozofima prirode i 
puštajući na stranu fantazije logičara, nalazimo, da je sve 
ono, što čini razliku i broj, samo puki akcident, puki lik i 
složaj. Sva produkcija, bilo koje vrste, predstavlja običnu pro- 
mjenu, dok supstancija ostaje uvijek ista, jer je samo jedna, 
jedno božansko besmrtno biće. Ovo je bio u stanju shvatiti 
Pitagora, koji se ne boji smrti, već očekuje izmjenu. Shvatili 
su to i svi filozofi, koje obično zovu fizičarima i koji uče, da 
po supstanciji ništa ne nastaje, niti nestaje, osim ako pod 
ovim ne želimo označiti običnu mijenu.? Shvatio je ovo i Sa- 
lamun,* koji kaže da nema ništa nova pod suncem, nego samo 
ono, što je već ranije bilo. Vidite dakle, kako su sve stvari u 
univerzumu, a univerzum je u svim stvarima, mi u njemu, 
a on u nama; sve se tako slijeva u jedno savršeno jedinstvo. 
Evo zašto ne trebamo mučiti duh i zašto ne postoji ni jedna 
stvar, od koje bismo se morali plašiti. Jer ovo jedinstvo je 
jedino i postojano i ostaje uvijek; ovo jedno je vječno; svako 

2 Lasson ovo mjesto Brunovo dovodi u vezu s eleatskom naukom o 
bitku, po kojoj postoji samo jedan nepromjenljiv bitak, a mnoštvo | pro- 


mjena predstavljaju samo beznačajni privid. 
? Propovjednik Salamun 1, 9. 10. 

obličje, svako lice, svaka druga stvar je prolaznost i ništa; 
ništa je sve ono, što je izvan ovog jednog. Oni filozofi, koji 
su pnonašli ovo jedinstvo, pronašli su svoju prijateljicu So- 
fiju* (mudrost). Sofia, istina i jedinstvo u stvari su jedno te 
isto. Mnogi su znali reći, da je istinito, jedno i biće jedna te 
ista stvar, ali mnogi to nisu razumjeli, jer ponavljahu samo 
riječi, a nisu ušli u bit poimanja pravih mudraca. Aristotel 
među ostalima, koji nije našao jedno, nije našao biće i nije 
našao istinito, jer nije biće spoznao kao,jedno. Ma da se nije 
ustručavao preuzeti značenje supstanciji i akcidentu zajed- 
ničkog bića, te dalje distingvirati svoje kategorije u skladu 
s toliko rodova i vrstA u skladu s toliko razlika, nije propu- 
stio, da stoga bude manje oprezan prema istini, da ne bi za- 
basao u spoznaju jedinstva i nerazličnosti prirode i bitka. Kao 
suhoparan sofist sa zlobnim objašnjenjima i jeftinim uvjera- 
vanjima iskrivljava mišljenja starih i suprotstavlja se istini, 
možda ne toliko iz tupoglavosti, koliko iz zavisti i ambicije." 


DICSONO: Dakle, ovaj svijet, ovo biće, ovo istinito, uni- 
verzalno, beskrajno, neizmjerno, u svakom je svom dijelu 
sve, te je stoga jednako ubique. Otuda ono što je u univer- 
zumu posvuda je, prema karakteru svoje sposobnosti, u od- 
nosu prema njemu, bilo — ako se hoće — prema drugim po- 
jedinačnim tjelesima; jer ono postoji iznad, ispod, između, 
desno, lijevo i prema svim prostornim diferencijama, jer u 
beskonačnom postoje sve ove diferencije i ne postoji nijedna. 
Svaka tvar, koju dohvatimo u univerzumu, budući da je ovog 
puna, jer je sav posvuda, obuhvaća u svome načinu cijelu 
svjetsku dušu (ma da ne totalno, kako smo već spomenuli), 
koja se nalazi sva u svakom njenom dijelu. Kako je dakle 
zbilja jedno i izražava jedan bitak, ma gdje biv, ne treba 
vjerovati, da u svijetu postoji pluralitet supstancija i onoga, 
što je uistinu biće. 

Nakon toga znam, da ste na čistu s tim, da svaki od ovih 
bezbrojnih svjetova, koje mi vidimo u univerzumu, nisu u 
njemu kao na nekom čvrstom mjestu, u nekoj protežnosti i 
zatvorenom prostoru, nego više kao u nečem obuhvatnom, 


“ Igra riječi. Od filo-sofia, filo-sofos. Sofia = mudrost. 


5 Lasson i ovdje upozorava, kako je ovaj neobično oštar ton | nepo- 
sredno oruđe Aristotela također manifestacija duha vremena, koji kaže, 
da se — makar i neposrednim pretjerivanjem oslobodi starih autoriteta. 

održavajućem, pokretnom i djelujućem, koje je opet, sa svoje 
strane, u svakom od njih cijelo sadržano, kao cijela duša u 
svakom svom dijelu. Stoga, ma da se jedan posebni svijet 
giba prema drugome, i oko drugoga, kao Zemlja prema Suncu 
i oko Sunca, u odnosu na univerzum ništa se ne kreće prema 
njemu niti oko njega, već u njemu. 


Dalje hoćete — kao što se duša (također po običnom shva- 
ćanju nalazi u cijeloj golemoj masi, kojoj daje bitak, a ipak 
je nedjeljiva, te ukoliko čitava na isti način u svemu i u bilo 
kojem dijelu — da je bit univerzuma također jedna u besko- 
načnome i u kojoj bilo stvari, uzetoj kao njegov dio: tako 
da su uistinu cjelina i svaki njegov dio po supstanciji jedno. 
Stoga Parmenid nije neprikladno upotrebio izraz jedno, bes- 
konačno, nepokretno, bez obzira na njegovu namjeru, koja je 
nesigurna, jer nam ju je referirao veoma nepouzdan izvje- 
stitelj.e 

Vi učite, da sve ovo različito, što se opaža na stvarima, 
s obzirom na formu, sastav, lik, boju i drugo, što je svojstveno 
pojedinima ili više njih, nije drugo do raznovrsno lice jedne 
te iste supstancije, nestalna, nepokretna, prolazna pojavnost 
jednog nepokretnog, postojanog i vječnog bitka, u kom se 
nalaze sve forme, likovi i dijelovi, ali nerazlučeni i zgusnuti 
kao u sjemenu, u kom nije odijeljena ruka od šake, trup od 
glave, žila od kosti. Razlučivanje i odjeljivanje ne proizvodi 
neku drugu i novu supstanciju, nego dovodi do zbilje i ispu- 
njenja izvjesna svojstva, razlike, akcidente i redove na onoj 
supstanciji. A ono, što vrijedi za sjeme, s obzirom na udove 
životinja, jednako vrijedi za hranu, koja probavom postaje 
krv, sluz, meso, sjeme; isto vrijedi također za svaku drugu 
stvar, koja još nije postala hranom ili nešto drugo; isto za 
sve stvari, počinjući od najvišeg do najnižeg stupnja prirode, 
od fizičkog univerzuma, koji poznaju filozofi, do visina pra- 
uzora, ako ti se baš svida, u koga vjeruju teolozi: sve dotle, 
dok se ne dospije do jedne izvorne i univerzalne supstancije, 
koja je ista u svemu i koja se zove bićem, osnovom svih vrsta 
i različith formi; kao što je u tesarskom? zanatu jedna sup- 
stancija, a to je drvo, podlogom svih raznih mjera i oblika, 


* Nepouzdan izvjestitelj je i opet Aristotel. 


? Lasson ovdje s pravom upozorava, kako se ova slika ne smlje do- 
slovno uzeti, jer bi onda bog i univerzum bila dva različita bitka _ od kojih 
bi ono apsolutno (bog) bilo nešto više. 

koji nisu drvo, već od drva, u drvu, na drvu. Stoga sve ono, 
što stvara različitost rodova, vrsta, razlika, vlastitosti, sve ono, 
što se sastoji u postajanju, propadanju, izmjeni i promjeni, 
nije biće, nije bitak, već svojstvo i stanje bića i bitka, koji 
je jedan, beskonačan, nepokretan, supstrat, materija, život, 
duša, istina i dobro. 


Budući da je biće nedjeljivo i veoma jednostavno, jer je 
beskonačno i u aktu sve u svemu i sve u svakom dijelu (tako 
da govorimo o dijelu u beskonačnome, a ne o dijelu besko- 
načnoga), vi smatrate, da ne možemo nipošto uzeti, da je 
Zemlja dio bića, Sunce dio supstancije, ako je ova nedjeljiva; 
dakako da je obratno dopušteno govoriti o supstanciji dijela 
ili bolje o supstanciji u dijelu; jednako kao što ne smijemo 
reći da je dio duše u ruci, a drugi u glavi, ali možemo kazati, 
da je ona u dijelu, koji predstavlja glavu, da je supstancija 
dijela ili u dijelu, koji predstavlja ruku. Jer komad, dio, ud, 
cjelina, toliko koliko, veći, manji, kao onaj, kao ovaj, isti, 
različan — i drugi odnosi ne znače nešto apsolutno i ne mogu 
se odnositi na supstanciju, na jedno, na biće, već po supstan- 
Ciji, u jednom i na biću, kao modusi, odnosi i forme; tako, 
kao što se obično kaže, da su na nekoj supstanciji kvantitet, 
kvalitet, relacija, akcija, trpljenje i drugi rodovi. Takvo 
jednoš vrhovno biće, u kojem se ne razlikuje akt od mo- 
gućnosti, koje može biti apsolutno sve i sve je ono što može 
biti, implicitno je jedno, neizmjerno, beskonačno, koje obuhva- 
ća sav bitak, dok je eksplicitno u svim osjetilnim tjelesima i 
u razlučenoj mogućnosti i aktu, koje primjećujemo u njima. 
Stoga vi držite, da ono, što je proizvedeno i proizvodi (bilo 
da je dvoznačan ili jednoznačan agens, kako kažu oni, koji 
vulgarno filozofiraju i ono, iz čeg se proizvodi uvijek jedna 
te ista supstancija. Zbog toga vam ne će loše zvučati u ušima 
izreka Heraklita, koji reče, da su sve stvari jedno, koje po 
svojoj promjenljivosti uključuje u sebi sve stvari; a budući 
da su u njemu sve forme, odgovaraju mu dosljedno sve de- 
finicije i utoliko su kontradiktorne izjave istinite. Ono što 
čini mnoštvenost u stvarima nije biće, nije stvar, nego privid, 
koji prikazuje osjetu i nalazi se na površini stvari. 


* Prema Lassonovoj korekturi. 


? To ima da znači, »da li je ono stvoreno sa stvaraocem istovrsno Ili 
nije«. Usp. Aristotelovu Metafiziku VII. 9; 7; 8. — Prema Lassonu. 

TEO.: Tako je. Osim ovoga, htio bih da shvatite daljnje 
bitne točke ove nadasve važne nauke i ovog veoma čvrstog 
temelja istina i tajni prirode. Prvo, dakle, želim da uočite, 
da postoji jedna te ista ljestvica, po kojoj priroda silazi pro- 
izvodeći stvari i po kojoj se intelekt uspinje spoznavajući ih, 
te da oboje od jedinstva idu prema jedinstvu, prolazeći preko 
mnoštva posrednih članova. Ostavljam po strani to, što peri- 
patetici i mnogi platonovci, prema svojem načinu mišljenja, 
postavljaju pred mnoštvenost stvari u jednu krajnost čisti 
akt, a u drugu čistu mogućnost; ili kako hoće drugi, služeći 
se nekom metaforom, da sjedine mrak i svijetlo u stvaranju 
bezbrojnih stupnjeva, oblika, slika. figura i boja; te napokon 
oni, koji drže da postoje dva principa i dva vladara, ali ih, 
približujući se drugima, neprijateljskima i nestrpljivima s po- 
liarhije, slijevaju u jedno, koje je istodobno bezdan i tama, 
jasnoća i svijetlo, dubok i neproničan mrak i uzvišeno i ne- 
dosežno svijetlo.!? 

Drugo, smatrajte da um, nastojeći da se oslobodi i odijeli 
od mašte, s kojom je povezan, osim što se utječe matemat- 
skim i predočljivim figurama, da bi pomoću ovih ili prema 
njihovoj sličnosti shvatio bitak i supstanciju stvari, svodi 
mnoštvenost i različitost vrsta na jedan te isli korijen; kao 
što Pitagora, koji je brojeve učinio posebnim principima 
stvari, smatraše jedinstvo osnovom i supstancijom sviju; 
Platon i drugi, koji su u forme stavili trajne rodove, držali 
su točku kao korijen, deblo svega, kao univerzalni rod i sup- 
stanciju. Možda su površine i tjelesa najposlije ono, što je 
Platon shvaćao pod svojim Velikim, a točka i atom ono, što 
je razumijevao pod Malim, dva specifična principa stvari, koji 
se zatim svode na jedan, kao svako djeljivo na nedjeljivo. 
Ovi, dakle, koji tvrde, da je jedno supstancijalni princip, hoće 
da su supstancije poput brojeva; drugi, koji uzimaju točku 
kao supstancijalni princip, hoće da su supstancije stvari po- 
put figura; svi se, međutim, slažu, u tome, što postavljaju je- 
dan nedjeljiv princip. No bolje je i pročišćenije shvaćanje Pi- 
tagorino nego Platonovo, jer jedinstvo je uzrok i razlog ne- 
djeljivosti i točke, te apsolutniji i primjereniji princip uni- 
verzalnom biću. 


% Bruno misli na novoplatonovce, koji sve stvari izvođe iz dva prin- 
cipa: svijetla | tame. 

GERVASIO: Kako to, da Platon, koji je došao nakon Pi- 
tagore, nije to izveo jednako tako dobro ili bolje od ovoga? 


TEO.: Zato, što je više volio da, govoreći gore i na manje 
zgodan i podesan način, bude poštovan kao učitelj, nego da, 
izražavajući se pogodnije i bolje, bude cijenjen samo kao đak. 
Hoću reći, da je svrha njegove filozofije bila više slava, nego 
istina; ne mogu sumnjati u to, jer je on veoma dobro znao, 
da njegov način bijaše prikladan pretežno za tjelesne stvari 
i za one, koje se uzimaju kao takve, dok je ovaj drugi pri- 
klađan ništa manje za ove, koliko za sve ostale, koje bi um, 
mašta, razum, jedna i druga priroda bile u stanju proizvesti. 
Svatko će priznati, da je Platonu bilo jasno, da su jedinstvo 
i brojevi neophodni, za ispitivanje i obrazloženje točke i fi- 
gura, a da ove nisu neophodne za ispitivanje i obrazloženje 
onih prvih; jer dok protežna i tjelesna supstancija ovisi o ne- 
tjelesnoj i nedjeljivoj, dotle je ova od one prve potuno ne- 
ovisna; pojam broja je dan bez pojma mjere, ali pojam mjere 
nije dan bez pojma broja. Stoga je aritmetička analogija i 
proporcija pogodnija od geometrijske da nas odvede, posred- 
stvom mnoštvenosti, kontemplaciji i shvaćanju onog nedje- 
ljivog principa, koji, jer je jedina i korijenska supstancija 
svih stvari, ne može imati neko određeno ime, niti dobiti prije 
pozitivnu od negativne oznake: zato ga neki zovu točkom, 
drugi jedinstvom, teći beskonačnim i slično. 


Ovome, što sam rekao, dodaj da um, kad hoće razumjeti 
bit neke stvari, pojednostavljuje koliko je to moguće; hoću 
reći, da se povlači od sastavljenoga i mnoštvenoga, odstra- 
njujući propadljive akcidente, dimenzije, znakove, figure 
onoga, što leži u dnu ovih stvari. Tako mi razumijemo neko 
dugačko štivo i neki razvučen govor na taj način, da ga sa- 
žmemo u jednostavnu osnovnu misao. Kod ovoga um oči- 
gledno pokazuje. kako se supstancija stvari sastoji u jedin- 
stvu, koje on adekvatno ili približno želi spoznati. Vjeruj, da 
bi bio najidealniji i najsavršeniji matematičar onaj, koji bi 
mogao sažeti u jedan jedini stav sve one misli, koje su raza- 
sute u Euklidovim principima; najsavršeniji logičar, koji bi 
sve misli sažeo u jednu. Otuda ljestvica inteligencija; niže 
inteligencije, naime, mogu shvatiti više stvari samo pomoću 
više predočaba, usporedbi i formi, dok više shvaćaju bolje i 

s malo, a najviše savršeno s najmanje. Prainteligencija shvaća 
sve najsavršenije u jednoj ideji; božanski je um i apsolutno 
jedinstvo, bez ikakve predodžbe, istodobno što shvaća i ono 
što je shvaćeno. Tako, dakle, uspinjući se k savršenoj spoznaji 
sužavamo opseg mnoštvenosti, kao što se obratno, silazeći 
k proizvodnji stvari, ono jedinstvo umnogostručuje. Silaženje 
od jednog bića do beskonačno mnogo individuuma i bezbroj- 
nih vrsta, a uzlaženje, obratno, od ovih k njemu. 

Za konac ovog drugog razmatranja napominjem, da mi, 
kada težimo i kada se trudimo, da dopremo do principa | sup- 
stancije stvari, napredujemo prema nedjeljivosti; ne vjeru- 
jemo da smo ikada dospjeli do prvog bića i univerzalne sup- 
stancije, dok nismo došli do onog nedjeljivog, koje sve obu- 
hvaća. Među ostalim držimo, da o supstanciji i esenciji nismo 
u stanju više doznati, nego o nedjeljivosti. Stoga peripatetici 
i platonovci beskonačno mnoštvo individuuma svode na jedan 
nedjeljivi osnov mnoštva vrsta; bezbrojne vrste cbuhvaćaju 
pod određene rodove, kojih je prvi Arhita odredio deset, i 
koji pripadaju jednom biću, jednoj stvari. Ovo realno biće 
uzimaju oni samo kao ime, kao oznaku i logički pojam 1 ko- 
načno kao ništa; jer raspravljajući kasnije o fizici, ne poznaju 
jednog principa realnosti i bitka svega postojećeg, kag što 
govore o pojmu i zajedničkom imenu onoga, što se kaže i ra- 
zumije, čemu je svakako kriva njihova slabost razuma. 

Treće, moraš znati, da, jer je supstancija odnosno bilak 
razlučen i neovisan od kvantiteta, te stoga mjera i broj nisu 
supstancija nego na supstanciji, nisu biće nego na biću, mi 
neophodno moramo reći, da je u svojoj biti bez broja i mjere, 
te stoga nedjeljiva cjelina u svim posebnim stvarima, koje 
svoju posebnost dobivaju po broju, t. j. po onome, što je na 
njoj. Stoga tko gleda Poliinnija kao Poliinnija, ne gleda po- 
sebnu supstanciju u posebnom i u razlikama, koje su na njoj 
i preko kojih ona ovog čovjeka pod jednom određenom vr- 
stom stavlja u broj i mnošivo. Kao što ovdje izvjesni ljudski 
akcidenti tvore mnogostrukost onih, što ih zovemo individu- 
umima ljudskog roda, tako izvjesni životinjski akcidenti tvore 
mnogostrukost vrsta životinjskog svijeta. Na jednak način 
neki vitalni akcidenti tvore mnogostrukost oduhovljenog i ži- 
vućeg, cok određeni akcidenti tjelesnosti tvore mnogostru- 

kost tjelesnog svijeta, Slično tome izvjesni akcidenti subzisten- 
cije tvore mnogostrukost supstancije, a izvjesni akcidenti 
bitka tvore mnogostrukost entiteta, istine, jedinstva, bića, isti- 
nitoga, jednoga. 

Četvrto, evo ti znakova i potvrda, kojima želimo završiti, 
da se suprotnosti slivaju u jedno; iz njih ne će biti najposlije 
teško izvesti, da su sve stvari jedno, kao što se svaki broj bio 
on paran ili neparan, konačan i beskonačan, svodi na jedin- 
stvo, koje pomnoženo s konačnim daje broj, a pomnoženo 
s beskonačnim negira ga. Ove znakove ću uzeti iz matema- 
tike, a potvrde iz drugih moralnih i spekulativnih nauka. 
Dakle najprije o znakovima. Recite mi; što je pravcu različ- 
nije od kruga? Što je pravome oprečnije od svinutog? Ipak, 
oni se u principu i u najmanjem dijelu (minimi) poklapaju; 
jer — kako je prekrasno zapazio Cusanus,!! otkrivač najljep- 
ših tajni geometrije — kakvu razliku možeš pronaći između 
najmanjeg luka i najmanje ravne niti? Osim toga u najve- 
ćem: kakvu razliku možeš pronaći između beskonačnog kruga 
i ravne linije? Zar ne opažate, kako se zakrivljenost kruga, 
što ovaj više raste, sve više približava pravoj crti? Stoga sva- 
kako treba reći i vjerovati, kao što je linija to ravnija, što 
je veća, najveća od sviju mora biti u superlativu ravnija od 
svih ostalih; tako da najzad beskonačni pravac i beskonačni 
krug postaju jedno te isto. Evo, dakle, kako se sve ne samo 
najveće i najmanje slivaju u jedan bitak, tako smo ranije po- 
kazali, nego također i u najvećem i u najmanjem opreke 
postaju jedno i nediferencirano. 

Što se pak tiče potvrda, tko ne zna u prvom redu o aktiv- 
nim prekvalitetama tjelesne prirode, da je princip topline ne- 
djeljiv i stoga odijeljen od svake toplote, jer princip ne smije 
biti od izvedene stvari? Ako je tako, tko smije oklijevati da 
potvrdi da princip nije topao, ni hladan, već jedan te isti u 
toplom i hladnom? Ne proizlazi odatle, da je jedna opreka 
princip druge, te da stoga promjene tvore jedan kružni tok, 
što je moguće, tek ako postoji jedan supstrat, jedan princip, 
jedan cilj, jedan tok, jedan stjecaj za obje? Zar nisu najmanje 
toplo i najmanje hladno sasvim jedno? Zar u granici najveće 
toplote ne klija princip gibanja prema hladnom? Očito je 


" Cusanus (Nikola Kuzanski) je svakako jedan od učitelja Brunovih, 
na kojega Bruno često nadovezuje svoje misli. 

stoga da se katkada stječu ne samo dva najveća u otporu i 
dva najmanja u slaganju, nego također najveće i najmanje u 
toku promjena; zato liječnici — ne bez razloga — ne prestaju 
biti zabrinuti i kod najboljeg zdravlja; na najvišem stupnju 
sreće oprezni su najsumnjičaviji. Tko ne opaža, da je jedan 
princip propadanja i nastajanja? Zar nije posljednji ostatak 
razorenog princip novorođenog? Zar ne kažemo u isti mah: 
nestalo ono, nastalo ovo; ono bijaše, ovo jest? Ako dobro 
prosudimo, sigurno opažamo, da propadanje nije ništa drugo 
nego nastajanje, a nastajanje propadanje; ljubav je najzad 
mržnja, a mržnja ljubav. Mržnja prema protivnom ljubav je 
prema odgovarajućem; ljubav prema ovome mržnja je prema 
onome. U supstanciji i korijenu su, dakle, ljubav i mržnja, 
prijateljstvo i svađa, jedna te ista stvar. Otkuda najpovoljnije 
liječnik uzima protulijek, nego iz otrova? Tko pruža bolji 
protuotrov od otrovnice? U najvećim otrovima najbolja me- 
dicina. Zar ne boravi jedna moć kod dviju suprotnih stvari? 
Odakle sad ti smatraš, da je to tako, ako ne odatle, što je 
jedno princip bitka, kao što je princip razumijevanja jedne i 
druge stvari, te da su suprotnosti na jednom supstratu je- 
dnako tako kao što su zapažene jedinim osjetilom? Da ne go- 
vorimo o tome, da okruglo leži na ravnini, da se konkavno 
skriva i leži u konveksnom, da srdito živi povezano sa strplji- 
vim, da se najoholijemu najviše sviđa ponizan, a škrtome 
darežljiv. 


Na kraju, tko hoće doznati najveće tajne prirode, neka 
pazi i motri minime i maksime opreka i suprotnosti. Duboka 
je magija znati opreku, nakon što je pronađena točka jedin- 
stva. Ovome je sa svojim mišljenjem težio Aristotel, posta- 
vljajući privaciju (s kojom je povezan izvjestan raspored) 
kao praroditeljku, rođaku i majku forme, ali ne mogaše do- 
seći cilja. Nije to mogao stoga, jer ukopavši se kod genusa 
protivnosti, ostao sapet, da ne silazeći k vrsti suprotnosti, nije 
dospio do cilja, niti je prema njemu upravio svoj pogled; 
otuda je griješio cijelim putem, govoreći da se aktualno na 
jednom te istom supstratu ne mogu sastati opreke. 


POLIINIO: Visoko. — rijetko — i osobito ste raspravljali 
o svemu, o maksimi, o biću, principu i jednomu. Ali bih vas 

htio vidjeti kako raščlanjujete ovo jedinstvo, jer mi se čini, 
da stoji pisano: jao onom, koji je sam! Ja tako uvijek osje- 
ćam. veliku tjeskobu, kad u mojoj torbi boravi samo jedan 
jedincati obudovjeli novčić, 


TEO.: Ovo jedinstvo je ono sve, koje nije sakriveno, nije 
podvrgnuto odjeljenju i razlici broja; ono nije takva jedin- 
stvenost kakvu bi je ti možda shvatio, nego uključujuća i 
obuhvaćajuća jedinstvenost. 


POL.: Exemplum? Zar, da pravo kažem, dobro čujem, ali 
ne shvaćam. 


TEO.: Kao što je desetača također jedinstvo, ali u sebi 
mnogostruko, stotinjarka isto tako jedinstvo, ali obuhvatnije, 
hiljadarka jednako tako jedinstvo, ali mnogo obuhvatnije. Ovo 
pak što vam iznosim u aritmetici, možeš u još višem i 
apstraktnijem smislu uzeti za sve stvari. Najviše dobro, naj- 
viši postulat željenja, najviše savršenstvo, najveće blaženstvo. 
sastoji se u jedinstvu, koje obuhvaća sve. Mi uživamo u boji, 
ali ne u jednoj otvorenoj, ma koja ona bila, već najviše u 
tamnoj, koja sve u sebi stapa. Uživamo u zvuku, ali ne u 
pojedinačnom, već u složenom, koji se rađa iz harmonije 
mnogih. Uživamo u jednom osjetilnom predmetu, ali najviše 
u onom, koji sve takve predmete u sebi obuhvaća; u nečem 
spoznatljivom, koje sve spoznatljivo u sebi uključuje; u ne- 
čem shvatljivom, koje sve shvatljivo u sebi obuhvaća; u jed- 
nom, biću, koje sve opseže, a najviše u onom jednom, koje je 
samo sve. Kao što bi ti Poliinio, uživao više u jedinstvu 
jednog tako skupocjenog dragulja, koji bi u sebi sadržavao 
protuvrijednost sveg zlata na svijetu, nego u mnoštvu tisuća 
i tisuća takvih novčića, od kojih imaš jednog u torbi. 


POL.: Optime. 


GER.: Postadoh evo učen, jer kao što onaj, koji ne shvaća 
jedno, ne razumije ništa, tako je onaj, koji doista razumije 
jedno, razumije sve; onaj, koji se više približava spoznaji 
jednoga, taj se više približava i spoznaji svega. 

DISC.: A ja, ako sam sve dobro razumio, odlazim mnogo 
obogaćen razmatranjem Teofila, vjernog prevodioca nolanske 
filozofije. 


TEO.: Neka budu hvaljeni bogovi i veličan od svega ži- 
vućeg beskonačni, najjednostavniji, jedincali, najviši i naj- 
-apsolutniji uzor, princip i jedno. 


Naslov originala: Giordano Bruno: De la causa, prin- 
cipio e uno, ed. Vallecchi, Firenze 1925., str. 78.——94. 
Preveo Edo Pivčević. 


RUĐER JOSIP BOŠKOVIĆ 


TEORIJA PRIRODNE FILOZOFIJE 


PREGLED SADRŽAJA ČITAVOG DJELA 


DIO I. 


1. U prvih šest točaka izlažem, kada sam i kojom prilikom 
pronašao svoju teoriju i gdje sam dosada o njoj govorio u 
već izdanim raspravama, nadalje što ona ima zajedničko 
s Leibnizovom i Newtonovom teorijom, u čemu se od jedne 
i druge razlikuje i u čemu ih doista nadvisuje. Dodajem ono, 
što sam na drugom mjestu obećao, a tiče se ravnoteže i sre- 
dišta titranja, i kako se moje raspravljanje — kad sam to 
sada pronašao i kad to potpuno samo od sebe proizlazi iz je- 
dnog jedinog vrlo jednostavnog i elegantnog teorema — raz- 
vilo u čitavo djelo znatne veličine, premda sam mislio da 
napišem samo kratku raspravicu i već se s tom nakanom bio 
Prihvatio posla 


7. Zatim sve do točke 11. iznosim samu teoriju; Materija se 
sastoji od točaka potpuno jednostavnih, nedjeljivih, nepro- 
težnih i međusobno odijeljenih. Sve te točke imaju silu iner- 
cije i osim toga međusobnu aktivnu silu, koja zavisi od nji- 
hovih udaljenosti. Stoga, ako je dana udaljenost, time je dana 
i veličina i smjer te sile, pa ako se udaljenost smanji, mije- 
nja se i sama sila. Smanji li se udaljenost do neizmjernosti, 
ta sila postaje odbojna i raste do neizmjernosti, a ako se 
udaljenost poveća, ta se sila smanjuje i nestaje pa se mijenja 
u privlačnu, koja najprije raste, a zatim se smanjuje, nestaje 
i ponovo prelazi u odbojnu. To se događa u mnogo navrata, 
dok naposljetku kod većih udaljenosti ta sila ne prijeđe u 

privlačnu, koja se smanjuje u obrnutom omjeru s kvadra- 
tom udaljenosti. Tu povezanost sila s udaljenostima, pa i nji- 
hov prijelaz iz pozitivnih u negativne ili iz odbojnih u pri- 
vlačne ili obrnuto, zorno prikazujem pomoću sile, kojom dva 
šiljka elastičnog pera nastoje da se međusobno približe ili da 
se naizmjence udalje prema tome, koliko su više nego je 
opravdano rastegnuti ili stegnuti. 


11. Odatle pa do točke 16. pokazujem, kako to nije neki 
konglomerat sila, koje se stapaju slučajem, nego je on predočen 
jednom neprekinutom krivuljom pomoću apscisa, koje pred- 
stavljaju udaljenosti, i pomoću ordinata, koje predstavljaju 
sile. Izlažem konstrukciju i prirodu te krivulje i pokazujem, 
u čemu se ona razlikuje od one hiperbole trećega stupnja, 
koja predstavlja Newtonovu silu težu. Naposljetku, na tom 
istom mjestu iznosim predmet i podjelu cijeloga djela. 


16. Nakon iznošenja toga prelazim na izlaganje čitave one 
analize, kojom sam došao do takve teorije i iz koje smatram 
da se izravnim i temeljitim umovanjem sama ta teorija iz- 
vodi u cijelosti. Obrazlažem doista sve do točke 19., da pri 
sudaru tjelesa ili dolazi do kompenetracije ili se kod nagle 
promjene brzine, kad tjelesa s nejednakim brzinama dođu u 
neposredan dodir, krši zakon kontinuiteta. No budući da se 
taj zakon, kako tvrdim, svakako mora održati, zaključujem 
ovo: Prije nego tjelesa dođu do dodira, njihova se brzina mora 
mijenjati djelovanjem neke sile, koja će biti kadra da uništi 
brzinu ili razliku brzina, ma koliko bila ona znatna. 


19. Od točke 19. do 28. ispitujem smicalicu, kojom se, da bi 
opovrgli snagu mojeg dokaza, služe oni, koji poriču posto- 
janje tvrdih tjelesa. No tim se prigovorom ne mogu poslužiti 
newtonovci niti uopće zastupnici teorije o korpuskulima, koji 
uzimaju, da su osnovne čestice tjelesa potpuno tvrde. Oni 
dakle, koji pretpostavljaju, da su sve tjelesne čestice, ma kako 
bile sitne, stvarno meke ili elastične, ne izmiču poteškoći, već 
je prenose na prvu površinu ili na točke, u kojima bi svakako 
dolazilo do nagle promjene i kršio se zakon kontinuiteta. Na 
tom istom mjestu upozoravam na neko igranje riječima, koje 
uzalud primjenjuju, da bi opovrgli snagu mojega dokazivanja. 

28. U slijedećim točkama, 28. i 29., pobijam nadalje dva pri- 
govora drugih. U jednom od njih netko, da bi skršio snagu 
mojega dokaza, tvrdi, da kod prvih počela materije dolazi do 
kompenetracije, a u drugom se kaže, da se točke materije, i 
kad s obzirom na svoj položaj potpuno miruju, još uvijek 
međusobno kreću. Protiv prve smicalice dokazujem pomoću 
indukcije, da je kod njih nemoguća penetracija, a protiv druge 
ističem neku dvoznačnost u riječi kretanje, na kojoj se dvo- 
značnosti osniva čitav taj prigovor. 


30. Zatim u točkama 30. i 31. pokazujem, u čemu se ne sla- 
žem s Maclaurinom. Pošto je ispitivao isti sudar tjelesa, koji 
sam i ja promatrao, došao je do zaključka, da se pritom krši 
zakon kontinuiteta, dok sam ja, smatrajući, da taj zakon mora 
biti nepovrijeđen, došao do čitave svoje teorije. 


32. Ovdje dakle, da bih dokazao snagu svoje dedukcije, 
istražujem sam zakon kontinuiteta te od točke 32. do 38. izla- 
žem, što je on, što je neprekinuta promjena preko svih posred- 
nih stupnjeva, koja doista isključuje svaki skok od jedne veli- 
čine na drugu bez prijelaza preko posrednih stupnjeva, pa 
za objašnjenje toga pozivam u pomoć i geometriju. 


39. Zatim dokazujem taj zakon najprije pomoću indukcije, 
a tada, ispitujući sam princip indukcije, sve do točke 44. izno- 
sim, odakle se izvodi snaga tog principa i gdje se on može 
primijeniti. Osvjetljujući samu stvar, navodim primjer, kojim 
se pomoću indukcije potpuno dokazuje nemogućnost pene- 
tracije, a naposljetku snagu tog principa primjenjujem na 
dokazivanje zakona kontinuiteta. 


45. U slijedećim točkama izlažem neke dvovrsne slučajeve, 
u kojima se čini da se krši zakon kontinuiteta, a ipak se ne 
krši. 


48. Nakon dokazivanja principa kontinuiteta, koje mi je 
potvrdila indukcija, u točki 48. prihvaćam se drugoga njegova 
nekako metafizičkog dokaza, i to na osnovu nužde, da jedna 
i druga granica bude u realnim količinama ili u određenim 

nizovima realnih količina, koje zacijelo ne mogu biti ni bez 
svoga početka ni bez svoga kraja. U slijedeće dvije točke po- 
kazujem snagu tog dokaza u kretanju s mjesta i u geometriji. 


952. Nakon toga u točki 52. navodim neku poteškoću, koja 
proizlazi iz toga, što se čini, da u onoj vremenskoj točki, u kojoj 
se prelazi iz nepostojanja u postojanje, mora prema takvoj 
teoriji u isto vrijeme biti samo postojanje i nepostojanje, 
od kojih jedno pripada svršetku stanja prethodnog niza, a 
drugo početku slijedećega. Zatim opširno izlažem rješenje 
toga pozivajući u pomoć i geometriju, da bih problem zorno 
prikazao. 


63. U točki 63., poslije zaključka svega onoga, što je rečeno 
o zakonu kontinuiteta, primjenjujem taj princip, da bih isklju- 
čio neposredan skok od jedne brzine na drugu bez prijelaza 
preko posrednih brzina. To bi kršilo indukciju, koju sam vrlo 
opširno naveo za kontinuitet, te bi za istu vremensku točku, 
u kojoj se dešava skok, uvodilo dvije brzine, naime posljednju 
prethodnog niza i prvu novoga niza, premda isto pokretno 
tijelo ne može nikako u isto vrijeme imati dvije brzine. Da 
bih to osvijetlio i dokazao, sve do točke 72. razmatram samu 
brzinu, pri čemu neku potencijalnu, kako je nazivam, brzinu 
odjeljujem od stvarne i, pošto sam prethodno pobio neke pri- 
govore, koji bi se iz toga mogli podići protiv dokazivanja 
moje teorije, pomno izlažem ono, što se tiče njihove prirode 
i promjena. 

Pošto sam to izložio, na temelju samog kontinuiteta zaklju- 
čujem ovo: Kad se neko tijelo brže kreće iza drugoga sporijeg, 
ne može uz tu nejednakost brzina doći do njihova neposredna 
dodira, jer bi se inače u tom dodiru najprije promijenila 
brzina ili jednoga i drugoga ili jednoga od njih, nego pro- 
mjena brzine mora započeti prije samoga dodira. Odatle u 
točki 73. zaključujem, da mora postojati uzrok promjene, koji 
se naziva sila. Zatim u točki 74. zaključujem, da ta sila mora 
biti uzajamna i djelovati na suprotne strane, što dokazujem 
indukcijom. U točki 75. iznosim nadalje, da se takva uzajamna 
sila može nazvati odbojnom, te se prihvaćam ispitivanja nje- 
zina zakona. U takvu pak ispitivanju, koje ide sve do točke 

80., pronalazim, da sama ta sila, ako se udaljenosti smanjuju, 
mora rasti u neizmjerno, tako da je kadra uništiti ma koliko 
veliku brzinu. Nadalje pronalazim i to, da se ona mora ne- 
izmjerno povećavati, ako se i udaljenosti neizmjerno sma- 
njuju. Kod najvećih pak udaljenosti mora biti suprotno pri- 
vlačna, kao što je to sila teža. A odatle zaključujem, da 
postoji granica između privlačnosti i odbojnosti, pa postepeno 
nalazim više, čak veoma mnogo takvih granica ili prijelaza 
od privlačnosti k odbojnosti i obrnuto, te određujem oblik 
čitave krivulje, koja svojim ordinatama izražava zakon tih sila. 


81. Do te mjere obrazlažem i određujem zakon tih sila. 
Zatim u točki 81. iz samog tog zakona izvodim sastav počela 
materije. Ona moraju biti jednostavna zbog odbojnosti, koja se 
pri veoma sitnim udaljenostima neizmjerno povećava, jer da 
se slučajno sama počela sastoje od dijelova, ta bi odbojnost 
potpuno uništavala njihovu povezanost. Sve do točke 88. istra- 
žujem, da li ta počela, kao što moraju biti jednostavna, mo- 
Taju tako isto biti i neprotežna. Izloživši onu protežnost, koju 
nazivaju virtualnom, isključujem je po načelu indukcije. Tu 
rješavam teškoću koliko onu, koja bi se mogla izvući iz pri- 
mjera one vrste protežnosti, koju općenito dopuštaju u ne- 
djeljivoj i jednostavnoj duši preko nekoga djeljivog i prote- 
žnog dijela tijela ili iz primjera božje posvudašnjosti, toliko 
onu, koja bi se mogla izvući iz analogije s mirovanjem, u 
kojem se doista jedna točka prostora mora spajati s nepre- 
kinutim nizom točaka vremena, da bi se u virtualnoj prote- 
žnosti jedna točka vremena spojila s neprekinutim nizom 
točaka prostora. Tom prilikom pokazujem, da nigdje u pri- 
rodi nema posvemašnjeg mirovanja i da nema uvijek posve- 
mašnje analogije između vremena i prostora. Tu pak ubirem 
golem plod takva određivanja pokazujući sve do točke 91., 
koliko koristi jednostavnost, nedjeljivost i neprotežnost po- 
čela materije. Tako je naime uklonjen prijelaz od neprekidne 
praznine skokom do neprekidne materije, tako je uklonjena 
granica gustoće, koja se u takvoj teoriji može ne samo sma- 
njivati do neizmjernosti, nego i povećavati do neizmjernosti, 
dok se u običnoj teoriji, kad dođe do dodira, gustoća nipošto 
ne može dalje povećavati, i tako je, što je osobito važno, 

uklonjen svaki kontinuum, koji bi postojao zajedno s nekim 
drugim. Kad se on ukloni, gube se i veoma mnoge ozbiljne 
teškoće, te nema nikakve neizmjernosti, koja bi stvarno po- 
stojala, nego samo među mogućim sivarima ostaje niz odre- 
đenih produljen do neizmjernosti. 


91. Pošto sam to utvrdio, sve do točke 99. ispitujem, da li 
takva počela treba smatrati homogenima ili heterogenima. 
Dokaz za homogenost, bar u onome, što se tiče cjeline zakona 
o silama, nalazim najprije u tolikoj homogenosti prvog od- 
bojnog dijela moje krivulje pri najmanjim udaljenostima, 
od čega zavisi nemogućnost penetracije, i posljednjeg privlač- 
nog dijela, kojim se prikazuje sila teža. U njima je sva mate- 
rija potpuno homogena. Pokazujem nadalje, da se protiv takve 
homogenosti ništa ne da dokazati na temelju Lcibnizova 
principa počela, koja se međusobno ne mogu razlikovati, ni 
na temelju indukcije, pa izlažem, odakle potječe tolika ra- 
zlika u složenim malim masama, na pr. u granju i lišću, te 
pomoću indukcije i analogije dokazujem, da nas priroda do- 
vodi do homogenosti počela, a ne do heterogenosti. 


100. To pripada dokazivanju moje teorije. Nakon toga, prije 
nego sam odatle dobio mnogostruke plodove, pristupam tu 
pobijanju prigovora, koji su ili već izneseni ili se čini da bi 
mi se mogli iznijeti, i to najprije općenito protiv sila, zatim 
protiv mojega ovdje iznesenog i dokazanog zakona o silama 
i naposljeiku protiv onih nedjeljivih i neprotežnih točaka, 
koje se izvode iz samoga zakona takvih sila. 


101. Najprije, da bih primirio i one, koji se uznemiruju 
ispraznim zvukom nekih izraza, od točke 101. do 104. pokazu- 
jem, da te sile nisu neka vrsta tajnih kvaliteta, nego doista 
jasan mehanizam, jer je i njihova ideja potpuno jasna, a i nji- 
hovo je postojanje i zakon izravno dokazan. Svako pak raspra- 
vljanje o kretanjima, koja nastaju od danih sila i bez neposred- 
nog poticaja, pripada mehanici. Od točke 104. do 106. pokazu- 
jem, da ne dolazi ni do kakva skoka u prijelazu od odbojnosti 
do privlačnosti i obrnuto, jer se taj prijelaz stvarno odvija 
preko svih posrednih količina. Tada pak prelazim na prigovore, 
koji napadaju oblik moje krivulje u cjelini. Pokazujem doista 

sve do točke 116., da se svaka odbojnost ne može izvesti iz 
manje privlačnosti i da odbojnosti pripadaju istom nizu kao 
i privlačnosti, od kojih se razlikuju samo kao manje od ve- 
ćega ili kao negativno od pozitivnoga. Po samoj prirodi kri- 
vulja (koje, što su višeg stupnja, to u više točaka mogu sjeći 
pravac i to ih je više na broju do neizmjernosti) pokazujem, 
kad se traži krivulja, koja bi izrazila sile, da ima više razloga 
za takvu krivulju, koja siječe pravac u vrlo mnogo točaka i 
tako sa sobom nosi vrlo mnogo prijelaza iz odbojnih sila u 
privlačne, negoli za krivulju, koja zato, što nigdje ne siječe 
0s, pokazuje samo privlačnosti ili samo odbojnosti za sve 
udaljenosti. Nadalje iznosim, da su odbojne sile i mnogostru- 
kost prijelaza izravno dokazane, i da je izveden čitav oblik 
krivulje, za koji isto tako pokazujem da nije slučajno sastav- 
ljen od lukova, koji su po prirodi različiti, nego potpuno 
jednostavan. Samu tu jednostavnost veoma očevidno dokazu- 
jem u Dopunama iznoseći postupak, kojim se može doći do 
jednostavne i jednolike jednadžbe takve krivulje, iako se, 
kako tu pokazujem, sam onaj zakon sila može umom razrije- 
šiti u više jednadžbi, koje se predočuju pomoću više krivulja, 
no ipak od svih tih pomoću one jedine, neprekinute i u sebi 
jednostavne krivulje sastavlja se onaj stvarno jedini zakon. 


121. Od točke 121. pobijam prigovore, koji bi se mogli 
iznijeti s obzirom na to, što zakon teže, koja se smanjuje 
u obrnutom omjeru s kvadratom udaljenosti, doista kod 
vrlo malih udaljenosti traži privlačnost, koja neograničeno 
raste. Pokazujem, da nekako taj zakon točno ne odgovara 
takvom razlaganju, osim ako navodimo zamišljena rješenja, 
i da se ni iz astronomije ne može izvesti, da bi takav zakon 
potpuno točno vrijedio kod samih udaljenosti planeta i ko- 
meta, nego uglavnom samo približno, tako da je razlika od 
toga zakona .veoma neznatna. Od točke 124. pretresam argu- 
ment, koji bi se u prilog tog zakona mogao izvesti odatle, 
što se nekome učinio najboljim od svih i zato izabranim od 
Tvorca prirode. Pri tome stavljam na vagu sam princip opti- 
mizma i isključujem ga te dokazujem i to, da nema razloga, 
zašto bi se takav zakon smatrao najboljim od svih, u Dopuna- 

ma pak pokazujem, do kakvih će sve apsurda dovesti takav 
zakon i više drugih zakona o privlačnosti, koja bi, ako bi se 
udaljenosti neizmjerno smanjile, rasla do neizmjernosti. 


131. U točki 131. od sila prelazim na počela. Najprije izlažem, 
zašto nemamo predodžbu točaka bez protežnosti. To je zato, 
što do te predodžbe zaista ne možemo doći pomoću osjetila, 
na koja djeluju samo mase, i to veće. Stoga tu predodžbu 
moramo stvarati umovanjem, a to nam je doista lako. Na- 
dalje pokazujem, da ne uvodim ja prvi u fiziku nedjeljive i 
neprotežne točke, jer se na njih svode i Leibnizove momnade. 
No, uklonivši neprekidnu protežnost, ja uklanjam čitav onaj 
prigovor, koji je već davno bio iznijet protiv Zenonovih pri- 
staša i nikada nije bio dovoljno riješen, a prema kojem ne- 
prekidna protežnost ne može uopće postojati u onome, što 
je neprotežno. 


140. U točki 140. pokazujem, da princip indukcije nema ni- 
kakvu snagu protiv samih nedjeljivih točaka i da se njihovo 
postojanje potvrđuje već time, što bi neprekidnost samu sebe 
dokidala, te da se, ako se io prihvati, na temelju razloga, koje 
sam ja pronašao, dokazuje upravo to, da su prva počela ne- 
djeljiva i neprotežna i da ne postoji ništa, što bi bilo nepre- 
kidno i protežno. Od točke 143. pokazujem, gdje dopuštam 
neprekidnost, naime samo u kretanju, pa objašnjavam, što 
je za mene prostor, a što vrijeme. Njihovu prirodu izlažem 
mnogo opširnije u Dopunama. Nadalje pokazujem, da samu 
neprekidnost priroda pomno održava samo u kretanju, a za 
ostale slučajeve da je to kriva pretpostavka. Tu izlažem i neke 
primjere, u kojima se neprekidnost na prvi pogled krši, naime 
u nekim svojstvima svijetla i u nekim drugim slučajevima, u 
kojima nešto raste dodavanjem dijelova, a ne (kako kažu) 
unutarnjim preuzimanjem. 


153. Od točke 153. pokazujem, koliko se te moje točke ra- 
zlikuju od duhova. Zatim izlažem, po čemu se čini, da je u 
samom tijelu uključena neprekidna protežnost. Tu ispitujem 
sam postanak naših pojmova i navodim, koje predrasude 
odatle proistječu. Naposljetku, u točki 163. ukratko govorim 
o tome, kako je moguće, da se neprotežne i međusobno uda- 

ljene točke stapaju u masu veoma povezanu i obdarenu svoj- 
stvima, koja iskustvom upoznajemo u tjelesima. No to pri- 
pada trećem dijelu, gdje će biti raspravljeno mnogo opširnije. 


Ovdje završavam ovaj prvi dio. 
(U drugom dijelu Bošković prikazuje primjenu svoje teorije 


na mehaniku, a u trećem njezinu primjenu na fiziku.) 


Naslov originala: R. J. Bošković: Theoria philosophiae 
naturalis, Venetiis MDCLXIII. Englesko izdanje Chi- 
chago—London 1922. Preveo dr. Veljko Gortan, 

Ispravci 


demokratske a treba demokritske 
unifomnosti a treba uniformnosti 
Petrarci a treba Petrarca 

preteče a treba preteča 

praktični a treba praktičnim 
tepramentima a treba temperamentima 
(1429) a treba (1360—1429) 

koje a treba koja 

demokracije a treba demokracija 
zadobivanju a treba zadobivaju 

koji a treba koje 

pavitalističku a treba panvitalističku 
i a treba ili 

praktična a treba praktička 
francuski a treba francuskih 
problematike a treba problematske 
neidrživosti a treba neizdrživosti 
fuvori a treba furori 

bilo a treba bilo 

akamedije a treba akademije 

1581 a treba 1591 

makrozma a treba makrokozma 
Panpsvhija a treba Panpsyvchia 
Ješina a treba lješina 

koga a treba koje 

Peripateticarum a treba Peripateticorum 
Paracelusa a treba Paracelsusa 

S 


